
Dorim să-i mulţumim în primul rând lui J acques-Philippe Leyens. Impac wp 
pe care l-a avut atât asupra reflectiei noastre teoretice, cât şi asupra demersurilor 
de cercetare a fost decisiv. A scrie această carte înseamnă pentru noi a-i aduce 
un omagiu. Dorim, de asemenea, să adresăm multumirile noastre colegilor, 
doctoranzi şi masteranzi, care au participat la diverse programe de cercetare 
abordate in această carte : Fanny Bellour, Emanuele Castano, Olivier Corneille, 
Alastair Coull, Benoit Dardenne, Bernard Geeracrts, Pascal Morchain, Steve 
Rocher si Anouk Rogier. Adresăm mulgumirile noastre şi lui Jean-Léon Beauvois 
pentru încrederea pe care a manifestat-o faţă de noi atunci când ne-a sfătuit să 
pornim în această aventură, dar şi pentru răbdarea de care a dat dovadă în tot 
timpul redactării unor capitole. Instituţiile noastre, respectiv Fondul Naţional 
de Cercetare Ştiinţifică şi Universitatea Catolică din Louvain pentru Vincent 
Yzerbyt şi Universitatea Catolică din Lille pentru Georges Schadron, au facilitat 
redactarea prezentei lucrări. Pe această cale, le mulţumim încă o dată. Un 
asemenea demers nu ar fi fost posibil fără susținerea şi complicitatea soțiilor 
noastre, Isabelle şi Pascale. Micii noştri ştrengari, Simon, Mathilde şi Lucas, 
Johanne, Martin şi Lucie, ne vor ierta fără îndoială faptul de a le fi refuzat 
invitaţia la joc. Reprezentarea lor cognitivă în ceea ce priveşte „calculatorul”, 
când prieten, când adversar, trebuie să fie deosebit de ambiguă. 

Această carte are drept subiect judecata socială. După părerea mea, 
nu judecăm decât o singură categorie de obiecte de cunoaştere: pe ceilalţi. 
Nu judecăm o fiinţă supraumană. Pe Dumnezeu nu-l judecăm : îl venerăm sau 
il respingem. Şi nu ne judecám nici pe noi înşine: sunt bun, idiot, răspunzător 
sau vinovat; ori afirm că as fi astfel, dar le las celorlalţi sarcina de a mă judeca. 
Nu judecăm nici o fiinţă infraumană. Nu judecăm un animal sau o plantă decât 
cu ocazia concursurilor, iar atunci judecata se limitează la o ordonare în funcţie 
de o serie de criterii. Alături de celălalt, vinul este, probabil, singurul subiect 
pe care anumite persoane îl judecă, la fel cum ar judeca laureata unui concurs 
` de frumuseţe : vorbind despre rochia, despre moliciunea sau despre corpul său. 

Judecata insistă aşadar pe alteritate. De fapt, ea nu îi este aplicată cu 
adevărat decât celuilalt, semenului, altfel spus cuiva care este diferit de noi, 
rămânând totodată egalul nostru. Tocmai de aceea nu ne judecăm pe noi înşine, 
la fel cum nu judecăm nici specii care ne-ar fi superioare sau inferioare. 

Or, chiar din clipa în care judecăm, transformăm diferenţa în inegalitate, iar 
epalitatea în identitate! De aici şi proasta reputaţie a stereotipurilor care 
omogenizează şi, în acelaşi timp, denigrează. E ca în povestea cu belgianul care 
socoteşte că toţi compatrioţii săi sunt economi, iar toţi olandezii - zgirciti. 

De-a lungul istoriei sale, psihologia socială a tratat judecata socială in 
general şi stereotipurile in particular în fel şi chip. Atitudinile au mers de la 
entuziasmul dezlánguit până la disprețul maniheist, trecând prin pointilismul 
metodologic şi taxonomiile puriste. În cartea lor, Vincent Yzerbyt şi Georges 
Schadron conturează din nou aceste diferite concepţii, cu inteligenţă şi toleranţă. 
Cu paşi másurati şi privirea mereu gata să se minuneze, cei doi autori îşi poartă 
cititorul spre o panoramă completă a problemei. Ei acordă aceeaşi importanţă 
şi părinţilor fondatori, şi noilor celebrităţi. Totuşi, demersul lor este departe de 
a fi unul obiectiv. Nu e un catalog pe care cei doi ar vrea să-l scoată la vînzare, 
ci mai degrabă o călătorie căreia ei i-au statornicit țelul. 

În vremea cînd aflam de manuscrisul acestei cărţi, citeam Cucerirea Americii. 
Problema celuilalt, de Tzvetan Todorov. În materie de judecare a celuilalt, 
întâlnirea dintre indieni şi spanioli lăsa cale liberă tuturor posibilităţilor. Iar cu 

m-am întrebat: la cine te duce cu gândul viziunea lui Vincent Yzerbyt şi a lui 
Georges Schadron? La Columb, care lărgeşte hotarele lumii fără să-i descopere 
pe oameni („nu iubeşte, nu cunoaşte şi nu se identifică”). Cu siguranţă că nu. 
La Moctezuma, împăratul aztec, care-i rabdă pe ceilalţi după cum îi porunceşte 
tradiţia ? Cu siguranţă că nici la el. Atunci poate la acel Las Casas, dominican 
şi totuşi mare apărător al indienilor. La procesul de la Valladolid, el va infatisa 
sacrificiile umane ale indienilor ca pe o dovadă că aceştia dau mai multă 
ascultare religiei decât spaniolii. Evident, există religii şi religii, dar fiecare îşi 
are valorile ei şi toate sunt vrednice de respect. De fapt, Yzerbyt şi Schadron au 
ceva din Las Casas. Şi pentru ei, abordarea celuilalt tinteste explicarea lui, 
chiar dacă unii ar vedea aici un anumit relativism. Dar Las Casas încearcă să nu 
judece, respectând diferenţele şi egalitatea. La Cortés, cuceritorul şi învingă- 
torul lui Moctezuma ? Neîndoielnic ! Cortés nu e nici soldat, nici tâlhar ; „ceea 
ce vrea Cortés întâi de toate este nu să ia, ci să înțeleagă”. Şi, ca să o poată face, 
se adaptează, comunică şi judecă. Magnific. Am să vă explic de ce Yzerbit şi 
Schadron te duc cu gândul la Cortés. * Nu ini i i | 

Pentru cei doi autori, la fel ca şi pentru Cortés, omul nu este nici înger, nici 
animal. Are anumite scopuri pe care vrea să le realizeze cât mai bine. De aceea, 
încearcă să dea un sens lucrurilor din jur, să-i înţeleagă pe ceilalţi şi să pătrundă 
evenimentele. Prizonier al epocii sale, nu are dogme, ci certitudini din ce în ce 
mai mari. Se adaptează în funcţie de circumstanţe şi de confortul propriu. E un 
pragmatic. Omul, 'aşa cum îl concep Yzerbyt şi Schadron, nu poate să nu 
judece. Fără judecare, nu ar exista nici înțelegere a celorlalţi, care fac parte din 
grupuri diferite. Iar acţiunea ar înceta. Unii cititori vor vedea un anumit cinism 
în această abordare, iar comparatia cu Cortés le va consolida viziunea. Cu atât 
mai rău pentru ei. Autorii studiază judecata socială asa cum o folosim şi cu, şi 
dumneavoastră şi nu se consideră responsabili pentru modul în care o utilizăm. 

Cartea de faţă nu va pune capăt dezbaterii pe marginea judecății sociale. 
Aceasta, scriam la început, îl vizează pe celălalt, tăgăduindu-i din capul locului 
statutul de alter ego. Ne vom supune atunci poruncii biblice: „Să nu ju- 
deci...” ? Răspunsul trebuie să-l dati dumneavoastră, după ce veţi citi şi...vă 
veţi schimba părerea, eventual după ce veţi mai citi o dată... 


5 Jacques-Philippe Leyens 


Introducere 


Scena se petrece pe un lac din apropiere de Rotterdam, în luna 
august a anului 1993. În mod inexplicabil, o barcă. pneumatică se 
răstoarnă în mijlocul lacului. Cei doi ocupanti ai săi, o fetiţă de nouă 
ani şi prietena ei, cad în apă. Pe “ery di ape age sute de persoane 
asistă la înecul copilului. 

Interogat câteva ore mai târziu de peek şi explicând că numai şase 
persoane încercaseră să-şi ofere ajutorul, purtătorul de cuvânt al poliţiei 
din Rotterdam declara în mod special: „Ceilalţi n-au catadicsit nici 
măcar să se ude. Priveau linistiti de pe mal”. Zilele următoare, Parchetul 
din Rotterdam. îşi anunţa intenţia de a-i urmări în justiţie pe acei 
gură-cască pentru neacordarea de asistenţă unei persoane în pericol. 
Dificultatea de a identifica suspectii a determinat in cele din urmă 
autorităţile judiciare să renunţe şi să claseze afacerea fără urmări. Vă | 
imaginati că impasibilitatea spectatorilor a trezit intense reacţii in presă 
şi la nivelul opiniei publice. Sentimentele de neîncredere, de uluire sau 
de oroare dominau în diferitele comentarii. Evenimentul a avut cu atât 
mai mult impact cu cât o înregistrare realizată de un gură-cască a fost 
retransmisă într-un jurnal televizat. Declaraţia poliţiei conform căreia 
unii dintre spectatori făcuseră afirmaţii rasiste „nedemne de a fi repro- 
duse” chiar în momentul în care fetiţa se îneca a deteriorat şi mai mult 
climatul. Oare impasibilitatea spectatorilor fusese — de o atitudine 
xenofoba ?: 

Pentru psihologii sociali, c o asemenea pasivitate nu are nimic surprin- 
zător. Pentru a ne linişti, nu e vorba aici de o formă de deziluzie căreia 
„i-ar fi căzut pradă fără voia lor oamenii de ştiinţă deceptionati în 
căutarea nobletei umane. Nu, faptul nu are nimic de-a face cu o judecată 
care, părând să fie atât de severă faţă de contemporani, tinde să dege- 
nereze în mizantropie. În cazul de faţă, ar fi vorba, dimpotrivă, de o 

-exonerare bazatá pe date adunate cu grijá de Latané si Darley (1970), doi 
cercetátori care rámán necunoscuti marelui public. Asa cum ne amintea 
psihologul social Jacques-Philippe Leyens intr-un interviu publicat ín 
ziarul belgian Le Soir la cáteva zile dupá eveniment, un fenomen de 
difuziune a responsabilitatii este perfect susceptibil să antreneze pasivi- 
tatea martorilor. Altfel spus, explicaţia nu se mai face în termeni de 
rasism sau indiferenţă criminală, ci în termenii unui mecanism socio- 
psihologic susceptibil, în cazul de faţă, să prindă oamenii în cursă. 
Dacă ar fi să-i credem pe Latané şi Darley, aceiaşi spectatori ar fi putut 
să devină eroi dacă situaţia ar fi fost uşor diferită, mai ales dacă nevoia 
de ajutor ar fi fost evidentă şi dacă totul ar fi indicat că ei au trebuit sá 
intervină. AUNE | t 

De hon a fost salted chiar atat de pasiva pe cat se pretindea? 
Caseta înregistrată nu permite tranşarea problemei şi, potrivit unor 

` mărturii, vreo cincisprezece persoane s-ar fi aruncat în apă. E dificil să 
te pronunti asupra a ceea ce s-a întâmplat cu adevărat, dar aceste 
mărturii contradictorii ridică cel putin o problemă, aceea a exactitatii de 
percepere a comportamentului celuilalt. Mărturiile pe care le-am putea 
califica drept pozitive au atrás mai puţin atenţia, trebuie să remarcăm, 
decât celelalte informaţii amintite mai sus. Altfel spus, publicul pare să 
fi pierdut din vedere diversitatea reacţiilor asistenţei. Şi totuşi un 
comportament în aparenţă clar, uşor de judecat. E vorba de o distor- 
siune, de o tendinţă de gigi dea vedea oamenii ín alb si negru, 
fără nuanţă? 

Reacţia extremă a opiniei me olandeze pune încă o bien 
interesantă. Impactul unui asemenea eveniment se datorează, fără: în- 
doială, caracterului său neaşteptat. Neîncrederea care a fost adesea 
prima reacţie a publicului o demonstrează. Dacă ne întrebăm cu atâta 

„spaimă, dacă umblám mai avid după o explicaţie este pentru că ne pasă 
dacă înţelegem sau nu ceea ce ne înconjoară, în special oamenii printre 
care trăim. Un comportament atât de imprevizibil nu ne implică oare 
aptitudinea de a putea gera reacţiile celuilalt? Impasibilitatea unui mare 
număr de indivizi se poate explica în diverse moduri şi tocmai de natura 
acestor explicaţii vor depinde reacţiile noastre. Reacţiile olandezilor au 
fost violente tocmai pentru că pasivitatea spectatorilor a fost înţeleasă 
ca indiferenţă, rasism sau cruzime, punându-se în discuţie însăşi natura 
umână. Dacă încerci să cauţi cauzele unui comportament monstruos în 

structura interioară a autorilor. săi, o asemenea concluzie pare ineluctabilă. 

În faţa comentariilor presei şi publicului, atitudinea psihologului social 
rămâne calmă, întrucât el atribuie acest comportament anumitor aspecte 
ale situației.. La urma urmei, după cum cauti explicația în natura 
actorului sau în caracteristicile mediului, un acelaşi eveniment este 
interpretat în mod radical diferit, iar valoarea emoţională îşi schimbă 
caracterul. Dar de ce căutăm explicații? O facem întotdeauna spontan ? 
Le privilegiem pe unele în defavoarea altora... ? Putem oare să alegem 
între interpretări, sau anumite explicaţii sunt mai „prezentabile” ? Avem 
de respectat anumite reguli sociale în această privinţă ? 

Dacă a fost reţinut acest exemplu introductiv este pentru că el 
reprezintă perfect-— bineînţeles într-o versiune amplificată - modul în 
care reactionám in faţa comportamentului celuilalt. Sunt implicate o 
varietate de aspecte care se referă la perceperea celuilalt : evaluarea 
responsabilitátii, căutarea cauzelor comportamentului, atribuirea unor 
trăsături de personalitate, a unor profiluri de caracter, judecata de 
culpabilitate, înţelegerea şi anticiparea mediului nostru social. Aceste 
exemple arată că sunt posibile mai multe viziuni divergente asupra 
aceleiaşi drame. În funcţie de „interpretarea pe care o adoptăm, con- 
secintele pot fi şi ele foarte diferite. Ar fi vorba aici, în ceea ce priveşte 
presa, Parchetul şi publicul, de judecarea unui comportament. Această 
judecată ar fi putut să determine o decizie importantă : urmărirea în 
justiţie a persoanelor prezente la locul dramei. Forma şi radicalitatea 
judecății rezultau, pe de-o parte, din perceperea acestui comportament 
şi, pe de alta, din explicaţia care i-a fost dată. Or, la rândul ei, această 
explicaţie depinde de teoriile fiecăruia despre ceea ce determină com- 
portamentul oamenilor. Există aşadar o strânsă interacţiune între eveni- 
ment şi observator. .Orice prelucrare a informaţiei implică nu numai 
capacităţile de percepere ale observatorului, ci şi convingerile, icepiile 
şi aşteptările sale. . 

Această carte se străduieşte să prezinte procesele care stau la baza 
percepţiei sociale. Adjectivul „social” nu exprimă aici numai faptul că 
e vorba de perceperea altor persoane în locul unor. obiecte. inerte: 
Un astfel de criteriu se dovedeşte, de altfel, mai mult decât discutabil. 
Termenul „social” indică înainte de toate că percepţia noastră este 
influenţată de diferiţi factori eminamente sociali : grupurile în care sunt 
inserati observatorul şi ţinta judecății sale, rolurile şi situaţiile sociale in 

care amândoi: sunt plasați şi regulile în vigoare: într-o situaţie de 
judecată. Altfel spus, percepţia nu este socială n numai prin obiectul ei, 
ci mai ales în procesele sale. 

“Primul capitol abordează problema perceperii Van între db 
Relatiile dintre grupuri sunt adesea mult mai proaste decat ne asteptam. 
De mai bine de o jumătate de secol, psihologii au examinat diverşii 
factori susceptibili de a deteriora sau de a ameliora relaţiile dintre 
membrii unor diferite grupuri sociale. Primele piste urmărite constau în 
acuzarea personalităţii deficitare a anumitor indivizi, dar conştientizarea 
dimensiunii sociale a fenomenului s-a dovedit rapid indispensabilă. 
Dacă uşurinţa cu care izbucneşte conflictul între diferite grupuri poate 
descuraja, condiţiile necesare restaurării unui climat pozitiv se dovedesc 
în schimb complexe. Acest capitol relevă totuşi că progresele .realizate 
în înţelegerea mecanismelor implicate sunt veritabile şi lasă să se 
întrevadă reale speranţe în domeniu. 
+ Cel de-al doilea capitol se referă la modei în care ne explicăm 
comportamentele la care asistăm. Paradoxal, această problemă a fost 
multă vreme tratată separat de cea a relaţiilor dintre grupuri. Înțelegerea 
evenimentelor care ne înconjoară părea o simplă problemă de logică. 
Dar, şi aici, este evident că procesele sunt foarte puternic afectate de 
unii factori sociali. Ceea ce poate fi considerat drept o eroare de judecată 
din punct de vedere strict logic, poate fi înţeles drept un răspuns adecvat 
de: îndată ce luăm în considerare factorii sociali. Capitolul arată că 
modul cum percepem situaţia socială în care ne aflăm joacă un Si 
hotărâtor în această privinţă. 

Cel de-al treilea capitol abordează perspectiva teoretică dominantă 
în materie de percepţie socială, cognitia socială, având grijă să se axeze 
pe perceperea grupurilor sociale. Noi, oamenii, formăm reprezentări 
complexe în ceea ce priveşte persoanele şi grupurile care ne înconjoară. 
Stereotipurile reprezintă un exemplu tipic al acestui gen de reprezentări. 
Adepții cognitiei sociale consideră că stereotipurile ne oferă mijlocul 
prin excelenţă de a compensa insuficienţa resurselor noastre intelectuale. 
Confruntaţi cu cantitatea de informaţii care ne parvin din mediu, putem 
face faţă reducându-ne la aceste structuri de cunoştinţe. Bineînţeles, o 
asemenea strategie nu rămâne fără consecinţe şi curentul cognitiei 
sociale propune în consecinţă o viziune partizaná asupra felului nostru 
de a interactiona cu realitatea care ne înconjoară. 

Poziţia pe care o adoptă un observator social în raport cu judecata sa 
se va afla în centrul atenţiei în cel de-al patrulea capitol. Modalitatile de 
elaborare a unei judecăţi sunt multiple şi rezultă din construirea subiec- 
tivă a situaţiei de judecată. Suntem şi teoreticieni ai judecății prin faptul 
că suntem supuşi unui ansamblu de constrângeri de ordin normativ, şi 
nu strict informaţional. A emite o judecată despre celălalt este un act 
eminamente social. Cunoaşterea fiinţei umane ca înscrisă în acţiune - 
şi în interacţiune se află în centrul modelului judecabilitátii sociale. 
Acest model se afirmă astăzi drept un cadru teoretic fructuos ce permite 
ridicarea unor noi probleme asupra a ceea ce înseamnă perceperea 
celuilalt. 7 

Cel de-al cincilea si ultimul capitol dezvoltă problema organizării 
perceptiilor noastre în ansambluri coerente. Noţiunea de explicație şi 
rolul de teoretician jucat de observatorul social ocupă aici locuri de 
primă importanţă. Venind în completarea capitolului precedent, argu- 
mentul central constă în a spune că noi nu suntem limitați în acţiune, ci 
suntem şi furnizori de 'sens. Suntem teoreticienii comportamentului şi 
cauzelor sale. Suntem teoreticieni ai funcţionării lumii. Anticipând o 
nouă interpretare a categorizării sociale, acest capitol încearcă să profite 
de învăţăturile psihologiei cognitive, ale cunoaşterii sociale şi ale abor- 
dărilor axate pe identitatea socială pentru a păstra legătura cu întrebarea 
centrală: de unde vin stereotipurile şi la ce folosesc? 

“Capitolul 1 


“Contactul dintre grupuri 


„Gândiţi-vă putin la titlurile din telejurnalul de-aseară. Avem motive 
serioase să credem că războiul, atentatul sau genocidul făceau parte din 
meniu. Ceea ce ne frapează inevitabil este constanta perceptiilor pe care 
le au beligerantii unii despre ceilalţi, indiferent care ar fi conflictul. 
E-adevărat, percepțiile reciproce şi relaţiile dintre grupuri par a fi 
legate în mod inextricabil. Dar, dacă existenţa unei legături între aspec- 
tele perceptive şi cele relationale pare evidentă (modul în care îi 
percepem pe prietenii noştri este favorabil, iar cel în care ne percepem 
duşmanii este negativ), rămâne de aflat unde se situează cauza şi unde 
se ascunde efectul. Percepem oare grupurile într-un fel anume pentru 
că avem un anumit tip de relaţii cu ele sau, dimpotrivă, percepțiile ne 
determină relaţiile ? 

Percepția grupurilor reprezintă un tip de percepţie mai ales social, 
din moment ce este vorba despre conceperea indivizilor ca fiinţe inserate 
într-un cadru social. Impactul imaginilor celuilalt asupra relaţiilor dintre 
grupuri şi, prin urmare, asupra: unor fenomene atât de importante 
precum discriminarea sau rasismul, pentru a nu vorbi decât despre 
formele negative ale raporturilor dintre grupuri, a determinat Dre 
sociali să studieze cu cel mai mare interes această Mais 


Conflicte şi percepții 
Ştim că, din cele mai vechi timpuri, omenirea a fost împărţită în două 


categorii :. Noi, cei mai buni, şi Ceilalţi, mai putin buni. Într-adevăr, 
toţi oamenii par să-şi supraevalueze membrii propriului grup, 

endogrupul, şi să-i deprecieze pe cei care fac parte din alt grup, 
exogrupul. Încă din 1906, sociologul William G. Sumner va califica 
drept etnocentrism această tendinţă de a-ţi concepe grupul ca fiind 
centrul lumii, fiecare ansamblu împăunându-se cu Superioritatea sa şi 
manifestând dispreţ faţă de rivali. Sumner oferă numeroase exemple ale 
acestui fapt, plasându-i originea în condiţiile luptei pentru existenţă. 
Într-un Studiu referitor la circa douăzeci de etnii africane, Brewer 
(1979a) confirmă tendinţa oamenilor de a judeca mai favorabil propriul 
grup decât pe celelalte. ` | 
Pentru a aborda „Conflictul realist”, denumit astfel de Campbell 
(1965), conflictele de interese sau prezenţa exogrupurilor concurente 
duc la ostilitate si la perceptii negative. Mai mulţi psihologi sociali 
subliniază acest rol determinant al etnocentrismului. Încă din 1953, 
Avigdor a putut să demonstreze că imaginea pe care un grup o dezvoltă 
faţă de un altul depinde de tipul de contact existent intre cele două 
grupuri. Acest autor consideră că reprezentările între grupuri au funcţia 
de a legitima comportamentele unora faţă de celelalte. Dacă relaţiile 
sunt de competiţie, reprezentările vor fi defavorabile şi vor fi atribuite 
celuilalt grup tocmai caracteristicile cele mai susceptibile de a accentua 
conflictul. Ilustrarea cea mai Cunoscută a acestei abordări a conflictului 


realist li se datorează lui Sherif şi colaboratorilor săi. 


Competiţia 


Sherif adoptă o optică funcționalistă în măsura în care el consideră că 
incompatibilitatea sau compatibilitatea reală ori imaginară între obiec- 
tivele grupurilor oferă cheia înţelegerii raporturilor dintre ele. Altfe] 
spus, relaţiile dintre grupuri şi percepțiile lor reciproce sunt determinate 
de scopurile şi interesele fiecăruia. Dacă proiectele celor două grupuri 


corespund, membrii lor vor dezvolta O percepţie favorabilă a celuilalt 
grup, precum şi sentimente de toleranţă, de susţinere reciprocă, de 
cooperare. Dacă, dimpotrivă, interesele grupurilor sunt divergente, 
reprezentarea de tip intergrup va fi negativă şi însoţită de sentimente de 
ostilitate. 

Cercetările pe care se bazează Sherif au fost realizate în anii 1949, 
1953 şi 1954, în timpul taberelor de vară organizate pentru grupurile de 
tineri. Cea mai cunoscută dintre ele a rămas celebră sub numele amuzant 

de ,,Pestera hotilor” (Sherif, Harvey, White, Hood si Sherif, 1961). 
Pentru ca rezultatele obţinute să nu poată fi imputate diferenţelor de 
cultură, infátisárii fizice sau relaţiilor preexistente, cei douăzeci şi patru 
de participanţi, toţi băieţi în vârstă de 11-12 ani, au fost selecționați cu 
o grijă deosebită. Toţi proveneau din acelaşi mediu sociocultural, dar de 
la şcoli diferite, şi nu prezentau nici un fel de tulburări de compor- 
tament. Cercetarea erei trei etape, fiecare implicând ipoteze 
specifice. 

Scopul. primei etape este acela de a forma două grupuri distincte. 
Două ansambluri de câte doisprezece elevi sosesc separat pe domeniu şi 
ocupă locuinţe diferite, situate la o distanţă semnificativă una de alta. 
Nu este posibil nici un contact între cele două grupuri. În timpul acestei 
prime perioade de o săptămână, copiii participă la o serie de activităţi 
captivante. Pentru a atinge obiectivele fixate de instructori (amenajarea 
unui loc de scăldat, amplasarea unui cort într-o pădure), este nevoie de 
întrajutorare. Fiecare dintre grupuri îşi pune un nume (de exemplu, 
Eagles si Rattlers). În câteva zile, apar şi se stabilizează structurile de 
grup. Altfel spus, în sânul grupurilor apar rolurile diferenţiate şi liderii 
ajung să se impună. Munca şi jocurile se derulează conform unor 
moduri de acţiune individuale. Încetul cu. încetul, se stabilesc norme 
originale: Astfel, unul dintre cele două grupuri elaborează o normă de 
rezistenţă fizică ce face ca membrii lui să refuze să-şi trateze zgâ- 
rieturile. Dimpotrivă, celălalt grup insistă asupra necesităţii unei corec- 
titudini neabătute (să nu juri, să dai dovadă de respect faţă de ceilalţi 
etc.). În opinia lui Sherif, apariţia unor asemenea norme dovedeşte că 
băieţii formează două grupuri adevărate. Interdependenta dintre membri 
condiţionează de fapt reuşita obiectivelor. Deocamdată, fiecare ue 
cele două grupuri ignoră existenţa celuilalt. je: 

Într-o a doua fază, grupurile intră in contact cu ocazia unor diferite 
competiţii. Se organizează un concurs ce cuprinde mai multe probe: 
căutarea comorii, base-ball, fotbal, întrecere în amplasarea corturilor 
etc. Miza luptei este reprezentată de un trofeu şi de cuțite foarte 
atrăgătoare pentru fiecare membru al grupului câştigător. Reuşita unui 
grup implică eşecul celuilalt. În termeni tehnici, cele două grupuri sunt 
interdependente negativ. Spiritul de fair-play ce caracterizează primele 
întreceri lasă repede locul insultelor şi acuzațiilor reciproce de trişare. 

Astfel, Eagles-ii, care pierd cu prilejul primei probe, pun mâna pe 

drapelul Rattlers-ilor şi-l ard. Bineînţeles, această faptă antrenează 
represalii imediate din partea Rattlers-ilor. Fiecare grup efectuează 
raiduri în dormitorul celuilalt, stârnind dezordine. La capătul uneia 
dintre probele întrecerii, cercetătorii cer membrilor celor două grupuri 
să evalueze performanţa fiecărui grup (adică să evalueze numărul de 
boabe pe care fiecare grup reuşeşte să le găsească pe un teren anume 
într-un timp dat). Atât Eagles, cât şi Rattlers supraestimează performanţa 
propriului grup şi o subevaluează pe a celuilalt. Alegerile sociometrice 
dovedesc o creştere a coeziunii în sânul grupurilor. Alegerile prefe- 
rentiale se realizează exclusiv în interiorul grupului de apartenenţă. 
De altfel, cercetările anterioare au arătat că, dacă băieţii încearcă să 
păstreze o relaţie amicală anterioară împărţirii în grupuri, ei sunt 
consideraţi trădători de către ceilalți membri ai grupului lor. Structura 
grupurilor se modifică şi ea. În aceste condiţii, în unul dintre grupuri, 
liderul trebuie să-şi cedeze locul unui alt membru, mult mai radical în 
opoziţia faţă de grupul rival. Comunicarea dintre membrii celor două 
grupuri este evitată, ba chiar interzisă. ¿2 
Intervine: atunci cea de-a. treia etapă a experienţei. Obiectivul 
este acela de a .restabili relaţii şi percepții armonioase între grupuri. 
La început, cele două grupuri se întâlnesc cu ocazia unor activităţi cu 
siguranţă plăcute, dar care nu implică nici o interdependentá (vizionări 
de filme, servirea mesei în aceeaşi încăpere, participarea la un foc de 
artificii etc.). Departe de a atenua conflictul, aceste situaţii oferă 
grupurilor ocazia visată pentru a-şi manifesta ostilitatea. Aşa cum a fost 
cazul şi in taberele:de vară precedente, informaţiile pozitive referitoare 
la grupul advers nu mai reuşesc să modifice reprezentările negative 
reciproce. Înlocuirea competiţiilor de grup cu competiţii individuale se 
dovedeşte la fel de ineficace. Liderii refuză să intervină pentru a reduce 
ostilitatea. Nu e de mirare, din moment ce puterea lor se bazează 
tocmai pe conflict. . í - ; j 
În ultimă instanţă, experimentatorii introduc ceea ce ei numesc 
„Scopuri ‘supraordonate”. Ipoteza care stă la baza unei asemenea 
manipulări este uşor de înţeles. Dacă acest conflict se hrăneşte din 
incompatibilitatea proiectelor celor două grupuri, unele scopuri comune 
ar trebui să atragă după sine cooperarea. Grupurile sunt prin urmare 
confruntate cu situaţii în care un obiectiv important nu poate fi atins 
decât graţie eforturilor tuturor. Prima dintre aceste sarcini este 

descoperirea cauzei unei lipse de apa. Cele două grupuri colaborează în 
cursul activităţii, dar, o dată scopul atins, se întorc la vechea ostilitate. 
Totuşi, creşterea numărului unor asemenea situaţii de colaborare (strân- 
gerea unei sume importante pentru închirierea unui film, depanarea 
camionului care aduce hrană) sfârşeşte prin a antrena semnificative 
schimbări de atitudine. De exemplu, cele două grupuri hotărăsc să intre 
în tabără în acelaşi autobuz, cu toate că li s-a oferit posibilitatea de-a 
închiria vehicule diferite. Atât manifestările de ostilitate, cât şi stereo- 
tipurile negative se estompează puţin câte puţin. În cele din urmă, la 
finele celei de-a treia faze, alegerea celui mai bun prieten din punct de 
vedere sociometric se face atât din rândurile grupului de apartenenţă, 
cât şi din celălalt grup. i : li 

Rezultatele acestor studii oferă o bază solidă tezelor lui Sherif. Aşa 
cum s-a prevăzut, comportamentele băieților variază în mod sistematic 
în funcţie de natura interacțiunii. Atunci cand cele două grupuri urmă- 
resc obiective incompatibile, unul-dintre ele neputând să-şi realizeze 
proiectul decât cu condiția de a-l pune pe celălalt în dificultate, se 
dezvoltă o percepție defavorabilă între grupuri, iar membrii unui grup 
au contacte ostile cu cei din celălalt grup. Ei dezvoltă o solidaritate în 
interiorul grupului lor şi-şi adaptează structura socială la situaţia de 
conflict. Doar realizarea scopurilor supraordonate, care necesită efortul 
comun al membrilor ambelor grupuri reduce ostilitatea şi face ca 
percepţia asupra celuilalt grup să fie mai favorabilă. După cum se poate 
observa, personalitatea indivizilor pare a fi departe de a putea demonstra 
fenomenele evidenţiate de Sherif: percepţia specifică grupurilor apare 
aici ca fiind fructul unei dinamici sociale. Aşa cum se poate bănui, alţi 
cercetători au încercat să demonstreze contrariul, respectiv că ponderea 
personalităţii este departe de a fi neglijabilă. 


Personalitatea sau frustrarea 


De fapt, concepţia potrivit căreia prejudecățile şi comportamentele 
discriminatorii semnalează existenţa unei probleme la nivelul perso- 
nalitatii a cunoscut timp îndelungat o mare popularitate. Una dintre 
teoriile cele mai coerente privitoare la această problemă i se datorează 
lui Adorno şi colegilor săi (Adorno, Frenkel-Brunswik, Levinson şi 
Sanford, 1950, (The Authoritarian Personality). Martori ai ascensiunii 

nazismului şi ai dezvoltării prejudecátilor iraționale, unii gânditori 
socialişti meditează asupra dezvoltării unei situaţii paradoxale pentru 
modelul marxist: cum este oare posibil ca o perioadă de criză eco- 
nomică să fi antrenat la numeroşi membri ai clasei muncitoare şi ai 
micii burghezii nu adoptarea ideilor revoluţionare, ci, dimpotrivă, o 
atracţie pentru un ansamblu de poziţii de extremă dreaptă ce presupun 
cultul unui conducător puternic şi credinţa în existenţa unei rase supe- 
rioare? Adorno şi colaboratorii săi consideră că e posibil ca motivele 
economice să nu fi jucat rolul decisiv care li s-a atribuit adesea. După 
părerea lor, fascismul nu.se poate baza pe consideraţii economice 
raţionale. Ei propun investigarea cauzelor succesului său din perspectiva 
elementelor iraționale ale personalităţii. Ipoteza de plecare este aceea 
că atitudinile sociale şi politice ale unui individ formează un ansamblu 
coerent, expresie a tendinţelor profunde ale personalităţii sale. Integrând 
perfect perspectiva freudiană, ei consideră că personalitatea majorităţii 
oamenilor înţelege reprimarea diferitelor nevoi instinctive prin constrán- 
gerile vieţii în societate. Fără. îndoială, părinţii reprezintă principalii 
agenţi ai acestui proces de socializare. În dezvoltarea normală, lor li se 
pretinde să menţină echilibrul raportului între disciplină şi exprimarea 
de sine a copilului. În opinia lui Adorno, problema este că acest 
echilibru e rupt în momentul în care părinţii se arată şi prea autoritari, 
şi prea îngrijoraţi în ceea ce priveşte conformarea copilului lor la 
normele sociale. Rezultatul este că agresiunea firească a copilului faţă 
de părinţi, consecinţă inevitabilă a constrângerilor al căror obiect este, 
nu poate să se exprime în mod direct. Individul o deplasează atunci spre 
repere percepute ca fiind mai slabe sau inferioare sieşi. Membrii grupu- 
rilor deviante sau ai etniilor minoritare constituie ţinte preferentiale. 
Prin urmare, acest proces caracterizează aşa-numita personalitate auto- 
ritară : un respect excesiv pentru modelele de autoritate care simbo- 
lizeazá părinţii şi o ostilitate făţişă faţă de membrii unor grupuri străine. 

În perioada de după război, teoria a stimulat un mare efort de 
cercetare referitor la natura si la originile prejudecátilor rasiale. Cât 
despre Adorno şi colegii săi, ei au elaborat un întreg ansamblu de 
chestionare asupra personalităţii, printre care şi faimoasa scară F de 
autoritarism, pentru a distinge persoanele cu potenţiale tendinţe fasciste 
si rasiste de cele cu tendinţe mai democratice. Combinând. tehnicile 
psihometrice, proiective şi clinice, ei au demonstrat că adulţii ale căror 

punctaje pe această scară erau mai ridicate păreau să fi beneficiat de o 
educaţie mult mai rigidă şi cultivau atitudini mult mai dogmatice şi 
conservatoare decât cei care realizau punctaje mai puţin ridicate. În plus, 
aceşti indivizi manifestau tendinţa de a vedea lumea în termeni mai 
putin complecsi, de a fi mai putin toleranti în fata ambiguitatii, de a 
avea opinii foarte ferme în legătură cu diferite categorii de oameni, de 
a gândi în clişee şi de a folosi stereotipuri rigide referitoare la diversele 
grupuri etnice sau naţionale. 

O altă teorie explicativă făcând apel la personalitate a fost dezvoltată 
cam în aceeaşi epocă de Rokeach (1960). Raționamentul lui Rokeach 
este simplu şi elegant. Dacă prejudecățile rezultă dintr-un stil de gândire 
suprasimplificat şi rigid, de ce această rigiditate mentală ar caracteriza 
numai persoanele cu idei conservatoare ? Pentru Rokeach, un punct de 
vedere reductionist nu este legat de un conţinut specific şi deci poate 
foarte bine să fie întâlnit la indivizi ale căror ideologii sunt diametral 
opuse. Urmărind acest raţionament, autoritarismul măsurat de scara F 
nu este decât un caz particular. al unui sindrom mai general de intolerantá, 
pe care el îl numeşte „minte îngustă”. (closed mind) sau „personalitate 
dogmatică”. Principalele caracteristici ale personalităţii dogmatice ar fi 
o compartimentare a diferitelor sisteme de credinţă astfel încât credinţele 
reciproc contradictorii să poată fi totuşi conservate, o rezistenţă la 
schimbarea acestora şi, în sfârşit, recurgerea la autoritate pentru a le 
justifica exactitatea. Rokeach a elaborat şi el o scară a dogmatismului 
pentru a măsura acest sindrom. 

Atât abordarea lui Adorno, cât şi cea a lui Rokeach au ante căt 
numeroase critici, teoretice şi metodologice (vezi Deconchy, 1984, de 
exemplu). Principalul defect al acestor teorii este, fără îndoială, acela 
că neglijează factorii situationali şi socioculturali care se dovedesc 
adesea nişte determinanti foarte puternici. Este tocmai ceea ce a 
demonstrat îndeosebi Pettigrew (1958) într-un studiu intercultural în 
Africa de Sud şi în Statele Unite. Nu este de mirare că autorul a 
descoperit niveluri ridicate de prejudecăţi îndreptate împotriva negrilor 
la albii din Africa de Sud, precum şi la cei din sudul Statelor Unite. 
Dar rezultatul cel mai interesant al cercetării sale este că albii nu prezintă 
niveluri deosebit de ridicate ale autoritarismului pe scara F. Din punct 
de vedere al tipurilor de personalitate, ei sunt comparabili cu alte 
populaţii care nu manifestă atitudini rasiste la fel de explicite. 

În concepţia lui Pettigrew, originea rasismului lor s-ar afla mai.curând 
în norma socială dominantă în societatea în care trăiesc decât într-o 
anumită organizare a personalităţii lor. 0 

Aceste teorii nu pot explica nici existenţa schimbărilor rapide în 
percepțiile reciproce dintre două grupuri. În cercetările lui Sherif 
amintite mai sus, schimbările în percepțiile şi în comportamentele 
băieţilor sunt mult prea rapide şi prea unanime pentru a putea fi atribuite 
unei dispoziţii oarecare de personalitate. În plus, unul dintre criteriile 
conform cărora băieţii fuseseră selecționați era tocmai acela de a nu 
prezenta nici o tulburare deosebită de personalitate. 

Dacă explicaţiile în termeni de personalitate rămân incapabile să 
elicideze fluctuațiile istorice ale ostilităţii dintre grupuri, o altă teorie, 
anterioară, părea.să reuşească într-o mai mare măsură. Este vorba 
despre teoria frustrării-agresiunii a lui Dollard, Doob, Miller, Mowrer 
şi Sears (1939). Conform acestei teorii, un comportament agresiv ar fi 
întotdeauna cauzat de o frustrare şi, viceversa, orice frustrare ar antrena 
un comportament agresiv. Mari specialişti în combinarea genurilor, 
Dollard şi colaboratorii săi încorporează în teoria lor de inspiraţie 
pehavioristă două concepte psihanalitice. Primul este noţiunea de cathar- 
sis. O dată pusă în mişcare de frustrare, tendinţa de a agresa nu ar 
scădea în mod spontan, dar ar putea să fie redusă printr-o manifestare 
a agresiunii. Al doilea este conceptul de deplasare. Agresiunea rezultată 
- din frustrare poate să nu fie dirijată spre sursa frustrării, ci spre o ţintă 
mai puţin problematică. Bazându-se pe aceste idei, Dollard şi colegii 
săi susţin că inevitabilitatea frustrării explică generalitatea etnocen- 
trismului. Pentru a evita sancţiunile ce rezultă din exprimarea 
agresivitatii faţă de adevăratele surse de frustrare (părinţi, autorităţi), 
agresiunea este deplasată: şi ia forma unor comportamente discrimi- 
natorii. faţă de devianti şi de minorităţi. Variatiile de intensitate ale 
acestor comportamente ar fi legate de condiţiile sociale şi economice. 
Astfel, într-o societate care traversează o severă criză economică, 
oamenii sunt mai frustrati şi această frustrare duce la comportamente 
discriminatorii. În acord cu această ipoteză, Hovland şi Sears (1940) au 
cercetat arhive ce acopereau o perioadă de cincizeci de ani. Ei au putut 
să constate existenţa unei relaţii între linşarea negrilor şi nivelul de 
prosperitate economică din sudul Statelor Unite (de exemplu, o corelaţie 
negativă între preţul bumbacului şi numărul de linşări). 

Să remarcăm la acest nivel că, în cercetarea lui Sherif descrisă mai 
sus, membrii grupului învingător se manifestă mai mult prin compor- 
tamente discriminatorii, câtă vreme ei sunt probabil cei mai puţin 
frustraţi. Deşi frustrarea poate exacerba unele reacţii, ea nu este neapărat 
necesară în manifestările de ostilitate dintre grupuri şi în construirea... 
reprezentărilor defavorabile reciproce. În concluzie, modelul lui Sherif 
şi abordarea funcționalistă par a fi mai capabile să explice şi să prezică ` 
relaţiile şi percepțiile reciproce dintre grupuri. De altfel, diferite cerce- 
tări au confirmat observaţiile lui Sherif. Astfel, Blake şi Mouton (1962) 
au înfiinţat patruzeci şi opt de grupuri de cadre, fiecare având între opt 
şi zece membri. În prima fază, fiecare grup lucrează izolat timp de vreo 
zece ore. După această perioadă de formare a grupurilor, experimen- 
tatorii pun grupurile faţă în faţă pe perechi î în contextul unei competiţii. 
Fiecare grup. trebuie să găsească cea mai bună soluţie la o problemă 
care vizează relaţiile umane. Toate soluţiile propuse sunt apoi evaluate 
de ansamblul de participanţi. Rezultatele arată că soluţia grupului de 
apartenenţă este considerată superioară în patruzeci şi şase din cele 
patruzeci şi opt de grupuri testate, ultimele două apreciind ambele 
soluţii ca fiind de valoare egală. O anchetă efectuată de Brewer si 
Campbell (1976) la aproape treizeci de grupuri tribale din Africa atesta 
ca tendinta de pártinire în favoarea grupului de apartenenta nu se 
manifestă numai la grupurile artificial create in experientele de psiho- 
logie socială. 

Reprezentările ' negative pe care membrii grupurilor Rattlers şi 
Eagles, propuse de Sherif, şi le-au creat unii despre ceilalţi constituie 
ceea ce psihologii sociali numesc stereotipuri. Aşa cum vom vedea în 
capitolul al treilea, conceptul de stereotip se află în centrul a numeroase 
cercetări. În această fază, trebuie să ne mulţumim să afirmăm că 
stereotipurile sunt un ansamblu de convingeri ce se referă la atributele 
personale ale unui grup de oameni (Leyens, Yzerbyt şi Schadron, 1994 ; 
Yzerbyt şi Schadron, 1994). Pentru adepţii abordării funcționaliste, 
stereotipurile depind de evoluţia relaţiilor dintre grupuri. O serie de 
studii corelationale ilustrează în egală măsură această observaţie. Astfel, 
cercetările susţinute întreprinse la Princeton şi având ca obiect stereo- 
tipurile americanilor referitoare la diferite alte naţiuni (Katz şi Braly, 
1933; Gilbert, 1951) arată că al doilea război mondial a avut un impact 
deosebit asupra stereotipurilor americanilor faţă de germani şi de 

japonezi. De exemplu, japonezii sunt văzuţi în 1933 ca inteligenţi, 
muncitori şi progresişti, pe când, în 1951, sunt percepuți ca fiind, 
perfizi şi vicleni. Acelaşi tip de bulversare se regăseşte şi-n ceea:ce-i 
priveşte pe germani. Cum ne puteam aştepta, aproape două decenii mai 
târziu, stereotipurile acestor naţiuni au redevenit in mare parte aşa cum 
erau înainte de conflict (Karlins, Coffman şi Walters, 1969). Totuşi, 
modelul lui Sherif nu este infailibil. Care sunt aşadar criticile cele mai 
des invocate? gi i 


Chiar si fără competiție. ? 


Prima critică adusă modelului propus de Sherif se referă la ultima fază 
a experienței, atunci când introducerea scopurilor supraordonate ate- 
nuează conflictul. Pentru Sherif, un grup se formează atunci când 
indivizii se străduiesc să îndeplinească un obiectiv prin acte inter- 
dependente. Aceasta era concluzia primei faze a studiului său. În opinia 
lui Doise (1973), din acel moment ne putem pune întrebarea dacă se 
menţin într-adevăr două grupuri la sfârşitul celei de-a. treia etape. 
Într-adevăr, el consideră că această a treia fază nu este diferită de cea 
dintâi. Asistăm la formarea unui grup din indivizi care împărtăşesc 
aceleaşi scopuri. Prin urmare, nu ar fi vorba de o modificare a relaţiilor 
dintre cele două grupuri distincte, ci de fuziunea lor. Acesta ar fi un 
caz-limită al relaţiilor dintre grupuri, din moment ce ele tind să dispară. 

0 altá criticá este formulatá de Brewer (1979a). Acest autor con- 
siderá cá studiile lui Sherif oferá mai mult o ilustrare elegantá decát un 
adevárat test din punct de vedere. functionalist. Într-adevăr, ele se 
bazeazá pe postulatul conform cáruia ceea ce provoaca distorsiunea in 
favoarea grupului de apartenenţă şi ostilitatea faţă de celălalt grup este 
competiţia. De fapt, Sherif şi alti cercetători care i-au urmat au arătat în 
mod clar că este posibil sá stárnesti etnocentrismul si conflictul intre 
“grupuri pur şi simplu plasándu-le în situaţie de competiţie. Dar, deşi 
competiţia, interdependentá negativă a obiectivelor, pare într-adevăr să 
fie o condiţie pentru ca discriminarea dintre grupuri să ia naştere, este 
ea totuşi o condiţie necesară pentru apariţia acestui fenomen? În această 
privinţă, Sherif et al. (1961) au recunoscut că simpla informaţie despre 
existenţa unui alt grup declanşează comportamente discriminatorii, 

precum unele comentarii peiorative sau poreclele. Prin urmare, formarea 
unei perceptii negative asupra celuilalt grup demareazá foarte uşor. _ 
Si alte cercetări duc la constatări identice. Astfel, într-un studiu care 
viza determinarea factorilor responsabili de supraevaluarea produselor 
grupului de apartenenţă, Ferguson şi Kelley (1964) au evitat cu grijă 
inducerea competiţiei. Două grupuri lucrează simultan într-o încăpere. 
Ele trebuie să realizeze trei sarcini (construirea unei jucării, conceperea 
unui plan şi inventarea unei fabule). Experimentatorii observă grupurile 
eficiente şi motivate în timpul lucrului, având grijă să nu dea impresia 
că s-ar aşteapta ca un grup să se arate superior celuilalt. Ceea ce doresc 
ei este ca membrii ambelor grupuri să lucreze în modul cel mai eficace 
şi. mai constructiv posibil. Înainte de realizarea fiecărei sarcini, un 
membru voluntar din fiecare grup trebuie să părăsească încăperea pentru 
a nu participa la lucru şi a putea să aprecieze rezultatele grupurilor cu 
mai multă impartialitate. Cele trei sarcini sunt apoi evaluate de cele 
două persoane, dar şi 'de ceilalţi participanţi. Aprecierile arată că 
subiecţii supraevaluează producţia propriului grup chiar şi atunci când 
nu participă la realizarea ei. Această distorsiune se manifestă chiar dacă 
este vorba de grupuri recent constituite şi ale căror proiecte nu sunt 
incompatibile (nefiind necesar să fie desemnat vreun câştigător, iar 
situaţia neavând nici o miză). În timpul discuţiilor postexperimentale, 
numeroşi subiecţi declară că au resimţit o puternică tendinţă de a intra 
în competiţie, de a încerca să realizeze un rezultat mai bun decât celălalt 
grup. Prin urmare, se pare că simpla prezenţă a altui grup care lucrează 
pentru aceeaşi sarcină induce tendinta de a compara rezultatele. Pentru 
Ferguson şi Kelley (1964), bazele conflictelor dintre grupuri sunt extrem 
de uşor de instaurat. i 
Perceperea interdependentei dintre destinele lor, iată ceea ce face, 
după Lewin (1948), ca o serie de persoane să formeze un grup. Inspi- 
rându-se din această idee, Rabbie şi Horwitz (1969) au elaborat o 
cercetare al cărei scop era să identifice condiţiile minimale susceptibile 
de a provoca o discriminare între grupuri. Participanţii sunt adolescenţi 
de ambele sexe şi cercetarea este prezentată ca un simplu studiu despre 
modul în care ne creăm o impresie despre celălalt (formarea impresiei). 
Încă de la intrarea în laborator, cei opt subiecţi sunt repartizaţi în două 
grupe de câte patru : „albaştrii” şi „verzii”. Unele raţiuni administrative 
servesc drept pretext pentru această împărţire. În trei condiţii 

experimentale, subiecţii sunt anunţaţi că numai jumătate dintre ei vor 
primi o recompensă în schimbul participării lor. Retributia constă în 
aparate de radio şi, cum nu sunt decât patru, doar un grup le va obţine. 
Cele trei condiţii diferă prin modul de desemnare a grupului beneficiar. 
Această alegere se face la întâmplare, printr-o decizie arbitrară a experi- 
mentatorului, sau prin votul unuia dintre cele două grupuri (din motive 
de lipsă de timp). Într-o altă condiţie, care serveşte drept control, nici 
un participant nu primeşte recompensă. După distribuirea aparatelor, li 
se cere subiecţilor să-şi exprime impresiile referitoare la ceilalţi parti- 
cipanti cu ajutorul unor scări valorice. În cele din urmă, ei trebuie să 
aleagă persoanele cu care ar dori să lucreze ulterior. * 

În condiţia de control, nici alegerile sociometrice, nici scările valo- 
rice în funcţie de care se judecă nu vădesc vreo distorsiune în favoarea 
endogrupului. Dimpotrivă, aceasta se manifestă cu aceeaşi intensitate 
în toate cele trei condiţii experimentale, atât din partea grupului frustrat, 
cât şi a celuilalt grup. Prin urmare, se pare că simplul fapt de a împărtăşi 
aceeaşi soartă, independent de modul în care a fost provocată, e de-ajuns 
“pentru a suscita o distorsiune în favoarea grupului de apartenenţă. 
Într-un studiu ulterior care utiliza un număr mai mare de subiecţi, 
Horwitz şi Rabbie (1982) au arătat că discriminarea există chiar şi în 
condiţia de control. Distorsiunea este totuşi mai slabă în acest caz decât 
în conditiile unui destin comun, ceea ce confirmă concepţia lui Lewin. 
. . Într-o altă cercetare condusă de Rabbie si Wilkens (1971), subiecţi 
masculini proveniţi din licee tehnice sunt repartizaţi în grupe de câte 
trei persoane. Ca şi în cazul precedent, cercetarea este prezentată ca un 
studiu asupra primelor impresii. Subiectii sunt supuşi la trei condiţii 
experimentale. Li se cere să lucreze în competiţie cu un alt grup, 
împreună, dar în mod independent, ori separat. În primele două condiţii, 
li se cere să construiască ceva din hârtie. Li se explică subiecţilor 
condiţiei de competiţie că grupul care va realiza cea mai bună construcţie 
va primi o sumă de bani. Subiectilor condiţiei de non-competitie li se 
spune că ambele grupuri vor primi această recompensă în eventualitatea 
în care construcţiile lor îndeplinesc anumite criterii. În condiţia de 
non-interactiune, nu se menţionează nici o sarcină. Impresiile subiecţilor 
sunt relevate în acelaşi mod ca şi în studiul lui Rabbie şi Horwitz 
(1969). Autorii constată că membrii grupurilor puse în condiţii de 
non-interactiune manifestă mai putin favoritism faţă de propriul grup 

decât subiecţii din celelalte două condiţii. Totuşi, contrar tuturor 
aşteptărilor autorilor, condiţiile de competiţie şi de non-competitie nu 
diferă în mod semnificativ între ele. Un chestionar dezvăluie că subiecţii 
condiţiei de non-competitie se simt la fel de mult în competiţie ca şi cei 
ai condiţiei în care competiţia era explicit definită. Interdependenta 
negativă în materie de scopuri, chiar dacă este absentă în plan obiectiv, 
intervine deci în planul subiectiv. Această constatare pare să confirme 
faptul că toate conținuturile reprezentărilor pe care şi le fac membrii 
grupurilor unii despre ceilalţi decurg din tipul de raporturi, cel puţin 
subiective, pe care grupurile le dezvoltă între ele. Şi totuşi, nu toţi 
cercetătorii împărtăşesc această opinie. Pentru ei, problema de a cu- 
noaşte care sunt condiţiile necesare apariţiei.prejudecăţilor, a stereo- 
tipurilor negative şi a comportamentelor discriminatorii rămâne 
deschisă. 


Când intră în joc respectul de sine 


Inspirându-se din lucrările anterioare ale lui Rabbie, cercetătorii Tajfel, 
Billig, Bundy şi Flament (1971) imaginează o situaţie experimentală 
cunoscută sub numele de „grupuri minimale”. Ambitia lor este fără 
echivoc : să creeze o situaţie de plecare în care sá nu se observe nici O 
tensiune între grupuri şi să verifice ce ingrediente sunt apoi susceptibile 
de a genera răspunsuri discriminatorii. Pe scurt, este vorba de izolarea 
adeváratilor responsabili ai discriminării între grupuri. Împotriva tututor 
aşteptărilor, Tajfel şi colegii săi nu reuşesc să creeze o situaţie din care 
să lipsească distorsiunile în favoarea grupului de apartenenţă. Dar cum 
arată atunci această situaţie de „grup minimal” ? 

Elevi ai unei şcoli englezeşti, în vârstă de 14-15 ani şi cunoscându-se 
bine, participă la un studiu despre care se anunţă că ar viza luarea 
deciziei. Într-o primă etapă, li se cere fie să efectueze o sarcină de 
percepție vizuală, fie să emită o serie de judecăţi estetice. După tipul de 
sarcină realizată, participanţii se gândesc că vor fi repartizaţi într-un 
grup de „supra-estimatori” şi un grup de „sub-estimatori” (sarcină de a 
percepe nişte puncte) sau într-un grup amator de Klee şi un grup amator 
de Kandinsky (judecăţi estetice). Această repartiție este chipurile bazată 
pe răspunsurile participanţilor i în cursul primei sarcini. În mod confiden- 
tial, experimentatorul îi dezvăluie fiecăruia apartenenţa sa la una dintre 


i 

categorii (in realitate, toţi subiecţii sunt distribuiţi “in grupul 
„Supra-estimatorilor” sau în grupul „Klee”). Izolat într-o cabină, fiecare ' 
participant primeşte atunci carnete conţinând matrice de decizie. Sarcina 
sa constă în a alege valoarea unei retributii monetare in beneficiul altor 


"subiecţi. Această repartiție se face fara ca participantul să ştie cu precizie 


cine va primi remuneraţia. El cunoaşte numai apartenenţa categorială a 
beneficiarilor (de exemplu, „membrul nr. 24 din grupul Klee”) şi nu se 
remunerează niciodată pe sine. Figura 1 prezintă două exemple de 
matrice utilizate. - mită 7 


„Matricea 1 (permite ius! în-group, echitatea sau serek 
“Membrul 74 din grupal Klee PSAS o 
Menor 4 din nul A 


Matricea 2 (permite maximizarea fie a diferenței dintre grupuri, 
fie a cástigului comun) - 


-Membrul 12 din gripu Kie AREA 
Membrul sodinew [T] S oeae 


Figura 1 


Matricea indică două sume, în zeci de penny, fiecare dintre ele 
atribuită unei persoane diferite. De asemenea, putem citi categoria de 
apartenență a persoanei care primeşte valoarea din rândul superior şi 
aceea a persoanei care primeşte valoarea din rândul inferior. Subiecţii 
au misiunea de a alege o singură căsuţă din matrice. În funcţie de 
apartenentele subiectilor si numerele care figureaza in matrice, partici- 
pantii pot adopta diferite strategii. Imaginaţi-vă o clipă că un subiect 
aparţine grupului Klee şi primeşte una dintre cele două matrice oferite 
drept ilustrare. În cazul primei matrici, acest subiect poate asigura un 


câştig maximal pentru membrul din grupul său sau, dimpotrivă, din 


celălalt grup, alegând respectiv căsuţele din dreapta sau din stânga. 
De asemenea, e posibil ca el să vrea să se îndepărteze de aceste două 
optiuni si să atribuie o sumă practic echivalentă ambilor participanţi 
retinand o căsuţă centrală. În cel de-al doilea exemplu, este posibil ca 

el să obţină un câştig maximal pentru ansamblul participanţilor, dar 
avantajând membrul din grupul Kandinsky (la dreapta), sau să stabi- 
leascá o diferenţă maximală în favoarea grupului său, dar numai cu 
preţul unei diminuări a valorii absolute a câştigului său (la stânga). 
Selectarea numerelor situate în centrul matricei oferă de data această şi 
o soluţie care nu favorizează nici unul dintre grupuri. 

Care sunt rezultatele acestei experiente? Dacă subiecţii trebuie sá 
retribuie doi membri din acelaşi grup prin intermediul unei matrici de 
primul tip, ei aleg căsuţele centrale. Dacă, dimpotrivă, este vorba de a 
retribui membri din grupuri diferite, subiecţii îl avantajează sistematic 
pe membrul din grupul lor; Atunci când folosesc o matrice de tipul al 
doilea, subiecţii aleg căsuţele din stânga dacă valorile de sus se referă 
la un membru din grupul lor. Strategia antrenează un câştig absolut mai 
putin important pentru acesta, dar permite totodată să i se atribuie mai 
mult decât membrului din celălalt grup. Căsuţele din dreapta nu sunt 
reţinute decât dacă subiecţii remunerează doi membri din grupul lor sau 
dacă valorile superioare se referă la un membru din celălalt grup. 

Dacă ne gândim puţin la situaţia socială delicată în care se află aceşti 
băieţi, un astfel de comportament este total surprinzător. Plasati în două 
grupuri conform unui criteriu mai putin semnificativ pentru ei, subiecţii 
nu interacționează nici măcar cu membrii din grupul lor sau cu cei din 
celălalt grup. Cercetările arată totuşi că se poate merge chiar mai 
departe. Dacă li se spune subiecţilor că au fost plasați în grupurile lor 
în mod aleatoriu, dacă li se arată că apartenenţa lor este determinată 
prin aruncarea în sus a unei monede, dacă numele grupurilor sunt 
lipsite de sens, ei vor manifesta cu toate acestea efectul de favoritism 
faţă de endogrup. Desi realizate în ţări diferite, cu subiecţi de ambele 
sexe, copii şi adulţi, toate studiile au ajuns la acelaşi rezultat : simplul 
fapt de a plasa subiecţii în categorii diferite e de-ajuns ca să antreneze 
judecăţi distorsionate (Brewer şi Kramer, 1985). Distorsiunea se mani- 
festă la fel de clar şi în afara laboratorului. Într-un studiu al lui Brown 
(1978), muncitorii dintr-o uzină de motoare trebuiau să utilizeze matrice 
asemănătoare cu cele elaborate de Tajfel pentru o sarcină vizând impar- 
tirea salariilor între atelierul lor şi un altul. În medie, ei preferau să 
piardă două lire pe săptămână dacă astfel câştigau cu o liră în plus pe 
săptămână fata de celălalt atelier. De ce endogrupurile suscită sistematic 
judecăţi mai favorabile ? 


34 | CUNOAŞTEREA ŞI JUDECAREA CELUILALT 


O primă explicaţie formulată de Tajfel et al. (1971) introduce noțiunea 
de norme. Rezultatele ar putea astfel să se explice prin funcţionarea 
unei norme sociale generice, percepută de subiecţi ca fiind pertinentă 
pentru problema lor de conduită socială. Conform acestei perspective, 
e posibil ca nişte studenţi englezi să fi interpretat automat faptul de a fi 
împărţiţi în două grupuri de un adult ca pe o despărţire în două echipe. 
O asemenea asociere a făcut poate ca o normă de competiţie să devină 
deosebit de acerbă şi a determinat grupurile să încerce să „câştige” prin 
singurul mijloc posibil în această situaţie, şi anume prin repartizarea 
inegală a banilor între grupuri. Prezenţa simultană a unei norme de 
fair-play, foarte apreciată în cultura occidentală, ne permite pe de altă 
parte să înţelegem de ce favoritismul faţă de endogrup nu este total. 
Variaţiile de grad între discriminările operate în grupuri minimale de 
copii europeni, samoani şi maoriti oferă o anumită credibilitate acestei 
„explicaţii normative (Wetherell, 1982). Dacă toate cele trei populaţii 
dau dovadă de favoritism în favoarea endogrupului, aceasta este mai 
ales cazul populaţiei europene. Putem să presupunem ! în mod raţional că 
o asemenea îndepărtare reflectă bine diferenţele dintre normele lor 
culturale. Dar dacă unele diferenţe normative pot explica o' anumită 
variaţie în discriminările manifestate de unele grupuri, cum să explicăm 
faptul că efectul a fost observat în toate culturile în care a fost testat? 

Oa doua explicaţie face apel la un proces de accentuare perceptivă, 
dar şi la noțiunea de respect de sine. Accentuarea perceptivă are la bază 
un proces de categorizare şi presupune nişte „procese psihologice care 
tind să ordoneze mediul înconjurător în termeni de categorii : grupuri 
de persoane, de obiecte, de evenimente (sau grupuri alcătuite din unele 
dintre atributele lor), în măsura în care sunt fie asemănătoare, fie 
echivalente .unele cu altele pentru acţiunea, intenţiile sau atitudinile 
individului” (Tajfel, 1972, p. 272). Funcţia esenţială a categorizării 
rezidă în rolul practic pe care aceasta îl joacă în sistematizarea mediului 
înconjurător. Ea constă într-o regrupare a elementelor mediului în 
funcţie. de criterii precise şi permite oricărui individ să-şi organizeze 
mediul în vederea scopurilor pe care le urmăreşte : prin urmare, consti- 
tuie un sistem de orientare a acţiunii. În opinia lui Tajfel, categorizarea 
este o condiţie sine qua non de supravieţuire pentru individ sau grup, 
pentru că, fără ea, adaptarea la evenimente ar fi imposibilă. 

Un:exemplu sugestiv de accentuare perceptivă legată de categorizare 
ne este oferit de un studiu al lui Tajfel şi Wilkes (1963). Trei grupuri de 
subiecţi trebuie să evalueze mărimea unei serii de opt linii de lungime 
crescătoare. Pentru primul grup, litera A este asociată cu cele mai 
scurte patru linii, iar litera B cu cele mai lungi patru linii. Pentru al 
doilea grup, cele două litere sunt asociate cu nişte linii în mod inde- 
pendent de lungimea lor. În cazul ultimului grup, liniile sunt prezentate 
în absenţa literelor. Estimările primului grup se dovedesc a fi semni- 
ficativ diferite de ale celorlalte două grupuri. Într-adevăr, subiecţii 
primului grup exagerează diferenţele de lungime dintre cele două cate- 
gorii şi tind să exagereze şi asemănarea în interiorul unei aceleiaşi 
categorii. Altfel spus, subiecţii par să infereze o proprietate a obiectului 
sprijinindu-se pe apartenenţa sa categorială. Alţi autori au observat un 
fenomen similar cu stimuli cu o dimensiune socială mai accentuată, aşa 
cum sunt opiniile politice. 

După părerea lui Tajfel (1969), categorizarea pere? are aceleaşi 
efecte ca şi categorizarea de stimuli fizici. Indivizi aparţinând aceleiaşi 
categorii sunt consideraţi a fi mai asemănători între ei şi mai diferiţi de 
cei care aparţin unor categorii diferite. O asemenea diferenţiere ne 
permite să ne simplificăm lumea socială, să o structurăm, să recunoaş- 
tem mai repede membrii unei categorii şi să ne facilităm reacţia în ceea 
ce-i priveşte. Pentru Doise (1976), această funcţie de diferenţiere 
categorialá ne permite să presupunem că participanţii la experienţele pe 
grupuri minimale trăiesc într-o situaţie destul de ambiguă pentru ca 
acestea să-i confere un sens pe baza clasificării instaurate de experi- 
mentator. O dată realizată categorizarea, singurul mod de a face să 
existe diferenţierea categorială constă în a aloca sume totale diferite atât 
membrilor endogrupului, cât şi ai exogrupului. Doise stabileşte o 
legătură între cele trei niveluri la care se poate produce diferenţierea : 
nivelurile perceptiv, evaluativ şi comportamental. În opinia lui, o schim- 
bare la unul dintre aceste niveluri antrenează o schimbare la celelalte 
două, iar nivelul care exercită cea mai mare influenţă în grupurile 
minimale este cel comportamental. 

Dar dacă putem înţelege că membrii recent promovați din grupul 
Klee valorifică matricele pentru a marca diferenţa dintre ei şi cei din 
grupul Kandinsky, atunci de ce endogrupurile suscită judecăţi mai 
degrabă favorabile ? De fapt, împărţirea lumii în categorii nu ne ajută 

numai si o simplificăm şi să-i conferim un sens. Această operaţie 
îndeplineşte şi o altă funcţie importantă, care este aceea de a ne ajuta să 
ne autodefinim. Ideea că identitatea noastră decurge din apartenenţa la 
grupuri nu este nouă (Mead, 1934), dar impactul asupra relaţiilor dintre 
grupuri nu a fost luat în considerare decât de puţin timp. 

“După Tajfel (1981) şi Tajfel şi Turner (1979), daca nişte oameni 
plasați într-un grup, oricare ar fi el, consideră în mod automat grupul 
respectiv ca fiind mai bun decât un altul, aceasta se întâmplă deoarece 
fiecare persoană este motivată sá stabilească şi să menţină o imagine 
pozitivă despre sine. A-ti favoriza propriul grup reprezintă un excelent 


mod de a reuşi acest lucru. Teoria identităţii sociale (Tajfel, 1981 ; 


Tajfel şi Turner, 1979; Hogg şi Abrams, 1988) spune că imaginea de 
sine cuprinde pe de o parte o identitate personală, iar pe de altă parte 
identități sociale (tot atâtea identități sociale câte grupuri cu care per- 
soana este susceptibilă să se identifice). Ca atare, un individ poate 
să:şi infrumuseteze imaginea, conceptul despre sine, în două moduri. 
El poate să-şi amelioreze fie identitatea personală, fie cea socială. Dacă 


„grupul nostru de apartenenţă poate fi perceput ca fiind net superior în 


funcţie de o dimensiune sau alta, imaginea pe care o avem despre noi 
înşine nu poate fi decât mai bună. Tajfel şi Turner (1979) sugerează că 
evaluările pe care le facem referitor la grupul nostru sunt relative prin 
însăşi natura lor. Altfel spus, judecăm valoarea propriului grup com- 
parându- 1 cu altele. Ín másura in care suntem motivaţi 'să stabilim un 
concept de sine pozitiv, încercăm să instaurám o deviatie în comparatiile 
dintre grupuri, mai bine spus căutăm un mijloc de a ne distinge în mod 
favorabil endogrupul de exogrupuri. Este tocmai ceea ce Tajfel numeşte 
stabilirea unei distincţii pozitive. 

„Dacă se acceptă raţionamentul de mai sus, comportamentul mem- 
brilor din grupurile minimale se explică foarte simplu. În contextul 
ambiguu al acestor experienţe, subiecţii construiesc o ordine, o semni- 
ficatie a situaţiei prin utilizarea categorizărilor oferite de experimen- 
tatori. Procesul de categorizare distinge un grup de celălalt pe plan 
perceptiv şi reduce aparenta variaţie dintre membrii aceluiaşi grup. 
Pe această bază, comparatia socială este realizată prin intermediul 
singurei dimensiuni de comparaţie posibile : alocarea de puncte sau de 
bani. Prin urmare, alegerea diferenţelor de către subiecţii strategiei de 

maximizare vizează stabilirea unei distincţii pozitive în favoarea propriului 
grup: În acest context, stereotipurile contribuie la pudren unei distincţii ` 
pozitive între noi şi ceilalţi. 

Tajfel (1981) distinge de fapt trei funcţii sociale ale stereotipurilor : 
explicaţia cauzală socială, justificarea socială şi diferenţierea socială. 
Funcţia de cauzalitate socială constă într-o încercare de a înţelege 
evenimentele sociale sau nesociale prin identificarea unui grup perceput 
ca responsabil. De exemplu, este vorba despre tendinţa de a atribui 
grupurilor de: emigranţi o anumită responsabilitate într-o criză eco- 
nomică : explicarea socială a unui asemenea eveniment social cuprinde 
elaborarea unui stereotip negativ în raport cu evenimentele care trebuie 
explicate. Funcţia de justificare socială constă în elaborarea unui stereo- 
tip specific unui grup pentru a justifica acţiunile întreprinse sau proiec- 
tate referitoare la el. De exemplu, este cazul stereotipurilor negative 
construite de puterile coloniale în privinţa popoarelor pe care le exploa- 
tează. La fel stau lucrurile şi în ceea ce priveşte sclavia. Cât despre 
funcţia de diferenţiere socială, aceasta se referă la stabilirea unei 
identități sociale pozitive. Ea constă într-o accentuare şi o clarificare a 
diferenţelor dintre grupurile sociale, urmărind să stabilească o distincţie 
pozitivă în favoarea grupului de apartenenţă. 

Teoria identităţii sociale prezice o creştere a respectului de sine 
consecutivă instaurării unei diferente pozitive în favoarea endogrupului. 
Un astfel de efect a fost foarte bine constatat de Oakes şi Turner (1980). 
Într-o experienţă de grup minimal, subiecţii. cărora nu li se oferă 
posibilitatea de a atribui recompense membrilor ambelor grupuri mani- 
festă un nivel de respect de sine mai puţin ridicat decât subiecţii care au 
avut această posibilitate. Lemyre şi Smith (1985) au confirmat rezultatul 
şi, în plus, au arătat că tocmai oportunitatea de a stabili o discriminare 
intergrup este cea care acţionează asupra respectului de sine. Subiectii 
de control, care, deşi categorizati, nu pot distribui recompense decât 
între doi membri ai endogrupului sau ai exogrupului sau care nu pot să 
distribuie deloc recompense, manifestă toţi un nivel de respect de sine 
mai scăzut decât subiecţii care iau hotărâri ce implică ambele grupuri. 

Într-un studiu pe care l-au realizat în amfiteatrele primului an de 
psihologie din şapte universităţi americane, Cialdini şi colegii săi (1976) 
au contabilizat pur şi simplu proporţia de studenţi purtători de insigne, 

ecusoane sau veşminte ce relevau apartenenţa lor universitară. 
Observațiile au fost efectuate în fiecare zi de luni'a sezonului de fotbal 
universitar. Ele au permis autorilor să constate că mai mulţi studenţii 
purtau acele semne de identificare când meciul din ajun se terminase cu 
o victorie a echipei lor universitare decât atunci când aceasta fusese 
învinsă. | ye 
În cadrul unei a doua experienţe, aceşti autori au testat într-un mod 
mai direct relaţia dintre respectul de sine şi tendinţa de a se asocia cu 
grupul câştigător şi de a se disocia de cel înfrânt. Un experimentator 
cheamă studenţii la telefon si se prezintă ca fiind un angajat al unui 
centru regional de cercetare ce realizează o anchetă despre cunoştinţele 
pe care le au studenţii din universitatea lor. Această aşa-zisă anchetă 
- începe cu vreo cinci întrebări cu răspuns obligatoriu. De exemplu, 
studenţii trebuie să spună dacă, după părerea lor, proporţia de studenţi 
căsătoriţi din universitate este de 20% sau de 35 %. La sfârşitul acestor 
întrebări, experimentatorul anunţă jumătate dintre subiecţi că au răspuns 
la ,,test” mai bine decât majoritatea studenţilor, pe când cealaltă jumătate 
a subiecţilor află că rezultatul lor a fost mai puţin strălucitor. Continuând 
demersul, anchetatorul spune că mai are câteva întrebări referitoare la 
viaţa sportivă din campus. Prima (de fapt, singura) dintre aceste întrebări 
este următoarea : subiecţii trebuie să descrie un meci de fotbal la care 
a participat şi echipa lor universitară. În timp ce jumătate dintre studenţi 
trebuie să vorbească despre un meci pe care echipa lor l-a susţinut 
efectiv, cealaltă jumătate trebuie să povestească o înfrângere a echipei lor. 
Dacă subiecţii sunt la curent cu rezultatul meciului, descrierea lor este 
înregistrată. Cercetătorii sunt interesaţi de tendinţa subiecţilor de a 
recurge la pronumele personal „noi” pentru a evoca performanţele pro- 
priei echipe.. Analizând înregistrările, această tendinţă nu depinde de 
victoria sau de înfrângerea echipei atunci când subiecţii tocmai au obţinut 
(un mic) succes personal. Situaţia este cu totul diferită pentru cei care 
au suferit un uşor eşec de curând. Aceştia din urmă folosesc de trei ori 
mai des cuvântul „noi” dacă echipa lor a câştigat decât dacă a pierdut!. 


1. Cialdini (1988) relatează că unul dintre subiecţi, în reaua lui credinţă, a 
ajuns chiar să spună (fără să-şi dea seama): „Ne-au făcut să pierdem orice 
şansă de a merge în finală”. 

Tabelul 1 - Procentajul subiecţilor care folosesc cuvântul „noi” 
-în funcţie de performanţa lor la test şi de rezultatul meciului 


oil = (Cialdini et al., 1976) 

Rezultatul meciului Eşec personal 
Victorie | a 
Înfrângere 


24% 40% — 
| 22% 14% 
Cialdini si “Richardson (1980) au realizat două experienţe ce 
demonstrau cá un sentiment de esec afecteazá ín mod direct exprimarea 
unei distorsiuni perceptive in favoarea endogrupului. In primul studiu, 
studentii sunt abordati in campusul lor de un anchetator care le face mai 
întâi un aşa-zis test de „creativitate latentă”. Jumătate dintre subiecţi 
află că au un coeficient de creativitate destul de scăzut, pe când cealaltă 
jumătate nu obţin nici un comentariu. În a doua experienţă, este adău- 
gatá oa treia condiţie : o parte dintre studenţi află că nivelul lor este 
mediu. În ambele cercetări, experimentatorul prezintă apoi subiecţilor 
o altă anchetă fără nici o legătură cu prima. Este vorba de aflarea 
opiniei subiecţilor în ceea ce priveşte instituţiile educative. Jumătate 
dintre subiecţi trebuie să-şi aprecieze propria universitate în funcţie de 
' şapte dimensiuni, pe când cealaltă jumătate trebuie să răspundă la 
aceleaşi întrebări, însă referitoare la o universitate rivală. În cazul 
ambelor experimente, un eşec personal face ca subiecţii să infrumusefeze 
descrierea propriei universitáti si sá o devalorizeze pe cea rivală!. 


1. Pentru ca o astfel de strategie să poată fi aplicată, trebuie totuşi ca grupul 
de apartenenţă să nu fie prea devalorizat, eclipsat de un grup dominant. 
Este ceea ce indică îndeosebi un studiu al lui Clark şi Clark (1947), realizat 
cu copii albi şi negri din Statele Unite. Acestor copii li se cerea să-şi 
exprime preferinţele în ceea ce priveşte păpuşile albe sau negre cu care 
voiau să se joace, care era mai drăguță etc. Rezultatul a fost acela că 60% 
dintre copiii negrii preferau păpuşa albă. Totuşi, cercetările întreprinse în 
anii 70 arată că lucrurile s-au schimbat. În special Hraba şi Grant (1970) 
au realizat o replică la studiul lui Clark şi Clark; de această dată, 60% 
dintre copiii negri preferau păpuşa neagră (titlul articolului lor era: „Black 
is beautiful”). Această ultimă cercetare a fost întreprinsă în Nebraska, dar 
rezultatele ei nu s-au regăsit pretudindeni în Statele Unite. De exemplu, 
studii similare întreprinse la Boston au redescoperit preferința copiilor 
pentru păpuşa albă. Se pare că situaţia socială a negrilor în cadrul 

Adevaratii! rol al respectului de sine în astfel de sită de grupuri 
minimale rămâne o problemă eminamente controversată!. În opinia lui 
Rabbie (si Horwitz, 1988; Rabbie, Schot şi Visser, 1989), subiecţii ar 
percepe întotdeauna o interdependenţă în raport cu ceilalţi membri ai 
grupului lor, ceea ce ar contribui la un comportament discriminatoriu. 
Chiar şi într-un context social atât de de sărac, oamenii ar avea aşteptări 
în ceea ce priveşte atât membrii endogrupurilor şi exogrupurilor, cât şi 
a normele care se referă la ei. Respectul de sine nu ar fi deci singura 
motivaţie în joc in asemenea studii (pentru o discuţie detaliată despre 
acest subiect, vezi Leyens, Yzerbyt şi Schadron, 1994). Oricum ar fi 
ea, teoria identităţii sociale rămâne un cadru teoretic foarte bogat şi în 
special un cadru euristic. Ea continuă, aşa cum vom observa mai departe 
în acest capitol, să influenţeze cercetările din domeniul relaţiilor dintre 
grupuri. De altfel, moştenitorii intelectuali ai lui Tajfel prelungesc 
această tradiţie şi avansează noi propuneri în cadrul teoriei de auto- 
categorizare. În mod deosebit, Turner şi colaboratorii săi (1987) con- 
“sideră că indivizii se pot categoriza la diferite niveluri de includere 
socială, precum sinele, grupul, societatea etc., şi ca această operaţie de 
categorizare determină comportamentul. Constituind o extensie naturală 
a teoriei identităţii sociale, teoria autocategorizării tinde să sublinieze 
totodată dimensiunea socială a comportamentelor într-o largă paletă de 
situaţii (pentru o aplicare în domeniul influenţei sociale, vezi Turner, 
1991). Nu avem aici destul spaţiu pentru a prezenta în detaliu diferitele 


comunităţii este un Htio hotiratot. În orice caz, legătura dintre acest 
fenomen şi respectul de sine pare limpede. Într-adevăr, nici un studiu 
dinainte de anii ’70 nu a putut să pună în evidenţă preferința pentru culoarea 
neagră, în schimb fenomenul apare frecvent după data respectivă, şi această 
schimbare coincide cu constatarea că marea majoritate a negrilor americani 
au devenit mai mândri de rasa lor începând cu anii '50. Pe de altă parte, 
copiii negri care arată o preferinţă pentru păpuşa neagră au un respect de 
sine mai ridicat decât cei care manifestă o preferinţă pentru cea albă. 

1. Aşa cum constată în revista lor Messick şi Mackie (1989, p. 62), la douăzeci 
de ani după descoperirea că simpla categorizare provoacă O distorsiune 
perceptivă şi comportamentală între grupuri, încă nu am elaborat o teorie 
adecvată. Deşi, foarte probabil, intervin efectele de accentuare perceptivă 
şi menţinerea respectului de sine, datele empirice disponibile nu permit 

` clarificarea caracterului necesar sau suficient al rolului lor. 

analize stimulate de aceastá abordare, dar un lucru este sigur: teoria 
autocategorizárii are toate şansele de reuşită (Oakes, Haslam şi Turner, 
1994; vezi şi Hogg in Mugny, Oberlé şi Beauvois, 1995). 


Reconcilierea : contactul şi cooperarea 


Între grupuri se pot instala extrem de uşor reprezentări negative şi 
atitudini ostile. Reciproca este oare valabilă ? Pot fi schimbate ele la fel 
de uşor? Această preocupare se află în centrul lucrărilor referitoare la 
ipoteza contactului (Allport, 1954) şi a cercetărilor despre inducerea 
cooperării între grupuri sugerate de Sherif (pentru o reluare a probiemei, 
vezi Comedias 1994), 


ih vais a 


În 1954, Curtea Supremă a Statelor Unite hotărăşte că sistemele şcolare 
care intretin vreo segregatie între studenţii negri şi cei albi violează o 
serie de articole ale constituţiei americane. La baza acestui raţionament 
stă ideea că separatia dintre albi şi minoritățile etnice diminuează şansele 
de reuşită ale membrilor acestora şi perpetuează prejudecățile şi intole- 
ranta. Există speranţa că desegregatia şcolară ar putea avea un efect 
invers. În acelaşi an, Gordon Allport publică o carte intitulată The 
Nature of Prejudice, în care face o analiză a prejudecatilor între grupuri 
şi detaliază diferite recomandări pentru a le elimina. Ansamblul acestor 
recomandări este cunoscut sub numele de „ipoteza contactului”, 
deoarece ele au la bază ideea că dezvoltarea diverselor contacte între | 
membri din diferite grupuri constituie cel mai bun mijloc de a reduce 
tensiunile şi ostilitatea. Ipoteza contactului promovează concepţia potri- 
vit căreia stereotipurile sunt eronate. Într-adevăr, dacă stereotipurile 
sunt rezultatul unei lipse de informaţie corecte şi suficiente şi/sau al 
prezenţei unei informaţii eronate referitoare la grup, soluţia constă în a 
oferi ocazii de contact şi a înlocui astfel percepțiile inexacte cu informaţii 
mai temeinice (Ben-Ari şi Amir, 1988). 

În opinia lui Allport (1954), simplul fapt că grupurile intră mai mult 
în contact nu poate fi de-ajuns totuşi pentru a restaura armonia. Acest 

punct va fi, de altfel, pus în evidenţă în cercetările lui Sherif şi ale 
colaboratorilor săi. Departe de a reduce antagonismul, simple întâlniri 
în timpul unor activităţi agreabile, fără interdependentá pozitivă, repre- 
zintă pentru grupurile ostile tot atâtea ocazii noi de a-şi manifesta 
rivalitatea. Nefiind suficient simplul contact, Allport oferă o listă de 
condiţii pe care le consideră necesare pentru a obţine efectul scontat. 
Îndeosebi contactul dintre grupuri. trebuie să fie susținut, să permită 
numeroase întâlniri, astfel încât participanţii să poată într-adevăr să afle 
câte ceva unii despre alţii. De asemenea, trebuie prevăzută şi o activitate 
de cooperare. Fără stimularea oferită de existenţa unui obiectiv comun, 
interacţiunea nu poate duce la o schimbare de atitudine. Sherif demon- 
strează clar că animozitatea dintre grupuri nu este redusă decât după o 
serie de întâlniri care vizează urmărirea scopurilor supraordonate. Pe de 
altă parte, Allport consideră că, la modul ideal, un contact trebuie să 
implice persoane cu statut epal, situaţia inversă nefăcând decât să 
accentueze prejudecățile grupului dominant. Pentru a reduce prejude- 
cátile şi atitudinile discriminatorii, trebuie instaurată deci o politică 
generală de desegregatie care să vizeze atât habitatul, cât şi serviciul şi 
educaţia. 

Se pare că acest contact nu este eficient dacă nu îndeplineşte ate 
tiile specificate de Allport. De exemplu, Stephan (1978) prezintă rezul- 
tatele a optzeci de studii referitoare la simpla desegregatie din şcoli. 
El ajunge la concluzia că, în general, desegregatia nu reduce prejudecățile 
albilor faţă de negri, iar respectul de sine al negrilor nu creşte decât 
rareori în urma desegregatici din şcoli. in aceste scoli, rezultatele 
negrilor se ameliorează uneori, dar pot să şi scadă. În sfârşit, desegre- 
gatia. poate să ducă în egală măsură la o creştere a prejudecatilor 
negrilor faţă de albi şi la diminuarea lor. Eşecul simplului contact se 
explică atunci când se examinează efectele imbogátirii cunoştinţelor 
referitoare la celălalt grup. Contactul nu produce decât rareori conse- 
cintele la care ne aşteptăm (descoperirea de asemănări, îndreptarea 
greşelilor), grupurile observate având adesea. valori şi atitudini mult 
prea diferite. Un alt motiv ce ar explica relativa ineficacitate a desegre- 
gatiei scolare este acela ca negrii se descurcă mai putin bine in clasă, in 
condiţiile unei invátári prin cooperare care ar putea să ducă, aşa cum 
vom vedea mai departe, la rezultate mai încurajatoare. 

Un studiu al lui Stroebe, Lenkert şi Jonas (1988) subliniază nevoia 
de a ţine cont de numeroşi factori în stabilirea unui contact interetnic. 

Această cercetare are ca obiect evoluţia atitudinilor unor studenţi 
americani în timpul unei şederi de un an în Franţa sau în Germania. 
Tinerii americani întâlnesc studenţi străini în condiţii de statut egal şi în 
absenţa oricărei competiţii. În pofida acestui fapt, imaginea germanilor 
se degradează foarte mult la studenţii care petrec un an în Germania. 
Deteriorarea imaginii francezilor este şi mai evidentă pentru americanii 
care vizitează Franţa. Nu poate fi vorba de o generalizare referitoare la 
ansamblul europenilor, deoarece imaginea englezilor rămâne stabilă. 
Atunci de ce acest eşec? Fără îndoială, din cauza faptului că posibilităţile: 
de întâlnire nu au fost atât de numeroase pe cât s-a propus iniţial. 
Într-adevăr, programul nu favoriza contactele în afara cursurilor. În ase- 
menea situaţii, studenţii americani se simt relativ izolaţi şi trăiesc într-o 
comunitate închisă. Ceea ce le oferă cu atât mai mult ocazia de a discuta 
cu nostalgie despre tara lor, de a face unele comparații subiective şi de 
a-şi accentua stereotipurile pe care le cred mai întemeiate decât oricând. 

Din fericire, cercetările arată că dacă un contact se produce în 
împrejurările favorabile enunțate de Allport, ostilitatea dintre grupuri 
scade substanţial (Amir, 1976). Într-o tabără de vară, în care erau 
prezente mai multe rase, Clore et al. (1978) au constatat dezvoltarea 
unor atitudini interrasiale mai pozitive, precum şi a unor comportamente 
interrasiale mai generoase după numai o săptămână de tabără, în cazul 
copiilor negri şi albi proveniţi din medii defavorizate. În timpul celui 
de-al doilea război mondial, constituirea unor regimente mixte din 
negri şi albi a avut, în general, efecte pozitive. Desegregaţia în armată 
nu pare totuşi eficientă decât dacă este însoţită de o pregătire în 
domeniul relaţiilor interrasiale. În ceea ce-l priveşte pe Cook (1979, 
1984; Gerard, 1983), acesta a selecționat studente extrem de rasiste 
din Tennessee. Recrutate pentru o muncă cu program redus, ele au 
surpriza să descopere că trebuie să colaboreze timp de douăzeci de zile 
cu două complice ale experimentatorului, dintre care una este neagră. 
În timpul lucrului, studentele se poartă amical faţă de colega lor neagră. 
La capătul celor douăzeci de zile, participantele manifestă o importantă 
diminuare a atitudinii lor rasiste, care rămâne stabilă timp de mai multe 
luni după această experienţă. O astfel de schimbare nu se produce şi 
într-un grup de control. 

Cooperarea se afirmă ca una dintre condiţiile esenţiale pentru ca un 
contact să ducă la îmbunătăţirea relaţiilor dintre grupuri. După cum 

s-a observat, ‘Sherif subliniază utilitatea- înlocuirii interdependentei 
negative a grupurilor cu o interdependentá pozitivă, în care fiecare 
grup are nevoie de celălalt pentru a-şi atinge obiectivul dorit. Diferite 
cercetări au confirmat impactul unor asemenea scopuri supraordonate. 
De exemplu, Ryen şi Kahn (1975) au descoperit că distorsiunile evaluative 
din cadrul grupurilor se diminuează după o sarcină relizată prin coope- 
rare. De asemenea, ei au observat că membrii a două grupuri se aşază 
mai aproape unii de alţii după o interacţiune de cooperare decât după o 
competiţie. Brown si Adams (1986) au subliniat un efect similar in 
cazul scopurilor ce trebuie atinse prin cooperare, independent de orice 
interacţiune între grupuri. Grupurile de şcolari cred că pot initia o 
relaţie de cooperare sau de competiţie cu o altă şcoală. De fapt, interac- 
tiunea nu are loc, dar simpla convingere că ar exista o interdependenta 
pozitivă e de-ajuns pentru ca şcolarii să manifeste mai multă atracţie 
ar de elevii celeilalte şcoli. 

În aplicaţiile ipotezei contactului la nivel de şcoală, strategia cea mai 
promițătoare rămâne, fără îndoială, cea a clasei „puzzle”, imaginată de 
Aronson şi colegii săi (1978) (The Jigsaw Classroom). În cadrul acestui 
tip de program, clasele sunt împărţite în grupuri de câte şase elevi, 
fiecare dintre ele constituit astfel încât să fie reprezentate diferitele etnii 
din clasă. Fiecare membru al grupului primeşte un element de informaţie 
în ceea ce priveşte o temă studiată de ansamblul grupului său. 
De exemplu, dacă este vorba de studierea unei ţări, primul elev primeşte 
elementele referitoare la economia acesteia, al doilea date istorice, un 
al treilea este informat despre aspectele sociale etc. Elevii din diferitele 
grupuri se întâlnesc în grupuri de experţi care lucrează pe acelaşi 
element de informaţie. Lucrul în grup de experţi este urmat de revenirea 
la grupul de origine, ceea ce permite fiecăruia să-i înveţe pe ceilalţi ce 
a aflat şi să asimileze la rândul lui toate informaţiile despre ţara 
respectivă. Chiar dacă progresele şcolare rămân destul de limitate, 
această metodă permite ameliorarea relaţiilor dintre elevi, a respectului 

de sine, precum şi a atitudinilor lor interetnice!. 


1. Dimpotrivă, dacă performanţele nu sunt diminuate de această metodă, ele 
nu sunt nici ameliorate. Fără îndoială că acest lucru se întâmplă deoarece 
fiecare elev îşi petrece cea mai mare parte a timpului studiindu-şi propria 
informaţie. Iată de ce Slavin (1980) a prezentat o variantă a acestei metode 

Dacă noi reuşim, iar dacă voi sunteţi diferiți de noi 


Introducerea scopurilor supraordonate pare să constituie o metodă 
eficace pentru rezolvarea antagonismelor dintre grupuri. Totuşi, unele - 
cercetări au subliniat anumite limite ale acestei strategii. Prima se 
referă la rezultatul propriu-zis al interacțiunii de cooperare. În măsura 
in care episoadele de cooperare valorificate în studiile lui Sherif et al. 
au fost întotdeauna încununate de succes, Worchel, Andreoli şi Folger 
(1977) şi-au închipuit că reducerea ostilitatii ar putea fi mai degrabă 
consecinţa succesului cooperării decât a cooperării în sine. Ei au 
elaborat o experienţă cu scopul verificării acestei ipoteze. Într-o primă 
etapă, două grupuri trebuie să realizeze câteva sarcini în regim de 
concurenţă, cooperare şi totală independenţă, fără ca rezultatele să fie 
făcute publice. Într-o a doua etapă, cele două grupuri trebuie să colabo- 
reze şi reuşesc sau, dimpotrivă, eşuează. Worchel şi colegii săi emiteau 
ipoteza că prima fază ar avea un important impact asupra reacției 
participanților în timpul celei de a doua faze. La capătul primei interac- 
tiuni, atitudinile sunt foarte mult afèctate de natura scopurilor. Coope- 
rarea suscită atitudinile cele mai favorabile față de exogrup, concurența 
pe cele mai defavorabile, independența - atitudini intermediare. Atitu- 
dinile faţă de endogrup arată, ca de obicei, invers, coeziunea şi atracţia 
din interiorul grupului fiind cele mai ridicate în situaţie de competiţie. 
Reacţiile înregistrate la sfârşitul celei de-a doua faze, atunci când toate 
grupurile au cooperat, se dovedesc foarte instructive. Atitudinile faţă de 
endogrup sunt modificate. Dimpotrivă, atracţia faţă de exogrup creşte, 
în toate condiţiile experimentale, mai putin una: în momentul in care 
competiţia iniţială face loc unei colaborări al cărei rezultat este un eşec. 
Subiectii acestei condiţii manifestă o:scădere netă a atracției faţă de 
exogrup, ca şi cum ar vrea să-l blameze pentru eşecul lor comun. 
Această ultimă interpretare a putut fi confirmată într-o altă cercetare 
a lui Worchel şi Norvell (1980) în care, încă o dată, un efort comun 


(Jigsaw ID. În această variantă, toţi elevii citesc aceeasi informaţie, dar se 
centrează apoi pe diferite teme pe care le vor discuta în grupuri de experţi. 
Sunt recompensati pe grupuri, pe baza realizărilor ansamblului de membri 
ai grupului în timpul unui examen. Fiecare are astfel un motiv să aibă grijă 
ca toţi membrii grupului să înveţe ceca ce prezintă el. Această metodă are 
un impact pozitiv atât asupra atitudinilor interetnice, cât şi asupra învăţării 
(Slavin, 1986). 

poate duce la eşec sau la succes. Sarcina de cooperare este realizată 
` într-un laborator, despre care subiecţilor li se spune că este adaptat la 
realizarea acelei sarcini sau, dimpotrivă, că poate dăuna realizării ei. 
În realitate, grupurile lucrează în acelaşi mediu. Toate au experienţa 
unei competiţii anterioare. Datele culese de Worchel şi Norvell pun în 
lumină unele reacţii la eşec, foarte diferite în funcţie de „tipul de 
mediu”. În momentul în care condiţiile de lucru sunt considerate 
adecvate, grupurile care eşuează manifestă o scădere a atracției pentru 
celălalt grup, întocmai ca în studiul întreprins de Worchel er al. (1977). 
Dimpotrivă, atunci când eşecul poate fi atribuit unui mediu defavorabil, 
atracţia pentru celălalt grup creşte sensibil. În sfârşit, această creştere 
se observă în egală măsură la toate grupurile confruntate cu reuşita. 

"Unul dintre scopurile contactului este acela de a oferi informaţii care 

să sublinieze asemănările dintre endogrup şi exogrup. Această presupusă 
consecinţă a contactului apare, fără îndoială, destul de rar şi poate nu 
este întru totul de dorit dacă duce la valorificarea sistematică a asemă- 
nărilor şi la pierderea elementelor specifice, în special a acelora din 
grupurile dominate. Iată deci o a doua limitare a obiectivelor supra- 
ordonate. De fapt, ne putem îndoi că descoperirea unor asemănări între 
grupuri ar duce în mod sistematic la o ameliorare a raporturilor dintre 
grupurile implicate si la o diminuare a comportamentelor discrimi- 
natorii. Este ceea ce confirmă un prim studiu realizat de Diehl (1988, 

1990). Acest autor observă că subiecţii discriminează în mai mare 
-măsură un exogrup ale cărui atitudini diferă faţă de cele ale endo- 
grupului. Faptul corespunde predictiilor teoriei identităţii sociale, con- 
form căreia distorsiunea are drept funcţie stabilirea unei distincţii 
- pozitive în raport cu exogrupul. Stabilirea acestei distincţii necesită mai 
multe eforturi atunci când exogrupul este asemănător (vezi Johnston şi 
Hewstone, 1990). 

În aceeaşi ordine de idei, Deschamps şi Brown (1983) au creat o 
situaţie de cooperare în care două grupuri trebuie să lucreze împreună 
pentru o importantă miză financiară. Sarcina constă în a redacta un 
articol pentru o revistă cunoscută pe baza materialului oferit de experi- 
mentatori. Succesul sau eşecul comun trebuie apreciat de un ziarist 
experimentat. Aceşti cercetători variază modul în care grupurile lucrează 
împreună. În anumite condiţii, cele două grupuri trebuie să joace roluri 
foarte diferite (unul se ocupă de text, altul de titluri, de prezentare şi de 

ilustraţii). Dimpotrivă, în alte condiţii, subiecţii îndeplinesc roluri foarte 
asemănătoare (fiecare primeşte jumătate dintre elementele ce urmează a 
fi integrate în articol). Aşa cum prevăd şi autorii, deosebirea dintre 
grupuri are un oarecare efect asupra atracției lor reciproce. Deşi toţi 
colaborează pentru atingerea aceluiaşi obiectiv supraordonat, subiecţii 
care au roluri distincte manifestă sentimente mai amicale fata de celălalt 
grup decât cei a căror contribuţie la opera comună este puţin mai uşor 
de reperat. Prin urmare, se pare că e mult mai bine ca, pentru grupurile 
al căror interes este de a se uni şi de a lucra împreună, să se vegheze la 
păstrarea propriei identități în aventura comună. Astfel, fiecare dintre 
grupuri riscă să încerce salvarea propriei identități printr-o discriminare 
în defavoarea celuilalt. 

Apare deci un paradox: atunci când: kaul contactului este 
acela de a descoperi asemănări, o prea mare asemănare poate suscita 
motivaţia de a recrea categorizarea printr-o discriminare. În domeniul 
educației, strategia care constă în evitarea oricărei referiri la diferențele 
etnice dintre elevi, politica de educare „oarbă la culoare” (color blind), 
trimite la această problemă a similitudinii. Desi o asemenea politică 
pare să garanteze egalitatea dintre elevi, ea prezintă şi inconveniente 
foarte mari (Schofield, 1986), ducând la ignorarea realităţii psihologice 
a anumitor diferenţe, mai ales în privinţa membrilor unor minorităţi. 
Ea poate să ducă rapid la o poziţie ,,asimilationista” in care se aşteaptă 
ca membrii minorităţilor să se conformeze la normele şi valorile grupului 
dominant. Mai curând decât să adopte o asemenea perspectivă, Schofield 
(1986) şi Berry (1984) propun o strategie „pluralistă” în care se admite 
diversitatea culturală şi se recunosc diferitele sisteme de valori. În acest 
context, este vorba mai degrabă de o valorificare a diferenţelor decât de 
ascunderea lor, de exemplu, prin constituirea unor grupuri de învăţare 
în cooperare, amestecate din punct de vedere etnic, în care competențele 
rezultate din diferitele apartenente permit atingerea obiectivului comun. 
În consecinţă, se revine la o afirmare - şi la o valorificare - a diferenţelor. 


Problema generalizării 


Aşadar, simplul contact nu reprezintă un panaceu. Pentru a fi eficace, 
e necesar să-i fie asociate numeroase condiţii şi ele nu sunt întotdeauna 
uşor de îndeplinit. Totuşi, în condiţii optime, efectele se pot dovedi 

impresionânte, cel puţin în ceea ce priveşte ameliorarea raporturilor cu 
persoanele efectiv întâlnite. Rămâne însă o altă limită, mai importantă 
decât celelalte. Oricare ar fi ameliorarea obţinută în raporturile hic et 
nunc, extinderea ei la alti reprezentanţi ai grupurilor şi la situaţii diferite 
rămâne dificilă. Altfel spus, experienţele de contact au dd jala fonite 
specifice. 

Astfel, un studiu realizat de Minard (1952) într-o comunitate minieră 
din Virginia a demonstrat că mai mult de 80%. dintre minerii albi 
manifestă sentimente de prietenie şi solidaritate faţă de minerii negri 
atunci când sunt toţi în mină, dar, în afara acestei situaţii, numai 20% 
dintre albi menţin relaţii amicale cu colegii lor de muncă. Harding şi 
Hogrefe (1952) au observat că vânzătorii albi devin mai favorabili ideii | 
de a lucra cu negri după un contact cu funcţionarii de culoare. Totuşi, 
această schimbare nu se extinde şi la alte activităţi sociale (de exemplu, 
servirea mesei împreună). Tot astfel, Cook (1978) povesteşte că întâl- 
nirile de cooperare dintre membrii diferitelo grupuri generează atitudini 
mult mai favorabile faţă de participanţii la aceste întâlniri, însă rae 
putin schimbate fata de celălalt grup luat ca atare. 

Această absenţă a generalizárii este foarte bine evidenţiată de un 
stii pe care Bond, DiCandia şi MacKinnon (1988) l-au realizat într-o 
instituţie de psihiatrie. Aceşti autori au constatat mai întâi că arhivele 
respectivei instituţii nu atestau diferenţe între numărul de acte de 
violenţă comise de pacienţii negri şi de cei albi. Totuşi, aceleaşi arhive 
au semnalat faptul că personalul (alb) al spitalului hotăra de patru ori 
mai des utilizarea unor măsuri de limitare a mişcărilor pentru pacienţii 
negri. Această atitudine era în acord cu stereotipul agresivităţii negrilor 
existent în Statele Unite. Totuşi, pacienţii negri nu erau mai restrictionati 
fizic decat in primele momente ale şederii acolo. După ce interactionau 
cu personalul timp de o lună, erau trataţi la fel ca şi pacienţii albi. 
Prin urmare, contactul avea un efect pozitiv asupra atitudinilor faţă de 
aceşti pacienţi speciali. Dar, şi aici, generalizarea rămânea absentă. 
Într-adevăr, în pofida constatării repetate că pacienţii negri nu erau mai 
agresivi decât cei albi, personalul instituţiei nu renunţa la strategia de 
restrictionare a mişcărilor pentru fiecare negru nou sosit. Nu se pro- 
ducea o schimbare de stereotip, fiecare pacient negru cunoscut fiind. 
considerat in fond o excepţie de la regulă. 

Rezultatele menţionate până acum reprezintă tot atâtea motive pentru 
a mai reduce din entuziasmul partizanilor acestei ipoteze a contactului. 

Eficacitatea contactului necesită aplicarea unor condiţii stricte şi s-ar 
limita la persoanele întâlnite în mod real. Câte eforturi însă, pentru 
nişte rezultate atât de slabe! Problema esenţială rămâne deci aceea de 
a afla cum este posibilă o generalizare a efectelor contactului. 


Condiţiile generalizării 


Pentru a rezolva. o problemă, trebuie în primul rând să-i identifici 
cauza. De ce e aşa de dificilă generalizarea ? Poate pentru că aceste 
contacte realizate în cadrul studiilor sunt, în esenţă, mai degrabă 
contacte între indivizi decât între membrii grupurilor. Altfel spus, ar fi 
vorba de contacte: mai curând interpersonale decât intergrupuri. Din 
această cauză, creşterea simpatiei rezultate din interacţiune rămâne 
limitată la persoanele implicate. Nu ar exista nici o bază pentru a 
generaliza atitudinile asociate unei “persoane la ceilalţi membri ai 
grupului său. Bineînţeles că o soluţie ar putea fi ca acest contact să 
determine o apartenenţă mai evidentă la grup. Strategia ar prezenta 
avantajul că participanţii s-ar vedea reciproc ca fiind reprezentanţi ai 
aceluiaşi grup, şi nu excepţii de la regulă, ca înainte. Pe scurt, genera- 
lizarea efectelor contactului nu ar trebui să se producă decât dacă 
această experienţă este legată de informaţia referitoare la categoria 
socială. 

În n d lui Brewer (1988), personalizarea implică o „decatego- 
rizare” a individului-fintá, ceea ce reduce probabilitatea ca experienţele 
cu acest individ să fie generalizate, indiferent sub orice formă, la alte 
categorii sociale. Dacă vrem ca experienţele de contact să fie legate de 
categorie, ar trebui ca situaţia de contact să suscite o interacţiune 
orientată spre o sarcină, iar criteriul de desemnare a rolurilor, statutelor, 
funcţiilor sau apartenenţei la subgrupuri în situaţie să fie corelat cu 
apartenenţa categorială (Brewer şi Miller, 1984). Evident, există aici un 
paradox, deoarece cu cât mediul de contact reuşeşte să producă mai 
multe relaţii interpersonale pozitive, cu atât ele sunt mai puţin suscep- 
tibile de a se generaliza la stereotipurile categoriilor. Faptul de a întâlni 
un membru al altui grup, dezvoltarea unor relaţii personale pozitive cu 
acesta îl individualizează şi îl disociază de membrii din categoria sa. 
Aspectele experienţei trăite care contrazic aşteptările categoriale sunt 
diferenţiate de prototipul categoriei. Putem considera atunci că ne aflăm 

e 


în fata unei excepții de la regulă, a unui caz particular si, prin urmare, 


nu vom schimba stereotipul categorial dominant (Lord, Lepper si 
Mackie, 1984; Weber si Crocker, 1983). 

Cercetările par a indica faptul că eficacitatea contactului rezidă 
efectiv în dozarea subtilă a individualitatii şi a categorizárii celuilalt. 
Astfel, Wilder (1984) a efectuat un studiu în care a făcut să varieze 
caracterul tipic al membrului celuilalt grup în cadrul unei întâlniri 
intergrupale. În anumite condiţii, membrul unui exogrup (dintr-un 
colegiu rival) corespunde stereotipului subiecţilor privitor la acel cole- 


- giu. Dimpotrivă, în alte conditii, el pare sá se distingá de respectivul 


stereotip. Natura contactului variazá in functie de teoria lui Allport 
despre contact: membrul exogrupului se comportá intr-un mod agreabil 


sau neplăcut. Conform ipotezelor lui Wilder, aprecierile faţă de exogrup 
_ se ameliorează doar atunci când interacţiunea este agreabilă şi când 


partenerul implicat în contact este tipic. 
Hamilton şi Bishop (1976; Hamilton, “Carpenter şi Bishop, | 1984) 
au facut constatári foarte interesante in aceasta privinţă. Ei au studiat 


impactul sosirii unor familii de negri în opt cartiere rezidenţiale înstărite 


şi au comparat datele cu ceea ce se petrecea la sosirea a zece familii de 
albi în cartiere asemănătoare. La început, sosirea familiilor de negri 


trezea temeri vecinilor lor. Totuşi, după un an, aceştia manifestau 
atitudini mai puţin rasiste decât grupul de control. Faptul cel mai uimitor 


era că acest lucru se producea independent de contactele efective cu 
noii vecini negri şi că ameliorarea nu se referea numai la familia vecină 
de negri, ci se generaliza la ansamblul negrilor. Potrivit autorilor, un 
astfel de rezultat se explică prin infirmarea aşteptărilor negative. Pe 
scurt, totuşi nu s-a produs nici una dintre catastrofele aşteptate. Absența 
contactului a avut drept consecinţă faptul că aceste familii au fost puţin 
individualizate şi nu au fost privite ca o excepţie de la regulă, ci ca 
„negrii” din cartier, deci ca reprezentanţi tipici ai grupului lor. 

O analiză destul de asemănătoare a fost propusă de Desforges, Lord, 
Ramsey, Mason, Van Leeuwen şi West (1991). Era vorba de a verifica 
dacă diferitele metode de învăţare în cooperare ar permite ameliorarea 
imaginii pe care studenţii şi-o fac despre categoria „fostului bolnav 
mintal”. Aceşti autori au realizat un contact de o oră între studenţi şi un 
coleg de-al lor prezentat ca fiind un student ce petrecuse un timp într-un 
spital psihiatric. Două tehnici de învăţare diferite, dintre care una se 

inspira din lucrările lui Aronson şi ale colaboratorilor săi (1978), 
prezentate mai sus, au permis atingerea rezultatului scontat. Dimpotriva, 
studentii unui grup de control care lucrau la aceeaşi masă cu un coleg 
al lor fără a coopera cu el nu şi-au modificat cu nimic imaginea despre 
categoria „fostului bolnav mintal”. În opinia autorilor, tehnicile de 
învăţare utilizate au schimbat stereotipul, pentru că ele prevedeau un 
scenariu foarte strict: ambii participanţi trebuiau să se limiteze la un 
rol precis, să-şi îndeplinească sarcina şi apoi să-l asculte pe celălalt. 
Această formă de interacţiune prezintă avantajul că cele două persoane 
trebuie să interacţioneze fără să caute să interpreteze prea mult compor- 
tamentul celuilalt, astfel că le greu să coloreze ceea ce văd cu ajutorul 
prejudecăţilor!. Nu mai este posibilă dezvoltarea unei adevărate relaţii, 
celălalt rămânând pur şi simplu studentul care a fost internat într-un 
spital psihiatric. Pe scurt, în aceste condiţii, fostul bolnav mintal rămâne 
un membru tipic al categoriei sale. Regăsim astfel ideea lui Wilder şi un 
mecanism asemănător celui pus în evidenţă de Hamilton şi Bishop. 
Este adevărat că o prea mare relevanţă a categoriei celuilalt ar putea 
dăuna la fel de mult. În cercetările deja amintite întreprinse cu privire 
la cooperarea din cadrul şcolii (Aronson et al., 1978; Slavin, 1986), 
profesorii creează grupurile astfel încât diferitele categorii ale clasei să 
fie reprezentate în mod proporţional. Totul arată că, în general, copiii 
sunt conştienţi de această tehnică de alcătuire a grupurilor. După Miller 
şi Brewer (1986), faptul îi determină să-şi dea seama că apartenenţa la 
o categorie socială este importantă pentru persoana cu autoritate care 
este profesorul, din moment ce el foloseşte această informaţie ca bază 
de decizie. Iată deci un motiv pentru a continua să credem că aceste 
categorii sunt diferite. După aceiaşi Miller şi Brewer, este mai bine să 
se constituie grupuri omogene care să aibă la bază caracteristicile pur 
individuale ale elevilor (de exemplu, atitudinile lor în diferite domenii). 
În sprijinul analizei lor, Miller şi Brewer (1986) citează o cercetare 
întreprinsă de Miller, Brewer şi Edwards (1985) în care au fost com- 
parate cele două moduri de constituire a grupurilor. Datele arată că 
efectele pozitive ale cooperării în interiorul echipei nu erau generalizate 
la alţi indivizi decât atunci când constituirea grupurilor nu avea la bază 


1. Capitolul 3 va arăta că un astfel de mecanism de „colorare” sau de „confirmare 
a ipotezei” joacă un rol important în menţinerea stereotipurilor. 

categorii de apartenenţă, ci asemănarea dintre opiniile participanţilor. 
Grupurile constituite cuprindeau numeroşi membri din diferite categorii, 
dar această categorizare nu era subliniată în mod special. 


Concluzie 


Conflictul între două grupuri apare foarte uşor. De fapt, o rivalitate şi 
o discriminare minime par inevitabile în orice situaţie în care sunt 
reprezentate mai multe grupuri (de altfel, este dificil de găsit un alt 
termen decât „confruntaţi”). Ne dăm seama fără prea mari eforturi că 
aşa stau lucrurile în care este adevărat că un element atât de important 
precum respectul de : sine este pus în joc în toate situaţiile de acest gen. 

„Cât despre puterea de a remedia ostilitatea dintre grupuri, sarcina este 
departe de a fi uşoară. Există o mare distanță între speranțele trezite de 
ipoteza contactului şi rezultatele concrete. Lista condiţiilor care trebuie 
îndeplinite pentru ca un contact să ducă la o ameliorare a raporturilor 
dintre grupuri este, din nefericire, foarte lungă. Principala piedică 
rămâne îndeosebi problema generalizării efectelor unui contact pozitiv. 

Pe de o parte, e nevoie ca indivizii implicaţi să fie în mod clar repre- 
zentantii categoriei lor. Pe de altă parte, este importantă evitarea unei 
categorizări prea evidente. Cheia problemei pare să fie o dozare savantă 
între individualizare şi categorizare. Evident că mai avem foarte multe 
de învăţat în acest domeniu. Înainte de a reveni, in ultimele trei capitole, 

la alţi factori ce reglează folosirea stereotipurilor, capitolul următor 
examinează o dimensiune capitală a aprecierii sociale : aceea a explicării 
comportamentelor. 


Capitolul 2 


Stabilirea cauzelor diferitelor comportamente 


pr PRI E DE SR E II E CR 77 DE NE ERE EIE 


Capitolul precedent a arătat în ce măsură felul nostru de a-i percepe 
pe ceilalţi, şi în special grupurile, este afectat de modul în care ne 
explicăm ceea ce se petrece în mediul nostru social. Lucru foarte curios, 
psihologii sociali au abordat aceste explicaţii sub un unghi putin diferit. 
Ca şi în cazul studiului categorizării, curentul de cercetare cunoscut sub 
numele de atribuire cauzală are la bază supoziţia că oamenii au nevoie 
să ordoneze şi să simplifice lumea. El postulează chiar faptul că există 
o nevoie fundamentală a fiinţei umane de a face lumea previzibilă şi 
controlabilă astfel încât să-şi poată adapta propriul comportament. 
Tocmai această nevoie determină observatorii, care suntem noi, să 
încerce să înţeleagă relaţiile cauzale dintre evenimente, problema cen- 
trală pe care ne-o punem fiind următoarea: „aş putea cu să explic 
comportamentul pe care tocmai l-am observat printr-o cauză stabilă, şi 
dacă da, care este aceasta? ”. 

Închipuiţi-vă că tocmai l-aţi văzut pe colegul vostru Henrion brus- 
cându-l pe domnul Ducarme. Pentru continuarea relaţiilor dumnea- 
voastră atât cu unul, cât şi cu celălalt, poate fi extrem de util să ştiţi 
că această agresivitate se datorează caracterului irascibil al lui Henrion 
sau, mai degrabă, unei provocări insuportabile a lui Ducarme. În primul 
caz, acest comportament s-ar putea repeta avându-vă pe dumnea- 
voastră drept victimă ! În celălalt, nu există nici un risc dacă nu-l 
puneţi pe Henrion într-o situaţie identică insultându-l. Prin urmare, 
nu este de mirare că cercetările despre atribuirea cauzalitátii au fost 
centrate pe distincţia dintre două tipuri de cauze : cele care sunt interne 
autorului şi cele care-i sunt exterioare. Pe de o parte, ne gândim, 
bineînţeles, la structura personalităţii, la caracterul persoanei pe care o 


54 CUNOAŞTEREA ŞI J UDECAREA CELUILALT 


observăm. Pe de altă parte, invocăm situaţia pentru a conferi un sens 
comportamentului!. Cu siguranţă, ceea ce se întâmplă în jur nu este 
totul. Fiecare doreşte deopotrivă să stabilească motivele propriilor fapte. 
Acest lucru e mult mai uşor, veţi gândi, pentru că ştim de ce actionám ! 

Poate... Dar ni s-a întâmplat tuturor să ne întrebăm care sunt cauzele 
unui succes sau, mult mai probabil, ale unui eşec. Ne trec atunci prin 
minte o mulţime de întrebări : „De ce nu am reuşit? Sunt oare incom- 
petent? Sarcina era oare prea grea pentru mine? Să nu fi fost decât o 
problemă de şansă? Oare împrejurările îmi vor fi mai favorabile data 
viitoare? Să fie oare vorba de vreo competenţă pe care pot să o. 
dobândesc? ”. Nu e întotdeauna uşor să răspunzi la asemenea întrebări. 

Totuşi, pentru a evita noile eşecuri, pentru a controla ceea ce se va 
petrece în viitor, trebuie să găseşti un răspuns. În acest caz - şi 
conţinutul întrebărilor evocate adineauri o dovedeşte foarte bine - 
distincţia între cauzele situationale, externe (dificultatea întrebărilor) şi 
interne (competenţa) intră din nou în centru atenţiei. 


Psihologia naivă şi nevoia de control 


În opinia lui Heider (1994, 1958), observatorul social este un fel de om 
de ştiinţă naiv a cărui ambiţie este aceea de a descoperi cauzele profunde 
ale comportamentului pe care îl observă. Obiectivul acestui demers ar 


` fi impunerea unei anumite ordini în mediul înconjurător. Doar un număr 


restrâns de cauze ar putea explica o mulţime de evenimente capricioase. 
Heider a fost, într-adevăr, primul care a făcut distincţia între două mari 
tipuri de cauze. Unele, precum intenţia, efortul, motivaţia, ţin de 
persoană. Altele, precum dificultatea unei sarcini, tin de mediu. În 
consecinţă, munca omului de ştiinţă naiv ar consta în aprecierea contri- 
butiei relative a cauzelor personale şi a celor înconjurătoare la apariţia 
unui comportament. Foarte curând, Heider îşi dă seama că, dintre cei 
doi candidaţi prezenţi, se detaşează în mod clar un favorit. Într-adevăr, 
el notează că „există tendinţa de a atribui schimbările numai 


1. Bineînţeles, comportamentul unui individ poate să fie atribuit şi apartenenţei 
sale la un grup: este vorba atunci de o atribuire socială. 

persoanelor” (1944, p. 361). După părerea lui, această tendinţă s-ar 
datora faptului că schimbările mediului sunt aproape întotdeauna cauzate 
de acţiunile persoanelor, chiar dacă în combinaţie cu alţi factori. 

Entuziasmati de lucrările lui Heider, numeroşi cercetători s-au inte- 
resat de relaţia existentă între demersul explicativ, pe care îl vom mai 
numi şi atributional, şi nevoia de control. Dacă facem atribuiri pentru a 
controla şi dacă acest control reprezintă o necesitate pentru noi, motivul 
este acela că o asemenea activitate dobândeşte o importanţă cu totul 
specială pentru confortul şi sănătatea noastră psihologice. Această 
chestiune a lui „de ce” se referă la motivele pe care le avem atunci când 
facem atribuiri şi trimite în mod direct la problema consecinţelor 
specifice demersurilor noastre atributionale. La început, aceste aspecte 
vor fi abordate foarte succint. Apoi, reflectia se va orienta mai curând 
la chestiunea lui „cum”, încercând să determine procesele prin care 
observatorul social ajunge să facă atribuiri- 

De ce facem atribuiri? După Heider şi succesorii săi, motivaţia 
esenţială ar fi aceea a dorinţei de a controla şi de a prevedea mediul. 
Este adevărat că sentimentul de stăpânire a evenimentelor care ne . 
înconjoară constituie un factor de confort psihologic şi poate chiar să ne 
afecteze sănătatea fizică şi psihică!. De exemplu, Seligman (1975) a 
descris starea de „resemnare dobândită” ce caracterizează animalele 
sau persoanele care au trăit de mai multe ori experienţa de a nu-şi putea 
controla mediul. Indivizii manifestă o stare de tip depresiv care ii 
determină să nu mai facă nici un efort pentru a se adapta la noi situaţii. 
Astfel, câinii care au învăţat că este imposibil, într-o situaţie dată, să 
evite şocurile electrice, nu mai încearcă să evite asemenea şocuri într-o 
situaţie nouă în care le este totuşi oferită această posibilitate (Seligman 
si Meier, 1967). Intr-un program de cercetare extraordinar care avea 
drept ţintă vârsta a treia, Langer şi Rodin (1976 ; Rodin şi Langer, 1977) 
au demonstrat că, dacă pensionarilor de home li se permite să exercite 
un control asupra mediului lor (de exemplu, pensionarii au sarcina de a 
îngriji o plantă în apartament etc.), acest lucru poate avea efecte extrem 
de benefice asupra sănătăţii lor. Studiile lui Schulz (1976; Schulz şi 
Hanusa, 1978) au arătat de altfel - şi trebuie să subliniem că în mod 


1. Pentru un studiu în franceză al acestei probleme, cititorul va consulta 
lucrarea lui Dubois (1987). 

one w,’ 


retragerea ei ulterioară pot avea consecinţe tragice. Într-o primă fază: a 


- cercetării sale, autorul amintit stabileşte vizite ale studenţilor la o serie 


de persoane în vârstă, care păstrează un control mai mult sau mai puţin 
important asupra modalitátilor in care se fac vizitele (vizite surpriză, 
vizite anunţate, vizite în care chiar ele anunţă momentul). Într-o primă 
etapă, se constată o ameliorare a stării de sănătate şi a nivelului de 


activitate la persoanele al căror control este maximal. La sfârşitul 


experienţei, vizitele încetează, iar acest lucru se face fără nici un fel de 
control din partea persoanelor în vârstă. Doi ani mai târziu, se constată 
o mortalitate mai ridicată la persoanele care au avut cel mai înalt nivel 
de control în prima fază a experienţei. Chiar atunci când sentimentul de 
control este numai o iluzie, el ne pasa Qe sá ne aan la evenimente 
(Lefcourt, 1973). 

Să controlezi înseamnă să ştii de ce se piven: sosit hale he 
cum am putea bănui, evenimentele care afectează grav un individ sunt 
susceptibile de a declanşa o cercetare activă a cauzelor. Este ceea ce se 


întâmplă, de exemplu, atunci când unele persoane descoperă că suferă 


de cancer (Taylor, Lichtman şi Wood, 1984). Dar gravitatea eveni- 


-mentelor nu este singurul criteriu. Din momentul in care suntem sur- 


prinşi de un comportament diferit de ceea ce ştiam deja, vom avea 
tendinţa de a ne pune întrebări. Cercetările recente confirmă faptul că 
activitatea atributionalá este foarte uşor provocată de evenimentele 


neaşteptate, noi, surprinzătoare (Hastie, 1984; Weiner, 1985). 


Lau şi Russel (1980) au observat această tendinţă într-un domeniu 
foarte familiar, sportul. Aceşti autori au analizat articolele publicate în 
opt ziare nord-americane, având ca subiect treizeci şi trei de evenimente 
sportive. Articolele din presă se refereau la meciuri de base-ball şi de | 


fotbal american. Toate explicaţiile oferite pentru a explica rezultatul 


unei întâlniri au fost transcrise, una câte una, pe fişe. Un grup de 
examinatori care nu ştiau nimic despre originea comentariilor au analizat 
apoi aceste explicaţii, evaluând în ce măsură justificarea oferită trimitea 


‘sau nu la o cauză stabilă (factorul amintit lasă să se înţeleagă că rezultatul 


întâlnirii riscă să se producă iarăşi în viitor) şi se dovedea fie internă 
(era implicată propria echipă), fie externă (responsabilitatea era pusă pe 
seama echipei adverse sau a împrejurărilor). Rezultatele studiului sunt 
foarte interesante. Întâi de toate, ele arată că explicaţiile interne oferite 

sunt în mod clar mai numeroase atunci când echipa locală câştigă decât 
atunci când suferă o înfrângere. Mai mult, fenomenul se observă cu 
precădere în momentul în care jucătorii sau antrenorii sunt cei care 
oferă informaţiile, şi nu ziariştii, dovedind astfel caracterul hedonist şi 
interesat al demersului atributional. Apoi, mai ales, datele arată că 
aceste justificări sunt evident mai numeroase în cazul în care rezultatul 
întâlnirii este neaşteptat, fie că e vorba de o victorie sau de o înfrângere. 
În fine, chiar dacă, în general, cauzele instabile (timpul, greşelile de 
arbitraj, eforturile particulare etc.) sunt preferate celor stabile, stabi- 
litatea este mai des evocată atunci când e vorba de succese şi înfrângeri 
decât atunci când ele constituie o surpriză. 

Dacă ne întoarcem la universul controlat al laboratorului, paradigma 
folosită de Hamilton, Smith şi Kornasiewicz (citată în Hamilton, 1988) 
merită o paranteză. Aceşti autori au valorificat resursele informaticii 
astfel încât să poată stăpâni bine prezentarea informaţiilor, dar mai ales 
pentru a monitoriza cu o extremă precizie timpii de reacţie ai subiecţilor. 
Datele ne permit să examinăm foarte minuţios impactul evenimentelor 
aşteptate şi neaşteptate asupra activităţii atributionale. Într-o primă fază 
a experienţei, subiecţii citesc o serie de cinci trăsături sinonime. Aceste 
informaţii au drept scop crearea unei stări de aşteptare. Urmează apoi o 
serie de douăzeci şi patru de comportamente. Douăsprezece sunt consis- 
tente, în sensul că se înscriu pe aceeaşi linie cu cele cinci trăsături 
iniţiale. Alte şase comportamente sunt inconsistente în raport cu descrie- 
rea iniţială. În sfârşit, şase comportamente neutre fac şi ele parte din 
lot. Comportamentele se afişează pe ecran unul după altul, fiecare timp 
de cinci secunde. La sfârşitul prezentării fiecărui comportament, progra- 
mul continuă printr-o întrebare aleasă dintre primele şase concepute 
anume pentru această împrejurare. Subiectii trebuie să spună: 1) dacă 
există o concordanţă a comportamentului cu impresia lor iniţială, 2) dacă 
privesc această persoana respectivă ca pe un prieten, 3) dacă persoana 
a avut intenţia să se comporte astfel, 4) dacă, pe baza impresiei lor, 
persoana le este simpatică, 5) dacă acel comportament se datorează 
unui aspect propriu persoanei sau 6) dacă el se datorează unei cauze 
care tine de situaţie. Sarcina subiecţilor este aceea de a apăsa pe o tastă 
a claviaturii în momentul in care cred că pot răspunde la întrebarea 
pusă. Programul informatic este construit astfel încât, în cadrul acestei 
experienţe, fiecare întrebare să urmeze de un acelaşi număr de ori 


58 al - CUNOAŞTEREA SI JUDECAREA CELUILALT 


fiecáruia dintre comportamente. Asa cum ne-am putea astepta, 
indiferent de intrebare, subiectilor le ia mai mult timp sá reactioneze la 
comportamentele inconsistente decát la cele consistente. Desi foarte | 


“puternică, această tendinţă se schimbă total la întrebarea 6 care, să ne 


aducem aminte, se referă la o atribuire de tip situational. Altfel spus, 


‘subiecții fac eforturi să-şi explice ceea ce observă în cazul prezentării 


unei informaţii inconsistente. Această activitate se manifestă printr-o 
creştere a timpului de reacţie. Eforturile lor tind să se orienteze totuşi 
spre o căutare a cauzelor situationale, aşa cum o dovedeşte şi rapiditatea 
reacţiilor în cazul întrebării situationale. Datele lui Hamilton ne fac să 
ne gândim că atribuirea cauzală contribuie astfel la perpetuarea aşteptă- 


rilor pe care le avem în ceea ce-l priveşte pe celălalt. Acest punct va fi 


analizat mai pe larg în capitolul 5. 


Cum se fac atribuirile ? 


Căutarea logică a cauzelor 


Dacă s-a stabilit deja că atribuirile pe care le efectuăm servesc drept 
funcţii importante şi pot avea consecinţe notabile, rămâne de aflat cum 
se nasc aceste atribuiri. Întrebarea a pasionat cel mai mult psihologii 
sociali şi, în acelaşi timp, corespunde obiectivului acestei lucrări!. Aşa 
cum vom vedea mai târziu, modul în care cercetătorii privesc obser- 
vatorul social a evoluat considerabil de-a lungul anilor. Această evoluţie 
merge în sensul unei constientizári din ce în ce mai reale a factorilor 
sociali ai situaţiei de apreciere, dar şi a capacităţilor observatorului de 
a le conferi un sens. | | 

- În urma publicării ideilor lui Heider, unii cercetători au apărat 
concepţia observatorului social privit ca psiholog naiv?. Din această 


1. Pentru o prezentare mai completă a modelelor clasice ale atribuirii în 
franceză, vezi Beauvois, 1984; Beauvois şi Deschamps, 1990 ; Deschamps, 
1977; Deschamps si Beauvois, 1996; Deschamps şi Clémence, 1987 ; 
Leyens, 1983. | 

2. “Termenul „naiv” nu are aici nici o conotaţie peiorativă. El trebuie înţeles în 
sensul de „amator” sau de „non-profesionist”. 

perspectivă, individul este o ființă logică ce-şi realizează atribuirile la 
fel ca un om de ştiinţă. Primii autori care s-au aventurat pe această cale 
sunt Jones şi Davis (1965). Conform termenilor pe care-i folosesc cei 
doi, scopul procesului de atribuire este acela de a proceda la o inferentá 
corespondentă. Observatorul trebuie să verifice în ce măsură comporta- 
mentul şi intenţia care-l insufleteste pe autorul ei corespund unei calităţi 
- stabile, unei dispoziţii permanente a acestuia din urmă. 

După Jones şi Davis, observatorul îşi pune în primul rând problema 
intenţiei subiacente comportamentului. De fapt, numai un act intentional 
este susceptibil de a fi produs de o caracteristică stabilă a autorului. Să 
ne întoarcem la altercatia dintre Henrion şi Ducarme. Dacă lovitura 
dată de Henrion lui Ducarme este involuntară, este evident că nu veţi 
putea ajunge la concluzia că. Henrion ar fi un individ agresiv sau 
coleric. Dar cum veţi şti dacă această lovitură a fost intenţionată sau 
accidentală? Potrivit lui Jones şi Davis, vă veţi întreba mai întâi dacă 
Henrion cunoştea care sunt consecinţele acțiunii sale. Dacă Ducarme 
este pus la pământ sau rănit şi dacă Henrion este în mod vădit surprins 
de rezultat, fără îndoială că intenţia sa nu era să-i facă rău interlocu- 
torului său. Poate că Henrion a făcut un gest brusc fără să vadă că 
Ducarme se apropia. În acest caz, lovitura dată nu corespunde nici unei 
intenţii agresive. Dimpotrivă, comportamentul vă va părea deliberat 
dacă cei doi interlocutori stăteau faţă în faţă, Henrion neputând să 
ignore unde avea să ajungă pumnul său. A doua problemă care se pune 
este aceea de a şti dacă Henrion posedă capacităţile pe care le presupune 
acţiunea sa. Dacă Henrion este un omulet sfrijit, in timp ce Ducarme 
este un adevărat Hercule, şi, pe deasupra, şi specialist în artele marţiale, 
nu-i veţi putea atribui acest K.O. Dacă raportul de forţe este inversat, 
concluzia dumneavoastră va fi, fără doar şi poate, cu totul alta. 

Rezumând, dacă autorul posedă capacităţile indispensabile acţiunii 
şi e conştient de consecinţele ei, considerăm că acest comportament 
este intenţionat. Cum vom atribui o caracteristică stabilă a personalităţii, 
o dispoziţie, autorului acestui act deliberat? Mai întâi de toate, prin 
căutarea a ceea ce Jones şi Davis numesc „efecte non-comune”. Este 
vorba de o comparaţie între consecinţele comportamentului realizat şi 
cele ale altor comportamente care ar fi fost posibile în aceeaşi situaţie. 
Altfel spus, obiectivul este acela de a preciza consecinţele acestui 
comportament, consecinţe pe care alte comportamente nu le-ar fi 

_:produs. Inchipuiti-vá că un comportament observat constă in demararea 


unor. studii de psihologie la 'universitatea Beersel IV. Observatorul 
compară aşadar această iniţiativă cu înscrierea în alte universităţi. 
Oricine ştie că universităţile Beersel IV şi Wanfercée-Baulet VII sunt 
situate la distanţe egale de domiciliul studentului, numărul de înscrieri 


în primul an de psihologie de aici este aproape identic, confortul 


campusurilor este acelaşi, dificultatea studiilor este asemănătoare, 
numai că programul de la Beersel IV prevede mai multe statistici decât 


‘cel de la Wanfercée-Baulet VII. Având aceste informaţii, vă daţi seama 
acum că înscrierea la Beersel IV nu se poate datora nici unuia dintre 


efectele comune care sunt distanţa, numărul de înscrişi, confortul 
campusului sau dificultatea studiilor. Dimpotrivă, efectul non-comun — 
volumul cursurilor consacrate statisticilor - este informativ. Oare stu- 


“dentul nostru este atras de această materie sau crede că ea are o 


importanţă «aparte în cadrul curriculum-ului de psihologie? Este el 
„matematician” ? Dacă cele două instituţii diferă şi printr-un alt aspect - 
prietena studentului nostru este deja înscrisă în primul an -, sarcina 
observatorului este mai putin simplă: e posibil ca alegerea studentului 
să fi fost cauzată de această dată fie de consideraţii academice, fie de 
motive mai sentimentale. Studiile în care subiecţilor le sunt propuse 
situaţiile de acest tip confirmă faptul că observatorii îşi îndeplinesc cu 
succes atribuţiile, cu o uşurinţă şi o încredere cu atât mai mari cu cât 


"comportamentul prezintă mai puţine efecte comune cu celelalte compor: 


tamente posibile (Ajzen şi Holmes, 1976). 

Nu este de ajuns să fi identificat un efect non-comun pentru a fi in 
măsură să realizezi o atribuire dispozitionalá. Dacă, şi aceasta ar fi 
singura diferenţă pe care o cunoaşteţi, universitatea aleasă de student 
este în mod clar mai bine dotată decât cea de-a doua, alegerea e 
intentionalá, nu este vorba decât despre un efect non-comun. Puteţi să 
trageţi totuşi vreo concluzie referitoare la o oarecare dispoziţie stabilă 
prezentă la student? Bineînţeles că nu! Oricine ar fi făcut aceeaşi 
alegere. Este vorba aici de un efect „dorit din totdeauna” ?. Evident că 
o alegere dezirabilă din punct de vedere social nu ne oferă nici o 
informaţie asupra caracterului aparte al unui individ. Într-adevăr, ce 
putem. spune despre generozitatea unui tată care le oferă un cadou 
copiilor săi cu ocazia Crăciunului ? Şi invers, dacă un comportament se 
îndepărtează de ceea ce majoritatea oamenilor ar face în aceeaşi situaţie, 

observatorul nai atunci sá se angajeze într-o inferentá de corespondenţă. 
Dacă Ducarme este superiorul ierarhic al lui Henrion, iar acesta l-a 
lovit în ajunul unei promovări importante, caracterul violent al lui 
Henrion va trebui, fără îndoială, avut în vedere pe viitor. 

Un studiu al lui Jones, Davis si Gergen (1961) ne oferă o celebră 
ilustrare a ceea ce tocmai s-a amintit. Aceşti cercetători doreau să 
demonstreze că un comportament conform aşteptărilor sociale nu ne- ar 
permite să tragem concluzii referitoare la caracteristicile personale ale 
celui în cauză. Şi invers;, un comportament care se îndepărtează de 
aceste aşteptări l-am putea considera ca fiind extrem de bogat in 
informaţii şi, prin urmare, ar trebui să ne „permită să tragem astfel de 
concluzii. Pentru a verifica această ipoteză, Jones, Davis şi Gergen i-au 
pus pe subiecţii lor să asculte o conversaţie înregistrată între un psiholog 
şi un student. Înregistrarea ne informează că studentul are drept sarcină 
să-l convingă pe psiholog că el reprezintă un candidat ideal pentru un 
anumit post. Jumătate dintre subiecţi află că acest candidat aspiră la 
postul de marinar pe un submarin. Cât despre cealaltă jumătate, li se 
spune că este .vorba de un post de astronaut. Scurte prezentări ale 
meseriei respective arată cât este de important să ai un anumit tip de 
caracter pentru a fi capabil de a o profesa. Un marinar pe submarin 
trebuie să aibă o orientare extravertită, adică să fie sociabil, să-i placă 
lucrul în grup, să fie comunicativ etc. Din contra, capacitatea de a face 
' faţă izolării implică o evidentă doză de introvertire, care pare să fie 
indispensabilă astronautilor din această epocă, obligaţi să-şi pelea 
timpul singuri in cabine minuscule. 

In timpul conversafiei, studentul joaca rolul stabilit, dandu-se e 
extravertit pentru postul de marinar pe submarin şi drept introvertit 
pentru postul de astronaut ori joacă intenţionat rolul opus, neaşteptat, 
pentru ambele posturi. La capătul conversaţiei, participanţii trebuie să 
aprecieze candidatul după o serie de elemente referitoare la introvertire 
şi extravertire. Conform ipotezelor lui Jones, Davis şi Gergen (1961), 
aprecierile sunt mai radicale şi sunt exprimate cu mai multă încredere 
atunci când comportamentul nu este pe măsura aşteptărilor. Rationa- 
mentul subiecţilor este fără îndoială următorul: o persoană care se 
arată introvertită atunci când interesul său este de a se dovedi extravertita 
este cu adevărat introvertită. Şi invers, cum putem fi siguri că o persoană 
care se arată introvertită este într-adevăr aşa, de vreme ce îi este foarte 

clar ceea ce se aşteaptă de la ea si e interesată să treacă drept persoana 
căutată? În concluzie, prezenţa constrângerilor face ca cel în cauză sá 
nu mai fie liber pe deplin în ceea ce priveşte comportamentul pe care- îl 
“afişează, iar un comportament conform împrejurărilor nu ne spune 
nimic despre existența caracteristicilor personale stabile. Deşi... Vom 
vedea putin mai departe că o asemenea evidență nu li se impune 
observatorilor î în mod necesar. 

" Într-o sinteză a modelului lui Jones şi Davis şi a celui realizat de 
Kelley, prezentat în continuare, Jones şi Mc Gillis (1976) vor insista 
asupra problemei aşteptărilor. Pentru ei, un comportament este cu atât 
mai informativ cu cât el se depărtează de aşteptările observatorului. 
Acestea pot rezulta din apartenenţa unei persoane la o anumită categorie 
socială. Ne putem aştepta ca respectiva persoană să se comporte ca şi 
ceilalţi membri ai categoriei din care face parte, să se supună normelor 

acesteia, să corespundă” stereotipului grupului. Un cioclu ilar trebuie să 
fie, într-adevăr, un chefliu: vesel; dar ce vom mai spune despre un 
vânzător de maşini de ocazie jovial... ? 'Aşteptările pot veni şi ele din 
ceea ce cunoaştem despre persoana respectivă, de exempt, din tl 
tamentul său din trecut. 
“Jones şi Davis au fost interesaţi de atribuirile bazate pe o singură - 
observaţie. În ceea ce-l priveşte pe Kelley (1967; 19723), el are in 
vedere cazurile în care observatorul pago a de numeroase informatii si 
elaborează faimosul model al covariatiei!. Preocupat să acopere un larg 
spectru de fenomene, el va aborda ín continuare cazurile ín care obser- 
vatia nu se bazează decât pe un singur comportament şi va dezvolta 
noţiunea de „scheme de cauzalitate” (Kelley, 1972b). 

Ce se întâmplă atunci când un observator dispune de mai multe 
observaţii ale aceluiaşi comportament? În opinia lui Kelley (1967), 
cauza este “identificată prin examinarea covariatiilor dintre efect şi 
diferitele cauze posibile. În mod logic, evenimentul trebuie să se producă 
de fiecare dată când este prezentă cauza reală si nu se poate produce 


1. Modelul lui Kelley prezintă încă o diferenţă în raport cu modelul lui Jones 
şi Davis, în măsura în care se interesează şi de modul în care observatorul 
va ajunge să atribuie un eveniment unei situaţii deosebite, şi de o anume 


„dispoziţie. Cât despre Jones şi Davis, ¢i nu au in vedere decat atribuirea 
dispozitionalá. 

atunci când ea este absentă. Un exemplu foarte concret va permite o 
clarificare a prezentării modelului. Să ne imaginăm că studentul Jules 
Egime adoarme în timpul ultimului curs de psihologie socială. După 
modelul covariaţiei, există trei posibile cauze ale acestei adormiri : 
persoana, Egime însuşi (este obosit, suferă de narcolepsie, este incapabil 
să înţeleagă materia cursului etc.), entitatea, adică acel curs (plictisitor, 
expus monoton, fără să se înţeleagă) şi împrejurările deosebite în care 
se desfăşoară cursul (căldura, sistemul de ventilaţie defect, ieşirea din 
ajun cu prietenii etc.). Ce cauzá(e) trebuie să reținem? Pentru a o (le) 
determina, ne-ar fi de folos să ştim dacă Egime adoarme aşa şi în timpul 
altor cursuri, dacă ceilalţi studenţi adorm şi ei în timpul cursului de 
psihologie socială şi dacă Egime adoarme des la acest curs sau este un 
caz exceptional. În opinia lui Kelley, acestea sunt cele trei iu pe 
care şi le pune observatorul în studiul covariatiilor. 

Dacă, drept răspuns la prima întrebare, constatăm că Egime adoarme 
numai la cursul de psihologie socială, nu şi la alte cursuri, vom spune 
că distinctivitatea! este ridicată. O astfel de concluzie sugerează că 
acest curs poate fi suspectat de a fi cauzat somnul. Dacă distinctivitatea 
este slabă, adică dacă Egime adoarme şi la alte cursuri, fără îndoială că 
acel curs de psihologie socială poate fi scos din cauză. 

A doua întrebare este dacă şi alte persoane manifestă aceeaşi reacţie 
faţă de aceeaşi entitate şi corespunde cu ceea ce Kelley numeşte „criteriu 
de consens”. Un răspuns afirmativ la această întrebare înseamnă deci un 
consens ridicat şi pledează pentru nevinovăția lui Egime şi incriminarea 
cursului. Situaţia inversă este valabilă numai în cazul unui răspuns 
negativ şi, prin urmare, al unui consens slab. De fapt, dacă Egime este 
singurul care adoarme la acest curs, profesorul poate să stea liniştit. 

A treia întrebare corespunde criteriului consistenţei. Este vorba de a 
controla 'dacă aceeaşi persoană reacţionează la fel de fiecare dată când 
se confruntă cu entitatea, indiferent de circumstanţe. Altfel spus, dacă 
Egime adoarme şi când cursul de psihologie socială se tine dimineaţa Şi 
când acesta are loc după-amiaza, oricare ar fi amfiteatrul, dacă tempe- 
ratura ambiantá nu schimbă cu nimic datele problemei şi dacă. nu 


1. Termenul distinctiveness folosit de Kelley este uneori tradus şi prin „diferen- 
tiere” (Jaspars & Hewstone, 1984) sau prin „distingere” (Vallerand, 1994). 

contează nici anotimpul, vom ajunge la concluzia că această consistenţă 
este ridicată şi că legătura dintre somnul lui şi cursul de psihologie 
socială este solidă. Din acest moment ca atare, putem presupune. că 
această co-ocurentá a comportamentului şi a entității se va mai repeta. 
- Să vedem ce concluzii putem trage dacă luăm în considerare simultan 
cele trei criterii. Cauza este în mod cert cursul de psihologie socială 
‘dacă acesta este singurul curs la care adoarme Egime (distinctivitate 
ridicată), dacă majoritatea celorlalţi studenţi adorm ‘si ei (consens 
ridicat) şi dacă lucrul se întâmplă săptămânal, oricare ar. fi circum- 
'stanţele (consistenţă ridicată). Dacă, dimpotrivă, Egime adoarme şi la 
numeroase alte cursuri (distinctivitate slabă), dacă ceilalţi studenţi nu 
“adorm şi sunt atenţi la cursul de psihologie socială (consens slab) si 
dacă el adoarme în timpul fiecărui curs de psihologie socială (consistenţă 
ridicată), profesorul poate să stea liniştit: de fapt, cauza evenimentului 
se află în persoana studentului Jules Egime. Dacă evenimentul nu se 
produce în fiecare săptămână (consistenţă slab”), el se datorează, fără 
îndoială, unei combinaţii de diverşi factori. 
Tabelul 2 ilustrează diferitele concluzii pe care le tt trage in 
i urma examinării acestor trei criterii — distinctivitate, consens şi consis- 
tenţă — aşa cum au fost ele detaliate de Jaspars (1983 ; vezi şi Fésterling, 
1989 ; Hewstone si Jaspars, 1987; Hilton si Slugoski, 1986). Logic 
„pare ca un observator care dispune de aceste elemente de informaţie să 
tind cont de ele şi să ajungă la aceleaşi concluzii. Confirmând rationa- 
mentul omului de ştiinţă naiv postulat de Kelley, diferite cercetări vor 
confirma faptul că observatorii realizează bine asemenea atribuţii atunci 
“când dispun de informaţii de acest gen (Mc Arthur, 1972; Pruitt şi 
Insko, 1980; Ferguson şi Wells, 1980). Dar există şi nuanţe ! Observa- 
torii manifestă preferinţe pentru unele dintre criteriile lui Kelley. Ei ţin 
cont mai mult de informaţiile care se referă la criteriile de distinctivitate 
şi de consistenţă şi le neglijează oarecum pe cele care se referă la 
„consens (Mc Arthur, 1972). În exemplul cu Jules Egime, asta înseamnă 
că observatorii vor ţine cont mai ales de faptul că Egime adoarme sau 
nu. şi la alte cursuri, dar şi de acela că adoarme sau nu de fiecare dată 
în timpul cursului respectiv. Pentru ei, va fi mai puţin important să ştie 
dacă alţi douăzeci de studenţi sforăie în cor sau, din contra, sunt foarte 
atenţi la cursul de psihologie socială. Or, această informaţie este esen- 
-fialá. Într-adevăr, în mod logic, nu pot spune că Egime este cauza 

comportamentului dacă 'ştiu'că şi alte persoane reacţionează la fel in 
prezenţa aceleiaşi entităţi. Altfel spus, pare imprudent să faci o atribuire 
dispozitionalá dacă situaţia determină acelaşi efect şi la alte persoane. 
Vom reveni la consecinţele neglijării acestui criteriu după ce vom fi 
prezentat şi celălalt model al lui Kelley. 

Modelul covariatiei nu se aplică decât dacă dispunem de numeroase 
observaţii, ceea ce nu se întâmplă prea des. Cum să identificăm aşadar 
cauzele unui comportament atunci când nu dispunem de nici un alt 
punct de reper? În opinia lui Kelley (1972), noi folosim ceea ce el 
- numeşte scheme de cauzalitate. Aceste scheme sunt convingeri pe care 
le dezvoltăm de-a lungul experienţelor noastre şi care se referă la modul 
cum se combină cauzele pentru a produce efecte specifice. Kelley 
distinge două tipuri esenţiale de scheme de cauzalitate. Există în primul 
rând schema cauzelor necesare multiple, care se referă la efecte extreme, 
complexe, dificile. De exemplu, pentru a câştiga Turul Franţei, ai nevoie 
de prezenţa simultană a numeroşi factori : calităţi atletice, antrenament, 
echipă bine sudată, material, împrejurări favorabile, moral de fier etc. 
Victoria este aici informativă. Ea ne arată că toţi aceşti factori de 
cauzalitate erau probabil prezenţi. Dimpotrivă, înfrângerea nu ne infor- 
mează în nici un fel asupra cauzelor. E suficient să fi lipsit una dintre 
cauzele necesare. Dar despre care dintre ele este vorba? 

Există apoi schema cauzelor suficiente multiple care se referă la 
- situaţiile mai curând banale, la efectele care pot fi produse de o gamă 
largă de factori diferiţi. De ce Henrion îl salută cu amabilitate pe 
' Ducarme? Pentru că e politicos? Pentru ca Ducarme i-a făcut un 
serviciu? Pentru că aşa e regula în mediul lor? Pentru că are să-i 
înainteze o cerere ? Pentru că e în toane bune? Cu cât cauzele plauzibile 
sunt mai numeroase, cu atât se reduce posibilul impact al unei cauze 
specifice. Acest principiu este cunoscut sub numele de principiul de 
reducere (discounting principle). Astfel, dacă ştiu că Ducarme este 
directorul lui Henrion, voi fi mai puţin susceptibil să pun amabilitatea 
lui Henrion doar pe seama politetii lui fireşti. Cu alte cuvinte, o cauză 
descalifică o alta. Astfel, o cauză externă poate înlocui una internă, 
cum se întâmplă în cazul aşa-numitului efect de „suprajustificare”. 
O persoană care primeşte o recompensă pentru O sarcină pe care O 
apreciază poate să considere că atracţia faţă de aceasta nu se datorează 
decât recompensei, nu unui interes personal... şi, prin urmare, să ajungă 

si aprecieze mai putin sarcina in sine (Lepper, Greene si Nisbett, 
1973; Wilson, Hull & Johnson, 1981). Principiul de reducere poate 
ajuta la prevenirea anumitor efecte paradoxale ale unei strategii de 
motivare prin remunerare ! | | 

Un alt principiu se aplică celor două tipuri de scheme puse în 
evidenţă de Kelley. Este vorba de principiul de creştere care stabileşte 
că rolul perceput al unei cauze date creşte dacă efectul se produce în 
prezenţa unei cauze inhibitoare. De exemplu, reuşita unui student este 
atribuită în mai mare măsură inteligenţei sale strălucite dacă ştim că era 
bolnav în momentul examenului. Ca şi în cazul modelului de covariatie, 
diferite studii au arătat că observatorii valorifică aceste scheme şi 
principii logice (vezi Hewstone, 19893). Dar acest lucru înseamnă oare 
că ei îşi construiesc întotdeauna judecăţile urmând demersuri la fel de 
riguroase şi logice? Se pare că există o mare diferenţă între principiile 
modelelor teoretice şi practica firească a oamenilor obişnuiţi. 


Erori neprevăzute 


Pare firesc ca un observator inteligent şi scrupulos să fie capabil să pună 
în practică regulile descrise în modelele lui Jones (Jones şi Davis, 1965; 
vezi şi Jones şi McGillis, 1976) sau în cel al lui Kelley (1967, 1972). 
Criteriile de apreciere enunțate în aceste modele sunt nu numai elemen- 
tare şi uşor de folosit!, ci, aşa cum se poate bănui, cele două concepții 
duc şi la preziceri în general identice. Astfel, cei doi autori afirmă că un 
comportament care ar fi realizat de oricine altcineva decât cel în cauză 
în aceleaşi împrejurări nu ne poate oferi informaţii despre dispoziţiile 
speciale ale acestuia. Atât principiul de consens al lui Kelley, cât şi 
conştientizarea dezirabilitatii sociale a lui Jones si Davis se refera in 
mod explicit la acest punct. Tot astfel, atunci când cel in cauză este 
forţat să realizeze un comportament, acest act nu-i poate fi atribuit. 
Ne vom aminti că Jones insistă asupra necesităţii libertăţii de a alege a 
celui în cauză, iar principiul de reducere al lui Kellley precizează că o 
obligaţie descalifică celelalte cauze posibile. Aşadar, nu există nici O 
atribuire dispozitionalá pentru un comportament obligatoriu. Iată deci 
două situaţii în care observatorii nu pot trage nici O concluzie despre 


1. Pentru o revedere a criticilor aduse acestor modele, vezi Hewstonc, 1989. 

caracteristicile personale ale celui în cauză. Să verificám totuşi dacă 
exact asta fac ei. ir E À | 
Toţi cunoaştem principiul emisiunilor televizate precum Questions 
pour un champion (Întrebări pentru un campion). Prezentatorul cu- 
noaşte răspunsurile la o mulţime de întrebări vizând toate domeniile de 
cunoaştere. Ce concluzie putem trage referitor la cultura sa generală ? 
De fapt, nici una! Dacă el dispune de toate răspunsurile este pentru că 
acestea apar pe fişele sale. Ei, concurenții, nu cunosc decât o parte din 
răspunsuri. Înseamnă că sunt mai putin culţi decât animatorul? Nici- 
decum ! Acest lucru se datorează pur şi simplu faptului că ei nu au în 
faţă fişe ! Oricine ar sti să citească şi s-ar afla în locul animatorului ar 
putea sa ofere răspunsuri la toate întrebările. Altfel spus, consensul 
ridicat dovedeşte că efectul de cunoaştere este în întregime explicabil 
prin entitatea „fişe” şi că în această situație nu este posibilă nici o 
atribuire dispozitionala. Oare? 

Nu ştim dacă Ross, Amabile şi Steinmetz sunt nişte fanatici ai 
jocurilor televizate, dar ei au pus în scenă exact o situaţie de acest gen 
în cadrul unei experienţe care datează din 1977. Dintr-un grup de 
subiecţi au fost trase la sorţi două persoane. Una dintre ele, „anche- 
tatorul”, află că trebuie să selectioneze o serie de întrebări al căror 
răspuns îl cunoaşte. Nu pot fi întrebări foarte specializate şi care să aibă 
„legătură cu specificul profesiei şi cu hobby-urile sale. Întrebările trebuie 
să se refere mai ales la teme de cultură generală. Apoi anchetatorul 
pune întrebările pe care le-a redactat altei persoane, „anchetatul”. Restul 
subiecţilor ascultă întrebările şi răspunsurile. Aşa cum ne-am putea 
aştepta, anchetatul nu oferă decât o parte din răspunsuri, în timp ce 
anchetatorul - o dată ce a ales el întrebările! - le cunoaşte pe toate. 
Li se cere apoi tuturor participantilor sá evalueze cultura generalá a 
celor douá persoane. Contrar prezicerilor modelelor teoretice descrise 
mai sus, doar anchetatorul pare sá fie constient de privilegiul de care se 
bucurá. Atát publicul, cat si anchetatii cred cá anchetatorul este mai 
cultivat decát anchetatul. Aceastá eroare pare atát de aberantá incát 
-Ross (1977) o boteazá ,,eroare fundamentală de atribuire”. Prin aceasta, 
el înţelege o tendinţă generală a observatorilor de a subestima rolul 
cauzelor situationale în explicarea comportamentelor, privilegiind astfel 
cauzele dispozitionale. 

Rezultatele obținute de Ross şi colegii săi arată că nu ţinem cont. 
îndeajuns de exigenţele rolului pe care fiecare dintre noi îl joacă în viaţa 
cotidiană. Dar inchipuiti-vá că s-ar merge până la a constrânge pe 
cineva să afişeze -un anumit comportament. De astă dată, spuneţi în 
sinea voastră, nu se mai poate cădea în cursă. În opinia lui Jones, nu 
putem atribui unui subiect o dispoziţie corespunzătoare decât dacă el 
- este liber să realizeze sau nu acel comportament. Cercetarea lui Jones, 
Davis şi Gergen (1961), descrisă mai sus, arată de altfel că subiecţii lor . 
nu au încredere în confesiunile unui candidat în timpul unei preselectii, 
cel puţin atunci când răspunsurile lui vizează postul râvnit. Oare un 
astfel de comportament nu este, într-un anumit sens, obligatoriu! ? 

În realitate, faptul că un comportament este forţat nu ne împiedică să 
deducem că autorul său posedă o dispoziţie interioară corespunzătoare. 
Este tocmai ceea ce demonstrează o celebră experienţă a lui Jones şi 
Harris (1967). În acest studiu, observatorii sunt informaţi că anumite 
persoane au primit drept sarcină să scrie un text fie favorabil, fie 
defavorabil lui Castro (poziţia anticastristă fiind de departe cea mai 
populară în societatea americană a anilor *60, perioadă în care se derula 
studiul). Jumătate dintre subiecţi cred că autorul textului era liber să 
aleagă poziţia - pro sau contra - pe care avea să o îmbrăţişeze. Din 
contra, celorlati subiecţi li se spune că autorul textului era obligat să 
pledeze pentru un punct de vedere favorabil sau defavorabil conducă- 
torului cubanez. După citirea disertatiei, subiecţii trebuie să decidă care 
este adevărata poziţie a autorului faţă de Castro.: În mod logic, subiecţii 
nu ar trebui să.se bazeze pe conţinutul textului decât dacă acesta ar fi 
redactat în absenţa oricăror constrângeri. Şi invers, subiecţii nu ar 
trebui să țină cont decât de normele culturale ambiante atunci când află 
că autorul era obligat să adopte un anumit punct de vedere. Cu alte 
cuvinte, când comportamentul autorului reprezintă în esenţă consecinţa 
presiunilor situaţiei, subiecţii nu pot ajunge la o altă concluzie, rămâ- 
nând la ceea ce ştiu ei în general despre oameni. 

- Contrar oricărei aşteptări, Jones şi Harris observă o diferenţă semni- 
ficativă între condiţiile pro- şi contra-Castro chiar atunci când asupra 


1. Să amintim că, atunci când comportamentul este opus celui care ar permite 
obținerea postului, el devine informativ. Acest rezultat este compatibil cu 
principiul de creştere al lui Kelley (1972). 

autorului textului apasă unele constrângeri. Bineînţeles, diferenţa este 
departe de a fi la fel de importantă ca' în cazul unei alegeri libere. 
Totuşi, oamenii confruntati cu un susţinător forţat al lui Castro nu se 
pot abtine să nu-i atribuie simpatii autentice pentru liderul cubanez. 
Acest rezultat nu este un fapt excepţional ce trebuie pus pe seama unei 
slăbiciuni metodologice oarecare. Într-adevăr, acestei experienţe i s-a 
dat replica de nenumărate ori (Jones, 1990), cu un text de o calitate 
inferioară (Schneider şi Miller, 1975), “avertizánd subiecţii că argu- 
mentele prezentate în disertaţie erau sugerate de experimentator, spu- 
nându-le că persoana-ţintă nu făcea decât să citească o disertaţie scrisă, 
de fapt, de altcineva (Miller, 1976) şi cu subiecţi care fuseseră ei înşişi 
„obligaţi să scrie un text anti-Castro cu câteva minute înainte (Snyder şi 
Jones, 1974). Nu s-a schimbat nimic ! De fiecare dată, participanţii par 
a nu se putea desprinde de convingerea conform căreia conţinutul 
textului relevă atitudinea profundă a autorului său. Eroarea, calificată 
de această dată drept „o distorsiune de corespondenţă”, întrucât subiecţii 
realizează o inferentá de corespondenţă chiar dacă nu sunt întrunite 
condiţiile, este la fel de aberantá precum cea observată în studiul lui 
Ross, Amabile şi Steinmetz (1977). Dar cum naiba pot desprinde 
observatorii vreo concluzie pe baza unui comportament impus? 

- Surprizele din domeniul atribuirii cauzalitatii nu se limitează la 
eroarea fundamentală sau la distorsiunea de corespondenţă. Au fost 
identificate şi alte distorsiunii.. Distorsiunea „actor/observator” (Jones 
şi Nisbett, 1972) reprezintă un exemplu foarte cunoscut. Într-adevăr, se 
constată că autorul unui comportament pune în discuţie situaţia (atri- 
buire externă), în timp ce un observator atribuie un comportament 
- identic caracteristicilor autorului său (atribuire internă). Într-un studiu 
simplu şi în acelaşi timp convingător, ‘Nisbett, Caputo, Legant şi 
Marecek (1973) cer unor subiecţi să răspundă la un test de personalitate 
referitor la ei înşişi. Subiectii sunt invitaţi de asemenea sá ghicească 
cum ar răspunde alte persoane la acelaşi chestionar. Pentru fiecare item 
există trei răspunsuri posibile: „da”, nu” sau „depinde de situaţie”. 
Subiectii aleg mai des această ultimă opţiune de răspuns atunci când se 
descriu pe ei înşişi decât atunci când răspund pentru altcineva. 

Uşurinţa .cu care sunt evidenţiate un întreg şir de distorsiuni în- 
deamnă psihologii sociali ai anilor ’80 să dezvolte o viziune destul de 
negativă a observatorului social. De fapt, acesta se îndepărtează atât de 

mult de raționamentul logic închipuit de autori precum Jones si Kelley, 
încât pare de-a dreptul stupid. Într-o carte foarte cunoscută; unde sunt 
trecute în revistă toate greşelile mai importante ale observatorului social, 
Nisbett şi Ross (1980) ajung chiar să se întrebe cum este posibil ca 
specia umană să fie capabilă să trimită rachete pe Lună din moment 

ce suntem atât de înclinați spre erori de judecată de toate felurile? 
` Dar suntem oare chiar atât de proşti? i 


Erori motivate ? 


Bineînțeles, greşelile ar putea fi intenționate, ceea ce ne-ar linişti în 
privința capacităților noastre intelectuale. De fapt, nu putem contesta că 
unele erori servesc intereselor celor care le comit. Este foarte tentant să 
te minţi putin atunci când respectul de sine intra în joc. Cu siguranţă, 
vom admite fără prea mare dificultate că ne dorim mai curând să ne 
imaginăm pe noi sub auspicii favorabile şi să ne vedem duşmanii într-o 
lumină mai puţin favorabilă. Introducând o anumită inflaţie în termino- 
logie, Pettigrew (1979) vorbeşte despre „O ultimă eroare de atribuire” 
atunci când evocă distorsiunea explicatiilor noastre cu privire la compor- 
tamentele membrilor endogrupului sau exogrupului. În opinia acestui 
autor, un comportament negativ (de exemplu, un act violent) face 
obiectul unei atribuiri dispozitionale atunci când este realizat de un 
membru al unui exogrup (uite, aşa sunt ei”) şi, dimpotrivă, al unei 
atribuiri situationale atunci când este realizat de un membru al endo- 
grupului („am fost provocati”). 

Taylor şi Jaggi (1974) au subliniat un astfel de fenomen arătând că 
subiecţii hinduşi fac mai adesea atribuiri interne pentru comporta- 
mentele pozitive realizate de alţi hinduşi decât în cazul în care aceste 
comportamente sunt realizate de musulmani şi că procedează invers 
pentru actele negative, dând vina pe situaţie atunci când este vorba de 
membri din grupul lor. Tot astfel, într-o cercetare a lui Duncan (1976), 
atunci când albii consideră că o lovitură e violentă, ei o atribuie situaţiei 
dacă e fapta unui alb şi făptaşului dacă e vorba de un negru (Lau şi 
Russel, 1980). De fapt, regăsim aceeaşi tendinţă şi în domeniul auto- 
-atribuirilor. Astfel, Kulik, Sledge şi Mahler (1986) au arătat că autorii 
unui comportament tind să-l atribuie unor factori situationali dacă nu 
este in acord cu imaginea pe care o au despre ei înşişi. Şi invers, 

atribuirea este mai adesea dispozitionalá când comportamentul 
corespunde acestei imagini. Este ceea ce Kulik şi colaboiatorii' săi 
numesc o „distorsiune care te confirmă ia ii 

Pentru a reveni la distorsiunea reunión (Jones si Nisbett, 
1972), amintitá mai sus, mobilul ar putea fi de astá datá dorinta de a ne 
simţi liberi’. Preferám sá ne considerăm comportamentul variabil şi 
susceptibil de a se adapta la împrejurări. Din contra, interesul nostru 
este ca, pe parcursul unor situaţii, comportamentul celorlalţi să fie 
perceput ca fiind constant, garantând astfel o bună prezicere din partea 
noastră. Această înclinaţie poate fi raportată la constatarea, de altfel 
ilustrată printr-o cercetare a lui Sande, Goethals şi Radloff (1988), că 
oamenii îşi văd semenii, şi mai ales persoanele pe care le apreciază, ca 
pe nişte indivizi mult mai complecsi. De fapt, cu cât o persoană este 
mai apropiată şi mai apreciată, cu atât mai mult i.se atribuie trăsături 
contradictorii. De exemplu, respectiva persoană se poate dovedi când 
extravertită, când introvertită. Evident că persoana pe care subiecţii 
acestui studiu o consideră cea mai complexă sunt ei înşişi ! Putem gândi 
că o persoană împodobită cu o singură trăsătură pare mai stereotipă, 
mult mai previzibilă. Este cu totul altceva dacă o persoană vede atri- 
buindu-i-se două trăsături. O asemenea imagine trimite la ideea că 
persoana este liberă, imprevizibilă şi adaptabilă?. | 

În cele din urmă, nu este deloc de mirare că la originea anumitor 
erori se află o mulţime de motivații. Primul capitol amintea cat de mult 
ne adaptăm percepţia la situaţia socială în care ne găsim. Dar, deşi 
motivaţia poate juca un rol într-un anumit număr de cazuri, interesul 


x? 


1. O altă interpretare, cognitivă, este la fel de posibilă : observatorul şi actorul 
nu au acelaşi „post de observație”. Pentru actor este frapant tot ceea ce nu 
se confundă cu el, ceea ce vede în situație. El poate compara aceste elemente 
cu alte situații de acelaşi gen in care nu a reacționat la fel. Dimpotrivă, 
pentru observator este frapant actorul. Storms (1973) a.schimbat rolul - şi, 
prin urmare, perspectiva - actorului şi observatorului prin intermediul 
înregistrărilor video. Faptul că actorii se puteau observa şi că observatorii 
puteau adopta punctul de vedere al actorilor a avut drept consecinţă răstur- 
narea totală a distorsiunii. 
2. În partea consacrată stereotipurilor, vom vedea că acelaşi eat se întâmplă 
şi în cazul grupurilor. Exogrupurile, în general, sunt văzute ca fiind mai 
putin complexe decât endogrupurile (Lindville, 1982). 

personal nu apare la fel de clar şi în alte situaţii. De ce să-i atribui o 
largă cultură generală unui individ care poate selectiona întrebările sau 
o simpatie castristă unui student obligat să laude meritele conducătorului 
cubanez ? Trebuie să ne înclinăm în fata evidenţei ! În ambele cazuri, 
nu există nici un motiv întemeiat de a face expres astfel de atribuiri. 
Atunci, trebuie să revenim oare la ipoteza stupiditátii noastre ? Trebuie 
- să considerăm că observatorii sunt pur şi simplu incapabili să-şi dea 
seama că acest gen de situaţii nu autorizează nici un fel de judecată 
validă? Po | | 

Ba da, oamenii îşi dau seama ! Într-o cercetare bazată pe paradigma 
lui Jones şi Harris (1967), Miller, Schmidt, Meyer şi Colella (1984) au 
chestionat participantii in legătură cu ceea ce gândesc despre informaţia 
pe care au primit-o. Ei i-au întrebat în mod explicit dacă informaţia 
permite să „realizezi o judecată validă şi exactă pe tema adevăratei 
atitudini a autorului acelui text”. Rezultatele arată că 63% dintre 
subiecții condiţiei constrângătoare nu acordă nici o valoare informaţiei 
oferite. Dintre ei, 80% spun chiar că apreciază informaţia ca inutilă 
pentru că punctul de vedere apărat de autor era unul impus. Contradictia 
este evidentă, deoarece asta nu-i împiedică pe aceiaşi subiecţi să repro- 
ducă distorsiunea de corespondenţă în judecata lor. Într-un studiu al lui 
Gilbert şi Jones (1986), observatorii comit aceeaşi distorsiune de cores- 
pondentá faţă de o persoană care nu face totuşi decât să repete un text 
pe care l-au dictat ei înşişi. În acest caz, subiecţii cunosc foarte bine 
sursa textului şi ştiu perfect că ea nu are nimic de-a face cu persoana a 
cărei atitudine li se cere să o aprecieze. 

Una peste alta, nu suntem atât de naivi încât să nu vedem că 
informaţia nu-ţi permite. să judeci, dar suntem totuşi destul de proşti 
pentru a judeca? Putem oare să tragem concluzia că oamenii cei mai 

„puţin inteligenţi, cei mai putin dotați în domeniul relaţiilor sociale sunt 
cei care comit cel mai des acest gen de greşeli? Block şi Funder (1986) 
oferă un răspuns la această întrebare într-un studiu care arată că adoles- 
centii cei mai tentaţi să comită eroarea fundamentală de atribuire, 
departe de a fi handicapati în sfera socială, tind să fie nu numai mult 
mai angajaţi şi competenţi pe plan social, ci şi mai bine adaptati din 
punct de vedere emoţional. Prin urmare, insuficientele intelectuale ale 
observatorului social nu constituie o explicaţie. Dar atunci, ce inter- 
pretare trebuie să dăm? 

Într-un capitol captivant apărut în 1986, Zukier apreciază că eroarea 
fundamentală de atribuire este rezultatul unei tendinţe generale de a 
prefera explicaţiile care se bazează pe actant. Animismul copiilor şi 
înclinația lor de a atribui o voinţă conştientă obiectelor ar fi o altă 
manifestare a acestei orientări „agentice”. De altfel, copiii nu sunt ' 


singurii implicaţi, aşa cum arată un studiu deja depăşit realizat de 
Heider şi Simmel şi inspirat din lucrările lui Michotte (1946). Aceşti 
autori le-au cerut subiecţilor să observe şi să descrie mişcările unor 
figuri geometrice. Aceste figuri nu amintesc în nici un fel de persoana 
umană (e vorba de triunghiuri, pătrate etc.). Pentru a descrie aceste 
mişcări, subiecţii folosesc termeni care trimit la cauze psihologice, 
intentionale : figura asta o urmăreşte pe cealaltă care fuge, speriată etc. 
Rezultatele indică marea uşurinţă cu care observatorii atribuie cauze 
evenimentelor. În plus, ele dovedesc că aceste cauze exprimate pot fi de 
tip intentional, deci intern, chiar atunci când actorii sunt, prin definiţie, 
lipsiţi de orice intenţie. pp 

- O asemenea preferinţă poate, fara îndoială, să facă obiectul unui fel 
de ,obligatie”. Într-un mod extrem de convingător, Beauvois (1984) 


sugerează că explicarea cauzală a evenimentelor! are la bază o norma 
„de internalitate”. Existenţa unei asemenea norme ar avea totuşi drept 
consecinţă eroarea fundamentală de atribuire (vezi şi Beauvois şi 
Dubois, 1988, 1991; Dubois, 1994). De fapt, acest punct de vedere 
normativ restabileşte legătura cu vechile intuiţii ale lui Ichheiser (1943), 
autor rareori citat în domeniul atribuirii, dar care pare să fi intuit bine 
dimensiunea societală a activităţii explicative. În opinia lui Ichheiser 
(1943, p. 151), „avem cu toţii tendința - fapt condiţionat de (...) 
ideologia societăţii în care trăim - să interpretăm în viata cotidiană 
comportamentul celuilalt invocând mai curând calităţi personale speci- 
fice decât situaţii specifice. Întreg cadrul nostru conceptual alcătuit din 
«merit» şi «greşeală», «succes» şi «eşec», «responsabilitate» şi «iresponsa- 
bilitate», aşa cum îl acceptăm in viata de toate zilele, se bazează pe 


pi Beauvois porneşte de la lucrările lui Jellison şi Green (1981) care 
valorificaseră ideea unei norme de internalitate pentru a explica rezultatele 
obţinute în cercetările referitoare la locus of control, dar extinde această 
normă şi asupra domeniului atribuirilor (vezi Dubois, 1987, 1994). 

supoziţia determinării personale a comportamentului şi se opune 
determinării lui sociale sau situationale”. | 

Mai multe studii ale lui Beauvois şi ale colegilor săi coroborează 
existenţa unei norme care ne-ar împinge să subliniem rolul persoanei în 
detrimentul situaţiei. Datele adunate sugerează în special că explicaţiile 
interne ale comportamentelor par în mai mare măsură de dorit, că ele 
fac obiectul unui studiu şi că sunt cel mai adesea selecţionate de grupuri 
favorizate pe plan socioeconomic. Dubois (1987) a putut să arate că unii 
copii, cărora li se cere să-i facă bună impresie unui profesor, oferă mai 
multe răspunsuri interne decât copiii care nu au primit această instruc- 
tiune. Beauvois şi Le Poultier (1986) au constatat cá, ín general, cadrele 
selectează mai des explicaţiile interne decât angajatii. Le Poultier a 
arătat că această tendinţă creşte, în cazul tinerilor marginalizati, dupa 
trecerea intr-un sistem educativ, iar efectul a fost reîntâlnit după stagii 
de adaptare la viata profesională. În general, aceste rezultate atestă 
dobândirea unei norme care nu este lipsită de orice legătură cu O 
ideologie a responsabilitátii individuale. În opinia lui Beauvois şi a 
colaboratorilor săi, raţiunea care împinge persoanele aflate într-o poziţie 
de putere să prefere explicaţiile interne ar fi aceea că ele nu-i pot evalua 
pe ceilalţi — subordonații lor — decât dacă cred că ceea ce fac oamenii 
este reflectarea a ceea ce sunt ei de fapt şi că ceea ce li se întâmplă 
oamenilor într-o instituţie rezultă din ceea ce fac ei şi, prin urmare, din 
ceea ce sunt. Asemenea evaluatori nu se află în poziţia de a face pe 
„avocaţii situationali”. De fapt, în concepţia lui Beauvois, descrierile 
personologice nu ar avea nimic obiectiv în ele, ci ar servi doar la 
exprimarea valorii acordate persoanelor într-un context situational dat. 

O altă cercetare a lui Le Poultier sugerează O anumită legătură între 
norma de internalitate şi cea de evaluare. În acest studiu, copiii cei mai 
interiorizati sunt cei care folosesc criterii mai degrabă evaluative (în 
cuvinte precum „bine” şi „nu-i bine”) decât descriptive (sex, origine, 
gusturi etc.) atunci când li se cere să clasifice elevii din clasa lor. 
Internalitatea şi activitatea evaluativă par a fi mai legate de acţiune 
decât de cunoaştere (Beauvois şi Dubois, 1992; Dubois şi Le Poultier, 
1991 ; Le Poultier, 1989). Acest lucru ar putea explica de ce psihologii 
clinicieni profesionişti sunt mai tentaţi decât alte persoane să comită 
eroarea fundamentală de atribuire (Batson, 1975 ; Batson şi Marz, 1979). 
În opinia lui Leyens (1983; Leyens şi Fiske, 1994), raţiunea acestei 

tendinţe ar fi mai ales aceea de a cerceta statutul şi misiunea psihologilor. 
Sarcina lor constă adesea în a-şi evalua clienţii şi a le prezice compor- 
tamentul cu ajutorul unor explicaţii stabile. În plus, ei dispun de un 
vocabular extrem de bogat pentru a se exprima referitor la personalitatea 
cuiva. Am putea spune că psihologii profesionişti se scaldă 1 într-o cultură 
care privilegiază peste măsură explicaţia internă. i 

Dar, dacă in sânul aceleiaşi culturi sunt deja perceptibile unele 
diferente, nu există oare şi variaţii clare între diferitele culturi? Fără cea 
mai mică îndoială, răspunsul la această întrebare este pozitiv. Un fascicul 
de evidente demonstrează că preferința (sau norma) care favorizează 
explicaţiile interne pare pentru totdeauna legată de cultură. Într-o 
cercetare recentă, Morris şi Peng (1994) arată că stilurile atributionale 
ale subiecţilor americani şi cele ale chinezilor contrastează foarte mult. 
Dacă americanii şi chinezii percep la fel cauzalitatea atunci când este 
vorba de evenimente fizice (mişcări de obiecte pe un ecran), nu acelaşi 
lucru se întâmplă şi în cazul evenimentelor sociale (aceleaşi mişcări ca 
şi cele .realizate de bancurile de peşti). În acest ultim caz, atribuirile 
americanilor. se: dovedesc în mai mare măsură interne decât cele ale 
chinezilor. Aceeaşi constatare se impune atunci când comparăm modul 
în-care două ziare din New York, unul de limbă engleză, celălalt de 
limbă chineză, scriu despre aceeaşi crimă. Explicatiile oferite în ziarul 
de limbă engleză sunt, în esenţă, de tip dispozitional. Ele sunt, dimpo- 
trivă, în mod clar situationale în ziarul de limbă chineză. Pentru Morris 
şi Peng, aceste rezultate coroborează ipoteza lor conform căreia „dis- 
pozitionalismul. în atribuirea socială («eroarea fundamentală. de atri- 
buire») reflectá o teorie implicitá a comportamentului-social care este 
mai răspândită în culturile individualiste decat in culturile colectiviste” 
(p. 952). | DH 

Acest as de „adere este DI tu de faptul că, în cursul socia- 
lizárii lor, oamenii par să înveţe să privilegieze diferitele stiluri atribu- 
tionale în funcţie de cultura în care sunt crescuţi. De exemplu, Miller 
(1984) a comparat atribuirile realizate de adulţi şi de copii de diferite 
vârste în America şi în India. Ea a putut să constate că atribuirile 
copiilor americani devin din ce în ce mai dispoziţionale pe măsura 
dezvoltării lor, în timp ce în India socializarea face atribuirile din ce în 
ce mai situationale. Dacă ar fi să ne luăm după numărul tot mai mare al 
lucrărilor pe tema diferenţelor culturale dintre societăţile individualiste 

si cele colectiviste (Markus si Kitayama, 1991), s-ar cuveni deci sá - 
vorbim mai degrabá despre eroarea fundamentalá de atribuire a indivi- 
dualistului decât despre o distorsiune specifică fiinţei umane (Newman, 
1991, 1993). > fice | 

Ceea ce ne surprinde mai mult este că oamenii par să fie în măsură 
să se adapteze şi să realizeze tipul de atribuire cel mai apropriat, cel mai 
conform cu ceea ce se aşteaptă de la ei într-o situaţie dată. De exemplu, 
Monteil, Bavent şi Lacassagne (1986) au oferit profesorilor informaţii 
referitoare la un elev şi le-au cerut să indice cauzele eşecului său şcolar. 
În plus, unii subiecţi află că rezultatele studiului. vor fi publicate în 
ziarul unei federaţii constituite din părinţii elevilor. Subiectii care nu au 
primit această temă fac atribuiri în esenţă dispozitionale. Cei care se 
aşteaptă la o publicare realizează mai ales atribuiri situaţionale!. Dacă 
este vorba de conformarea la o normă, de adaptarea la o funcţie, de 
dorinţa de a corespunde unei teorii împărtăşite de cultura ambiantă, pe 
scurt, dacă eroarea rezultă din consideraţii sociale, poate că ea nu este 
chiar atât de stângace. De fapt, unii autori consideră chiar că preferința 
pentru explicaţiile interne poate uneori să tind de o formă de competenţă 
socială a observatorului social, calificată drept ,clarviziune normativă” 
(Py şi Somat, 1991).. | 


Ancorarea şi adaptarea 


Invocând dimensiunea normativă, suntem foarte departe de explicaţia 
propusă de Jones însuşi. Părintele teoriei distorsiunii de corespondenţă 
contestă de altfel o interpretare motivaţională. Pentru el, problema 
decurge pur şi simplu dintr-o altă distorsiune cognitivă, cea a adaptării 


1. Constientizarea unei asemenea norme nu € întotdeauna suficientă pentru ca 
ea să fie şi respectată. De exemplu, Meyer (1990) a demonstrat că lucrătorii 
sociali pot, pe de o parte, să enunţe o normă conform căreia trebuie să se 
tin’ cont de mediu în timpul unei judecăţi, dar, pe de altă parte, iau mai 
putin în considerare factorii ambientali decât angajaţii atunci când e vorba 
de a judeca efectiv... Cu siguranţă, cauza acestui fenomen rămâne de 
descoperit în aceiaşi factori enuntati mai sus în cazul psihologilor. Exigenţa 
sarcinii (evaluativă) are un impact implicit care duce la neglijarea situaţiei. 

insuficiente. Bineînţeles, J ones recunoaşte că el dă i impresia că ar loci 
o distorsiune prin alta. Totuşi, îşi apără poziţia argumentând că adap- 
tarea insuficientă este o distorsiune perceptivă mai importantă! decât 
distorsiunea de corespondenţă. 

| Descoperirea distorsiunii de adaptare insuficientă se datorează lui 
Tversky şi Kahneman (1974). Una dintre întrebările pe care Tversky şi 
Kahneman (1974) le-au pus subiecţilor lor constă în a ghici procentajul - 
de ţări africane dintre statele membre ale Naţiunilor Unite. Înainte de a 
răspunde, aceştia din urmă trebuie să învârtă o roată a norocului pe care 
sunt înscrise numere de la O la 100. Subiectii trebuie să spună dacă 
numărul care iese este inferior : sau superior aprecierii lor şi să ofere un 
răspuns. Contrar a ceea ce am putea gândi, roata influenţează în mod 
dramatic răspunsurile subiecţilor. Astfel, dacă numărul care iese este 10 
sau 65, estimările se centrează în jurul numerelor 25 sau 45. Faptul că 
subiecţii sunt recompensati în cazul unui răspuns bun nu schimbă cu 
nimic situaţia. După opinia lui Tversky şi Kahneman (1974), subiecţii 
nu se pot abtine să nu privească numărul de la roată ca un punct de 
plecare, o ancorare, în raport cu care ei îşi adaptează apoi estimarea. 
Problema este că ei fac o insuficientă adaptare. Tocmai acest mecanism 
de ancorare şi de adaptare este invocat de Jones pentru a ae 
labilitátile noastre în plan atributional. 


„Distincția dintre proces şi conţinut 


În raţionamentul său, Jones (1979) se referă mai ales la lucrarea unuia 
dintre elevii săi, Quattrone, al cărui studiu a fost publicat puţin mai 
târziu. În opinia lui Quattrone (1982), distorsiunea de corespondenţă 
reflectă foarte bine consecinţele unui proces de inferentá ce cuprinde 
două etape. O primă etapă de ancorare constă în a stabili un punct de 
sprijin în judecată. Urmează apoi etapa de adaptare în cursul căreia 
trecem la eventualele corectări. Vom folosi direcţia şi extremitatea 
comportamentului țintei ca punct de plecare în sarcina de atribuire. 
Dacă respectivul comportament este realizat sub constrângere, înţelegem 
că el are o mică valoare diagnostică şi ne corectăm prima evaluare a 
atitudinii subiacente. Înainte de a aborda în detaliu raţionamentul lui 
Quattrone, se cuvine să revenim pe scurt la comportamente pentru a 
încerca să înţelegem mai bine cum este posibil pentru observator să 

stabilească o legătură între comportamentul dat şi o caracteristică de 
personalitate. z i 
Pentru Quattrone (1982), distorsiunea de corespondenţă apare 
deoarece subiecţii îşi încep procesul de inferentá prin formarea unei 
unităţi comportament/dispozitie (Heider, 1944, 1958). Această înclinaţie 
s-ar datora instrucţiunilor folosite in mod obişnuit în asemenea expe- 
riente („Încercaţi să ghiciţi care este atitudinea reală a autorului acestui 
text în ceea ce priveşte legalizarea consumului de marijuana”), faptului 
că subiecţii atribuie autorului originea textului, proximitatii dintre text 
şi actant (faptul de a declama cu voce tare pe o bandă video) şi, în cele 
din urmă, asemănării dintre întrebările care permit înţelegerea textului, 
pe de o parte, şi atitudinea actorului, pe de altă parte. Ansamblul 
"acestor factori determină ceea ce subiecţii sunt gata să perceapă. În 
concluzie, aceste elemente activează o serie de preconceptii legate de 
cauzele comportamentelor. i 
- Dacă adoptăm argumentul lui Quattrone (1982), oricât de puțin ar 
putea favoriza contextul experimental constituirea inițială a unei unităţi 
text/situatie, putem să ne aşteptăm din partea subiecţilor să utilizeze 
conţinutul textului pentru a infera efectul situaţiei şi să-şi adapteze 
insuficient estimarea prin luarea în considerare a factorilor dispozi- 
tionali. Rezultatul clar ar fi o apreciere excesivă a situaţiei. Quattrone 
(1982) pune foarte bine în evidenţă un asemenea efect în două expe- 
riente. Subiectii încep o experienţă luând cunoştinţă de problema, foarte 
reală de altfel, a devierii experimentatorului în cercetările de psiho- 
logie!. Altfel spus, ei află că acest comportament al experimentatorilor 
riscă să altereze răspunsurile participanţilor. Într-o a doua etapă, subiecţii 
citesc un text pro sau contra legalizării marijuanei şi indică în ce măsură 
poziţia apărată de autorul textului a fost în mod subtil afectată de 


1. Devierea experimentatorului se referă la posibilitatea ca rezultatele unei 
experiențe să fie afectate de indicii comportamentale subtile si inconstiente 
in mintea persoanei care intreprinde cercetarea (Rosenthal, 1966). O exa- 
gerare ostentativă este aceea de a avea grijă ca experimentatorii să ignore la 
maxim cauzele şi consecinţele cercetării. Astfel, lumea farmaceutică recurge 
în mod obişnuit la aşa-numita procedură „cu doi orbi”, în care nici subiectul, 
nici medicul care administrează tratamentul nu ştiu dacă acesta conţine 
substanţa activă sau un simplu placebo. Lucrurile sunt mai complexe în 
psihologia socială, dar principiul este identic. 

aşteptările experimentatorului (şi, prin urmare, de situaţia în care a fost 
redactat textul). Fie sunt informaţi că autorul textului nu avea nici O 
opinie clară înainte de a scrie textul, fie li se spune că poziţia lui 
personală corespunde celei expuse în text. Atunci când consideră că 
autorul nu are nici o opinie, subiecţii conchid fără uimire că situaţia a 
putut avea un impact asupra textului produs. Rezultatele cruciale sunt în 
mod clar cele ale celeilalte condiţii, respectiv când subiecţii citesc un 
text despre care se presupune că reflectă opinia autorului. Aşa cum a 
prevăzut Quattrone (1982), chiar dacă atitudinea iniţială a autorului 
oferă în acest caz o explicaţie suficientă a poziţiei apărate în text, 
subiecţii continuă să incrimineze situaţia. Ei consideră că a existat O 
influenţă subtilă din partea experimentatorului. Regásim astfel O | 
insuficiență în adaptare. AA 

Aceste cercetári sunt intr-adevar ingenioase. În scenariul imaginat 
de autor, etapele de ancorare şi de adaptare sunt parcurse în aceeaşi 
ordine ca aceea care duce de obicei la o distorsiune de corespondenţă în 
favoarea persoanei. Pe scurt, strategia cognitivă este identică. Singura 
diferenţă, e drept crucială, este că orientarea iniţială determină un 
conţinut neobişnuit pentru prima etapă. La urma urmelor, distorsiunea 
' de corespondenţă se produce în favoarea situaţiei. Manevra care constă 
în modificarea conţinutului etapelor a permis aşadar identificarea proce- 
sului responsabil. Intuiţia extraordinară a lui Quattrone (1982) constă în 
-separarea procesului de conţinut. Câţiva ‘ani mai târziu, Gilbert, un alt 
elev al lui Jones, se distinge la rândul lui printr-o idee pe cât de 
puternică, pe atât de simplă. De ce să nu blocăm procesul în curs de 


desfăşurare pentru a-i examina astfel conţinutul în diferite stadii? - 


Resursele cognitive în ajutor 


Gilbert (1989) consideră că procesul inferential cuprinde trei jaloane 
consecutive. Prima etapă de categorizare ar consta, pentru observator, 
în a determina ceea ce face actorul. Apoi, indivizii ar caracteriza ţinta 
de o manieră dispozitionala, căutând trăsătura implicată de acţiune. 
În cele din urmă, ei şi-ar corecta inferentele. {n cursul acestei etape, 
observatorul caută să afle ce constrângeri situationale ar fi putut cauza 
acţiunea. În opinia lui Gilbert, fiecare etapă a acestui proces de inferentá 


este din ce în ce mai exigentă pe planul atenţiei. Astfel, categorizarea 

acţiunii, adică admiterea de către observator că un eveniment special e 
pe cale să se producă, este putin pretențioasă în termeni de prelucrare 
a informaţiei. Prin urmare, ea tinde să se producă în mod automat. 
Caracterizarea este deja mai costisitoare. E vorba de a mobiliza unele 
resurse pentru a trage O concluzie referitoare la autorul comporta- 
mentului. Până la urmă, există, într-adevăr, posibilitatea de a ne revizui 
primele concluzii, dar această corectare necesită o investiţie de atenţie 
mult mai importantă din partea subiecţilor. Este probabil etapa cea mai 
conştientă şi momentul în care intră în joc un ansamblu de reguli, de 
decizii, aşa cum sunt schemele cauzale sau procedurile mai riguroase. 
Această ierarhie în termeni de automatism ar explica insuficienta utili- 
zare a informaţiei situationale (necesară corectării) şi, în consecinţă, 
distorsiunea de corespondenţă atunci când sarcina cognitivă este dificilă. 

“În felul lui, modelul în etape propune decorticarea a ceea ce i se 
întâmplă observatorului atunci când percepe un comportament. Pentru 
a răspunde la aceeaşi întrebare, Uleman (1987, 1989) a folosit tehnica 
experimentală a reamintirii cu ajutorul unui indiciu. În acest tip de 
experienţă, subiecţii trebuie mai întâi să memoreze fraze ca „secretara 
dezleagă enigma la jumătatea romanului”. Într-o fază ulterioară reamin- 
tirii, sunt furnizate indicii care facilitează mai mult sau mai puţin 
performanţa. Constatăm astfel că subiecţii redau mai bine fraza atunci 
când indiciul este o trăsătură corespunzătoare comportamentului, de 
exemplu „inteligent” , sau reflectă spiritul general al frazei, asa cum € 
„a citi”, decât atunci când indiciul este în mod semantic legat de frază,- 
de exemplu „maşină de scris”, sau când nu este oferit nici un indiciu. 
Asemenea rezultate sugerează că subiecţii asociază 0 trăsătură de perso- 
nalitate încă de la codarea unui comportament si înregistrează, după 
câte se pare, această trăsătură o dată cu informaţia originală (Winter şi 
Uleman, 1984): Altfel spus, inferenta dispozitionala este realizata foarte 
rapid si spontan. Problema care rămâne deschisă este aceea de a şti 
dacă, aşa cum presupune modelul lui Gilbert, o reală punere în chestiune 
a persoanei sau a situaţiei ar necesita resurse suplimentare. Ne putem 
aminti în această privinţă cercetarea lui Hamilton (1988), evocată mai 
sus. Atunci când comportamentul este consistent cu impresia prealabilă 
despre autorul lui, observatorilor le ia mai mult timp să localizeze cauza 
la o persoană decât să infereze o trăsătură de personalitate. Şi e nevoie 
de şi mai mult timp pentru a analiza situaţia. Alături de altele (Smith şi 

Miller, 1983; Claeys, 1990), aceste date confirmă în totalitate teza lui 
- Gilbert, sugerând că atribuirea cauzalá cere mai mult decât simpla 
etichetare a comportamentului în termeni de trăsături de personalitate. 

Pentru a proba direct modelul în etape, Gilbert, Pelham şi Krull 
(1988) au realizat o primă experienţă în care subiecţii sunt invitaţi să 
examineze şapte secvenţe video mute. Ei pot observa o tânără în cursul 
“unei conversații a cărei temă este de fiecare dată comunicată în josul 
ecranului. În cinci din şapte secvenţe, femeia pare extrem de nelinistitá. 
Într-o condiţie calificată drept relaxantă, cele şapte titluri înscrise pe 
ecran evocă teme de discuţie plăcute, precum vacantele ideale sau 
restaurantele preferate. În condiţia de anxietate, dimpotrivă, titlurile a 
cinci secvenţe in care tânăra apare nervoasă se referă la teme mai 
degrabă jenante, cum sunt eşecurile personale sau fantasmele sexuale. 
Pentru ultimele două fragmente, se înscrie pe’ ecran un titlu plăcut. 
După. vizionarea secventelor, toţi subiecţii trebuie să aprecieze în ce 
măsură persoana observată are un caracter anxios. În mod logic, subiec- 
{ii condiţiei relaxante pun comportamentul nervos pe seama tinerei 
femei mai degrabă decât pe seama situaţiei. Este la fel de logic - ca în 
condiţia de „anxietate” - să se producă inversul. Bine, veţi zice, la 
prima vedere nu e nici o eroare. Care este problema ? Tocmai: numai 
jumătate dintre subiecţi, cei care au avut tot timpul să examineze 
informaţia ce le-a fost prezentată, au fost amintiţi până acum. Conform 
modelului în trei etape al lui Gilbert, aceşti subiecţi ar trebui să fie 
capabili să realizeze demersul inferential în condiţii ideale şi chiar aşa 
şi stau lucrurile. Alta este situaţia pentru cealaltă jumătate dintre subiecţi. 
Pentru a mări sarcina cognitivă, li se cere să fie foarte atenţi la temele 
de discuţie pentru a putea să le redea apoi în ordinea succesiunii lor. 
Conform ipotezelor lui Gilbert (ef al., 1988), această instrucţiune 
suplimentară legată de memorare. dă peste cap rezultatele. Faţă de 
colegii lor care nu au sarcina să înregistreze titlurile, subiecţii condiţiei 
relaxante fac mai puţine atribuiri interne. În condiţia de anxietate, se 
produce contrariul. Preocuparea subiecţilor îi face să pună mai mult 
accent pe personalitatea tinerei femei şi să facă atribuiri de tip dispozi- 
tional. Acest paradox nu este dintre cele mai putin importante, deoarece 
subiecţii distraşi îşi amintesc la fel de bine ca şi ceilalţi temele din 
secvenţe. Altfel spus, subiecţii confruntati cu o sarcină cognitivă mai 
importantă au fost nevoiţi să înmagazineze titlurile care le-ar fi permis 

să tind cont de situaţie. Rezultatul clar este acela că subiecţii preocupaţi 
din condiţiile de relaxare şi de anxietate nu mai diferă în ceea ce 
priveşte aprecierea tinerei femei. 

O a doua experienţă îi oferă lui Gilbert (et al., 1988) ocazia de a 
relua paradigma clasica a inferentei corespondente. Subiectii trebuie sa 
determine atitudinea reală a unui orator care rosteste un discurs pro sau 
contra avortului. Se specifică faptul că oratorul nu şi-a putut alege 
poziţia pe care avea să o apere. Din nou, distorsiunea de corespondenţă 
este mai importantă atunci când subiecţii ştiu că vor trebui ei înşişi, 
după ce vorbeşte oratorul, să pregătească şi să ţină un discurs pe o temă 
în privinţa căreia nici ei nu au avut de ales. În opinia lui Gilbert şi a 
colegilor săi, subiecţii care trebuie să realizeze o sarcină suplimentară 
de memorare a temelor sau care sunt preocupaţi cu pregătirea unui 
discurs nu mai dispun de resursele cognitive necesare realizării etapei 
de corectare. 

Inchipuiti-vá că un observator social ar putea să realizeze etapa de 
corectare, dar numai după ce a făcut o serie de alte judecăţi. În principiu, 
aceste judecăţi intermediare vor păstra amprenta concluziilor greşite 
anterioare corectării. Gilbert şi Osborne (1989) au studiat această 
consecinţă neaşteptată a modelului. Pentru aceasta, ei au folosit situaţia 
creată de Gilbert et al. (1988, Exp. 1). Subiectii examinează o înre- 

_ gistrare video mută, fiind sau nu distrasi. După o primă apreciere a 
anxietátii tinerei femei imediat după sfârşitul înregistrării, subiecţii 
trebuie să scrie un text care să descrie ce gen de persoană li se pare a 
fi aceasta. După cinci minute consacrate redactării acestui mic text, li 
se cere subiecţilor să emită o a doua judecată care să se refere la 
anxietatea persoanei. Prima judecată reproduce rezultatele lui Gilbert ef 
al. (1988). În vreme ce subiecţii distrasi consideră persoana-tintá la fel 
de neliniştită şi cand temele sunt anxiogene, şi cánd nu sunt astfel, 
ceilalţi subiecţi fin cont de situatie. Din contra, dupá redactarea textului 
despre persoana-fintá, judecatile celor douá grupuri de subiecţi sunt 
identice. ‘Toate tin in mod corect cont de situaţie. In concluzie, O 
impresie care se bazează pe o categorizare necorectată poate fi reajustata 
după câteva minute de reflecţie asupra rolului situaţiei. 

Dar ceea ce-i interesează înainte de toate pe Gilbert şi pe Osborne 
(1989) este faptul de a şti dacă impresia iniţială are efecte secundare 
chiar şi după corectare. De fapt, dacă un observator a cărui atenţie este 

distrasă ajunge la concluzia, greşită, că o persoană este anxioasă, această 
părere inexactă poate colora lectura informaţiilor neutre sau ambigue 
privitoare la aceeaşi persoană. Oricât de puţin intervine etapa de corec- 
tare după cea de colorare, reajustările rămân fără efect şi este imposibilă 
o refacere completă. Coloraturile „metastatice” riscă să dureze mai 
mult, deoarece observatorii nu sunt conştienţi că percepțiile lor au fost 
afectate de impresia iniţială. Pentru a testa această ipoteză, Gilbert şi 
Osborne prezintă din nou aceeaşi înregistrare video mută unor subiecţi 
ocupați cu toţii cu o sarcină de învăţare. În plus, cercetătorii îi determină 
- de această dată să asculte un interviu neinformativ despre persoana-tinta. 
O treime dintre subiecţi trebuie să scrie. un text pe tema „Ce fel de 
persoană este persoana-ţintă ?” imediat după vizionarea casetei video 
(condiţie de analiză precoce). O altă treime nu redactează acest text 
decât după ce au ascultat interviul (condiţia de analiză tardivă). Ultima 
treime nu redactează nici un text (condiţie fără analiză). Dacă subiecţii 
condiţiei de analiză precoce nu apreciază persoana ca fiind anxioasă, 
cei ai condiţiei fără analiză o consideră, dimpotrivă, foarte anxioasă. 
Rezultatul cel mai interesant este, bineînţeles, cel al condiţiei de analiză 
tardivă. Conform ipotezelor, subiecţii consideră persoana ca fiind anxi- 
oasă,: dar. într-un mod mai putin radical decât cei din condiţia fără 
analiză. În opinia autorilor, rezultatul confirmă faptul că această analiză 
tardivă nu permite decât o corectare parţială. Subiectii înţeleg că l 
persoana nu era neliniştită în prezentarea video, dar coloratura inter- 
viului audio nu e corectată, deoarece subiecţii nu sunt conştienţi de ea. 
Judecata principală este mult modificată, dar consecințele sale rămân. 

O altă cercetare a fost realizată pentru a arăta in mod direct că 
procesul reprezintă o colorare „metastatică” a comportamentelor neutre. 
Subiectii, solicitati din punct de vedere cognitiv, văd interviul video, 
apoi ascultă interviul audio neinformativ. O treime realizează corectarea 
(acelaşi eseu despre persoana-ţintă) după înregistrarea video, dar înainte 
de interviul audio (condiţie cu analiză). O altă treime nu scriu textul 
(condiţie fără analiză). Un grup de control nu aude decât interviul. Toţi 
subiecţii trebuie să evalueze anxietatea persoanei vizate în timpul inter- 
viului audio neinformativ. Subiectii condiţiei cu analiză consideră acest 
comportament la fel de puţin anxios ca şi subiecţii de control (care nu 
se aşteptau la nimic special), în timp ce subiecţii condiţiei fără analiză 
apreciază că persoana era neliniştită în timpul interviului. Ceea ce pare 

extrem de interesant in acest studiu este că interpretarea fenomenului îi 
face pe Gilbert şi Osborne să ia în 'considerare teoriile pe care 
observatorii sociali le vehiculează referitor la propria lor funcţionare. 
Relativa ignorare a proceselor în joc împiedică o corectare adecvată. 
În opinia acestor autori, „teoriile observatorilor sociali care se referă la 
propria lor capacitate de eroare inferentialá îi pot ajuta să elimine, cel 
putin in parte, efectele dăunătoare ale erorii. Problema este că aceste 
păreri, o dată stabilite, nu ne permit, în general, să aflăm de unde vin... 
Asta înseamnă că, atunci când un element particular de informaţie se 
dovedeşte fals, e poate imposibil să determini ce alte păreri au mai fost 
afectate între timp... Dacă aceste păreri nu ne oferă nici un fel de 
informaţie despre originea lor, cum pot oamenii să mai ştie ce opinii să 
reanalizeze atunci când un element de informaţie este discreditat sau 
modificat?” (pp. 946-947). | 

Fără îndoială, aceşti autori descoperă astfel o dimensiune esenţială 
a judecății sociale, dimensiune ale cărei implicaţii vor fi subliniate pe 
parcursul prezentei lucrări. Oricum, ansamblul cercetărilor referitoare 
la modelele în etape duce la o imagine mai puţin grozavá a observato- 
rului social. Bineinteles, acesta din urmă apare întotdeauna limitat, 
supus greşelilor. Totuşi, el este în aceeaşi măsură perfectibil, capabil 
să-şi corecteze raţionamentul dacă sunt satisfăcute unele condiţii. Iată şi 
niţel optimism. N-am putea, de altfel, să mergem mai departe în sensul 
reabilitării ? 


O logică psihologică 


Dacă nu oamenii cel mai putin dotați din punct de vedere social sunt şi 
cei mai susceptibili de a comite eroarea fundamentală de atribuire, 
atunci poate că o cale de a încerca explicarea acestei erori ar fi aceea de 
a o considera drept consecinţa unei competenţe. Oricât de paradoxal ar 
putea părea, e posibil oare să nu fie vorba cu adevărat de o eroare sau 
de o distorsiune? Poate că astfel de raționamente se îndepărtează de o 
logică proprie omului de ştiinţă naiv, pentru că aceasta nu-şi are locul 
în situaţiile în care subiecţii sunt prinşi pe picior greşit. Considerând că 
fenomenele numite distorsiuni nu reflectă — sau nu reflectă numai = 
insuficiente ale observatorului social, ci corespund de fapt unei anumite 

competenţe a lui, atunci care ar fi această competenţă? Şi pentru ce să 
o exercite ? Quattrone arată că observatorul este adaptabil. Cheia se află 
fără îndoială aici. E posibil ca observatorul să perceapă elementele 
situaţiei la care trebuie să răspundă ? Altfel spus, percepţia socială ar fi 
un proces realmente social, în care observatorul tine cont nu numai de 
informaţiile referitoare la obiectul judecății lui, ci şi de diversi factori . 
sociali şi de modul în care înţelege în general funcţionarea celuilalt. 


Regulile conversaţiei . 


Dacă un prieten sportiv vă întreabă de ce Miguel Indurain a câştigat 
Turul Franţei din 1995, afi putea să faceţi tot o atribuire internă de 
genul : „Deoarece şi-a mâncat întotdeauna supa”. Ati putea să avansați 
chiar şi o explicatiei externă de genul: „deoarece Drais von Sauerborn 
a avut fericita idee să conceapă un dispozitiv dotat cu două roţi şi pe 
care sá se poată aşeza O persoană”. E posibil însă ca prietenul. dumnea- 
voastră să nu aprecieze. nici unul dintre aceste răspunsuri. Din contra, 
dacă ráspundeti că traseul din acel an îi convenea în mod deosebit 
campionului spaniol, răspunsul dumneavoastră va fi, fără îndoială, mai 
bine acceptat. Altfel spus, tipul de răspuns pe care se presupune că-l 
oferiţi este stabilit in mod implicit. Vi se cere să citați o cauză, dar nu 
orice fel de cauză. | 
Tocmai de aceastá selectie de ráspunsuri asteptate, de cauze care se 
presupun a fi citate s-a interesat Hilton (1990). In opinia acestui autor, 
explicatia cauzalá este intr-adevár, inainte de toate, o formá de interac- 
tiune socială : „Cineva explică ceva altcuiva. Explicaţia cauzalá ia forma 
unei conversații şi este prin urmare supusă regulilor conversatiei” 
(p. 65). Or, subliniază el, natura interpersonală a explicatiei a fost 
uitată în majoritatea teoriilor actuale ale atribuirii cauzale. Concepţia 
care domină este aceea a omului de ştiinţă naiv, propusă de Heider 
(1958) şi dezvoltată de teoreticienii care i-au urmat. Conform acestei 
concepţii, atribuirea cauzalitatii ar fi bazată pe observarea efectelor şi a 
posibilelor cauze, implicând totodată folosirea unor proceduri analoage 
analizei de variantă a omului de ştiinţă. Pentru Hamilton, această 
concepţie rămâne în esenţă de natura intrapsihică. Ea nu se ocupă deci 
suficient de factorii care pot exercita constrângeri asupra atribuirii. 

Or, este esenţial să iei in considerare şi cine realizează explicaţia, cui îi 
este adresată şi de ce este necesară o explicaţie. 

Hilton distinge două etape în raţionamentul cauzal: o etapă de 
diagnostic şi o etapă de explicaţie. În cazul diagnosticului, atribuim un 
eveniment unei surse. Este vorba despre stabilirea unei conexiuni cauzale 
între două evenimente, respectiv a cauzei celei mai probabile a unui 
eveniment. Etapa de explicaţie interpersonală constă în rezolvarea unei 
probleme de „selecţie cauzală”. Trebuie să identifici „acea” cauză care 
trebuie menţionată dintr-un ansamblu de cauze necesare. După părerea 
lui Hilton, există un model conversational ce oferă regulile care constrâng 
această alegere. El dezvoltă abordarea selecţiei cauzale, prezentată de 
Hesslow (1988). Din această perspectivă, nu explicăm un eveniment 
per se, ci explicăm de ce acel eveniment s-a produs în situaţia respectivă, 
şi nu în alta. Acest aspect implicit al problemei trimite la dimensiunea 
socială a atribuirii cauzale. În opinia lui Hilton, diferite tipuri de 
explicaţie se impun în funcţie de problema căreia trebuie să i se dea 
răspuns. De exemplu, problemele abordate într-o cercetare ştiinţifică 
nu sunt pertinente de fiecare dată pentru preocupările concrete ale vieţii 
cotidiene. Pentru a fi apropriată, o explicaţie cauzală nu trebuie numai 
să fie adevărată, ci şi pertinentă în ceea ce priveşte problema abordată. 

Să luăm ca exemplu întrebarea : „De ce a suferit Henrion ieri seară 
de indigestie? ”. Doamna Henrion, întrebată de portăreasă, îi va răs- 
punde: „Pentru că a mâncat conopidă.” Ea identifică în mod corect 
cauza. Pentru ea, acest eveniment contrastează cu toate mâncărurile 
bine suportate de Henrion. Doctorul Ducarme, medicul său, întrebat de 
un confrate, va răspunde altfel, amintind particularitatile fiziologice ale 
lui Henrion, care-l condamnă să sufere de indigestie mai des decât alţi 
pacienţi. Comparatia, în cazul de faţă, nu se face în raport cu alte feluri 
de mâncare, ci cu alte persoane. Comparatia pertinentă şi tipul de cauză 
amintite sunt determinate de preocupările interlocutorilor. Altfel spus, 
aceeaşi întrebare nu va avea acelaşi sens în ambele cazuri. 

De altfel, Hilton consideră că principiile conversationale determină 
formularea explicatiilor. În opinia lui, conversaţia obişnuită este o 
activitate de cooperare între doi indivizi, care se supune anumitor 
reguli expuse de Grice sub forma a patru „principii conversationale” : 
principiile calităţii, cantităţii, pertinenţei şi modalităţii. Principiul calităţii 

cere să nu se spună decât ceva despre care ştim că este adevărat şi, de 
asemenea, să nu se spună un lucru nefondat ; principiul cantităţii obligă 
interlocutorul să fie atât de informativ pe cât o cere schimbul actual, 
dar nu prea informativ; principiul pertinentei cere sá se vorbească 
numai pe: tema în curs, iar principiul modalităţii cere o formă clară, 
lipsită de ambiguitate, concisă şi îngrijită. În opinia lui Hilton, cele 
patru principii ale lui Grice par să se aplice explicatiei cauzale cotidiene. 
El consideră că îndeosebi principiile. calităţii şi cantităţii exprimă 
caracteristici logice ale explicatiilor, sta, valoarea lor de adevăr şi 
caracterul lor informativ. 

Cu această abordare a lui Hilton, imaginea ee social se 
schimbă în mod radical. Hilton insistă asupra numeroaselor opţiuni 
aflate la dispoziţia observatorului şi subliniază raționalitatea demersului 
- său. În plus, acest autor este primul care a subliniat faptul că regulile 
urmărite în mod implicit sau mai conştient de observator atunci când 
- trebuie să emită o judecată nu sunt.exclusiv de ordin logic sau cognitiv, 
ci câteva sunt specific sociale, forma lor fiind determinată de funcţia de 
reglare a comunicării pe care o îndeplinesc. 

Prin ce ajută la înţelegerea distorsiunilor de corespondenţă luarea in ` 
calcul a regulilor conversationale? Să luăm, de exemplu, principiul 
cantităţii al lui Grice (1975). Se presupune că el obligă locutorul să 
ofere în cadrul schimbului toate informaţiile necesare. Dacă subiecţii 
cercetărilor clasice despre distorsiunea de corespondenţă aderă la prin- 
cipiul amintit, acesta trebuie să-i conducă la supoziţia că experimen- 
tatorul, conform principiului conversational de cooperare, le-a oferit 
informația necesară judecății pe care le-o cere. Ştim că, în realitate, 
lucrurile stau altfel, cel puțin în condiția de constrângere. Suntem însă 
mult mai norocosi decât subiecţii acestor cercetări, deoarece stim că 
acel context este o experienţă de laborator şi că, prin urmare, experimen- 
tatorul nu respectă regulile obişnuite, că poate foarte bine să impună 
pur şi simplu o sarcină absurdă pentru a vedea dacă subiectul o va duce 
la îndeplinire. El, subiectul, nu ştie acest lucru. Crede că are de-a face 
cu o persoană normală care respectă regulile conversationale. Astfel că 
noi putem considera absurd comportamentul subiecţilor care comit 
„ distorsiunea de corespondenţă. Dar să ne imaginăm într-o situaţie 
cotidiană, în afara laboratorului. Ce-am face dacă cineva ne-ar da 
informaţii în aparenţă insuficiente şi ne-ar cere, contrar bunului simţ, 

să exprimăm o judecată? De exemplu, dacă un demograf ne-ar aduce la 
cunoştinţă creşterea numărului de cuiburi de berze din Siberia şi ne-ar 
ruga apoi să spunem dacă natalitatea umană în-acea regiune a crescut? 
Ce-am face dacă această persoană ar părea foarte convinsă că noi avem 
toate elementele necesare, mai ales dacă este şi un expert în domeniul 
respectiv ? Poate că ne-am spune : „Informaţia despre berze nu are nici 
un fel de legătură, dar se pare că el crede că are. Cu siguranţă îşi 
cunoaşte meseria. Probabil că, pînă la urmă, există vreo legătură. 
Păi... creşte şi ea! ?”. Poate că şi noi am răspunde atunci la această 
întrebare absurdă, cum fac şi subiecţii experienţelor asupra erorii 
fundamentale. Med TAr 
Un mod de a verifica dacă o astfel de explicaţie se aplică distorsiunii 
de corespondenţă constă în a le demonstra în mod clar subiecţilor că 
experimentatorul nu este absolut sigur că le-a dat toate informaţiile 
necesare. Acesta este şi scopul experienţei lui Wright şi Wells (1988). 
Jumătate dintre subiecţii lor urmează procedura tradiţională. Cealaltă 
jumătate pot să citească în. plus următoarele instrucţiuni: „Fiecare 
participant la acest studiu este rugat să răspundă la o serie de puncte din 
chestionar care au fost selectate la întâmplare dintr-un număr mare de 
întrebări. Ca atare, mai multe dintre întrebările puse s-ar putea să vi se 
pară fără legătură cu informaţia de care dispuneti. Adică este posibil să 
vi se ceară judecăţi pentru care informaţia pe care aţi primit-o să se 
dovedească insuficientă sau chiar lipsită de pertinenţă. Prin urmare, nu 
trebuie sá presupunefi că informaţia pe care aţi primit-o este în mod 
direct pertinentă pentru fiecare întrebare specifică adresată dvs. Totuşi, 
am prefera să faceţi tot posibilul să ráspundeti la toate întrebările”. 
Rezultatele sunt extrem de clare. Procedura tradiţională duce la o 
distorsiune de corespondenţă importantă. Dimpotrivă, distorsiunea este 
redusă în mod considerabil în momentul în care subiecţii bănuiesc că e 
posibil să nu fi primit informaţia pertinentă pentru judecata cerută. 
Autorii ajung la concluzia că „distorsiunea este un fenomen autentic, 
dar amplitudinea impactului distorsiunii obţinute cu paradigma traditio- 
nală a fost probabil exagerată in urma încălcării regulii de cooperare” 
(Wright şi Wells, 1988, p. 188). 
“Influenţa principiului de cooperare poate explica de ce subiecţii 
complecși pe plan atribuţional sunt mai inclinati spre distorsiunea de 
corespondenţă decât participanţii mai puţin complecşi. Complexitatea 

atributionala este o măsură a inteligenţei sociale care acoperă în acelaşi 
timp aptitudinea şi motivaţia de a trata informaţia referitoare la oameni 
(Fletcher, Danilovics, Fernandez, Peterson şi Reeder, 1986). Cu sigu- 
ranfá că subiecţii complecşi încearcă să coopereze mai mult cu experi- 
mentatorul, conferind cu orice preţ un sens celor prezentate de el. 


Rolul teoriilor noastre naive 


Dacă distorsiunea de corespondenţă pare să contravină oricărei idei de 
logică, acest fapt decurge din postulatul conform căruia observatorii 
tratează (sau ar trebui să trateze) informaţia socială, exact ca şi informaţia 
care nu este socială. Această presupunere stă la baza dezvoltării cognitiei 
sociale, a utilizării masive a teoriilor şi metodelor psihologiei cognitive 
“în domeniul percepţiei sociale. Aspectul va fi detaliat în capitolele 
următoare. Or, explicarea comportamentului celuilalt este un domeniu 
în care observatorii sunt realmente susceptibili să-şi exercite talentele 
»psiho”-logice şi să-şi pună în aplicare părerile referitoare la modul în 
care oamenii din jurul lor gândesc, acţionează şi funcţionează. În 
contextul cercetărilor pe marginea atribuirii cauzale, participanţii pot 
_ avea aşadar dificultăţi în a admite că o persoană a putut scrie un text cu 
un sens precis numai şi numai pentru că i s-a ordonati. Din contra, 
poate că ei ar fi mai curând dispuşi să accepte ideea că acea persoană 
a fost de acord să scrie textul cu simplul scop de atrage bunăvoința unei 
alte persoane. 


1. Această reflecţie trebuie raportată la dificultatea studenţilor noştri de a 
accepta şi chiar de a înţelege rezultatele unor lucrări, precum cele ale lui 
Milgram (1974) despre supunerea în faţa autorităţii. Acest autor arată că 
aproape două treimi dintre participanţi merg până la a trimite şocuri electrice 
mortale unui alt subiect pur şi simplu pentru că aşa le ordonă un experimen- 
tator. Întrebarea care se ridică in mod traditional din audienţă este dacă 
aceste cifre înspăimântătoare au fost reproduse într-o ţară sau alta. Ea 
subliniază refuzul auditorilor noştri de a avea în vedere enorma presiune a 
situaţiei specifice căreia îi face faţă subiectul experienţei. Tot astfel, pentru 
observatori este foarte dificil să ţină cont de faptul că un comportament 
poate fi obţinut şi fără ate att iul lor (Joule si Beauvois, 1987). Si 
totuşi.. 

O serie de experienţe conduse de Fein, Hilton şi Miller (1990; vezi 
şi Hilton, Fein şi Miller, 1993) oferă date foarte interesante despre acest 
aspect. Într-unul din studiile lor, ei anunţă o jumătate dintre subiecţi că 
un student a primit ordinul să scrie o disertaţie într-un anume sens. 
Autorii. regăsesc aici distorsiunea de corespondenţă clasică. Cealaltă 
jumătate dintre subiecţi află că autorul era liber să aleagă poziţia pe care 
urma sá o apere, dar că probabil a ales o poziţie dată pentru a atrage 
bunăvoința unei persoane importante. Se presupune că autorul a putut 
scrie într-un sens dat din cauza unui motiv ascuns (de exemplu, pentru 
a plăcea unui superior pe linie ierarhică) ; acest lucru face să dispară 
complet distorsiunea de corespondenţă. Chiar dacă Fein şi colegii săi 
(1990) explică datele altfel, rezultatele lor oferă o demonstraţie strălucită 
a rolului teoriilor naive în inferenta atributionalá. Doar atunci când un 
motiv pare într-adevăr susceptibil să influenţeze comportamentul, 
observatorii îl pot lua în considerare. Acest principiu extrem de simplu 
este esenţial în înţelegerea distorsiunii de corespondenţă şi permite o 
integrare a unor rezultate în aparenţă contradictorii. 

Amintiti-vá de candidaţii la meseria de marinar pe submarin sau de 
astronaut din experienţa lui Jones er al. (1961). Subiectii sunt convinşi 
că nu se:pot încrede cu adevărat într-un solicitant de loc de muncă al 
cărui comportament corespunde exigenţelor patronului. Exact în aceşti 
termeni şi-au expus autorii rezultatele. Pe scurt, pentru ca un factor să 
fie luat în considerare, trebuie să fie plauzibil, să apară ca o cauză care 
ar putea să acţioneze în mod real, cel puţin dacă ne încredem în teoriile 
„naive” ale funcţionării celuilalt. Este şi cazul „motivului ascuns” din 
cercetările întreprinse de Fein et al. (1990) şi Jones er al. (1961). 
Dimpotrivă, „alegerea forţată” amintită de Jones şi Harris (1967) nu 
îndeplineşte această condiţie şi, prin urmare, nu incită participanţii să 
discrediteze comportamentul pe care îl observă. 

Cu siguranţă, împrejurările care favorizează realizarea comporta- 
mentului nu sunt singurele care contează. Însăşi natura comportamen- 
tului este luată în considerare după cum acesta este anodin sau îşi 
angajează puternic autorul. În cazul unei teme neinteresante, vom putea 
fără îndoială să ne imaginám că cineva se supune unor presiuni si 
aşterne pe hârtie argumente în care nu crede deloc. O asemenea situaţie 
face ca observatorul să nu emită o judecată despre o altă persoană. Dacă 
tema este importantă, observatorul se încumetă să-l judece pe autorul 

“textului, chiar dacă presiunile externe sunt evidente. Acum câţiva ani, 
unii dintre studenţii noştri au elaborat o versiune extremă a paradigmei 
distorsiunii de corespondenţă. Participanţii trebuiau ei înşişi să-l oblige 
pe un alt subiect să redacteze un text în favoarea eutanasiei. Credeţi 
cumva că această manipulare uşura conştientizarea constrângerilor situa- 
tionale, permiţând astfel evitarea distorsiunii ? Nici pe departe ! Subiec- 
tii se refereau, fără nici o îndoială, la părerile lor generale despre lume. 
Nu se cuvine să scrii un text al cărui conţinut aduce prejudicii convin- 
- gerilor legate de un subiect atât de grav cum este eutanasia! De vreme 
ce nu dispunem de rezultatele unei asemenea experienţe (şi ea ar merita 
osteneala), ne putem da seama că paradigma distorsiunii de cores- 
pondentá va fi în mod clar mai putin capabilă să nască faimoasa 
distorsiune din momentul în care tema <n ies de-abia pees aes 
agp cet i l 

- Cele expuse mai tiiainté subliniazá rolul teoriilor naive sae obser- 
vatorilor 1 in demersul atributional. Acest rol apare si mai clar daca 
analizim modul cum contextul in care se inscrie comportamentul celui 
care scrie poate orienta raţionamentul. Astfel, Leyens, Yzerbyt si 
Corneille (1995) le-au explicat subiecţilor că un individ fusese forţat sá 
scrie un text despre eutanasie. Subiectii produc distorsiunea atunci când 
experienţa pretinde că se interesează de impactul pe care îl are perso- 
nalitatea omului asupra opiniei lui. Dimpotrivă, răspunsurile nu relevă 
nici o distorsiune atunci când tema anunţată a experienţei se referă la 
rolul factorilor socioeconomici. Dacă tema textului priveşte de astă dată 
închiderea minelor de cărbune din Marea Britanie, aluzia referitoare la 
personalitate nu prilejuieşte o distorsiune atunci când experienţa condusă 
într-un context sociologic face să reapară eroarea fundamentală. Aceste 
rezultate capătă sens pe deplin atunci când ştim că subiecţii cărora li 
s-au adresat autorii cred că personalitatea oamenilor le explică punctul 
de vedere în materie de eutanasie, pe când condiţia lor socioeconomică 
ar trebui să le permită înţelegerea motivului pentru care se susţine sau 
se refuză închiderea minelor. Altfel spus, ceea ce determină apariţia 
distorsiunii de corespondenţă este prezenţa sau absenţa unei teorii 
adecvate într-un context. 

“În orice caz, noi nutrim şi anumite convingeri despre li găurile 
dintre comportamente şi trăsăturile de personalitate, convingeri care ne 
permit să determinăm ce trăsături vor fi evocate pornind de la un 

comportament dat. Reeder (1985; Reeder şi Brewer, 1979; Reeder, 

Pryor şi Wojciszke, 1992) identifică astfel patru tipuri de trăsături. 

Trăsăturile care se bazează pe frecvenţa comportamentelor sunt foarte 

uşor de identificat. Faptul că cel mai bun prieten al dumneavoastră este 
vorbáret sau, din contra, taciturn, se bazează in mod direct pe debitul 

lui verbal. Trăsăturile care trimit la o abilitate specială (inteligenţă, 

caracter extravertit etc.) sunt de aşa natură încât numai persoanele 

capabile pot realiza comportamente dificile. De exemplu, un sportiv de 

înalt nivel îşi poate rata prestaţia, dar, în principiu, un sportiv mediocru 

nu poate stabili un nou record. Trăsăturile care privesc domeniul moral 

(onest, sincer etc.) operează, dacă putem spune aşa, în mod contrar. » 
Persoanele oneste vor trebui să se comporte onest în toate împrejurările. 

Imediat ce este observat un comportament neloial, credem că avem de-a 

face cu o persoană necinstită. Până la urmă, adevărata dificultate se . 
referă la atitudinile şi motivațiile care nu întreţin relaţii reale cu compor- 
tamentele. De fapt, nu este deloc uşor să specificăm pattern-ul com- 
portamental care va fi observat în mod tipic la un regalist. 


Concluzie 


Cercetarea cauzelor comportamentului se impune ca o activitate de 
primă importanţă. Ea răspunde unei nevoi fundamentale de a înţelege, 
controla şi prezice mediul înconjurător. Inspirati de intuitiile geniale ale 
lui Heider, cercetătorii au încercat să scoată la lumină diferitele strategii 
pe care observatorii le adoptă atunci când atribuie unele cauze acţiunilor 
celorlalţi. Modelele teoretice, oricât de ingenioase şi de logice, nu s-au 
dovedit a fi mai putin limitate. Discrepanta dintre idealul propovăduit 
de logica ştiinţifică şi inferentele participanţilor i-a determinat pe cerce- 
tători să le marginalizeze pe acestea din urmă. Capitolul de faţă a avut 
- drept ambiţie să demonstreze că observatorul social este mai puţin 
limitat decât s-a crezut. Dimpotrivă, diferitele distorsiuni decurg din 
facultatea sa de a ţine cont de parametrii sociali ai situaţiei, precum şi 
de înţelegerea globală a funcţionării celuilalt. 

Interpretarea acestor fenomene poate fi formulată, prin urmare, în 
astfel de termeni. Observatorii recurg mai degrabă la cunoştinţe sociale 

specifice decât la principii generale: decontextualizate. Cu siguranţă; 
societăţile noastre individualiste generează o înclinaţie spre explicarea 
dispoziţională. Dar, veţi spune, cercetările iniţiale privind inferentele 
atributionale dovedesc că opţiunile reţinute de participanţi nu erau deloc 
diferite de prezicerile făcute pe baza modelelor teoretice. Şi totuşi, oare 
subiecţii chiar urmau prescriptiile acestor modele ? Nu ar putea fi vorba 
de o -adecvare mai mult sau mai putin întâmplătoare? Atunci când 
datele culese în alte contexte au părut să sfideze regulile logicii, a 
intervenit dezamăgirea şi observatorul social s-a văzut acuzat de atentat 
la statutul logicii. Nu era pur şi simplu din cauză că modelul fusese 
ridicat la rangul de trecere obligatorie ? După părerea noastră, dimen- 
siunea socială a fost foarte mult ocultată. Abordarea conversationalá 
subliniază în maniera ei specifică dimensiunea socială şi contribuie la 
redarea statutului de fiinţe raţionale participanţilor. Mai mult, cunoaş- 
terea socială a participanţilor intervine la diferite niveluri pentru a le 
permite să se descurce cât mai bine în situaţiile care li se propun. 

Aşa cum sublinia şi Kurt Lewin, situația şi individul contribuie 
deopotrivă la modelarea comportamentului. În mediul ideologic am- 
biant, puțini oameni împărtăşesc convingerea că situația joacă un rol 
esențial în slefuirea comportamentelor. Majoritatea cercetătorilor care 
s-au aplecat asupra distorsiunilor în materie de atribuire cauzala, oricât 
de situationisti ar fi, nu au pierdut totuşi din vedere - şi aici e, fără 
îndoială, toată ironia - cadrul de referință propriu (Yzerbyt, 1995). 
Cu siguranță, ei au putut dovedi în ce măsură neglijau observatorii 
constrângerile situationale. Dar, dovadă că această distorsiune nu este 
doar apanajul subiecților de experiențe, a existat tentatia de a incrimina 
bagajul cognitiv limitat al indivizilor, deci aspectele dispozitionale. 
În concluzie, chiar atunci când defineau distorsiunea ca fiind o tendință 
exagerată de a incrimina individul, cercetătorii cădeau ei înşişi în ispita: 
Ignorau situaţia în care chiar ei îi plasaseră pe subiecţii experienţelor. 
Cu siguranţă, nu serveşte la nimic să conteşti faptul că există unele 
constrângeri cognitive. Doar că inferenta cauzalá depinde de încă multe ` 
alte lucruri. 


Capitolul 3 


O abordare cognitiva a stereotipurilor 


CR RR A E AR 


În 1995, mijloacele mass-media americane dau dovadă de un 
voyeurism, fără îndoială, profitabil, interesându-se îndeaproape de cazul 
lui O.J. Simpson, un sportiv american bănuit de uciderea fostei soţii şi 
a amantului acesteia. Atât reprezentanţii acuzării şi cei ai apărării, cât 
şi posturile de televiziune recurg la simulări ale procesului pentru a 
scoate la iveală meandrele intelectuale şi afective pe care le vor parcurge 
juratii pentru a-şi clădi „convingerea intimă”. Faptul că acuzatul este un 
negru cu o reuşită profesională exemplară nu este probabil străin de 
pasiunea pe care o suscită acest fapt divers. | 

Poate că şi dumneavoastră aţi fost vreodată membrul unui juriu de 
tribunal. Sau vi s-a întâmplat să fiţi implicat în selecţia şi angajarea 
unor noi colaboratori ori în şedinţa de la sfârşitul anului academic. Vi 
s-a întâmplat cu siguranţă să apreciaţi un nou coleg, chiar dacă numai 
în numele dumneavoastră. Pe baza acestor experienţe, credeţi că aparte- 
nenta rasială sau etnică a acuzatului, a candidatului, a studentului poate 
avea o oarecare pondere în luarea unei decizii ? Sigur ne veţi spune că 
o asemenea influenţă este posibilă atunci când judecătorul, cel care 
decide, este rasist şi crede cu străşnicie în valoarea convingerilor sale. 
Din contra, aţi dori ca propria dumneavoastră judecată să fie afectată 
într-un asemenea mod? Cum puteţi fi sigur? 

Veţi fi înţeles că impactul stereotipurilor asupra judecății este o 
problemă de primă importanţă. Primul capitol a demonstrat că opiniile 
stereotipe se dezvoltă uşor într-un sens corespunzător stadiului în care 
se află relaţiile dintre grupuri. Stereotipurile sunt peiorative între grupu- 
rile inamice şi măgulitoare între aliaţi. Surprinzător, astfel de repre- 
zentări există referitor la un număr nelimitat de grupuri, în special 

grupuri care nu sunt nici aliatii, nici adversarii nostri. Unele dintre 
aceste opinii sunt radicale, altele anodine, dar ele se întâlnesc pretu- 
tindeni. Drept pildă: butada care urmează nu ne face să râdem, 
pentru că ne sunt cunoscute stereotipurile asociate diferitelor popoare 
europene. 


Paradisul este locul în care 
“Francezii sunt bucătarii 

Italienii sunt amanţii 

Englezii sunt poliţiştii 

Germanii sunt muncitorii 

Şi totul este organizat de elveţieni. 


Iadul este locul în care 

Englezii sunt bucătarii 

Elvetienii sunt amantii 

Germanii sunt politistii 

Francezii sunt muncitorii 

Şi totul este organizat de italieni. 


Indiferent dacă sunt neplăcute sau la fel de anodine ca acelea care-i 
delectează pe amatorii de glume deplasate, afectează oare într-adevăr 
stereotipurile deciziile persoanelor ce-şi doresc să judece foarte obiec- 
tiv? Când, de ce şi cum se poate produce un asemenea impact? Şi, de 
fapt, de unde vin aceste stereotipuri ? Iată principalele întrebări la care 
se va strădui să răspundă acest capitol. Punctul de vedere prezentat aici 
este acela al abordărilor cognitive, care se interesează mai mult de 
procesele de prelucrare a informaţiei decât de mătivaţiile observatorului 
social. După o scurtă trecere în revistă a concepţiilor lăsate moştenire 
de „părinţii fondatori” ai acestui domeniu, problemele vor fi apoi 
tratate în cadrul modern al „cogniţiei sociale”. 

Ce este un stereotip ? 
Cei trei părinţi fondatori. 


Amintiti-vá definiţia stereotipurilor din primul capitol: stereotipurile 
sunt un ansamblu de păreri referitoare la atributele personale împărtăşite 
de un grup de oameni (Leyens, Yzerbyt şi Schadron, 1994; Stroebe şi 
Insko, 1989). Exemplul nationalistilor, prezentat mai sus, corespunde 
foarte bine acestei definiţii. La fel se întâmplă şi cu poreclele date de | 
participanţii la cercetările lui Sherif membrilor din grupul concurent. 
De-a lungul a nenumărate studii, cercetătorii au avut ocazia să le 
sublinieze toate aspectele!. | i 
Walter Lippmann este cel care, în 1922, a introdus noţiunea de 
stereotip în cartea intitulată Public Opinion. Acest ziarist împrumuta 
termenul din lumea tipografiei, unde „stereotip” desemnează o formă 
metalică care serveşte la tipărirea unui clişeu tipografic. Alegerea lui 
avea drept scop sublinierea caracterului stabil, rigid chiar, al imaginii 
pe care şi-o fac indivizii despre mediul lor. În afara acestui aspect, deşi 
n-a formulat nici o definiţie precisă şi explicită a stereotipurilor, Lippmann 
a încercat să prezinte un ansamblu de alte reflecţii privitoare la ele. ' 
Cea mai cunoscută metaforă a sa este aceea a „imaginilor din mintea 
noastră”. În opinia lui, fiinţele umane nu răspund in mod direct la 
realitatea exterioară, ci la o reprezentare a mediului care este mai mult 
sau mai puţin creată de omul însuşi. Este vorba de o versiune simpli- 
ficată a lumii, susceptibilă de a ne satisface nevoia de a privi oamenii ca 
fiind mai uşor de înţeles şi de controlat decât sunt în realitate. Lippmann 
numeşte quasi-environment (un fel de mediu înconjurător) aceasta 


1. Aceste caracteristici sunt diferite şi nu întrunesc întotdeauna unanimitatea 
cercetătorilor. Unii consideră că nu se poate vorbi de stereotipuri decât dacă 
reprezentarea este peiorativă. Alţii consideră că este indispensabil caracterul 
lor eronat. În sfârşit, după alţii, nu putem vorbi de stereotipuri decât în 
cazul unor convingeri care fac obiectul unui consens ori care dau dovadă de 
o mare rigiditate. Este imposibil să abordăm aici toate aspectele amintite, 
aşa că ne vom limita la dimensiunile care par absolut esenţiale în functio- 
narea şi influenţa acestor convingeri (pentru o trecere în revistă a acestor 
definiţii, vezi Ashmore şi Del Boca, 1981 ; Brigham, 1971; Miller, 1982 ; 
Schadron, 1991). 

imagine interpusă între persoană şi lumea care o înconjoară. Aşadar, un 
aspect funcţional al stereotipurilor era deja subliniat în această primă 
analiză : stereotipurile nu pot fi decât reprezentări schematice şi, prin 
urmare, inexacte. În concepţia lui Lippmann, stereotipurile preced 
utilizarea raţiunii. Ele sunt o formă de percepţie, în sensul că impun un 
anumit Caracter datelor provenite de la simţurile noastre înainte ca 
acestea să fie preluate de inteligenţă. Totuşi, spre deosebire de numeroşi 
autori care-i vor urma, Lippmann nu consideră că stereotipurile ar fi 
neapărat eronate sau dăunătoare. Din contra, le priveşte ca pe un fenomen 
inevitabil. În opinia sa, „nevoia de a menaja atenţia este atât de imperioasă 
încât abandonarea stereotipurilor în favoarea unei abordări total inocente 
a experienţei ar însemna o sărăcire a vieţii umane” (p. 60). 

Multe dintre. aspectele subliniate în analiza lui Lippmann cores- 
pund temelor ce vor fi dezvoltate ulterior în psihologia socială. Astfel, 
el atribuie stereotipurilor funcţii defensive, deoarece acestea. din urmă 
ar fi direct legate de identitatea observatorilor. În acest sens, el explică 
faptul că stereotipurile rationalizeazá starea în care se află o societate. 
„De. altminteri, el le plasează originea în socializarea cetăţeanului. 
În sfârşit, Lippmann vede în conştientizarea influenţei pe care o.au o 
posibilă soluţie la impactul lor. Deoarece noi ne considerăm convingerile 
drept fapte, realităţi, ele ne afectează judecata. Dacă le-ar fi fost pus în 
lumină caracterul subiectiv, prin studierea istoriei de pildă, nocivitatea 
lor ar fi putut fi limitată. Lippmann stabileşte aşadar o distincţie între 
impactul conştient şi cel inconştient al stereotipurilor, distincţie pusă la 
loc de seamă de numeroşi cercetători în ultima vreme. 

„Succesul noţiunii prezentate de Lippmann nu a fost instantaneu. 
În cursul celor zece ani care au urmat apariţiei cărţii Public Opinion, 
cercetările referitoare la stereotipuri au rămas foarte rare. A trebuit să 
se aştepte anul 1933 pentru ca o cercetare strălucită, condusă de Katz şi 
Braly, să definească un cadru al cercetărilor empirice clasice pe marginea 
acestei probleme. Într-o primă parte a studiu respectiv, studenţii de la 
Princeton trebuie să aranjeze zece grupuri etnice în ordinea prefe- 
rintelor. Alţi subiecţi au drept sarcină să citeze adjectivele care, în 
opinia lor, caracterizează aceleaşi zece grupuri. Cele optzeci şi patru de 
adjective obţinute astfel sunt prezentate apoi unui alt grup de o sută de 
studenţi care primesc instrucţiunea să selecteze cele mai tipice cinci 
trăsături pentru fiecare grup. Stereotipul fiecărui grup este definit 

operaţional de autori ca ansamblul de adjective cele mai des atribuite 
unui grup. Se constată astfel că americanii îi consideră pe englezi 
sportivi şi inteligenţi, pe italieni impulsivi şi pasionali, pe negri supersti- 
tiosi şi leneşi etc. După cum se poate observa, interesul acestor autori 
se centrează pe conţinutul stereotipurilor. Contrar a ceea ce face Lippmann, 
o asemenea abordare descriptivă nu se mai referă la procesele psiho- 
logice şi sociale subiacente responsabile de existenţa stereotipurilor. 

Allport (1954) revine la preocupări asemănătoare în lucrarea sa 
The nature of prejudice (Natura prejudecátilor). Ca si Lippmann, el 
considera ca procesul de categorizare are drept misiune simplificarea | 
unui mediu prea complex şi că stereotipurile constituie un derivat - 
nefericit — al acestei operaţii necesare. Trebuind să înfrunte concurenţa 
teoriilor psihodinamice şi mai ales a teoriei ţapului ispăşitor, analiza lui 
Allport nu are decât un impact imediat limitat. Totuşi, insistența lui 
Allport asupra proceselor cognitive rămâne de-a dreptul remarcabilă, 
iar abordarea sa teoretică anticipează preocupările actuale ale curentului 
cognitiei sociale. Interesul precoce al lui Allport pentru fenomenele 
cognitive apare într-o serie de cercetări clasice asupra zvonurilor 
(Allport şi Postman, 1947). În experienţa cea mai cunoscută, un experi- 
mentator prezintă o serie de imagini unei persoane a cărei misiune este 
de a transmite informaţia altcuiva. Această ultimă persoană comunică la 
rândul ei ce a aflat unui al treilea individ şi tot aşa până la al şaselea 
interlocutor. Una dintre scenele folosite a rămas celebră. Ea se petrece 
într-o garnitură de vagoane de metrou. Se pot distinge câteva personaje, 
dintre care un negru în costum şi un muncitor alb care tine un brici in 
mână. Cele două persoane par să aibă o discuţie animată. Interogându-l 
pe al şaselea interlocutor, Allport şi Postman constată că s-au schimbat 
unele elemente ale scenei, în special că, într-un caz din două, acel brici 
a trecut în mâinile negrului. O astfel de asimilare dovedeşte existenţa 
unor păreri stereotipe care dirijează achiziţionarea de noi informaţii. 
Aşa cum presupunea Lippmann, stereotipul afectează judecata şi se 
impune realităţii. Aceasta din urmă este, desigur, condensată, dar cu 
preţul unei distorsiuni. 

Puţini cercetători se pot mândri că au influenţat abordarea cognitivă 
a stereotipurilor atât de mult ca Allport. Singura exceptie este, fara 
îndoială, Tajfel. În cursul celui de-al doilea război mondial, acest 
polonez de origine evreiască, reprezentant al statului său, se înrolează 

ca ofiţer în armata franceză. Luat prizonier de către nazişti, excelenta 
cunoaştere a limbii franceze î îi permite să înşele lumea, şi să scape de 
exterminare. La Eliberare, americanii îi plătesc studiile universitare. 

Fără îndoială că destinul său- extraordinar l-a sensibilizat î in ceea ce 
priveşte problema categorizării. Si în opinia lui, categorizarea ne ajută 
să ne simplificăm mediul şi să ne orientăm î în el. În plus, cercetările sale 
îi permit să constate că simplul fapt de a categoriza obiectele î în grupe 
distincte modifică felul î în care sunt percepute.. 
Împreună cu colegul său Wilkes (1963), Tajfel subliniază fenomenul 
de accentuare într-o experiență deja prezentată in primul capitol. Să ne 
amintim pe scurt despre ce era vorba. ‘Subiectii condiţiei de control 
trebuie pur şi simplu să aprecieze lungimea a opt linii. Într-o a doua 
condiţie, liniile sunt însoţite şi de o literă, A sau B, fără să existe un 
model precis. Pentru subiecţii celei de-a treia condiţii, litera A este în 
mod sistematic asociată cu cele patri linii mai lungi, pe când cele patru 
linii mai scurte sunt însoţite de litera B. În acest ultim caz, diferenţele 
de lungime dintre liniile ‘celor două categorii sunt supraestimate. 

"Acelaşi fenomen de | accentuare se regăseşte şi în domeniul social. 

Caracteristicile, opiniile vor fi considerate mai asemănătoare atunci 
când se ştie că ele aparţin unui singur grup sau unui singur individ. 

De exemplu, McGarty şi Penny (1988) le-au cerut subiecţilor să evalueze 
douăsprezece opinii politice mergând de la extrema stângă („Libertatea 
totală nu poate fi obţinută decât prin intermediul unei revoluţii şi prin 


| - răsturnarea dominaţiei Statului şi a Capitalului”) şi până la extrema 


dreaptă („Drepturile la viaţă şi la libertate îşi pierd orice sens sau sunt 
` lipsite de efect în absenţa dreptului la proprietate: privată”). Dintre 
condiţiile experimentale, două reproduc condiţiile de etichete absente 
sau consistente ale lui Tajfel şi Wilkes (1963). Altfel spus, fie nu se face 
nici o menţiune despre autorii opiniilor, fie cele şase opinii de stânga 
sunt atribuite autorului: A, iar cele şase opinii de dreapta autorului B. 
‘Evaluarile subiecţilor confirmă foarte clar dublul fenomen de asemănare 
şi de contrast. Chiar dacă se înscrie într-o perspectivă cu adevărat 
cognitivistă, descoperirea acestui fenomen de accentuare a avut, cum 
am văzut şi mai înainte, un impact enorm asupra dezvoltării teoriilor 
identităţii sociale şi autocategorizării, două abordări în care aspectele 
„motivaționale joacă un rol preponderent. 

În felul lor, Lippmann, Allport şi Tajfel au soio toți trei rolul 
factorilor cognitivi în dezvoltarea percepției si a relațiilor dintre grupuri. 

În concepţia lor, stereotipurile ar trebui aşadar considerate o manifestare — 
discutabilă, cu 'siguranţă - a necesităţii de a ne categoriza mediul 
înconjurător pentru a-l simplifica. Această noţiune de categorizare 
rămâne în centrul abordării cognitive contemporane. 


Categorizare şi categorii ` 


Anii ’70 vor cunoaşte o reînnoire a interesului psihologilor sociali 
pentru relaţiile dintre grupuri. În această perioadă, lucrările din dome- 
niul psihologiei experimentale cognitive şi în special cercetările privi- 
toare la memoria semantică şi la categorizare încep să exercite un 
impact considerabil asupra tinerilor cercetători. Metodele experimentale 
au gustul noului, iar calculatorul se instalează în acelaşi timp ca instru- 
ment esenţial al unei experimentări riguroase şi ca metaforă incon- 
testabilă a funcţionării creierului. Seduşi de perspectiva cognitivă, mulţi 
psihologi sociali vor reexamina o serie de probleme din domeniul 
formării impresiei şi din cel al stereotipurilor şi se vor referi, în esenţă, 
la om ca la o maşină de prelucrat informaţia. Stereotipurile sunt privite 
ca manifestarea unei functionári cognitive „normale” si, de asemenea, 
sunt considerate un fel de tribut plătit pentru buna adaptare la lumea 
care ne înconjoară. Cercetătorii se vor apleca cu hotărâre de acum 
înainte asupra problemelor legate de procese, distanţându-se de conți- 
nuturile mentale propriu-zise. Fie că acest lucru se petrece în cadrul 
psihologiei cognitive sau în cel al perspectivelor psihosociale asupra 
relaţiilor dintre grupuri descrise de Allport sau Tajfel, categorizarea 
ocupă un loc central printre procesele care vor reţine interesul mem- 
brilor aşa-numitului curent al cognitiei sociale. 

Rosch (1978) este cel căruia îi datorăm faptul de a fi dirijat interesul 
cognitiviştilor sociali asupra problemei categorizării. Demersul acestui 
autor se opune ideii clasice conform căreia conceptele s-ar caracteriza 
printr-o listă de atribute definită o dată pentru totdeauna. Cum s-ar 
putea determina ce anume face un scaun să fie scaun, se întreabă 
Rosch? Exemplul jocului este fără îndoială şi mai ilustrativ. Cum poate 
fi stabilită lista atributelor care ne pun în faţa unui joc şi nu a altui 
lucru? Rosch sugerează că, dimpotrivă, conceptele şi, în general, 
categoriile noastre au la bază o atmosferă de familie. Lucrurile pot fi 
grupate într-o categorie, pentru că ele împărtăşesc un număr apreciabil 

de caracteristici fără să le posede neapărat pe toate. Ceea ce noi 
considerăm a fi un scaun nu este întotdeauna prevăzut, şi din motive 
întremeiate, cu ansamblul atributelor care fac ca-un obiect să fie scaun. 
‘Nu este mai putin adevărat că toate-scaunele au aspecte comune. Unele 
trăsături ies din calcul în măsura în care se regăsesc mai des la membrii 
categoriei în cauză decât la membrii altor categorii. Astfel, prezenţa 
scaunele au un spátar, dar rareori întâlnim ¡70 la alte piese. de 
mobilier: În plus, numărul de caracteristici importante împărtăşite de 
un membru defineşte în ce măsură acesta poate fi considerat tipic. Am 
| dispune astfel de câte o reprezentare prototipică pentru fiecare categorie. 
În realitate, acest membru prototipic nu se regăseşte, poate, în acea 
categorie, ci reprezintă compromisul ideal al trăsăturilor tipice faţă de 
categoriile exterioare. In sfârşit, categoriile ar fi organizate ierarhic, 
începând cu cele mai cuprinzătoare (de exemplu, mobilele) şi mergând 
până la cele mai restrânse. (de exemplu, taburetele de la bar), trecând 
prin stadii intermediare (de tn y a considerate a fi niveluri 
de bazá. 

- Această abardare: habil seduce ¡medial t psihologii sociali, 
deoarece este vorba de o reprezentare compatibilă cu intuitiile lor în 
ceea ce priveşte grupurile sociale. Într-adevăr, nu poate fi dată cu 
precizie o listă a caracterelor ce definesc apartenenţa la un grup social 
“determinat, dar vedem bine că există indivizi care sunt mai repre- 
zentativi decât alţii. Cantor si Mischel (1977, 1979) sunt primii autori 
care vor aduce această perspectivă în domeniul social. Principalul 
interes al lucrărilor: celor doi autori este să demonstreze ‘existența 
tipologiilor în sfera socială. Într-o experienţă clasică, experimentatorii 
au. oferit subiecţilor. o serie de treizeci şi două de cartoane pe care 
apăreau numele unor: tipuri de persoane: pacifistul, cálugárita etc. 
În realitate, materialul experimental cuprinde patru taxonomii a priori, 
fiecare incluzând cele trei niveluri ierarhice propuse de Rosch. 
De exemplu, taxonomia care grupează persoanele angajate este formată 
din religioşi şi activişti. Printre cei religioşi, se numără călugărul budist, 
cálugárita şi evreul ortodox. Printre activişti, îi regăsim pe protestatarul 
pacifist, pe militantul împotriva maltratării copiilor şi pe partizanul - 
salvării balenelor. Într-o primă etapă, sarcina subiecţilor constă în 
repartizarea celor treizeci şi două de cartoane ce reiau nivelurile 

intermediare si pe cele subordonate sub forma a patru taxonomii, apoi 
in reimpártirea cartoanelor in cadrul fiecărei taxonomii în atâtea grupări 
câte consideră că sunt necesare. Prin intermediul tehnicilor. statistice 
adaptate, Cantor şi Mischel compară clasamentele realizate a priori, 
prin grija lor, cu cele propuse de subiecţi. Strânsa corespondenţă dintre 
cele două clasamente confirma intuitiile autorilor referitoare la taxono- 
miile de persoane. 

„ Aceste studii ne informează despre modul în care .categorizăm 
oamenii. Fie, dar important este să cunoşti din ce cauză şi cu ce 
consecinţe. Aceste două probleme, care au fost ridicate şi de precursori, 
rămân deschise. Pe de o parte, care este impactul categorizării şi al 
utilizării categoriilor ca stereotipuri asupra perceperii grupurilor şi a 
indivizilor sau asupra comportamentelor care-i privesc? Pe de alta 
- parte, este oare adevărat că funcţia stereotipurilor este aceea de a ne 
simplifica mediul? Şi ne permit ele să-l manipulăm cu uşurinţă? 


Ira pagiul categorizării Şi al stereotipurilor 


Confi irmarea aşteptărilor 


În opinia lui Tajfel, categorizarea produce o accentuare : a asemănărilor 
intracategoriale şi a diferenţelor intercategoriale. O primă consecinţă a 
categorizării ar trebui să fie perceperea membrilor aceluiaşi grup ca 
fiind relativ interschimbabili. În această privinţă, paradigma cea mai 
fecundă este, fără îndoială, aceea propusă de Taylor, Fiske, Etcoff şi 
Ruderman (1978). Subiectii lor, americani albi, trebuie să asculte o 
înregistrare a unei discuţii de grup dintre şase persoane, trei negri şi trei 
albi. De fiecare dată când intervine unul dintre cei şase participanţi, 
subiecţii văd un diapozitiv cu persoana care vorbeşte. La capătul discu- 
tiei, subiecţii primesc lista intervențiilor şi O fotografie a celor şase 
participanţi. Sarcina lor constă în a stabili corespondentele dintre cele 
două elemente. Taylor şi colegii săi (1978) vor să examineze memoria 
informaţiilor într-un context în care categorizarea socială este suscep- 
tibilă de a se impune observatorilor. În măsura în care rasa serveşte la 
categorizarea intervenientilor, autorii se aşteaptă ca subiecţii să poată 

spune dacă un negru sau un alb a făcut un comentariu sau altul, dar nu 
neapărat care negru sau care alb. Este tocmai ceea ce indică şi datele. 
Prin urmare, acest studiu sugerează că apartenentele grupale ale persoa- 
nelor influenţează modul în care un observator stochează informația.: 
Aşadar, categorizarea permite o mai bună structurare a informaţiei prin 
simplificarea ei. Un astfel de proces ne face să observăm că membrii 
unui grup au calităţi, opinii, trăsături asemănătoare şi că grupul poate 
fi perceput deci drept omogen. Există riscul să se presupună că un 
anumit membru al grupului este, în esenţă, identic cu alţi membri şi să 
fie tratat în consecinţă (Arcuri, 1982 ; Biernat si Vescio, 1993 ; Hewstone, 
Hantzi şi Johnston, 1991 ; Stangor Lynch, Duan si Glass, 1992). - 

| După Cantor şi Mischel, pentru a fi siguri de existenţa in 
ar trebui sá se poată demonstra că observatorii confundă informaţiile 
prezentate în mod real cu elemente care aparţin prototipului şi nu au 
fost niciodată prezentate, Şi invers, atributele unui membru care nu se 
conformează prototipului ar trebui să fie uitate. Acest ultim efect a fost 
pus în evidenţă de Rothbart, Evans şi Fulero (1979). Aceşti autori le 
prezintă subiecţilor o serie de informaţii referitoare la un grup de 
cincizeci de bărbaţi, fiecare dintre ei fiind descris printr-un compor- 
tament. Din ansamblul de comportamente, şaptesprezece implică genti- 
letea (friendliness), şaptesprezece inteligenţa, trei prostia, trei răutatea, 
iar zece nu sunt legate de nici o trăsătură de personalitate (de exemplu : . 
„A tăiat lemne pentru foc”). Înainte de a citi comportamentele, subiecţii 
primesc o informaţie referitoare la grup în ansamblu. Jumătate dintre 
subiecţi sunt informați ` că grupul este prietenos si sociabil. Celeilalte 
jumătăţi i se spune că grupul este compus din oameni inteligenţi şi 
cultivați. Aducerea aminte a comportamentelor coerente cu descrierea 
iniţială (de exemplu, comportamentele prietenoase în cazul grupului 
prezentat ca fiind prietenos) este mai bună decât cea a comportamentelor 
nepertinente (de exemplu, comportamentele inteligente î în cazul grupului 
prietenos). 

Ce se întâmplă cu cealaltă predictie ? Oare atribuim cuiva elemente 
care nu se regăsesc în descrierea sa dacă acestea se dovedesc a fi tipice 
categoriei lui? Hamilton şi Rose (1980) au arătat că stereotipurile 
asociate unor profesii pot, de fapt, să afecteze memoria. Ei oferă subiec- 
tilor lor o serie de douăzeci şi patru de descrieri de persoane care 
cuprind două trăsături de personalitate, precum şi profesia persoanei 

respective. Există trei profesiuni, repartizate în mod egal : opt contabili, 
opt vânzători şi opt medici. De-a lungul descrierilor, opt trăsături 
asociate în mod stereotipic uneia sau alteia dintre profesii revin de mai 
multe ori. Fiecare dintre aceste trăsături este atribuită de două ori unui 
membru din fiecare profesie. De exemplu, trăsătura „timid”, stereotipicá * 
pentru categoria „contabil”, descrie doi contabili, dar şi doi vânzători 
şi doi medici. Totuşi, atunci când li se cere subiecţilor să precizeze prin 
ce trăsături au fost descrise cel mai des grupurile, ei consideră că 
fiecare grup este asociat mai ales cu trăsăturile corespunzătoare stereo- 
tipului său. : li, seen y 
- Unele cercetări arată că acelaşi fenomen se poate produce atunci 
când informaţia referitoare la categorie este oferită după observaţie. 
Într-un studiu despre stereotipurile sexuale, realizat de Snyder si 
Uranowitz (1978), subiecţii trebuie să citească un studiu de caz referitor 
la o tânără numită Betty K.. După o săptămână, subiecţii se întorc în 
laborator pentru a susţine un test de memorie. Este vorba de completarea 
unui chestionar cu mai multe variante, privitor la diferitele aspecte ale 
biografiei lui Betty K. De fapt, subiecţii află, unii în timpul primei lor 
vizite în laborator, alţii în a doua trecere prin acest loc, că Betty este 
lesbiană sau, dimpotrivă, heterosexuală. Un ultim grup de subiecţi nu 
primeşte nici o informaţie referitoare la orientarea sexuală a lui Betty 
K. Anumite întrebări ale testului de memorie se referă tocmai la acest 
- aspect. Opțiunile de răspuns sugerează homosexualitatea sau, dimpo- 
trivă, se dovedesc compatibile mai mult cu o viaţă heterosexuală. Datele 
dezvăluie impactul masiv al informaţiilor primite a posteriori. În timp 
ce subiecţii care nu ştiu nimic despre orientarea sexuală a lui Betty K. 
oferă păreri mai mult sau mai puţin contradictorii, răspunsurile celor- 
lalte două grupuri sunt în mod clar influențate de informaţia oferită 
după lectura biografiei. | 
Stereotipurile nu afectează numai memorarea sau aducerea aminte a 
elementelor memorate. Impactul lor poate să aibă loc chiar în momentul 
observării unui comportament. Şi în acest caz, aşteptările stereotipice 
pot influenţa informaţiile. Această constatare nu datează de azi, de ieri. 
Într-o experienţă de prin 1950, Razran le-a cerut subiecţilor săi să 
aprecieze personalitatea a vreo treizeci de femei pe baza unei fotografii 
a chipului lor. Fotografiile nu permit identificarea apartenenţei etnice a 
persoanelor respective. Două luni mai târziu, subiecţii trebuie să-şi 

repete aprecierile, de data aceasta cu nume asociate fotografiilor. Noua 
informatie vorbeşte clar despre originea etnică a persoanei (d’Angelo, 
O'Brien etc.). Aşa cum se prevăzuse, această serie de apieeieri dove- 
deste impactul stereotipurilor etnice. 

_ Daca ar fi să privim din perspectiva comportamentelor, cercetarea 
lui Duncan (1976), amintită deja în capitolul doi, se impune ca una 
clasică. Acest. autor le prezintă subiecţilor săi, albi, un film care 
înfăţişează o discuţie dintre două persoane, discuţie în cursul căreia 
- unul dintre interlocutori ajunge să-i dea o lovitură neaşteptată celuilalt. 
Duncan variază rasa interlocutorului agresor şi a celui agresat pentru a 
verifica eventualul impact al stereotipului american, conform căruia 
negrii sunt mai violenti decât albii. Lovitura este apreciată drept violentă 
de 70% dintre subiecţi în cazul în care agresorul este negru şi numai de 
15% dintre ei atunci când agresorul este alb. În plus, aşa cum s-a 
semnalat si în. capitolul precedent, atunci când subiecţii apreciază . 
lovitura neaşteptată ca fiind violentă, ei o pun pe seama situaţiei dacă 
este fapta unui alb şi pe seama caracteristicilor personale ale făptaşului 
dacă acesta din urmă este un negru. Sagar şi Schofield (1980) au 
obţinut aceleaşi rezultate arătând şcolarilor desene ce reprezentau copii, 
însoţite de o descriere scrisă. Fiecare dintre aceste desene înfăţişează un 
copil, negru sau alb, al cărui comportament faţă de celălalt este ambi- 
guu. Şcolarii interpretează actele ambigue în acord cu stereotipurile lor 
rasiale. Unul şi acelaşi comportament .este apreciat drept mai pupa 
prietenos in cazul in care copilul este negru. 

In realitate, zeci de cercetári confirma ca steril le, € = şi, mai 
general, aşteptările - influenţează modul în care sunt codificate şi 
păstrate în memorie informaţiile noi. Acordăm mai multă atenţie infor- 
matiilor care concordă cu aşteptările noastre. Memorăm mai uşor aceste 
informaţii, deoarece prelucrarea şi reintegrarea lor în memorie sunt mai 
uşoare. Le interpretám în aşa fel încât să concorde cu stereotipul. 
Le uităm selectiv pe.cele care sunt neaşteptate sau pe care le considerăm 
a fi excepţia de la regulă. În sfârşit, dacă informaţia este cât de cât 
compatibilă cu aşteptările noastre, suntem convinşi « că am primit-o, 
chiar dacă lipsea din materialul prezentat. 

Problema impactului stereotipurilor rămâne deschisă. ye 
distorsiuni, asa cum vom vedea in continuare in acest capitol, au 
consecinte evidente asupra modului in care creám o anumitá realitate. 

Mai întâi trebuie să răspundem la a doua întrebare, respectiv dacă 
stereotipurile simplifică realitatea. Permit ele într-adevăr realizarea unor 
economii în plan cognitiv ? | l 


Avaritia cognitivă 


În general, cercetătorii se simt în largul lor cand este vorba de problema 
economiei cognitive. Stereotipurile îşi respectă, dacă se poate spune 
aşa, toate promisiunile. Cercetările observatorului social scot în evidenţă 
imaginea unui avar cognitiv care, pentru a gestiona mai uşor fluxul de 
informaţii sociale, foloseşte stereotipurile ca pe nişte scurtături (Fiske şi 
Taylor, 1984, 1991). În mod schematic, putem spune că problema 
economiei cognitive a fost privită din două puncte de vedere comple- 
mentare. Pe de o parte, am vrut să ştim dacă stereotipurile sunt puse în 
valoare mai ales când lipsesc resursele mentale. Pe de altă parte, am . 
'vrut sá verificăm dacă recurgerea la stereotipuri permite într-adevăr 
menajarea unor capacităţi cognitive şi, prin urmare, o mai bună realizare 
a altor sarcini. 

„ Numeroase experienţe arată că asimilarea cu sienta se pro- 
duce mai mult atunci cánd resursele cognitive tind sá lipseascá. Astfel, 
Stangor si Duan (1991) au oferit subiectilor lor o listá de douázeci de 
comportamente referitoare la două grupuri fictive, roşii şi albastrii. 
Pentru grupul albastru, şase comportamente sunt de natură să trezească 
simpatia faţă de membrii săi, iar două - antipatia. Pentru grupul roşu, 
proporţiile sunt inversate. Celelalte două comportamente rămase nu au 
legătură nici cu simpatia, nici cu antipatia. O dată încheiată citirea 
listei, subiecţii trebuie să redea toate comportamentele pe care şi le 
amintesc şi să evalueze simpatia celor două grupuri. Interesul acestei 
experienţe constă în faptul că jumătate dintre participanţi sunt puşi în 
condiţii defavorabile pe plan cognitiv. Într-adevăr, când citesc compor- 
tamentele, ei trebuie să fie atenţi şi la informaţiile radiodifuzate. 

Rezultatele arată că aceşti subiecţi cărora li se distrage atenţia redau 
proporţional mai multe comportamente concordante cu imaginea de 
ansamblu a grupului decât neconcordante. Contrariul se produce in 
cazul în care subiecţii nu au fost tulburati cu o sarcină suplimentară. 
Trebuie să observăm că distragerea nu influenţează deloc impresiile de 
simpatie. Aceasta înseamnă fără îndoială că subiecţii care nu sunt distraşi 

-îşi concentrează. atenţia în vederea. reconcilierii  incoerenţelor cu 


informaţiile majoritare.. În definitiv, îşi amintesc mai bine elementele 
incoerente tocmai pentru că au încercat să integreze aceste. aspecte 
neaşteptate în portretul de ansamblu. În ceea ce-i priveşte, subiecţii 
distraşi par să nu fi avut altă opţiune decât să ignore incoerentele. — 
Faptul de a putea chibzui pe îndelete înainte de a lua o hotărâre sau 
de a şti.că va trebui să-ţi explici decizia în faţa altcuiva ar trebui să 


determine judecăţi mai scrupuloase. Prin urmare, aceşti doi factori ar 


trebui să-i î încurajeze, pe cei care judecă să consacre mai multă atenţie 


informaţiilor şi să treacă peste avaritia lor: cognitivă. Într-o astfel de 


situaţie, stereotipurile nu ar trebui să fie utilizate. Este tocmai ceea ce 
indică si datele adunate de Kruglanski şi Freund (1983). Aceşti autori 


le- -au cerut unor subiecti israelieni sá aprecieze calitatea unei disertatii 


scrise de un adolescent al cărui nume trimite la o origine aşchenază 


(evreu de origine europeană) sau sefardá. (evreu de origine medite- 
raneeană). Conform stereotipurilor israeliene, evreii, de origine euro- 


peană ar. fi mai performanti decat ceilalţi şi, prin urmare, se pune 
problema de a şti dacă această părere stereotipică va afecta aprecierea 
pe care subiecţii o vor face asupra disertatiei. Jumătate dintre subiecţi 
află că dispun de zece minute pentru a duce sarcina la îndeplinire. 
Cealaltă jumătate cred că dispun de un răgaz mai confortabil, de o oră. 


În plus, experimentatorii anunţă jumătate dintre subiecţi că vor trebui 
„să-şi justifice nota.. Atunci Când subiecţii dispun de puţin timp sau nu se 


aşteaptă să dea socoteală în fata altor persoane, ei sunt influenţaţi de 


stereotipurile lor. În aceste condiții, disertatia. atribuită | tânărului 


aşchenaz este considerată mai bună decât aceea atribuită sefardului??. 
Alţi cercetători au folosit tertipuri viclene pentru a trata aceeaşi 


problemă a resurselor cognitive. Constatăm cu toţii că există momente 


ale zilei în care facultăţile noastre intelectuale par a fi mai uşor demo- 
bilizate. Dacă unii dintre noi.se scoală devreme, alţii, dimpotrivă, fac 
parte dintre cei care se culcă târziu. O cercetare a lui Bodenhausen 


(1990) arată că acest fenomen, banal în aparenţă, ne poate face să luăm 


22. Trebuie totuşi semnalat faptul că diferite studii au demonstrat că o creştere 
a motivatiei pentru exactitate nu antrenează sistematic o ameliorare a 
proceselor de judecare a celuilalt sie si- a 1989 ; Tetlock si 
Kim, .1987). ’ Si! 

mai mult în considerare sau, dimpotrivă, să neglijám incoerentele din 
informatie. Atunci cánd subiecţii trebuie sá aprecieze indivizii într-un 
moment al zilei favorabil pe planul ritmului lor circadian, stereotipurile 
afectează mai puţin prelucrarea informaţiei. Să recunoaştem că cei mai 
mulţi dintre noi nu cred într-un asemenea impact asupra capacitatii 
noastre de a-l judeca pe celălalt. În aceeaşi ordine de idei, Kim şi Baron 
(1988) au cerut unora dintre subiecţii lor să facă puţin exerciţiu fizic 
înainte de a realiza o sarcină de formare a impresiei în ceea ce priveşte 
grupurile. Aşa cum sperau să demonstreze şi autorii, stereotipurile apar 
mai des atunci când judecátile se fac după un efort fizic important. 
În definitiv, dacă ar fi să credem în concluziile acestor studii, o informaţie 
prea voluminoasă, O distragere, niste constrángeri temporale, o dimi- 
nuare a resurselor generale, un efort fizic intens, pe scurt, condiţiile 
dificile favorizează recurgerea la stereotipuri. 

E timpul să trecem la cea de- -a doua problemă. Au oare stereotipurile 
calităţile care li se atribuie ? Oferă ele într-adevăr un mijloc economic 
de a gestiona informaţia ? ? În termeni concreti, trebuie să verificăm dacă 
recurgerea la stereotipuri permite efectiv menajarea capacităţilor cog- 
nitive. O serie de experienţe conduse de Macrae, Milne şi Bodenhausen 
(1994) are legătură directă cu această problemă. Autorii amintiţi au 
valorificat o tehnică foarte simplă pentru a demonstra că aceste capacităţi 
ale observatorilor sunt mai puţin puse la contribuţie atunci când mate- 
rialul de prelucrat conţine informaţii stereotipice. Subiectii lor trebuie 
să realizeze două sarcini concurente. Una este o sarcină de judecare 
pentru care numai jumătate dintre subiecţi beneficiază de ajutorul unui 
stereotip. Cealaltă sarcină, calificată drept secundară, implică şi anumite 
resurse cognitive. Drept măsură serveşte performanţa subiecţilor în 
cadrul acestei sarcini secundare. Cu cât reuşesc să îndeplinească mai 
bine această sarcină, cu atât mai mult putem presupune că ei dispun de 
resurse cognitive pentru a o realiza. “Prin urmare, prima sarcină mobili- 
zează mai puţin atenţia, iar stereotipurile contribuie la uşurarea poverii 
de prelucrare a informaţiei. 

În mod concret, experienţa se derulează după cum urmează. În timp 
ce ascultă o casetă audio referitoare la geografia şi economia Indoneziei, 
subiecţii descoperă succesiv pe ecranul calculatorului prenumele a patru 
persoane (de exemplu, John etc.). Pentru jumătate dintre subiecţi, 
prenumele sunt însoţite de o etichetă categorială (de exemplu, skinhead). 

Fiecare dintre aceste persoane este descrisă Şi cu ajutorul a zece trăsături 
de personalitate, prezentate una câte una. Dacă cinci din zece trăsături 
sunt asociate categoriei (de exemplu, agresiv), celelalte cinci nu au nici 
o legătură cu stereotipul (de exemplu, curios). Fără îndoială, adăugarea 
unor etichete categoriale ameliorează atât memorarea trăsăturilor stereo- 
tipice, cât şi a celor neutre. În plus — şi iată cum se manifestă economia 
de resurse consecutivă utilizării stereotipurilor - subiecţii care au putut 
să citească eticheta categorială redau mai multe informații corecte 
referitoare Ja Indonezia decat cei care au fost privati sia etichetele 
categoriale. | 
Dar cum este posibilă o asemenea economie ? Lucrările lui Dovidio, 
Evans şi Tyler (1986) oferă câteva elemente de răspuns. Aceşti ‘autori 
s-au aplecat asupra legăturii existente în memorie "între o etichetă 
categorială şi trăsăturile caracteristice ale categoriei. Ei le-au prezentat 
subiecţilor cuvintele „Albi”, „Negri” sau »Casa” timp de două secunde. 
După un timp mort de o jumătate de secundă, apare pe ecran un al 
„doilea cuvânt. Subiectii trebuie să spună cât mai repede posibil dacă 
acest cuvânt poate servi la descrierea unei persoane. Cuvântul este 
o trăsătură pozitivă sau negativă tipic asociată albilor sau negrilor. 
Aşa cum prevăd cercetătorii, răspunsurile subiecţilor sunt mai rapide 
atunci când există o legătură între trăsătură şi grupul rasial. În timp ce 
trăsăturile pozitive sunt asociate albilor, cele negative sunt asociate 
negrilor. Macrae şi colaboratorii săi (1994) au abordat această problemă 
sub un alt unghi. Într-o primă etapă, ei au cerut subiecţilor opinii 
referitoare la un huligan sau la o persoană care maltrateazá copiii. 
Într-o. sarcină în aparenţă independentă, subiecţii trebuie să identifice 
apoi o serie de cuvinte legate sau nu de stereotipul activat în timpul 
primei faze. Din cauza utilizării succesive de măşti pe ecranul unui 
calculator, prezentarea cuvintelor este mai întâi total degradată, apoi 
din ce în ce mai clară. Rezultatele confirmă faptul că activarea prealabilă 
a etichetei categoriale accelerează recunoaşterea trăsăturilor stereo- 
tipice. Aceste experienţe, ca şi multe altele, demonstrează că simpla 
evocare a unei categorii de persoane atrage după sine un acces mai 
simplu la cunoştinţele stereotipice asociate în memorie. | 
“ În concluzie, se pare că testele conduse în cadrul metaforei avarului 
cognitiv îşi confirmă presupozitiile. Observatorii — adică noi - ar ajunge 
să se mulţumească mai degrabă cu stereotipurile în momentele în care 

conditiile de prelucrare a informatiei devin dificile. În plus, informaţiile 
referitoare la ceilalţi pe care le stocám sub forma unor stereotipuri ie 
uşurează sarcina şi ne lasă mai mult loc liber pentru a ne consacra altor 
obiective. | 


Selecţia unei categorii 


Cercetările relatate până în prezent arată că selectionarea unui stereotip 
va favoriza prelucrarea informaţiilor în sensul obţinerii coerenfei. Din 
momentul în care optăm pentru un anumit mod de a-l privi pe celălalt, 
ne vine, fără îndoială, mai greu să adoptăm un punct de vedere diferit 
şi să pornim de la altă categorie. Astfel, dacă secretara de la facultate vă 
apare ca fiind o persoană expertá în birotică, oare acest lucru îi dimi- 
nuează şansele ca dumneavoastră să vedeţi în ea o posibilă parteneră 
sexuală? Macrae et al. (1994) s-au interesat de curând de această 
problemă. Subiectii lor trebuie să examineze o casetă video cu o tânără 
asiatică. În prealabil, le-a fost activată categoria „femeie” sau categoria 
„asiatică”. În raport cu un grup de control, aceşti subiecţi sunt mai 
capabili să prelucreze informaţia legată de categoria activată, dar şi mai 
putin performanti în. fata informaţiilor asociate categoriei neactivate. 
Aceste rezultate sugerează că alegerea unei categorii în defavoarea alteia 
antrenează o mulţime de consecinţe, dintre care inhibarea categoriilor 
concurente nu e cea mai puţin remarcabilă. m 

Dacă aceste consecinte ale activării unui stereotip sunt atât de putin 
neglijabile, evident, contează să ştim ce factori guvernează alegerea 
unei anumite categorii. Problema este una dintre cele mai fascinante şi 
mai dificile dintre câte există. Răspunsurile propuse de reprezentanţii 
cognitiei sociale sunt, de altfel, multiple şi nu se exclud neapărat. La un 
prim nivel, am putea spune că unele categorii se impun din oficiu, 
deoarece prezintă o pregnanţă perceptivá aparte. Relativa evidentiere 
într-un mediu dat reprezintă un alt criteriu important. Într-adevăr, unele 
preocupări îndelungate sau mai degrabă trecătoare la anumiţi observatori 
pot să explice exploatarea unei categorii în defavoarea alteia. Pentru a 
înţelege mai bine despre ce este vorba, se cuvine să analizăm ansamblul 
acestor factori, rând pe rând. | 

Încă din 1981, Brewer sugerează că unele categorii joacă un rol 
major în percepţia socială. Pentru a le semnala statutul special, autorii 

vorbesc de categorii primitive. Vârsta şi sexul” ar fi, astfel, două dimen- 
siuni primitive în diferenţierea interpersonală. Ele permit înţelegerea 
celuilalt într-un mod extrem de rapid şi economic, prin împărţirea lumii’ 
sociale în diferite tipuri de persoane. Într-o experiență condusă de 
Brewer şi Lui (1989), subiecţii primesc un ansamblu de 140 de fotografii 
reprezentând adulţi, bărbaţi şi femei, de vârste diferite, dar toţi de rasă 
albă. Instrucţiunile sunt de trei tipuri. Este vorba despre regruparea 
fotografiilor fie pe baza asemănărilor de gen ale persoanelor implicate, 
fie pe baza caracterelor fizice, fie, în sfârşit, pe baza asemănărilor 
dintre trăsăturile de personalitate. Subiectii sunt lăsaţi să aleagă cate 
categorii doresc între un minimum de şase şi un maximum de doispre- 
zece. Rezultatele arată că vârsta şi sexul sunt principalele dimensiuni cu 
valoare organizatorică în primele două tipuri de instrucţiuni. 

Cu siguranţă, vizibilitatea intrinsecă a unei caracteristici nu este 
singura care orientează alegerea unei categorii. Mediul imediat conditio- 
nează natura dimensiunii ce pare purtătoare de informaţie. Faptul de'a 
fi singurul individ care poartă un tricou roşu când celelalte persoane 

sunt îmbrăcate în albastru poate constitui un punct de plecare pentru 
categorizare. Totuşi, categoriile cele mai susceptibile de a fi utilizate 
într-o situaţie sunt cele care corespund cel mai bine stimulilor cu care 
sunt confruntate, fiind în acelaşi timp şi cele mai accesibile persoanei la 
un moment dat. În mod schematic, putem spune că această cores- 
pondentá trimite la mediu şi că, din contra, accesibilitatea se referă la- 
observator. Ideea unui acces privilegiat la anumite categorii în cadrul 
percepţiei sociale, sub forma unor grile de lectură activate temporar de’ 
motivațiile şi de mizele trecătoare ale observatorului (Bruner, 1957 ; 
Bruner şi Postman, 1947), sau a unor categorii de interpretări cronice 
care ne reglează schimbul cu celălalt (Kelly, 1955) nu este cu totul 
nouă. A trebuit totuşi să aşteptăm un studiu al lui Higgins, Rholes şi 
Jones din 1977 pentru a asista la prima demonstraţie experimentală. 
Paradigma tipică a ceea ce aceşti autori au numit efect de amorsare 
(priming) constă în confruntarea subiecţilor cu două sarcini în aparență 
independente. O primă sarcină de performanţă banală permite con- 
fruntarea cu unele concepte alese (amorse). Urmează apoi o sarcină de: 
formare a unei impresii în ceea ce priveşte o ţintă al cărei comportament. 
este ambiguu. Conform rezultatelor, conceptele întâlnite iniţial uşurează 
accesul ulterior la categoriile desemnate prin aceşti termeni, cel putin 


O ABORDARE COGNITIVĂ A STEREOTIPURILOR ` 113 


atunci cánd respectivele categorii permit interpretarea comportamentului 
ambiguu. Numeroase variante au permis confirmarea acestui fenomen 
(Croizet, 1991). Stim acum că recenta şi frecvenţa utilizării unei cate- 
gorii contribuie la mărirea influenţei sale în interpretarea noilor infor- 
maţii. Ceea ce'e şi mai extraordinar, efectul amorsării se produce chiar 
şi atunci când amorsele sunt prezente în afara câmpului de conştiinţă al 
subiecţilor. În plus, efecte comparabile cu amorsarea experimentală au 
fost obţinute la: indivizi care prezentau anumite diferenţe cronice în 
accesul Ja unele categorii. În general, fenomenul de amorsare se înru- 
deşte cu fenomenul de asimilare. Altfel spus, tinta judecății este apre- 
ciatá ín sensul imprimat de context. Totuşi, se pare cá amorsele trebuie 
să rămână neobservate în momentul aprecierii țintei. Într-adevăr, dacă 
ele sunt foarte dificil sau eet uşor de rememorat, se produce un 
fenomen de contrast. 

Aşa cum am văzut şi în capitolul doi, suntem foarte prompti în a 
pune în legătură comportamentele pe care le observăm şi caracteristicile 
de personalitate. Pentru Moskowitz şi Roman (1992), un astfel de recurs 
spontan" la trăsături poate în aceeaşi măsură să producă un efect de 
amorsare. Subiectii lor trebuie mai întâi să memoreze cinci comporta- 
mente realizate de o persoană şi apoi să evalueze o a doua persoană al 
cărei comportament este ambiguu. În anumite condiţii, două din cele 
cinci comportamente memorate evocă spontan trăsături care pot con- 
tribui la lămurirea comportamentului ambiguu al țintei. În măsura in 
care sarcina de memorare dă prilej unor inferenţe dispozitionale spon- 
tane, subiecţii trebuie să reproducă efectul de amorsare, Rezultatele 
confirmă ipoteza acestei asimilări. Pentru a sublinia faptul că activarea 
trebuie să acţioneze efectiv în afara conştiinţei subiectului, alţi subiecţi 
nu primesc sarcina de memorare, dar sunt însărcinaţi să utilizeze com- 
portamentele pentru a-şi face o impresie. În măsura în care aceşti 
participanţi conştientizează mai mult trăsăturile activate de materialul 
iniţial, ar trebui să se manifeste un efect de contrast. Datele obţinute 
confirmă toate aceste aspecte. Prin urmare, o activitate importantă, dar 
în general. inconştientă, predetermină interpretarea realităţii. 

Aşa cum putem bănui, acest tip de proces se referă în mod direct la 
stereotipuri. Devine (1989) consideră chiar că fenomenul de amorsare 
ne permite să înţelegem de ce stereotipurile sunt atât de dăunătoare şi 

greu de evitat. Mai întâi, ea stabileşte o distincţie între două tipuri de 
- cunoştinţe : pe de o parte, stereotipurile culturale ambiante şi, pe de 
altă parte, convingerile noastre personale. Cercetarea se referă apoi la 
condiţiile .în care aceste două tipuri de cunoştinţe pot fi activate. 
Impactul stereotipurilor ar avea loc, în esenţă, în mod automat, deoarece 
ele constituie o formă de cunoaştere care a fost foarte bine integrată în 
cursul procesului de socializare. Într-un cuvânt, am fi cufundati într-un 
mediu cultural care ar servi drept grilă de lectură solicitată în mod 
constant, cu uşurinţă şi fără ştirea noastră. Convingerile noastre perso- 
nale, dacă se pot îndepărta de stereotipurile ambiante, sunt forme de 
cunoaştere | dobândite mai recent. În opinia lui Devine (1989), o judecată 
nestereotipá cere ca observatorul sá depáseascá stadiul reactiei automate 
şi sá activeze o opinie opusă stereotipului. Dacă această a doua etapă, 
mai costisitoare în ceea ce priveşte resursele cognitive, nu este depăşită, 
judecata emisă va fi stereotipă, chiar dacă provine de la persoane 
tolerante. | | | 
Rezultatele obţinute 3 într-o serie de experienţe confirmă ipotezele lui 
Devine. Într-un prim studiu, ea verifică faptul că indivizii, fie ei rasişti 
sau nu, cunosc conţinutul stereotipului cultural al negrilor. Astfel, 
atributele citate adesea de toţi sunt „sărac”, „agresiv”, criminal”, 
„puțin inteligent” 2 „leneş etc. Într-un al doilea studiu, Devine prezintă 
vreo sută de cuvinte pe un tahistoscop cu o viteză care împiedică orice 
recunoaştere conştientă a cuvintelor (Bargh şi Pietromonaco, 1982). 
Pentru jumătate dintre subiecţi, ea activează stereotipul negrilor pro- 
iectând optzeci de cuvinte asociate categoriei sociale a negrilor 
(de exemplu : cioroi, Harlem, jazz etc.). Celelalte douăzeci de cuvinte 
nu au nici o legătură cu această categorie. Pentru restul subiecţilor sunt 
utilizate proporţii inverse. Toţi trebuie apoi să evalueze ostilitatea unei 
persoane- ţintă pe baza câtorva comportamente ambigue. Subiectii la 
care a fost activat stereotipul, fie că sunt rasişti sau nu, consideră 
comportamentele persoanei descrise ca fiind mai ostile. Într-un al treilea 
studiu, Devine le cere în mod explicit subiecţilor să-şi exprime. ideile în 
ceea ce-i priveşte pe negri. În această situaţie, subiecţii rasişti, cât şi cei 
nerasişti emit opinii extrem de divergente. “Concluzia este că stereo- 
tipurile sunt larg utilizate, chiar şi de subiecţii care au convingeri opuse 
acestor stereotipuri. Pentru Devine, am fi deci cu toţii afectaţi de 

prejudecátile noastre, mai renee atunci cand un efort deosebit ne neat le 
să scăpăm de sub influenţa lor’. 
© Toate acestea dau de înţeles că un context în care se situează o 
judecată poate să afecteze în mare măsură reacţiile observatorilor. Smith 
(1990; Smith şi Zarate, 1992) este şi el de aceeaşi părere. El considera 
de altfel că impresiile noastre se sprijină nu atât pe categorie în an- 
samblul ei cât, dimpotrivă, pe un subansamblu de exemplare din această 
categorie. Judecăţile pot varia în funcţie de exemplarele particulare 
activate de context. Faptul devine interesant în măsura în care noi avem 
reprezentări eterogene ale anumitor categorii, cum se şi întâmplă adesea. 
Astfel, autorii acestei lucrări nu au o viziune unică asupra vecinilor lor 
francezi, ci colectioneazá o serie de exemplare care variază în ceea ce 
priveşte gradul lor de simpatie. Dacă ar fi să-l credem pe Smith, 
contextul poate favoriza accesul la un exemplar sau la altul, cu conse- 
cintele pe care ni le putem imagina asupra reacţiilor noastre (vezi şi 
Schwarz şi Bless, 1992). | 

Implicatiile unei asemenea poziţii nu sunt neglijabile. Astfel, O idee 
apărată în mod curent constă în a pretinde că reuşita strălucită a unor 
membri ai minorităţilor favorizează o menţinere a prejudecăţilor. Ase- 
menea excepţii autorizează observatorii să incrimineze responsabilitatea 
personală a celorlalţi membri ai unei minorităţi pentru a explica faptul 
că rămân în partea de jos a scării sociale. Bodenhausen şi colegii săi 
(1995) au propus recent un model de înţelegere generalizată care se 
opune unui astfel de raţionament. În opinia acestor autori, sentimentele 
pozitive faţă de anumite exemplare ale unei minorităţi ar trebui să se 
propage în ansamblul categoriei, „având ca Sua o percepţie mai acută 


1. Ar trebui să observăm asemănarea dintre procesul pus în evidenţă de Devine 
şi cel prezentat de Gilbert şi Osborne (1989) în domeniul atribuirilor (vezi 
capitolul doi). Automatismul proceselor cognitive trebuie, probabil, privit 
în termeni relativi. Într-adevăr, o cercetare recentă întreprinsă de Gilbert şi 
Hixon (1991) permite punerea sub semnul întrebării a caracterului strict 
automatic al activării stereotipurilor. O absenţă totală a resurselor cognitive 
este de natură să blocheze activarea iniţială a stereotipului, la fel cu ceca ce 
se întâmplă în cazul inferării spontane a unor trăsături, când îndeplinirea 
unei sarcini concurente foarte antrenante diminuează sensibil capacitatea 
observatorilor de a evoca trăsăturile de personalitate (Uleman, Newman & 
Winter, 1992). 

a nedreptatilor şi a discriminării. Pentru a testa ipoteza, autorii au cerut 
unor subiecţi albi să evalueze o serie de persoane în calitate de modele 
„pentru tineret. La unii subiecţi, lista numelor îl cuprinde şi pe acela al- 
unui negru care a reuşit extrem de bine şi care se bucură de o excelentă 
„reputaţie în faţa subiecţilor (de. exemplu, jucătorul de baschet cunoscut 
„pe plan mondial, Michael Jordan). in cazul altor subiecţi, acest nume 
este înlocuit de cel al Juliei Roberts, actriţă celebră, la fel de iubită, dar 
albă. Într-o a doua parte a experienţei, este vorba de reacţia la o serie 
„de. enunturi, unul dintre ele având legătură cu discriminarea faţă de 
negri. Rezultatele îi dau dreptate lui Bodenhausen. În raport cu cei care 
-au. judecat-o pe Julia, Roberts, subiecţii care l-au judecat pe Michael 
_ Jordan consideră mai gravă discriminarea căreia îi cad victimă negrii 
americani. Studii complementare arată că efectele pozitive asupra cate- 
goriei depind de evaluarea pozitivă a-exemplarelor. Dacă subiecţii sunt 
invitaţi să explice. caracterul atipic al acestora din urmă, fenomenul 
dispare. 

„După o-astfel. de acumulare de studii care demonstrează uriaşa 
influenţă a convingerilor stereotipe, ar fi reconfortant să ştim că este la 
fel de posibil să scapi de ele. Din fericire,.se pare că aşa şi stau 
lucrurile. - 


Influenţa stereotipurilor 


Mesajul lui Devine constituie O Vesta şi. bună, şi rea. “Putem să ne 
întristăm în faţa extraordinarei influenţe a stereotipurilor. Dar putem si 
sá salutám faptul cá opiniile personale pot sá depáseascá prejudecátile, 
desi refuzul stereotipului se pláteste, mai ales in termeni de resurse 
„cognitive. Acest mesaj nu este unul nou. Brewer, pe de o parte, Fiske, 
pe de-alta, au sugerat amândoi existenţa mai multor etape, respectiv a 
unui adevărat continuum in formarea i impresiei despre semenii nostri. 
În opinia lui Brewer (1988), procesul de percepţie socială este 
compus din patru etape. Mai întâi, identificarea este o etapă automată, 
non-conştientă, în cursul căreia: subiectul reperează faptul că există- 
într-adevăr un stimul de prelucrat în mediu. Se produce o categorizare 
primitivă în funcţie de unele dimensiuni bine stabilite, cum sunt sexul, 

rasa şi vârsta. În acest stadiu, subiectul ajunge să treacă sau nu la ò 
prelucrare mai controlată şi trebuie să aleagă. În cazul în care indi- 
vidul-ţintă nu prezintă un interes suficient pentru observator, prelucrarea 
continuă conform unei modalităţi categoriale. În timpul.unei etape de 
categorizare, observatorul caută o categorie apropriată pentru stimul. 
- O adecvare insuficientă are drept efect declanşarea unei etape de delimi- 
tare. Este vorba despre efectuarea unei diferențieri intracategoriale care 
creează, dacă e cazul, subtipuri categoriale. Mai curând decât modul - 
categorial, modul personal este cel adoptat de observator dacă pertinenta 
stimulului se dovedeste suficienta. In timpul acestei etape de persona- 
lizare, prelucrarea. controlată a informaţiei duce la formarea unei 
impresii bazate pe individ, şi nu pe o categorie. În opinia lui Brewer, 
tipul de rezultat pare să aibă consecinţe directe asupra prelucrării noilor 
informaţii şi asupra judecății sociale. | -e 

În continuarea lucrărilor sale referitoare la legăturile dintre catego- 
rizare si evaluare (Fiske si Pavelchak, 1986), Fiske (1988) propune un 
model de percepere socială care merge de la prelucrarea categoriala, 
calificată drept holistică, la cea elementară, adică informaţie prin 
informatie. Trecerea de la o extremă la alta se efectuează continuu, în 
funcţie de natura informaţiei prezentate şi de condiţiile motivationale în 
care sunt puşi observatorii. Într-o primă etapă, o categorizare iniţială 
permite situarea automată a naturii sumare a stimulului întâlnit. Dacă 
stimulul interesează subiectul, acesta din urmă acordă o atenţie sporită 
atributelor. La sfârşitul acestui examen, prima categorizare este confir- 
mată în măsura în care informaţia este consistentă sau nepertinentă. 
În caz contrar, se impune o recategorizare, adică ţinta pare a fi catego- 
rizabilă, dar nu în termenii categoriei folosite iniţial. Se recurge atunci 
la o.nouă categorie. Dacă şi această etapa se dovedeşte imposibilă, 
subiectul trebuie să aprecieze informaţia atribut cu atribut pentru a 
construi o reprezentare specifică a stimulului. 

Pentru a testa ipotezele generate de modelul continuumului, Neuberg 
şi Fiske (1987) au vrut să verifice impactul unei întâlniri cu un membru 
dintr-o categorie stereotipă. Concret, subiecţii află că vor întâlni un 
schizofrenic, urmând ca la sfârşitul operaţiunii fiecare dintre interlocu- 
tori să primească o importantă sumă de bani. Într-una dintre condiţii, se 
anunţă că recompensa va fi alocată independent fiecăruia dintre prota- 
gonisti pe baza performanţei lor personale din timpul schimbului. Intr-o 

altă condiţie, celor zece subiecţi li se spune că premiul va reveni celui 
mai bun cuplu şi că acesta depinde deci de interacţiunea lor. Înaintea 
întâlnirii, subiecţii pot să consulte informaţii referitoare la schizofrenic. 
"Unele informaţii concordă cu eticheta de schizofrenie, altele nu. În - 
“acord cu ipotezele autorilor, subiecţii nu manifestă nici o sensibilitate la 
neconcordanţe decât atunci când interacţiunea cu schizofrenicul va fi 
hotărâtoare pentru obţinerea sumei de bani. În plus, Neuberg şi Fiske 
(1987) demonstrează că aceşti subiecţi consacră atunci mai mult timp 
examinării atributelor. Atenția subiecţilor constituie, prin urmare, un 
candidat direct la calitatea de variabilă mediatoare!. 

În domeniul grupurilor, cercetătorii au încercat să demonstreze că 
motivaţia observatorilor este de natură să afecteze procesul. Amintiţi-vă 
de cercetarea lui Kruglanski şi Freund (1983), rezumată mai'sus. Pentru 
ca subiecţii să denigreze texte despre care se pretinde că ar fi scrise de 
un membru al unui prost văzut în sânul societăţii israeliene, trebuie nu 
numai ca timpul de reflecţie să fie limitat, dar şi ca subiecţii să nu fie 
nevoiţi să-şi justifice evaluarea. Acest rezultat scoate foarte bine în 
evidenţă faptul că observatorii sunt susceptibili să realizeze o lucrare de 
mai bună calitate dacă există elemente care să-i incite. Kruglanski 
(1989) integrează acest tip de rezultate într-un model foarte general al 
modului în care oamenii îşi construiesc cunoaşterea. Pentru el, realitatea 
pe care:o numeşte epistemologie naivă este evident eyes de 
motivațiile: observatorilor. 

“În concluzie, indivizii atribuie o semnificaţie lucrurilor pe care le 
observă bazându-se ‘pe informaţiile acumulate în trecut şi pe datele 
aflate la dispoziţia lor în mediul înconjurător. Observatorii par să fie 
capabili să ţină cont de incompatibilitatile dintre cele două surse de 
informaţie. Nu întotdeauna sunt întrunite condiţiile pentru a determina 
“o asemenea operaţie, deşi inconsistenta declanşează adesea un efort de 
explicare a comportamentului celuilalt. În acest stadiu, natura demersu- 
lui atributional este în aceeaşi măsură susceptibilă de a confirma aştep- 
„tările iniţiale. Se pare deci că trebuie să se treacă peste o serie de 
bariere pentru a bulversa cunoştinţele anterioare. Dozarea este subtilă şi 
permite observatorului să navigheze abil între, pe de o parte, o continuă 


1. Acest punct are legătură cu distincţia între examinările automate şi cele 
deliberate ale informaţiei (Pavelchak, 1989). 

punere in chestiune a. achiziţiilor şi, pe de altă parte, o neglijare 
„nesocotită a noilor informaţii. 


Originea stereotipurilor 


În primul capitol, am constatat că acel conţinut al reprezentărilor pe 
care şi le fac grupurile unele despre altele poate depinde de tipul de 
relaţie sau de interdependenfá care există între aceste grupuri. Era vorba 
atunci despre un conţinut stereotipic dictat de interes, de o motivaţie: 
reprezentarea este aceea care se potriveşte cel mai bine. Dar, din 
perspectiva cognitivă adoptată în acest capitol, cum am putea înţelege 
dezvoltarea stereotipurilor? Şi, mai ales, cum am putea înţelege dez- 
voltarea unor asemenea reprezentări atunci când ele nu sunt dictate de 
interes, de factori motivationali? Cognitia socială are in vedere mai 
multi factori ce pot duce la dezvoltarea stereotipurilor. Simplificand 
diferitele puncte de vedere, putem totuşi să izolăm doi candidaţi serioşi : 
fenomenul iluziei de corelare şi observarea unui nucleu de adevăr. 


Stereotipurile provin dintr-o iluzie perceptivă 


În opinia lui Hamilton, exagerările caracteristice ale stereotipurilor 
sunt, la origine, o consecinţă a limitelor noastre cognitive. În măsura în 
care noi nu putem prelucra decât un număr limitat de informaţii, 
Hamilton sugerează faptul că suntem foarte sensibili la evenimentele 
distinctive din mediul înconjurător. Ceea ce se produce mai rar ne 
atrage atenţia şi se bucură de un tratament privilegiat. 

Într-o cercetare clasică, Hamilton şi Gifford (1976) au prezentat 
subiecţilor o serie de treizeci şi nouă de fraze, fiecare descriind un 
comportament diferit, realizat de o persoană diferită. Persoanele sunt 
identificate după apartenenţa lor la o categorie, „A” sau ,B”. Categoria 
A este descrisă prin douăzeci şi şase de comportamente (grup majoritar), 
iar categoria B prin treisprezece. comportamente (grup minoritar). 
Comportamentele descrise sunt fie pozitive, fie negative. Comporta- 
mentele pozitive sunt în mod clar mai numeroase decât cele negative, 
dar proporţia comportamentelor pozitive şi negative este aceeaşi în 

"ambele grupuri (categoria A :. optsprezece pozitive ši opt negative; 


categoria B: nouă pozitive şi patru negative). Subiecţii trebuie sá 
citească unul câte unul comportamentele care descriu fiecare grup. 
Apoi li se oferă lista tuturor comportamentelor şi ei trebuie să identifice 
categoria căreia îi era asociat fiecare comportament. Ei trebuie, de 
asemenea, să evalueze fiecare dintre cele două grupuri. Rezultatele sunt 
clare. Comportamentele negative sunt mai des atribuite categoriei B 


(minoritară), iar cele pozitive mai frecvent categoriei A (majoritară). | 


Pentru a demonstra că .e posibil ca acest proces să nu depindă de 
prejudecățile anterioare, sau de diferiţi factori emotionali, o replică a 
experienţei inversează raportul comportamentelor dorite şi nedorite din 
fiecare grup (deci, mult mai multe comportamente negative decât 
pozitive, în fiecare grup). De această dată, majoritatea, este mult mai 
des asociată comportamentelor negative (cele mai numeroase), în timp 
ce minoritatea este mai frecvent asociată cu cele pozitive, (cele mai 
putin numeroase)!. | 
- Pentru Hamilton si Gifford, stereotipurile depind de fapt de o imbi- 
nare dintre pregnanta minoritátilor sociale si comportamentele nedorite 
din punct de vedere social, in general cele mai putin frecvente. Sá 
presupunem că punks-ii s-ar comporta ca majoritatea oamenilor : li se 
mai întâmplă să se comporte şi într-un mod reprobabil. Şi totuşi, noi 
am avea un stereotip negativ în ceea ce-i priveşte, deoarece ei sunt 
relativ puţin numeroşi, iar la nivel general actele i se A sunt mai 


putin frecvente. 


Stereotipurile se ancorează în realitate 


Aşa cum am amintit mai Sus, Lippmann (1922) .vedea în cultura am- 
biantă adevărata origine a stereotipurilor. Această orientare socio- 
culturală este reluată de numeroase cercetări, iar influența lui Katz şi 
Braly (1933), pentru care noțiunea de consens este parte integrantă a 
definiţiei stereotipului, este decisivă in acest domeniu. Un număr astro- 
nomic de cercetări au adoptat mijloacele lor metodologice şi au 


1. Cercetarea, clasică, a oferit prilejul unor numeroase. replici. În această 
privinţă, se va consulta reevaluarea efectuată de Hamilton şi Sherman (1989) 
şi sinteza critică a lui Leyens, Yzerbyt şi Schadron (1994, capitolul 5). 

descoperit trăsăturile descriptive cele mai populare ale unui grup etnic 
dat. ‘Aceste eforturi au 'demonstrat în ce măsură stereotipurile fac parte 
din peisajul cultural şi faptul că in sânul unei societăţi date există un 
larg consens în ceea ce priveşte caracteristicile atribuite diferitelor 
grupuri sau naționalități. Din. nefericire, constatările “respectivelor 
lucrări se limitează cel mai: adesea la a sublinia că un ansamblu de 
observatori sunt de acord asupra aceleiaşi reprezentări a unui grup. În 
câteva cazuri, destul de rare, studiile, au vizat evolutia stereotipurilor 
dintr-o societate. 

Putem presupune că, desi la originea stereotipurilor nu se află nici 
o motivație deosebită, acestea reflectă diferențele reale observate între 
diferitele grupuri dintr-o societate sau sunt rezultatele unor influențe 
sociale prin intermediul mass-media sau al interacțiunilor sociale. 
În consecință, numeroase lucrări se referă la modurile de inițiere socială, 
de transmitere a stereotipurilor în media, reviste, publicitate, în grupuri 
ai căror membri sunt egali între ei sau în interacțiunile reale dintre 
grupuri: Ce-i drept, aceste studii se ocupă destul de rar de procesele 
prin care anumite imagini devin stereotipuri în rândul populației. Majo- 
ritatea cercetătorilor par să presupună că audiența mass-media înghite 
pur si simplu tot ceea ce fi este prezentat. 

Eagly (1987) este psihologul social cel mai reprezentativ pentru 
acest tip de abordare. Pentru ea, stereotipurile. sexuale şi etnice sunt 
rezultatul rolurilor sociale îndeplinite de protagonişti în timpul contac- 
telor dintre grupuri. Raționamentul funcționează perfect. Cum unele 
grupuri ocupă in mod privilegiat câteva roluri sociale şi cum aceste 
roluri sociale. determină în mare parte comportamentele, observarea 
acestor comportamente oferă datele pe baza cărora oamenii isi vor 
forma o imagine deosebită despre respectivele grupuri. Să luăm exem- 
plul stereotipurilor nationale. Dacă un observator nu cunoaşte decât 
foarte puține lucruri despre o ţară dată, dacă are puţine ocazii sá 
interacţioneze cu cetăţenii ei, comportamentele observate vor fi numai 
cele care vor fi'atras atenţia mass-media asupra acestei ţări. Or, ele vor 
fi determinate de rolurile pe care le vor fi îndeplinit cetăţenii acestei {ari 
cu prilejul anumitor evenimente. De exemplu, dacă este vorba de luarea 
unor ostatici, agresivitatea celor care iau ostatici constituie singurul 
eşantion de comportamente adus la cunoştinţa observatorului, singurul 
element concret pentru a-şi clădi reprezentarea cetăţenilor naţiunii în 


- nitará 

cauză.: Atunci când e vorba de -națiuni mai apropiate, mai bine 
reprezentate în mass-media şi despre care există observaţii mai nume- 
roase, cetăţenii lor vor fi observați în diferite roluri. Nu e mai putin 
adevărat că rolurile în care vom avea cel mai des ocazia să-i vedem vor 
fi afectate de tipul de economie şi de structură socială al acelor naţiuni: 
Iar reprezentarea cetăţenilor înşişi fiind bazată pe comportamentele lor 


„observabile, tocmai cele datorate acestor roluri A vor ajuta la construirea 


stereotipului. + 
În opinia lui Eagly şi a a colaboratorilor săi, Serv ingeri, infriade 
la diferențele rasiale in sânul aceleiaşi naţiuni ar proveni — cel puţin în 
parte — şi din observaţia că grupurile rasiale sunt repartizate inegal între 
clasele şi rolurile sociale din societatea lor. Astfel, în Statele Unite, 
statutul socioeconomic al negrilor este inferior celui al'albilor, ceea ce 
face să avem mai des ocazia să observăm negrii în roluri care implică 
mai puţină competenţă, putere... Iar-stereotipul devalorizator referitor 
la negri ar proveni dintr-o formă de confuzie între caracteristicile proprii 
negrilor şi cele ale rolurilor sociale la care sunt limitați. La fel ar sta 
lucrurile şi în ceea ce priveşte stereotipurile sexuale, care constituie 
domeniul pe care Eagly şi colegii săi k vor sit str cale expe- 
rimentala. . 
in opinia lor, stereotipurile séxualesi isi afla originea in repartizarea 
muncii şi a rolurilor sociale între sexe. Într-adevăr, indivizii, bărbaţi şi 
femei, sunt distribuiţi inegal între diferitele statute ierarhice. profe- 
sionale, dar şi între faptul de a lucra în afara căminului şi a face 
menajul. Or, cercetarea vizând conţinutul stereotipurilor sexuale a 
demonstrat că femeile sunt percepute îndeosebi ca fiind dezinteresate, 
preocupate de bunăstarea celuilalt, în timp ce bărbaţii sunt văzuţi mai 
mult ca doritori să se impună şi să-şi stăpânească mediul. Reluând o 
terminologie a lui Bakan (1966), Eagly şi Steffen (1984) califică drept 
„comunitar” (communal în engleză) comportamentul atribuit femeii şi 
drept „agentic” (agentic în engleză) cel recunoscut bărbatului. Conform 
rationamentului acestor autori, respectivele trăsături sunt atribuite dife- 
rentiat bărbaţilor şi femeilor tocmai datorită rolurilor pe care cele două 
sexe le ocupă cel mai adesea în societăţile noastre. Trásátura.,,comu- 
ă” a stereotipului feminin ar fi în mare măsură condiţionată de 
faptul că avem mai des ocazia să observăm femei stând acasă şi în 
poziţii ierarhice inferioare, în timp ce pe bărbaţi îi vedem mai des în 

roluri de muncitor si de conducător. Ca şi în cazul stereotipurilor 
etnice, e posibil să se producă o confuzie între persoană şi rol, com- 
portamentele datorate rolului fiind asociate cu indivizii care îndeplinesc 
aceste roluri şi valorificate ca indicatori ai caracteristicilor interne ale 
acestor indivizi. 

Pentru a testa ipoteza, Eagly şi Steffen (1984) le prezintă subiecţilor 
o-scurti descriere a unui „bărbat mediu” sau a unei „femei medii”. 
Fie descrierea se referă la cineva care munceşte, fie e vorba de cineva 
care se ocupă de casă, fie nu se face nici o precizare în ceea ce priveşte 
statutul ocupational al persoanei. În această ultimă condiţie, subiecţii 
trebuie să indice probabilitatea ca persoana descrisă să fie angajată cu 
normă întreagă. În ansamblu, rezultatele acestui studiu se aliniază la 
ipoteza conform căreia stereotipul sexual provine din repartizarea rolu- 
rilor între sexe. Pe de o parte, atunci când ocupaţia nu este precizată, 
subiecţii percep ţintele masculină şi feminină conform stereotipului lor. 
Bărbatul mediu este agentic, iar femeia medie este comunitară. Pe de 
altă parte, subiecţii considerau angajaţii şi homemaker-ii diferiţi, şi 
aceasta independent de sexul țintelor. Judecátile lor asupra home- 
maker-ilor masculini şi feminini corespund stereotipului feminin : foarte 
comunitar şi putin agentic. Invers, judecátile asupra angajaţilor mascu- 
lini şi feminini corespund stereotipului masculin: foarte agentic şi 
putin comunitar. De fapt, atunci când rolul ocupational este precizat, 
țintele masculine şi feminine sunt judecate la fel. Prin urmare, convin- 
gerile referitoare la bărbaţi şi la femei seamănă cu cele referitoare la 
angajaţi şi la homemaker-i. lar convingerile care se referă la aceste 
roluri sociale sunt capabile să le înlocuiască în întregime pe cele 
referitoare la sexe, în timp ce reciproca nu este adevărată. După cum se 
vede, această abordare are la bază postulatul nucleului de adevăr. 
Stereotipurile asociate celor două sexe ar corespunde unei realităţi şi 
s-ar datora faptului că bărbaţii şi femeile se conformează aşteptărilor 
legate de respectivele lor roluri sociale. 

Această concepţie a unei învăţări sociale a stereotipurilor trebuie să 
- reziste la două critici. Mai întâi de toate, nu vedem prea bine cum poate 
această abordare să explice omniprezenta devalorizare a exogrupului 
(Sumner, 1906). Pentru că, în cele din urmă, dacă stereotipurile cores- 
pund unor diferenţe sociale reale, imaginile pozitive ale altor grupuri ar 
trebui să fie la fel de frecvente ca şi cele negative. Din moment ce 

pretindem că stereotipurile. sunt învăţate la fel ca oricare alt tip de 


„cunoaştere, ele nu au specificitate în raport cu alte forme de cunoaştere. 
Si dacă se sprijină pe observarea comportamentelor reale, ele n-ar 


trebui să reflecte decât realitatea, ceea ce implică obiectivitatea perce- 
perii endogrupurilor şi exogrupurilor. Or, o astfel de obiectivitate apare 
foarte rar (Brewer, 1979b). Prin urmare, această abordare este cel puţin 
incompletă. Cea de-a doua critică este formulată de Hoffman şi Hurst 


(1990)... Aceşti autori se opun concepţiei apărate de Eagly,. conform 
„căreia stereotipurile îşi dobândesc conţinutul datorită existenţei unui 
anumit nucleu de adevăr. Ei avansează faptul că diferite studii au 


demonstrat limitele capacităţilor noastre de a detecta covariatii în mediul 
înconjurător. Aşa cum se va vedea în capitolul cinci, Hoffman şi Hurst 
(1990) atribuie stereotipurilor un obiectiv de explicare şi de ia 
a raporturilor sociale. 

In pofida acestor critici, intálriim destul de des autori care, intr-un 
mod mai mult sau mai putin explicit, sunt adepţii concepţiei nucleului 
de adevăr. Este şi cazul lucrărilor lui Linville şi ale colaboratorilor săi. 
Dezbaterea alimentată de cercetările lui Linville se situează la nivelul 
întrebării dacă ne construim o imagine abstractă despre membrii-unui 


grup sau dacă, dimpotrivă, înregistrăm fiecare membru ca fiind un 
exemplar. diferit. Linville optează cu hotărâre pentru a doua soluţie. 


Deoarece, afirmă cercetătoarea, observatorii au mai puţine ocazii de a 
întâlni membrii unui exogrup decât pe cei ai unui endogrup, ei posedă 
o reprezentare mai putin nuanţată, mai putin complexă a exogrupurilor. 


“Această: relativă. lipsă de cunoaştere a exogrupurilor s-ar traduce in 


judecăţi şi mai radicale. Linville foloseşte simulări pe calculator care 


„par să-i dea dreptate (Linville, Salovey şi Fisher, 1986; dar vezi si 


Park, Judd şi Ryan, 1991 ; vezi, de asemenea, capitolul cinci). Fără să 
fie nevoie să intrăm acum în amănuntele demonstraţiei, putem preciza 
că acest autor susţine ideea că reprezentarea pe care o avem despre un grup 
decurge din experienţele concrete pe care le-am avut cu membrii săi. 
„Inspirându-se din abordarea prototipică a lui Rosch, dar şi din 
lucrările din domeniul teoriei identităţii sociale (Turner et al., 1987), 
Stangor şi Ford (1992) au sugerat că aceste categorii sociale sunt 
articulate în jurul atributelor celor mai informative, adică în jurul 
caracteristicilor care ne permit să distingem cel mai bine grupurile. Prin 
urmare, şi aici stereotipul s-ar construi plecând de la observarea unei 

realitati. Alegerea continutului, accentuarea anumitor aspecte ale acestei 
realităţi ar decurge din funcţia stereotipurilor de a clarifica realitatea 
socială. Pentru a pune în evidenţă o astfel de funcţionare, Stangor şi 
Ford au realizat mai multe studii. Într-o primă experienţă, un total de 
optsprezece comportamente caracterizează fiecare dintre cele două 
grupuri prezentate subiecţilor. Şase comportamente se referă la inteli- 
genta, şase la simpatie, iar şase nu au legătură nici cu una, nici cu 
cealaltă. Într-o condiţie, “mediile comportamentelor diferă mai mult în 
ceea ce priveşte inteligenţa decât în ceea ce priveşte simpatia. În cealaltă 
condiţie, este exact contrariul. Aşa cum prevăzuseră autorii, descrierile 
subiecţilor se sprijină îndeosebi pe dimensiunea pentru care contrastul 
dintre cele două grupuri este mai marcat. Într-o altă cercetare, subiecţii 
selectioneazá mai degrabă dimensiunea pentru care variabilitatea din 
sânul fiecărui grup este cea mai slabă. Rezultatele unor asemenea 
experienţe oferă preţioase informaţii despre procesele care stau la baza 
constituirii cunoaşterii stereotipice în ceea ce priveşte grupurile: pre- 
definite. În opinia lui Ford şi a lui Stangor (1992), subiecţii adoptă un 
demers ce aminteşte de logica analizei variantei: să privilegiezi atri- 
butele care maximizează diferenţele dintre categorii şi minimizează 
diferențele, din cadrul categoriilor. 


Crearea realităţii 


Dincolo de criticile amintite mai sus, există O mulţime de motive 
suplimentare pentru a pune la îndoială teza nucleului de adevăr. Capi- 
tolul cinci va fi în întregime consacrat problemei naturii stereotipurilor 
si va propune, de altfel, o nouă concepţie teoretică. Pentru moment, 
este important să clarificăm o ambiguitate. Oare a pune la îndoială 
ideea de nucleu de adevăr înseamnă să pretindem că stereotipurile sunt 
străine de ceea ce se întâmplă în realitate ? Cu siguranţă că nu! Totuşi, 
corespondenţa dintre ceea ce observăm şi ceea ce ne dictează aşteptările 
noastre poate decurge dintr-un proces invers celui la care ne gândim în 
mod spontan. De fapt, un aspect interesant al problemei nucleului de 
adevăr abordat mai sus este acela că ea este reversibilă. Dacă stereo- 
tipurile sun in stare să ne afecteze percepția pe lumii, nu se poate 


126 CUNOAŞTEREA ŞI JUDECAREA CELUILALT | 


concepe oare că ele sunt la originea propriului nucleu de adevăr? 
Atunci, oul sau găina? Cercetările reluate în această secţiune demon- 


strează clar că stereotipurile au, într-adevăr, un asemenea impact şi ne 
pot deforma perceperea realităţii. Fenomenul a fost deja prezentat, dar, 
aici, vor fi puse în evidenţă anumite mecanisme care arată cum pot ele 
să acţioneze fără ştirea observatorului, chiar şi atunci când acesta are 
grijă să nu-şi bazeze raţionamentul decât pe ceea ce observă, şi nu pe 
prejudecăţi. Şi mai ales vom vedea cum pot altera aşteptările stereotipice 


nu numai perceperea realităţii, ci chiar realitatea î însăşi. 


Tn cadrul percepției. i 


Doi cercetători, Darley şi. Gross (1983) au realizat un studiu foarte 
instructiv. referitor la impactul stereotipurilor. asupra percepţiei indi- 
vizilor. În această experienţă, subiecţii cred că se confruntă cu.o fată de 
9 ani provenită « dintr-un mediu socioeconomic favorizat sau, dimpotrivă, 
dintr-un mediu defavorizat. Subiectii află mai întâi profesia părinţilor 


lui Hannah : aceştia sunt fie avocat şi scriitor, fie ambalator de mâncare 


“si croitoreasă. După aceea, participanţii privesc un prim film care le 


înfăţişează copilul zburdând pe un teren de joacă. Pentru jumătate 
dintre subiecţi, terenul de joacă, cartierul şi şcoala prezentate pe ecran 
sunt luxoase, ceea ce nu mai este valabil şi pentru cealaltă jumătate 
dintre subiecţi. Unii subiecţi nu văd acest prim film, ci un altul care 
prezintă copilul în timpul unui test de aptitudine. Un al treilea grup de 
subiecţi vizionează ambele filme. La sfârşit, toţi subiecţii trebuie să 
evalueze - anonim - aptitudinile academice ale copilului. 

Când dispun numai, de informaţia referitoare la clasa socială, subiec- 
tii nu manifestă nici o divergență în evaluarea copilului. Surprinzător 
deci, judecátile de aptitudine sunt echivalente, oricare ar fi originea 
socială a fetei. Subiectii ce au putut vedea numai filmul care prezenta 
testul de aptitudine spun că acesta din urmă nu le permite să se pronunţe. 
Trebuie să precizăm că autorii au avut grijă să înfăţişeze o performanţă 
dintre cele mai ambigue. Lucrurile se schimbă atunci când subiecţii văd 
ambele filme. În evaluări apar diferente. Mai mult, judecăţile confirmă 
clar stereotipurile. Subiectii care cred că fata provine dintr-un mediu 
favorizat îi evaluează performanţa şi aptitudinile într-un mod mai favo- 
rabil decât cei care o cred născută într-un mediu defavorizat. Autorii 

subliniază faptul că subiecţii recurg la informaţia video, neutră totuşi, 
pentru a-şi justifica evaluarea. Contrastul cu experienţele citate mai sus 
este frapant. Pentru ca o judecată stereotipică să poată fi exprimată, e 
nevoie de combinarea cunoaşterii categoriei sociale şi a informaţiei 
comportamentale (ambiguă totuşi). 

În opinia lui Darley şi Gross (1983), acest efect s-ar produce 
deoarece informaţia despre originea socioeconomică oferă ipoteze pri- 
vind caracteristicile persoanelor care aparţin respectivei categorii. Su- 
biectii nu exprimă judecăţi în acord cu aceste ipoteze decât dacă le pot 
proba prin fapte. Dar, atunci când e cazul, căutarea informaţiei este 
deviată în direcţia aşteptărilor şi a ipotezelor lor. Autorii susţin ca 
subiecţii lor s-au angajat într-un demers absolut raţional, evitând să 
emită o. judecată atunci când nu aveau elemente care să o fondeze si 
implicându-se într-o evaluare a acestor elemente atunci când dispuneau 
de ele. Greşeala acestor observaori era doar aceea de a considera validă 
o informaţie pe care ei o deformaseră. Darley si Gross (1983) noteazá 
cá diferite mecanisme pot sá opereze in serviciul strategiei de confirmare 
a unei ipoteze si sá contribuie la rezultatele pe care le descriu. Mai întâi 
de toate, subiecţii pot acorda mai multă atenţie elementelor ce concordă 
cu ipoteza lor, retinándu-le astfel mai uşor. Apoi, ei pot acorda acestor 
informaţii mai multă importanţă. Ei mai pot reinterpreta informaţiile 
care le contrazic ipoteza. În sfârşit, pot atribui comportamentele care 
contrazic ipoteza unor factori situationali. 

“Controlând momentul de introducere a informaţiei stereotipice, 
Bodenhausen (1988) a ratificat ideea că mecanismul implicat într-o 
astfel de situaţie este, într-adevăr, confirmarea unei ipoteze. În această 
cercetare, în cazul subiecţilor americani, este vorba de judecarea culpa- 
bilitátii unui acuzat numit fie Ramirez, fie Johnson (stereotipul hispanic 
implică mai multă agresivitate şi înclinare spre delincvenfá). Numele 
acuzatului este dat fie înainte, fie după celelalte informaţii, constând în 
mărturii favorabile sau defavorabile acuzatului. Subiectii îl consideră pe 
Ramirez mai susceptibil de a fi vinovat decât pe Johnson numai atunci 
când numele sunt date înaintea mărturiilor. Acest rezultat sugerează 
că stereotipul afectează judecata nu pentru că ar constitui în sine un 
element de informaţie, ci datorită impactului asupra prelucrării celorlalte 
informaţii. 

În cadrul faptelor 


Stereotipurile sunt susceptibile de a-şi crea propria realitate, chiar dacă 
ele sunt mai degrabă extravagante la început. Altfel spus, pot oare 
aşteptările unui individ să aibă repercusiuni asupra comportamentului 
celuilalt în asemenea măsură încât faptele sá confirme prejudecățile ? 
O situaţie deosebită pentru a testa acest gen de ipoteză este aceea a 
selectării unui nou colaborator, pe care au refinut-o în special Rosen şi 
Jerdee (1974). Aceşti autori examinează impactul pe care sexul candi- 
datului îl are asupra deciziilor patronilor de a acorda o „Promovare. 
Elementele oferite fiind de altfel identice, observăm nu numai Că există 


O discriminare i în favoarea bărbaţilor, dar şi că această discriminare 


apare atât în cazul în care examinatorul este un bărbat, cât şi atunci 
când el este o femeie. Să amintim aici studiul foarte grăitor realizat de 
Bond, DiCandia şi MacKinnon (1988) care au pus în lumină impactul 
unei prejudecăţi rasiale asupra instituţiei psihiatrice. Cu toate că a 


constatat sistematic că pacienţii negri nu erau mai agresivi decât cei 


albi, personalul continua’ să-şi practice Strategia de restrictionare a 
mişcărilor pentru fiecare nou sosit negru. Prin urmare, nu se producea 
nici o schimbare de stereotip, fiecare pacient negru fiind considerat 0) 
exceptie de la regulă. * 

În cercetările întreprinse de Rosen şi Jerdee şi de Bond et al., 
realitatea (angajare, măsuri preventive) este alterată de impactul convin- 
gerilor observatorului asupra propriilor sale comportamente. Dar in- 
fluenta stereotipurilor poate fi cu atât mai gravă cu cât acestea sunt 
susceptibile de a funcţiona ca profeţii care se autorealizează, ca ipoteze 
care îşi obtin singure confirmarea (Leyens, 1983; vezi şi Py în 
Deschamps şi Beauvois, 1996). Într-adevăr, stereotipurile pot determina 
țintele aşteptărilor să se comporte într-un mod ce corespunde acestora. 
Word, Zanna şi Cooper (1974) au subliniat caracterul autoconfirmator 
al stereotipurilor cu ocazia unui studiu în două etape. Subiectii unei 
prime experienţe sunt intervievatori albi care primesc candidaţi albi sau 
de culoare. Aceştia din urmă sunt, de fapt, colaboratori antrenați să se 
comporte exact în acelaşi fel. În pofida acestui lucru, intervievatorii 
manifestă comportamente non-verbale foarte diferite în funcţie de cu- 
loarea candidatului. Ei se arată mai distanti, mai telegrafici, mai puţin 
prietenoşi atunci când sunt confruntati cu un negru decât atunci când au 

în faţă un alb. Într-o a doua experienţă, subiecţii se află de astă dată în 
rolul candidaţilor. Ei sunt primiţi de colegii lor pregătiţi să manifeste 
unul dintre cele două tipuri de comportamente tipice subiecţilor inter- 
vievatori din prima experienţă : fie modul impersonal care fusese folosit 
faţă de o persoană de culoare, fie comportamentul mai prietenos mani- 
festat faţă de o persoană albă. Se observă că subiecţii candidaţi sunt 
sensibili la stilul de comportament al intervievatorului, candidaţii trataţi © 
într-un mod impersonal realizând o performanţă. mai scăzută. Prin 
urmare, se pare că, într-o situaţie concretă, aşteptările stereotipice ale 
unui intervievator sunt susceptibile de a-i induce un comportament | 
care, în schimb, determină o conduită a candidatului corespunzătoare 
acestor aşteptări! (Darley şi Fazio, 1980). 

Un fenomen identic a fost pus în evidenţă de Snyder, Tanke şi * 
Berscheid (1977). Pentru a ilustra impactul pe care îl au stereotipurile 
în domeniul frumuseţii fizice, aceşti autori au cerut unor subiecţi 
masculini să întreţină o conversaţie telefonică cu o interlocutoare ne- 
cunoscută timp de vreo zece minute. Înainte de începerea conversatiei, 
fiecare bărbat este fotografiat şi, în plus, poate să examineze o fotografie 
a interlocutoarei. De fapt, participantele la experienţă nu sunt foto- 
grafiate, iar fotografia înfăţişează o femeie putin sau, din contra, foarte 
atrăgătoare. Subiectii masculini apreciază că interlocutoarea este mai 
sociabilă atunci când presupun că e atrăgătoare. În plus, stereotipurile 
iniţiale. ale subiecţilor masculini suscită comportamente în mod clar 
diferite ale țintei. Într-adevăr, li se cere unor observatori să asculte 


1. Faptul că oamenii pot să confirme astfel aşteptările unui observator este, 
aşa cum putem, bănui, luat foarte în serios în metodologia cercetării 
(Rosenthal, 1966). După cum am amintit mai sus, problema distorsiunii la 
nivelul experimentatorului se pune atunci când participanţii la o experienţă 
ajung să confirme ipotezele doar pe baza fenomenului. Astfel, unii studenţi 
au observat şobolani pe care-i credeau proveniţi dintr-o rasă bună, iar alţii, 
şobolani despre care credeau că provin dintr-o ascendență mediocră. Rezul- 
tatele testului confirmau diferenţa, chiar dacă şobolanii proveneau, în 
realitate, din aceeaşi rasă şi fuseseră distribuiţi aleatoriu într-o condiţie sau 
alta (Rosenthal şi Frode, 1963). Cercetări de acelaşi gen au denunţat ceca 
ce, în cadrul şcolii, numim efect ,,Pygmalion” (Rosenthal şi Jacobson, 1971). 
O cale eficientă de evitare a acestei probleme constă în a lăsa experimentatorul 

în totală ignoranță în ceea ce priveşte obiectivele cercetării. 

înregistrările cu răspunsurile interlocutoarelor. Aceşti observatori naivi 
le evaluează pe cele care au fost prezentate. interlocutorului ca fiind 
atrăgătoare într-un mod mai favorabil: decât pe colegele lor considerate 
mai putin atrăgătoare. Datele lui Snyder. (et al., 1977; Snyder si 
Haugen, 1994; Snyder si Swann, 1978a; Snyder si Swann, 1978b) © 
relevă de asemenea că un rol hotărâtor îl are comportamentul subiecţilor 
masculini : în ochii interlocutoarei, un bărbat confruntat cu o parteneră 
atrăgătoare devine mai sociabil, mai interesant şi... mai atrágátor!. 


Concluzie 


Imaginea ce se desprinde din acest capitol este aceea a unui observator 
social destul de limitat, care are nevoie de „Cârje”, reprezentate de 
stereotipuri, pentru a face faţă mediului care-l înconjoară. Este vorba 
totuşi de un observator perfectibil, deoarece, dacă îi acordăm puţin 
timp, dacă este convins de i importanţa sarcinii sale şi conştient, de riscul 
de a greşi pe care-l implică stereotipurile, el ar fi gata să facă eforturi 
şi să se îndepărteze de prejudecățile lui. Neinzestrat, dar foarte curajos, 
la urma urmei... Asta nu vă aminteşte de nimic? Imaginea seamănă 
până la confuzie. cu cea care se impunea la sfârşitul prezentării cerce- 
tărilor clasice asupra atribuirii din capitolul doi. Şi acolo, observatorul 
îşi dădea osteneala să se smulgă de pe făgaşul diferitelor distorsiuni 
atributionale. 

Totuşi, aşa cum arăta şi al doilea capitol, această imagine nu cores- 
punde bogăției mecanismelor de judecare şi de adaptare la situaţiile de 
judecare. O examinare mai atentă a distorsiunilor a permis evidenţierea 
unor capacități de judecată extrem de bogate, mai curând competenţe 
decât lacune. Ajunşi în acest stadiu, suntem ispititi să lansăm acelaşi 
pariu referitor la stereotipuri. Evident, trebuie să admitem că stereo- 
tipurile au şi părţi rele, care poartă numele de rasism sau segregatie. 
Şi totuşi, dacă este posibil să facem abstracţie de conținuturile, uneori 


1. "Totuşi, şi din fericire, Hilton şi Darley (1985) au demonstrat că există un 
remediu. Atunci când persoana-fintá este conştientă de aşteptările obser- 
vatorului, acest efect de confirmare comportamentală poate fi evitat. 

detestabile, pe care le pot vehicula stereotipurile, oare n-am putea 
ameliora si intelegerea procesului prin adoptarea unei perspective pozi- 
tive? Decát sá considerám stereotipurile avataruri ale limitelor noastre 
cognitive, n-ar fi mai bine sá le privim ca fiind expresia capacitátilor 
noastre intelectuale si a competentelor noastre sociale? i 

Capitolele care urmează vor dovedi interesul unui asemenea punct 
de vedere punându-ne pe urmele unor procese perceptive nebănuite. În 
capitolul al patrulea, va fi vorba despre procesele prin care ne organizăm 
şi controlăm judecátile în situaţiile sociale în care ne sunt cerute. În cel 
de-al cincilea şi ultimul capitol, vom vedea că stereotipurile sunt repre- 
zentări cognitive mult mai sofisticate decât par şi că au mai multe 
dimensiuni care dezvăluie complexitatea proceselor noastre de înţelegere 
a realităţii sociale. 

Reluând unele preocupări prezente deja în discuţia despre atribuirea 
cauzală, acest al patrulea capitol are drept obiectiv reaşezarea judecății 
stereotipe în contextul său social. Dacă o judecată este considerată 
socială din momentul în care ţinta este reprezentată de un alt individ, ea 
este astfel şi - sau poate mai ales - datorită cadrului în care este cerută, 
concepută şi formulată. Observatorul este confruntat cu propriul său 
rol, cu mizele situaţiei de judecare şi cu regulile sociale care o guver- 
neazá. Cum coordonează el aceste diferite aspecte ale perceperii celuilalt? 
Înainte de a trece la o demonstraţie centrată pe stereotipuri, o incursiune 
de pe poziţia sondajelor de opinii permite ilustrarea importanţei acestei 
dimensiuni prin evidenţierea adevăratului contract ce se stabileşte între 
persoana care pune o întrebare şi cea care-i răspunde. Totul dovedeşte 
că aşteptările, teoriile şi inferentele celui care răspunde clarifică unele 
fenomene surprinzătoare în aparenţă, dar în general explicabile o dată 
ce sunt reperate regulile după care se desfăşoară acest joc de întrebări 
şi răspunsuri. 


Agenţii şi subiecţii sondajului sau povestea 
unui contract implicit 


La sfârşitul secolului XX, nu există noutăţi mai banale decât rezultatele 
unui sondaj. Cele mai ascunse unghere ale vieţii noastre fac obiectul 
chestionarelor, anchetelor, studiilor de marketing, barometrelor lunare 
etc. Până nu demult, cei care elaborau sondajele se concentrau asupra 
opiniilor politice. Îi interesau mai ales părerile tuturor despre marile 

mize ale societății. La ora actuală, principalele tendinţe ale alegerilor 

noastre -personale în domeniile cele mai intime sunt etalate sub forma 

unor tabele sau figuri în săptămânalele de mare tiraj. Publicitatea nu se 

poate concepe fără culegerea unor informaţii precise înainte, în timpul 

şi în urma unei campanii de propagandă vizând potenţialii consumatori. 

Ceea ce ne frapează, dincolo de inutilitatea unora dintre temele abor-. 
date, este statutul pe care îl dobândesc răspunsurile la asemenea anchete 

încă din momentul în care poartă ştampila: „sondaj de opinie”. Presu- 

punând că au fost luate precautiile elementare în materie de constituire 

a eşantioanelor şi de strângere a informaţiilor (şi totul arată că trebuie 

să evităm să le acordăm prea repede încrederea în privinţa acestei” 
probleme), nimic nu e mai superficial discutat decât răspunsurile pe 

care le oferă un grup de indivizi la un chestionar. Insidios, dar sigur, 

statisticile au drept consecinţă faptul că legea numărului se a din 

ce în ce mai mult în societăţile moderne. 

- Dar cât valorează un răspuns la un sondaj de opinie? Ce cie sá 
acordăm reacţiilor noastre atunci când suntem întrebaţi despre frecvenţa 
participării la slujbele religioase, a raporturilor sexuale pe care le 
intretinem în altă parte decât în dormitor, a consumului de băuturi 
vitaminizate sau chiar a cumpărăturilor substanţiale ? Soluţia obişnuită 
constă în a spune că persoanele chestionate îşi consultă memoria, găsesc 
răspunsul şi, dacă acesta din urmă li se pare acceptabil din punct de 
vedere social, îl oferă fără vreo alterare majoră. Schwarz, Strack şi 
colaboratorii lor (Schwarz, 1990; Schwarz şi Strack, 1991; Strack şi 
Schwarz, 1992) propun o reevaluare a acestui postulat ,,introspectionist” 
şi sugerează că într-o astfel de interacţiune apar inferente neaşteptate. 
În opinia lor, cu toate că ancheta reprezintă o situaţie de comunicare 
` deosebit de standardizată şi controlată, interacţiunea dintre cel care 
chestionează şi cel care este chestionat ar orienta totuşi răspunsurile 
într-o direcţie dată. Faptul că adesea cel care chestionează îi invită pe 
cei chestionati să răspundă fără să ceară vreo lămurire referitoare la 
întrebări ar putea, de altfel, să agraveze acest fenomen. Cei chestionati 
se văd atunci nevoiţi să clarifice ambiguitatea anumitor întrebări exploa- 
tând diferiţi indici care scapă anchetatorului. 

Exemplele concrete vor cântări mai mult decât explicaţiile. Să luăm 
pentru început o problemă simplă : inchipuiti-vá că ni se cere să spunem 
câte ore pe zi ne uităm la televizor. La prima vedere, se pare că răspunsul 

la o asemenea întrebare poate fi dat foarte uşor, consultându-ne amintirile 
din zilele precedente, şi că este foarte puţin probabil să greşim. Această - 
întrebare a fost pusă de Schwarz şi de colegii săi (1985) unor subiecţi 
germani variind scara de răspunsuri. Într-o primă condiţie, scara 
propune şase posibilităţi de răspuns, de la mai puţin de o jumătate de 
oră la mai mult de două ore şi jumătate, din jumătate în jumătate de oră. 
În cea de-a doua condiţie, scara se întinde de la mai puţin de două ore 
şi jumătate până la mai mult de patru ore şi jumătate, tot din jumătate 
în jumătate de oră. Numai 16,2% dintre participanţii care . folosesc 
prima scară răspund că se uită la televizor mai mult de două ore şi 
jumătate pe zi. Din contra, 37,5% dintre participanţi optează pentru 
acest răspuns când cinci din şase opţiuni de răspuns trec dincolo de 
două ore şi jumătate. Subiectii nu fac deci aceleaşi confidente după cum 
anchetatorul foloseşte o scară sau alta de răspunsuri. Acest rezultat 
demonstrează fragilitatea poziţiei introspectioniste. Este greu de crezut 
că persoanele interogate recuperează un răspuns care, înnăscut, se află 
la dispoziţie undeva în creierul lor. În schimb, e aproape sigur că îşi 
construiesc răspunsul ţinând cont de informaţiile primite mai ales prin 
intermediul scării de răspunsuri. Ei ajung la o estimare a ceea ce trebuie 
să reprezinte un răspuns rezonabil folosind două elemente — cunoaşterea 
efectivă a comportamentului lor şi opţiunile de răspuns propuse : „Câte 
ore mă uit la televizor...? Mmmm... Nu prea mult... faţă de cea mai 
mare parte a oamenilor... Mmmm... oleacă mai puţin decât media... 
Dacă scara lor merge de aici până aici, fără îndoială că majoritatea 
Oamenilor se situează aproape de medie... prin urmare, eu m-aş încadra 
cam pe-aici, puţin mai jos chiar... Mda... cam aşa...”. Acest exemplu 
confirmă un fenomen foarte cunoscut de specialişti, dar foarte puţin 
receptat de marele public : răspunsurile la un chestionar depind în mare 
măsură de posibilităţile de răspuns. | 

“Pentru a arăta în ce măsură scările de răspuns afectează până si 
sensul care i se dă unei întrebări, Schwarz şi colegii săi (1988) au cerut 
subiecţilor lor să indice de câte ori s-au simţit foarte supăraţi în ultimul 
timp. Dar ce înseamnă expresia „foarte supăraţi” ? Ne duce ea cu 
gândul, de exemplu, la emoţiile intense încercate în timpul unei dispute 
cu cineva apropiat sau mai degrabă la sentimente de genul celor pe care 
le avem în timpul unei aşteptări excesive într-un birou administrativ ? 
Pentru a-şi da seama ce anume încearcă să afle anchetatorul, persoana 

interogatá recurge in general la un singur mijloc : examineazá optiunile 
de ráspuns. Dacá scara merge de la „de mai multe ori pe zi” la „mai 
putin de o dată pe săptămână”, subiecţii presupun că, fără îndoială; nu 
poate fi vorba de 'supărări majore. O cu totul altă situaţie predomină 
dacă scara de răspuns merge de la „de mai multe ori pe an” la „mai 
putin de o dată pe trimestru”, De fapt, atunci când li se cere subiecţilor 
confruntafi cu una sau alta dintre scările de răspunsuri să prezinte tipul 
de evenimente la care se gândesc când citesc întrebarea, constatăm că 
primul tip de scară suscită episoade evident mai puţin dramatice decât 
cea de-a doua. În aceeaşi ordine de idei, putem să ne gândim că sensul 
unei întrebări prea ambigue poate să depindă foarte mult de întrebarea 
care-o precedă. O TR -A iar | 
„Dacă o întrebare poate clarifica sensul întrebărilor ce urmează, ea 
„poate deopotrivă să restrângă natura informaţiilor pe care persoana 
interogată le consideră pertinente pentru a răspunde la întrebările 
următoare. Cercetările care confirmă această intuiţie au toate la bază 
ideea că cel chestionat evită să ofere informaţii pe care crede că le-a dat 
-în răspunsurile precedente (Strack, Martin şi Schwarz, 1988; Strack şi 
Schwarz, 1992). Intr-o situatie de conversaţie obişnuită, dacă ni se cere 
să spunem ce părere avem despre informaţiile din jurnalele televizate, 
apoi, imediat după aceea, despre programele de televiziune, vom crede 
fără îndoială că cea de-a doua întrebare înseamnă că interlocutorul 
nostru doreşte să ne cunoască impresiile referitoare la ficțiuni, publi- 
citate etc., dar, în orice caz, nu la jurnalele televizate. Acelaşi fenomen 
apare şi atunci când persoanele răspund la un chestionar standardizat. 
Prin urmare, chestionarele nu se sustrag regulilor care se impun în 
orice situaţie de comunicare. În capitolul despre atribuire, am avut 
ocazia să evocăm principiile lui Grice. Lucrările amintite atunci arată în 
ce măsură două mari principii, cel al pertinentei şi cel al cantităţii, 
influenţează raportul ce se stabileşte între cel chestionat şi cel. care 
chestionează. Principiul de pertinentá, să ne amintim, cere să se vor- 
bească numai pe tema aflată în dezbatere ; principiul de cantitate invită 
locutorul să fie atât de informativ pe cât o impune schimbul actual. Pe 
de o parte, cei întrebaţi se bazează pe toate indiciile disponibile pentru 
a determina sensul întrebării şi pentru a răspunde cât mai bine la ea. Pe 
de altă parte, persoanele chestionate au grijă să ofere informaţiile pe 

care nu le-au comunicat încă. În concluzie, există o anumită complicitate 
între cel chestionat şi cel care chestionează, şi doar familiarizându-te cu 
regulile jocului poţi înţelege adevăratul sens al răspunsurilor culese în 
cadrul anchetei. . = 70o. 2 


Orientarea celui care judeca 


Prin urmare, care este raportul dintre o situatie de ancheta şi percepţia 
socială? E oare posibil ca cercetările făcute asupra formării impresiei 
şi a stereotipurilor să fie supuse aceloraşi distorsiuni ca şi anchetele 
abordate mai sus? A răspunde afirmativ la o astfel de întrebare ar 
însemna să pui sub semnul întrebării poziţiile tradiţionale în materie de 
distorsiuni şi limite cognitive la nivelul observatorilor. 


Două moduri de cunoaştere ? 


La începutul anilor '70, Kahneman şi Tversky (1973) au imaginat o 
situaţie de rezolvare a unor probleme care avea să trezească o imensă 
admiraţie. Aceşti doi cercetători îşi informează subiecţii că şaptezeci de 
ingineri şi treizeci de avocaţi (sau în proporţie inversă) au răspuns la 
teste de personalitate şi au acceptat O întrevedere psihologică. Sarcina 
subiecţilor constă în a citi descrierile a cinci persoane, extrase la 
întâmplare din acel grup de o sută de indivizi, şi a determina proba- 
bilitatea ca respectivii să fie ingineri sau, dimpotrivă, avocaţi. În plus, 
subiecţii sunt avertizaţi că experţii au reuşit să ghicească corect grupurile 
din care provin descrierile şi că-i aşteaptă o recompensă dacă propriile. 
lor răspunsuri corespund cu cele ale experţilor. Descrierile oferite 
subiecţilor. se potrivesc mai mult sau mai puţin cu stereotipul unui 
avocat sau al unui inginer şi conţin informaţii în cantitate variabilă. 
În principiu, subiecţii ar trebui să țină cont de proporţiile iniţiale ale celor 
două categorii de fiecare dată când descrierea este neutră, adică poate fi 
aplicată la fel de bine şi unui inginer, şi unui avocat. Un exemplu tipic 
de descriere neutră de acest gen este următorul: „Dick are treizeci de 
ani. El este căsătorit şi nu are copii. Este un bărbat extrem de înzestrat 


+ 

şi foarte motivat. Ar trebui să reuşească în domeniul său. Este apreciat 
de colegii săi”. Oricât de surprinzător ar putea părea, rezultatele arată 
că atunci când subiecţii dispun de o informaţie neutră, care nu privilegiază 
o categorie în defavoarea alteia, ei neglijează complet proporţiile iniţiale 
(numite base-rates în engleză). În realitate, ei nu ţin cont de repartizarea 
iniţială decât dacă nu li se dă o alta. 

Aceste rezultate au mai fost deseori obţinute (Borgida si Brekke, 
1981) si au primit diferite explicatii. De exemplu, caracterul abstract al 
probabilităților le-ar explica subutilizarea, subiecţii preferând informa- 
tiile mai complete şi mai frapante, ceea ce se întâmplă în cazul informa- 
tillor cu referinţă directă la indivizi (Nisbett şi Borgida, 1975). În pofida 
diversităţii lor, interpretările au în comun o anumită imagine a observa- 
torului social. Toate reperează la acesta din urmă unele lacune pe planul 
rationalitatii, în măsura în care sunt neglijate unele informaţii utile sau 
probabilitățile a priori de apartenenţă la un grup sau altul. Mopet! 

O serie de lucrări conduse de Zukier (1986) vor permite răsturnarea 
acestei perspective. În opinia lui, explicaţia acestei erori (botezată 
base-rate fallacy în engleză) nu trebuie căutată în informaţia propriu- zisă 
sau în diferitele proceduri deficiente de prelucrare cognitivă. În con- 
ceptia sa, cheia problemei stă în situația experimentală şi într-un mod 
general de funcţionare a observatorului care este departe de a fi absurd. 
Argumentul central este uşor de formulat: integrarea informaţiei este 
precedată de un proces de selectare a datelor prin alegerea unei strategii 
şi a unui mod de prelucrare a informaţiei. Această selecţie, această 
alegere se operează astfel încât să se răspundă în modul cel mai adecvat 
posibil la situaţia de judecată. Factorii motivationali precum obiectivele 
sau valorile subiectului sunt, prin urmare, o parte constitutivă a acti- 
vitatii de judecare. Să neglijezi aceste aspecte înseamnă să produci 
descrieri parţiale ale proceselor cognitive înseşi!. Şi, de fapt, cercetările 
tradiţionale par să se fi limitat la etapele finale ale prelucrării infor- 
matiei, cele care au loc atunci când problema a fost deja înţeleasă şi a 
fost aplicată o strategie corespunzătoare. 

Zukier postulează că, pentru orice situaţie de judecată, procesul de 
percepţie debutează cu o etapă calificată drept „stipulativă”, în cursul 


1. Un raţionament foarte asemănător a fost dezvoltat de Ginossar şi Trope 
(1980, 1987). 

căreia subiectul analizează situaţia pentru a defini tipul de judecată 
necesar. Etapa stipulativă implică procese selective care determină 
relativa pertinenţă a diferitelor fapte în vederea judecății. Această 
selecţie se poate face deliberat sau nu, adică ea poate fi dirijată de 
subiect în funcţie de obiectivele sale sau, din contra, poate constitui O 
reacţie non-intentionalá la aspecte ale stimulului sau ale contextului’. 
-Zukier consideră că obiectivele observatorului şi reprezentarea pe care 
şi-o face acesta despre sarcină pot determina apelul la una sau alta 
dintre cele două forme distincte de cunoaştere, dintre cele două orientări 
fundamentale în structurarea şi prelucrarea informaţiei : modul para- 
digmatic şi modul narativ. 

Modul paradigmatic corespunde logicii ştiinţifice tradiţionale. Inte- 
resat de legile generale ale relaţiei de cauzalitate, ca şi de propoziţiile 
generale, independente de context, individul este atent la relaţia dintre 
cazurile individuale şi categoriile conceptuale generale. Modul para- 
digmatic subliniază aşadar relaţiile verticale de subordonare, cele dintre 
un membru şi categoria sa. El este extensiv, sacrificand specificitatea si 
exhaustivitatea descrierii în favoarea: unei largi aplicabilităţi a pro- 
poziţiilor sale. | 

Dimpotrivă, modul narativ se referă la logica acţiunii şi a inten- 
tionalitátii umane. El încearcă să ia în considerare mai degrabă motivele 
decât cauzele. Această orientare este orizontală, dezvoltând reguli de 
combinare, de articulare în secvenţe temporale sau în jurul intentiilor. 
Observatorul vizează să „pună laolaltă” informaţia disponibilă într-o 
reprezentare care să aibă coerenţă internă. Modul narativ este deci 


1. Până în prezent, a fost observată în special forma reactivă, pasivă, de 
selecţie — de exemplu, în cercetările despre efectul de amorsare (priming), 
prezentate în capitolul precedent (Higgins, Rholes şi Jones, 1977; Croizet, 
1991). În aceste studii, informaţia căreia i se acordă o atenţie deosebită nu 
este selecționată in mod activ, în funcţie de obiectivele judecății, ci se 
impune prin ea însăşi. În plus, indiferența a fost studiată îndeosebi în relaţie 
cu experienţa anterioară a individului, care include, de exemplu, categoriile, 
prototipurile, schemele sau stereotipurile activate. Cercetarea a vizat rareori 
formele planificate de selectivitate. Totuşi, structurarea informaţiei poate 

‘varia şi în funcţie de intrebuintarea preconizată (Higgins, McCann şi 
Fondacaro, 1982; Hoffman, Mischel şi Baer, 1984; Zajonc, 1960). 

intensiv, centrându-se atât pe diferente, cât şi pe asemănări. El încearcă 
să analizeze diferitele aspecte ale unui fenomen în detrimentul aplica- 
bilitatii, al predictibilitatii. m 
FA Intelegem astfel că cele două moduri au criterii de adevăr diferite. 
În ceea ce priveşte modul paradigmatic, aporturile sale trebuie să 
fie verificabile prin validarea externă, prin proba faptelor. Aporturile 
modului narativ cer, dimpotrivă, o validare internă şi se fondează pe 
verosimilitatea, plauzibilitatea şi coerenţa internă. Prin urmare, cele 
două moduri sunt complementare, dar. ireductibile. Ambele sunt dispo- 
nibile, dar când unul, când altul domină într-un context dat. Unii factori 
interni sau externi pot duce la aplicarea, deliberată sau nu, a unui mod 
în defavoarea celuilalt, împreună cu strategiile: care-i sunt asociate. 
Aceşti factori cuprind obiectivele de judecată, determinantii contextuali 
sau preferinţele individuale persistente pentru un mod sau altul. i 
Una dintre aplicaţiile obişnuite ale distinctiei dintre modurile para- 
digmatice şi cele narative este legată de neglijarea probabilităților a 
priori. Proporția de 70/30 din problema cu inginerii şi avocaţii nu oferă 
nici o informaţie referitoare la un caz anume (cel al lui Dick, în vârstă 
de 30 de ani etc.). Această consideraţie l-a facut pe Zukier să susţină că 
neglijarea probabilităților a priori ar putea rezulta dintr-o confuzie între 
experimentator şi subiecţi la nivelul reprezentării sarcinii. De fapt, dacă 
probabilitățile iniţiale sunt pertinente într-un mod de gândire paradig- 
matică, ele nu au decât o importanţă secundară în modul narativ. Altfel 
spus, dacă participanţii la studiile lui Kahneman şi Tversky (1973) au 
neglijat probabilitățile a priori, asta nu înseamnă că ei sunt insensibili, 
prin însăşi natura lor, la informaţiile de tip statistic. E posibil pur şi 
simplu ca subiecţii să abordeze sarcina într-un mod narativ.. Pentru a 
verifica această posibilitate, Zukier şi Pepitone (1984) reiau problemele 
lui Kahneman şi Tversky (1973), cerând subiecţilor să adopte fie rolul 
unui om de ştiinţă (orientare paradigmaticá), fie rolul unui clinician 
(orientare narativă). Rezultatele sunt clare : subiecţii „clinicieni” reproduc 
pattern-ul clasic, în timp ce „oamenii de ştiinţă” ţin cont de 
probabilitățile iniţiale. Într-o a doua experienţă, autorii arată că variațiile 
în formularea problemei înseşi sunt suficiente pentru a provoca moduri 
de prelucrare diferite şi, prin urmare, de producere a unor răspunsuri 
diferite pentru probleme echivalente. Rezultatele acestor două experienţe 

aratá cá oamenii sunt capabili sá adopte un mod sau altul, ín functie de 
rolul care le este atribuit sau de formularea problemei, pe scurt, in 
funcţie de contextul inferenţei!. a the ui 
În demersul lui Zukier (1986), accentul cade pe sensibilitatea obser- 
vatorului la obiectivele şi la contextul de judecată si deci pe bogăţia 
repertoriului său comportamental. În lumina situaţiei experimentale 
„construite” de subiect, rezultatele, aberante doar din punct de vedere 
“paradigmatic, capătă sens deplin. Suntem astfel foarte aproape de ceea 
ce se petrecea în cercetările lui Schwarz şi Strack asupra chestionarelor. 
Aceste studii arătau, de fapt, că, adesea, contextul întrebării poate oferi 
direcţii de soluţionare şi poate crea condiţiile de desfăşurare a strate- 
giilor speciale. În cazul de faţă, nu este modificat numai răspunsul, ci 
şi tipul de informaţii care vor fi prelucrate. Altfel spus, percepţia este 
direct determinată de modul în care observatorul înţelege sarcina şi 
contextul. Ea nu este afectată numai de o directivă, ci şi de o analiză a 
situaţiei realizată de subiecţi. Încă o dată, analiza unei aparente incom- 
petente a observatorului conduce la evidenţierea unei noi dimensiuni a 
judecății şi la remarcarea unor capacităţi nebănuite ale observatorului. 


Probabilitatile a priori si analiza conversationala 


Subiectii analizează aşadar situaţia de judecată şi îşi adaptează, în 
consecință, modul de percepere. Dar oare tin ei cont, aşa cum este 
cazul in domeniul atributional si în situaţiile de chestionare, de aspectele 
conversationale ? Dacă ar fi aşa, ar trebui ca ei să valorifice cunoaşterea 
regulilor care guvernează comportamentul altor persoane implicate în 
situaţia de judecată. Mai multe cercetări sugerează că aceste aspecte 
conversationale pot influenţa folosirea sau neglijarea probabilităților 
a priori. Altfel spus, subiecţii şi-ar folosi teoriile sociale naive, teoriile 
despre modul în care se presupune că funcţionează celălalt, pentru a 
rezolva situatiile-problemá imaginate de Kahneman şi Tversky (1973). 


1. Această concepţie este foarte apropiată de ideea psihologizării dezvoltată de 
“ Leyens (1983; Leyens, Aspeel şi Marques, 1987; vezi şi Desquay şi 
Donner, 1985), conform căreia stereotipurile ar fi mai ales susceptibile de 
a fi utilizate pentru sarcini sau în situații psihologizante, deoarece ele 

- constituie teorii implicite de personalitate. 

- O astfel del functionare conversational” a fost pusă in evidenţă 
într-o serie de şapte studii realizate de Krosnick, Li şi Lehman (1990). 
În opinia acestor autori, folosirea probabilităților a priori depinde de 
ordinea în care le sunt prezentate subiecţilor diferite informaţii. Într-ade- 
văr, principiile lui Grice (1975) precizează că un locutor ar trebui să 
spună ceea ce el consideră a fi pertinent şi informativ. Ca atare, subiecţii - 
studiilor despre probabilitățile a priori şi-au spus probabil ceva de 
genul : „Primul element de informaţie care mi-a fost dat, proporţia de 
ingineri şi de avocaţi, prezintă implicaţii clare pentru judecata mea. 
Dar mi se dau în plus aceste informaţii personale despre ţinta a cărei 
profesie trebuie să o ghicesc. Or, interlocutorul n-ar trebui să-mi ofere 
informaţia suplimentară decât dacă această informaţie este pertinentă şi 
informativă. Prin urmare, informaţia individuală trebuie să aibă o 
pondere importantă în judecata mea”. - ra: 

În primele trei experienţe efectuate, Krosnick şi colegii săi (1990) 
demonstrează că subiecţii ţin cont mai mult de probabilitățile a priori 
atunci când acestea sunt furnizate după informaţia individuală. Urmă- 
toarele trei cercetări indică faptul că efectul de recentá ar decurge - cel 
putin partial - din modul in care subiecţii interpretează ordinea de 
prezentare a informaţiilor. Într-adevăr, acest efect de recenta se dimi- 
nuează atunci când li se spune subiecţilor că ordinea prezentării celor 
două tipuri de informaţie este determinată în mod aleatoriu. O a şaptea 
cercetare arată că, atunci când două elemente de informaţie cu implicaţii 
contradictorii sunt prezentate sub forma unei conversații, majoritatea 
subiecţilor consideră « că cea de-a doua informaţie este cea mai im- 
portantă.. 

În general, aceste rezultate confirmă ititempfetared lui Krosnick şi a 
colaboratorilor săi (1990). Oamenii folosesc ordinea de prezentare ca 
un indicator al importanţei relative pe care trebuie să o acorde fiecărei 
informaţii. Departe de a dovedi irationalitatea observatorului social, 
acest efect de recentá pare să rezulte într-adevăr dintr-o strategie 
pragmatică, eficace în majoritatea situaţiilor reale de judecată, dar 
defectuoasă în context experimental. De fapt = şi autorii o recunosc - ei 
nu sunt primii care sugerează că pertinenta percepută a probabilităților 
a priori le determină impactul (Ajzen, 1977; Bar-Hillel, 1980). Nou- 
tatea cercetărilor lui Krosnick este aceea că relativa pertinenta a informa- 
tiilor se bazează pe ordinea în care ele sunt oferite subiecţilor si pe 

existenta unei teorii despre functionarea interlocutorului!. Astfel de 
studii au, în primul rând, interesul să pună în evidenţă un nou mod de 
funcționare: pentru a hotărî ponderea pe care O vor acorda fiecărei 
informaţii, subiecţii se bazează pe un criteriu exterior acesteia (pe care-l 
putem numi ,,meta-informatie”), criteriul ce depinde de o teorie generală 
pe care ei şi-au formulat-o cu privire la situaţie (în cazul de faţă, 
cunoaşterea regulilor conversationale). | | 


Judecata socială în perspectivă 


Zukier a arătat cum orientarea observatorului, obiectivele şi rolul său îi 
afectează utilizarea unui tip dat de informaţie, în cazul de faţă proba- 
bilitátile iniţiale. Krosnick şi colegii săi au demonstrat că utilizarea 
probabilităților a priori este în aceeaşi măsură condiţionată de con- 
strângeri de ordin conversational. În ambele cazuri, elementele fara 
legătură imediată cu ţinta determină procesul de judecare şi afectează 
natura informaţiilor luate în considerare. În primul caz, este vorba 
despre elemente proprii observatorului, incluzând şi obiectivele sale. 
În cel de-al doilea, este vorba despre elemente în legătură cu celălalt, 
respectiv analiza aşteptărilor interlocutorului. 

Capitolul consacrat atribuirii cauzale oferise deja ocazia unei abor- 
dări a aceloraşi factori. La Quattrone (1982), ne aducem aminte, ' 
subiecţii inversează eroarea fundamentală de atribuire, deoarece situaţia 
experimentală orientează demersul: inferential mai degrabă spre expli- 
catiile situationale decât spre cele dispozitionale. In cazul lui Wright si 
Wells (1988), eroarea apare atunci cand atitudinea cercetătorului lasă sa 
se înţeleagă că informaţiile disponibile trebuie să fie suficiente pentru a 
forma o opinie, dar dispare in momentul în care participanţii află că ei 
nu deţin, poate, informaţia cerută pentru a răspunde la întrebarea pusă. 


1. Krosnick et al. (1990) observă că ceea ce au evidenţiat ei poate fi clar 
„definit drept un efect caracteristic al cererii experimentale din moment ce, 
după părerea lui Orney (1962, p. 779), caracteristicile cererii reprezintă 
„totalitatea indiciilor care îi furnizează subiectului o ipoteză experimentală”. 
Ceea ce nu limitează cu nimic influenţa rezultatelor înregistrate de ei, 
pentru că important aici este mai mult modul în care subiecţii determină 
această cerere decât faptul că i se supun. 

Aşadar, se pare că avem de-a face cu procese recurente în percepţia 
socială. Dar, dacă ele sunt atât de prezente, aceasta se întâmplă deoarece 
procesele în cauză trimit la un mod de funcţionare general al obser- 
vatorului. Bineînţeles, în cazul de faţă poate să fie vorba doar de a ghici 
cu abilitate la ce se aşteaptă un experimentator neîndemânatic din partea 
subiecţilor. Chiar de n-ar fi vorba decât de asta, procesele implicate 
sunt în mod sigur delicate. Totuşi, se pare că nu putem reduce astfel 
fenomenele evocate în aceste prime două secţiuni. Secţiunea următoare 
le clarifică direcţia şi aprofundează problema regulilor de judecată. . 


De la teorii naive la judecabilitatea socială 


În cadrul lucrărilor lui Schwarz si Strack din domeniul sondajelor de 
opinie întâlnim o profundă repunere în discuţie a punctului de vedere 
introspectionist. Răspunsurile pe care le dăm unui anchetator nu sunt 
informaţii recuperate din memorie. Dimpotrivă, ele sunt cu adevărat 
construite pe baza numeroaselor indicii prezente în situaţia de judecată. 
Fenomene similare au fost puse în evidenţă şi în unele situaţii de 
percepere socială. Fără îndoială, formarea unei judecăţi sociale trece 
prin analizarea unei întregi serii de factori, dintre care unii nu prea au 
legătură cu ţinta judecății. Şi totuşi, suntem noi oare conştienţi de astfel 
de influenţe ? Şi dacă nu, cum am putea să apreciem valoarea propriei 
noastre judecăţi? i 


Conştiinţa proceselor de judecată 


În opinia psihologilor sociali, slaba cunoaştere a proceselor de judecată 
este un fenomen bine stabilit încă din lucrările lui Nissbet şi Wilson 
(1977). Într-o trecere în revistă a problemei rămasă celebră, cei doi au 
parcurs o serie impresionantă de cercetări pentru a arăta că apreciem 
greşit impactul unui stimul asupra comportamentului nostru sau, invers, 
credem în efectul unui stimul în realitate lipsit de influenţă. Aceste două 
erori de apreciere au fost evidenţiate într-o cercetare ingenioasă a lui 
Nissbet şi Bellows (1977). Subiectii trebuie să aprecieze din diferite 
puncte de vedere o candidată la un loc de muncă. Pentru unii subiecţi, 

dosarul candidatei conţine următoarele informaţii suplimentare : are un 
fizic plăcut şi studii superioare strălucite, a vărsat ceaşca de cafea pe ~ 
biroul persoanei care o chestiona, a fost victima unui grav accident de 
maşină. Subiectii trebuie sá indice in ce măsură apreciază ei candidata, 
apoi să-i estimeze inteligenţa. O dată emise judecátile, subiecţii indică 
Şi în ce măsură li se pare că diferitele informaţii le-au influenţat judecata. 

Care sunt rezultatele ? În ceea ce priveşte inteligenţa, subiecţii oferă 
aprecieri corecte ale ponderii diferitelor informaţii. Astfel, reuşita 
universitară este, într-adevăr, aşa cum cred şi ei, factorul decisiv. Din 
contra, ‘subiectii cred că atracţia pe care o resimt faţă de candidată 
depinde: mai mult de reuşita universitară decât de faptul că ea a vărsat 
ceaşca .de cafea. Or, se produce exact contrariul. Nissbet şi Bellows 
(1977) au invitat şi observatori care să ghicească în ce măsură infor- 
matiile manipulate ar fi putut afecta judecata subiecţilor. Acordul cu 
- participanţii este total, ceea ce înseamnă că observatorii se înşală şi ei. 
Întrebarea este deci-urmátoarea : subiecţii au oare un acces privilegiat 
la propriile lor procese de judecatii lar dep nu, cum procedeazá 
subiecţii şi observatorii ? | 

„Răspunsul: lui Nissbet şi Wilson (1977) constă în a face apel A 
teoriile pe care le cultivăm cu privire la propria funcționare cognitivă. 
În opinia cercetătorilor, se pare că există „teorii cauzale a priori” 
referitoare la legăturile dintre un anumit stimul şi un anumit răspuns. 
Dacă un stimul pare influent, subiecţii chiar cred că este influent. 
Pe scurt, nu este vorba decât despre o estimare a plauzibilitatii: „Eu, să 
fiu influenţat de o ceaşcă de cafea vărsată... ? Nu, în nici un caz...” 
„Ah, da... rezultatele ei universitare... Iată ce e important... Sigur că 
am ţinut seama! ”. Subiectii şi observatorii ar proceda exact la fel, 
folosind exact aceleaşi teorii, aceleaşi aprecieri de plauzibilitate. 

Lucrări precum cele evocate până acum demonstrează că observatorul 
social rămâne, în fond, foarte putin conştient de determinantii reali ai 
judecății sale. Pentru a suplini această ignoranță, el se sprijină pe teorii 
referitoare la modul în care se formează impresiile, teorii care pot 
foarte bine să nu corespundă cu realitatea. Fără îndoială că rolul acestor 
teorii este capital. Ele sunt cele care vor oferi observatorului un model 
al situaţiei, care îl vor informa despre originea judecății sale şi despre 
fundamentele încrederii pe care i-o acordă. Aceasta permite, cu 
siguranţă, o funcţionare armonioasă, economică, adaptată exigenţelor 

„ sociale. Uneori, decalajul dintre procesele reale şi cele presupuse duce 
şi la apariţia unor distorsiuni în judecată. 


Modelul Judecabilitatii sociale 


Este posibil să mergem şi mai departe în analiza acestei functionári, 
intorcándu-ne la rezultatele lui Darley şi Gross-(1983), prezentate la 
sfârşitul capitolului 3. În acest studiu, vizionarea filmului în care 
subiecţii o văd pe micuța Hannah în mediul său nu provoacă judecăţi 
stereotipice. Dimpotrivă, e de-ajuns ca după această peliculă să urmeze 
o a doua, în care subiecţii o văd pe Hannah luând parte la un test de 
aptitudine, pentru ca'răspunsurile lor să dezvăluie stereotipurile încon- 
jurătoare. Micuța Hannah, provenită dintr-o suburbie săracă, este „jude- 
cată” ca fiind mai puţin competentă decât mica Hannah din cartierele 
bogate. Darley şi Gross (1983) apreciază că primul film nu poate 
conduce la exprimarea stereotipurilor, deoarece subiecţii respectă regula 
conform căreia.nu putem judeca o persoană doar după apartenenţa ei 
categorială. În cazul celui de-al doilea film, un mecanism de confirmare 
a ipotezei permite amăgirea subiecţilor, iar stereotipurile ies la iveală. 

Dar există şi o altă posibilitate. De ce să nu credem că adăugarea 
celui de-al doilea film poate fi percepută de subiecţi ca fiind condiţia 
care permite exprimarea unei judecăţi? Altfel spus, un mecanism de 
confirmare a ipotezei nu ar fi indispensabil pentru ca fenomenul descris 
de Darley şi Gross să se producă. Plecând de la faptul că subiecţii nu 
ştiu cum. se formează impresiile lor, rezultatele trebuie interpretate 
complet diferit. Tocmai în această constatare îşi are rădăcinile modelul 
„judecabilităţii sociale” (Leyens, Yzerbyt şi Schadron, 1992, 1994; 
Schadron, 1991; Schadron şi Yzerbyt, 1991; Yzerbyt, 1990; pentru 
un istoric, vezi Leyens, Dardenne, Schadron si Yzerbyt, 1995). Ambitia 
modelului este aceea de a explica modul în care judecatile sunt afectate 
de un ansamblu de reguli sociale, ca şi de mijloacele utilizate de 
observator pentru a şti cum satisface el aceste reguli. 

În situaţia lui Darley şi Gross, subiecţii care nu văd decât înregistrarea 
video care o prezintă pe Hannah în mediul său trebuie să cedeze în faţa 
evidenţei : li se cere să judece o persoană precisă, un individ anume, 
dar nu li se dă nici o informaţie care să-l privească personal. Singurul 
element care se detaşează clar este mediul său social. Pentru cei care nu 

văd decât caseta video care înfăţişează o performanţă ambiguă a lui 
Hannah, lucrurile sunt iarăşi foarte clare. Ei nu au suficiente informaţii 
pentru a o judeca. În acord cu Darley şi Gross, am putea crede că 
subiecţii aflaţi în astfel de situaţii îşi dau seama că nu dispun de date 
care le-ar permite să emită o judecată validă, de unde şi abtinerea lor. 
Până aici, foarte bine. Dar tocmai interpretarea a ceea ce se întâmplă cu 
subiecţii care văd ambele secvenţe video se poate îndepărta de explicaţia 
lui Darley şi Gross. 

Fără să negăm faptul că, în acest caz, este implicat un mecanism de 
confirmare de ipoteză, putem să ne gândim că el nu e neapărat necesar 
pentru ca vizionarea celor două filme să suscite o judecată stereotipică. 
De ce? Este de-ajuns să-ţi închipui o clipă că nu se produce nici o 
confirmare de ipoteză şi să te gândeşti la ce se poate întâmpla în 
momentul în care li se cere subiecţilor să emită propria judecată. 
Într-adevăr, ei vor face, implicit, aproximativ următorul raţionament : 
„Părerea mea, referitor la această micuță? Mmmm... Nu-i prea 
limpede, dar... Aş spune mai degrabă că nu pare a fi prea strălucită... 
Da, dar de unde-mi vine impresia asta... Mmmm... Cu siguranţă nu din 
primul film : de-abia o vezi acolo... Păi, când am văzut-o făcând testul 
acela... Da, asta-i, se pare că mi-am făcut această impresie în timpul 
celui de-al doilea film. Deci pot să spun că e mai degrabă mediocră”. 
De ce o asemenea interpretare a demersului subiecţilor? Pur şi 
simplu deoarece acum ştim că aceştia nu sunt deloc conştienţi de 
originea impresiei lor. Experimentatorii au grijă ca cel de-al doilea 
film - sarcina - să fie ambiguu. Nu ne putem face nici o impresie, nu 
putem emite nici o judecată despre el. Dar spectacolul cartierului, al 
şcolii lui Hannah poate provoca o impresie favorabilă sau defavorabilă, 
după caz. Deci e posibil ca, după ce au văzut ambele filme, subiecţii 
să-şi facă deja o impresie, fără să-i poată determina originea. Şi ştim, 
din lucrările lui Nisbett şi Wilson, că recurgerea la teorii naive permite 
acoperirea acestei lacune. În consecinţă, subiecţii pot crede că impresia 
lor provine din a doua secvenţă, pur şi simplu pentru că aşa pare mai 
logic. Tocmai acest film prezintă o informaţie validă, de natură să 
permită construirea unei judecăţi autorizate. , Autorizat” trebuie înţeles 
aici în sensul său literal. Subiectii ar fi ajuns să-şi spună că impresia lor 
despre fetiţă poate fi exprimată, din moment ce aceasta este construită 
după reguli şi corespunde criteriilor de constituire a unei judecăţi 

adecvate. Figura 2 prezintă cele două procese, cel postulat de Darley şi 
Gross (1983) şi cel detaliat până acum. Chiar dacă sunt diferite, ele nu 
se exclud totuşi. Altfel spus, cele două mecanisme pot coexista perfect, 
confirmarea venind să întărească teoria naivă. : . . 


[Al doilea film Date care par” PERSA fuidecătă: 3 
Comportament a ` diagnostice A | | 


zi Proces postulat de Darley şi Gross (1983) 


„Direcţia de 
- judecată - 


Permisiunea — 
de a judeca | 


ho 


Primul film 
“Conţinut al |` 
impresiei 


- Judecată. 


"Al doilea film 
+; |Sursa percepută |. 
a impresiei 


i Interpretarea pe care o dăm rezultatelor lui Darley şi Gross (1983). 
Figura 2 


Poate părea, într-adevăr, imposibil să distingi aceste două procese. 
Este vorba despre faptul că, atunci când oamenii îşi valorifică stereotipul 
pentru a forma o impresie, dar cred că această impresie provine din 
observarea directă a unui individ, ei emit o judecată în ceea ce priveşte 
persoana care corespunde stereotipului. Dar cum să eviti ca această 
observaţie directă să nu fie colorată de un stereotip? Cum să te sustragi 
mecanismului de confirmare a ipotezei ?. Se ştie că orice informaţie se 

pretează la o alterare perceptiva. Cum să stabileşti impactul pe. care îl 
au regulile sociale într-o asemenea situaţie ?- Singura strategie constă în 
a suprima observarea directă a unui comportament considerat pertinent. 
Ne putem oare imagina acest context — cel putin bizar- în care per- 
soanele să creadă că deţin informaţii valide referitoare la cineva atunci 
când ele nu au, de fapt, nici una? Există totuşi o soluţie simplă. 
E de-ajuns să le spui participanţilor că au primit informaţii fără ca ei 
„să-şi dea seama. Altfel. spus,. informaţia este prezentată, chipurile, 
subliminal (Schadron, Yzerbyt, Leyens şi Rocher, 1994, Exp. 1; Yzerbyt, 
Schadron, Leyens şi Rocher, 1994, Exp. 1). po 
Au fost realizate mai multe experienţe, toate concepute pe acelaşi 
tipar. Subiectii ascultă primele momente dintr-o discuţie între o per- 
soană, domnul Henrion, şi un psiholog. Această conversaţie are drept 
scop să convingă subiecţii că Henrion este o persoană reală (aşadar, un 
individ anume, o persoană pentru care regulile de judecată interzic 
judecarea pe baza unui stereotip). Fragmentul este foarte scurt tocmai 
pentru a evita orice colorare a răspunsurilor lui Henrion. De fapt, 
vorbeşte mai mult psihologul, Henrion având numai ocazia de a-şi 
declina identitatea şi profesia. Atunci intervine natura stereotipului. 
Pentru jumătate dintre subiecţi, profesia este aleasă astfel încât să evoce 
introversiunea (de exemplu, un arhivist). Pentru cealaltă jumătate dintre 
subiecţi, profesia indicată sugerează extraversiunea (de exemplu, actor). 
Într-o a doua fază, subiecţii îndeplinesc o sarcină de vigilenta. 
De exemplu, Yzerbyt si colaboratorii săi (1994) utilizează o sarcină de 
ascultare dicotică. Subiectii au căşti şi trebuie să repete ceea ce le spune 
o voce masculină în urechea dreaptă, in timp ce o voce feminină le 
vorbeşte în urechea stângă. Lucrările de psihologie experimentală dove- 
desc incapacitatea subiecţilor de a discerne conţinutul mesajului celei 
de-a doua voci. . f eet 
La sfârşitul îndeplinirii acestei sarcini, jumătate dintre subiecţi află 
că informaţia referitoare la Henrion le-a fost furnizată fără ca ei să ştie, 
în mod subliminal, în timpul sarcinii de vigilenta. Li se spune că vocea 
feminină le-a oferit informaţii despre Henrion, evocând o serie de 
informaţii provenite din discuţia lui cu psihologul. În realitate, textul 
difuzat nu are nici o legătură cu Henrion şi nu poate oferi nici o 
indicație de folos în judecată. Pentru cealaltă jumătate dintre subiecţi, 
nu se face nici un comentariu referitor la sarcina de vigilenţă. Pentru ei, 

aceasta nu are nici o legătură cu Henrion. În continuare, toţi subiecţii 
furnizează impresiile cu sition la Henrion prin completarea unei serii 
de chestionare. 

Conform ipotezelor, subiecţii care cred că au fost „informaţi sub- 
liminal” folosesc mult mai puţin decât ceilalţi răspunsul „Nu ştiu” în 
chestionarul care le este dat. Ei se dovedesc mai încrezători în judecata 
lor. De altfel, aceşti subiecţi „informaţi” emit într-adevăr un profil de 
răspunsuri stereotipice. Henrion pare introvertit, timid atunci când este 
prezentat ca fiind arhivist. El devine stăpân pe sine şi extravertit pentru 
cei care-l cred actor. Această influenţă a stereotipului nu se regăseşte şi 
la ceilalţi subiecţi, cei care nu se cred'corect informaţi. Aprecierile lor 
rămân medii, corespunzând totalei lor ignorante în ceea ce-l priveşte pe 
Henrion. Pe scurt, iluzia de a fi informat conduce la un efect. de 
polarizare şi de încredere în propria putere de judecată. 

Dac-ar ar fi să privim mai îndeaproape, fenomenul evidenţiat în 
acest tip de experienţă este imaginea în oglindă a ceea ce.au obţinut 
Wright şi Wells (1988) în domeniul atribuirii de cauzalitate. Aceşti 
autori le-au spus subiecţilor lor că era posibil ca ei să nu fi fost corect 
informaţi. Aici se produce tocmai inversul. Subiectii s-au abținut să 
judece în cazul lui Wright şi Wells. De astă dată însă, ei exagerează 
impresia referitoare la Henrion. În ambele cazuri, subiecţii reacţionează 
în funcţie de ceea ce li se spune referitor la nivelul lor de informare ; 
aşadar, există o dependenţă faţă de exterior. În experimentul lui Wright 
şi Wells (1988), subiecţii îşi spun că experimentatorul trebuie să se 
aştepte ca ei să emită o judecată, dar pot totuşi să aprecieze că nu deţin 
într-adevăr informaţia. În cercetările despre iluzia de a fi informat, 
subiecţii chiar sunt convinşi că au fost informaţi. Studii complementare 
au confirmat, de altfel, faptul că subiecţii judecă nu pentru că ar crede 
că experimentatorul îi consideră în stare, ci pentru că ei chiar estimează 
că se găsesc în poziţia de a judeca. 

Într-una dintre aceste cercetări (Schadron et al., 1994, Exp. 2), 
trebuia sá se demonstreze că, deşi experimentatorul insă impresia că a 
oferit deja informaţiile necesare pentru a judeca, subiecţii se abtin în 
momentul în care le lipsesc efectiv elementele necesare. Sarcina de 
vigilenţă cuprinde, de această dată, citirea rândurilor impare dintr-un 
text cu misiunea de a repera unele foneme. Experimentatorul întrerupe 
sarcina cu mult înainte de sfârşit, informánd ¡ jumătate dintre subiecţi că 

rândurile pare conțineau aspecte legate de persoana lui Henrion. După 
cum s-a prevăzut, subiecții „informaţi” se feresc să-l judece pe Henrion. 
Ei se îndoiesc chiar mai mult decât subiecţii condiţiei de control. 
Cu siguranţă, evidenţierea regulii pledează aici în favoarea unei prudente 
sporite. Într-un alt studiu (Yzerbyt et al., 1994, Exp. 2), mecanismele 
implicate au fost testate diferit. Ideea era aceea de a se sprijini-pe insusi 
continutul regulii sociale de judecată. Deşi posesia unor informaţii 
referitoare la ţintă ne permite. să judecăm, informaţiile referitoare la 
grupul de apartenenţă nu ar trebui să satisfacă observatorii. Participanţii 
care, la sfârşitul: sarcinii de ascultare dicotică, află că informaţiile 
subliminale se referă la actori în general, sunt mult mai puţin grăbiţi 
să-l considere pe Henrion extravertit decât cei care cred că au primit 
informaţii personale. 

Pentru a înlătura şi ultimele îndoieli, o ultimă serie de cercetări a 
valorificat o procedură de fals detector de minciuni (Yzerbyt, Leyens, 
Corneille şi Geeraerts, 1994). Ca de fiecare dată, o parte dintre subiecţi 
erau determinaţi să se creadă informaţi. Înainte ca aceştia să răspundă 
la chestionare, jumătate dintre subiecţi sunt făcuţi să creadă că o 
aparatură tehnică legată la calculator este capabilă să detecteze even- 
tualele lor minciuni. Iluzia de a fi informat suscită mai multe judecăţi 
stereotipice, chiar şi în prezenţa aşa- -zisului detector de minciuni. 
Pe scurt, aceste rezultate conduc la concluzia că nu toate consecinţele 
iluziei de a fi informat se datorează unei cereri experimentale. 

Pentru a considera, în mod cinstit, că judecata lor este validă, 
subiecţii fac uz de unii indici exteriori. Teoriile lor despre judecată, 
ceea ce le spun alte persoane despre. informaţia primită etc. sunt tot 
atâtea elemente preţioase pentru a şti cum şi-au format impresia. Bine- 
înțeles, si alti cercetători subliniază în ce măsură astfel de indicii 
influenţează emiterea unei judecăţi. Este vorba, în cazul subiectului 
care trebuie să judece, despre determinarea semnificației întrebării, 
a tipului de răspuns aşteptat sau a tipului de informaţie care se presupune 
a fi utilizată pentru a realiza o judecată. Nou aici este faptul că indiciile 
exterioare sunt utilizate de către subiecţi pentru a şti ce trebuiau să facă, 
pentru a cunoaşte valoarea opiniei pe care sunt susceptibili să o ofere. 
Exteriorul este utilizat pentru a ne face o idee despre procesele interne. 
Aceste studii pun deci altfel problema relaţiei dintre observator şi 
propria lui judecată. Chiar dacă observatorul doreşte să-şi controleze 

procesele de judecată pentru a satisface normele sociale care guvernează 
acest domeniu, el nu o poate face decât prin mijloace indirecte. Nefiind 
în contact direct cu procesele sale perceptive, se vede constrâns să 
acţioneze prin inferente, folosindu-şi teoriile şi indicii exterioare infor- 
maţiei (sau indicii „meta-informaţionale”, vezi Schadron, 1991; 
Schadron şi Yzerbyt, 1991 ; Yzerbyt, 1990), ca şi cand s-ar observa pe 
sine. Iată că se adaugă o nouă dimensiune care trebuie luată în consi- 
derare în percepţia socială. Observatorul nu observă numai ţinta şi 
contextul de judecată. El se observă şi pe sine însuşi în timp ce judecă. 
Şi, în toate aceste activităţi, îşi foloseşte teoriile sociale şi psihologice 
naive. | 

Este bine să notăm că acest proces de punere la încercare se alimen- 
tează din indicii foarte diferite. Pentru a stabili validitatea judecății sale, 
observatorul poate utiliza o mare varietate de „trucuri”, o largă paletă 
de mijloace euristice. De exemplu, el poate să ţină cont fie de cunoas- 
terea propriei sale competenţe generale sau de statutul său de expert 
(Caetano, 1995), fie de competenţa sa din domeniul respectiv 
(Guingouain, Gosselin, Guirriec şi Boudeau, 1995). Raționamentul pe 
care-l face observatorul este aproximativ următorul : „Am 0 impresie 
în legătură cu acest contravenient... Şi doar sunt un poliţist competent... 
Impresia mea trebuie să fie corectă... Sigur nu pot fi influenţat de 
prejudecáti...”. Pe vremea sa, celebrul umorist Fernand Raynaud demon- 
strase până unde poate duce acest proces prin creionarea personajului 
unui vameş care-şi justifică poziţiile rasiste prin laitmotivul : „Nu-s un 
imbecil, doar îs vameş”. 


Utilizarea stereotipurilor sociale 


Având în vedere cercetările abordate până în prezent, dimensiunile 
sociale ale judecății exercită o influenţă considerabilă. Aşa cum tocmai 
am observat foarte clar, unele condiţii incită observatorii să emită o 
judecată sau, dimpotrivă, să se abţină. În particular, atunci când sunt 
disponibile informaţii individuale, observatorii acordă mai mult credit 
„propriilor impresii, chiar dacă acestea din urmă se bazează in mare 
măsură pe convingeri-stereotip. Dimpotrivă, orice judecată este 

suspendată atunci când impresia pare bazată numai pe stereotipurile 
înconjurătoare. Nu este prima dată când întâlnim un efect de abţinere în 
judecată. Amintiţi-vă lucrările lui Kahneman şi Tversky (1973) despre 
probabilitățile a priori. În acel context, proporţia de ingineri şi de 
avocaţi nu influenţa răspunsurile subiecţilor decât atunci când ei nu 
dispuneau de nici o altă informaţie. 

Imensa admiraţie a psihologilor sociali pentru lucrările despre proba- 
bilitátile de plecare se explică foarte uşor. Oare nu putem considera 
stereotipurile drept exemplul perfect al probabilităților a priori? Stereo- 
tipurile reprezintă convingerea că o trăsătură, un comportament, o 
caracteristică pot fi întâlnite mai ales în sânul unui grup dat. În această 
calitate, ele constituie o probabilitate a priori de primă importanţă. Dar, 
cu toate că o asemenea analogie nu şochează pe nimeni, trebuie să 
recunoaştem că ea conduce la un paradox pe planul rezultatelor experi- 
mentale. Cum se face atunci cá acest avar cognitiv care este omul 
abandoneazá stereotipurile 1 în momentul în care ajunge in posesia infor- 
matiilor individuale ? Din punctul de vedere al modelului judecabilitatii 
sociale, constatarea nu este mai ‘putin tulburătoare. Iată o situaţie în 
care oamenii informaţi asupra individului se abtin să judece şi par să-şi 
abandoneze stereotipurile. | 

O prezentare a câtorva studii clasice iloni limitarea intrebuintáril 
stereotipurilor - fenomen cunoscut sub numele de efect de diluare — ne 
va permite sá arátám ín continuare ca, si in acest domeniu de cercetare, 
mecanismele prezentate mai sus elucidează şi reconciliază date uneori 
contradictorii. Aşadar, cititorul să ne ierte dacă vom păcătui prin 
redundanţă. Un alt punct de plecare şi un traseu puţin diferit vor duce 
la izolarea aceloraşi procese perceptive şi a aceleiaşi functionari generale 
a observatorului. După ce vor fi trecute în revistă explicaţiile tradiţionale 
ale efectului de diluare, vor reapărea noţiunile de reguli de judecată, de 
conştiinţă a determinantilor judecății, precum si Problema raportului 
dintre cel care judecă şi judecată. 


De la probabilitățile a priori la efectul de diluare 


Numele efectului de diluare li se datorează lui Nisbett, Zukier şi Lemley 
(1981). Iată cum l-au pus ei înşişi în evidență. Într-un prim studiu, ei le 

cer subiecţilor să prezică nivelul de şocuri electrice pe care grupurile de 
studenţi de diferite orientări ar accepta să le primească în timpul unei 
experienţe în psihologie. Aşa cum ne putem aştepta, subiecţii prezic că 
un grup de studenţi politehnişti va accepta un nivel mai ridicat de şocuri 
electrice decât un grup de studenţi la Conservator. La fel, atunci când 
trebuie să aprecieze cantitatea filmelor pe care le-au privit diferite 
grupuri de studenţi, subiecţii consideră că un grup de studenţi la 
literatură engleză a văzut mai multe filme în cursul semestrului decât un 
grup de studenţi la medicină. Aceşti subiecţi nu întâmpină aşadar nici o 
dificultate sau reticenţă în a-şi exprima convingerile în asemenea do- 
menii referitor la grupurile implicate. 

În cu totul alte condiţii, Nisbett şi colegii săi cer altor sen cotă să 
facă aceleaşi preziceri dar, de această dată, referitor la indivizi identi- 
ficaţi prin numele lor şi prin apartenenţa la una dintre cele patru 
categorii de studenţi citați mai înainte (de exemplu: „John V., un 
student politehnist care doreşte să facă o carieră în ingineria aerospa- 
‘{iala”). Rezultatele rămân neschimbate. Subiectii consideră că inginerul 
va accepta mai multe şocuri electrice decât muzicianul şi că literatul a 
văzut mai multe filme decât medicul. Într-un al treilea caz, cercetătorii 
le-au cerut din nou subiecţilor să se lanseze într-o serie de estimări 
referitoare la indivizi identificaţi prin numele şi prin apartenenţa lor. 
Dar între acest caz şi precedentul există o diferenţă foarte importantă : 
subiecţii vizionează filmul unui interviu luat studentilor-tintá. Filmul 
nu oferă decât elemente lipsite de orice valoare informativă în ceea ce 
priveşte judecata cerută (astfel, studentul afirmă că ar fi catolic, amator 
de SF şi de şah etc.). De data aceasta, diferenţele observate în celelalte 
două cazuri nu mai apar. Altfel spus, atunci când subiecţii au ocazia să 
observe studentul într-un interviu, prezicerile nu mai ţin cont de 
convingerile lor referitoare la categoria de apartenenţă a studenţilor 
(Denhaerinck, Leyens şi Yzerbyt, 1989). 

Daca Nisbett şi colegii săi au sugerat numele efectului de diluare, 
meritul de a-l fi evidenţiat îi revine lui Locksley. Demersul acestei 
cercetătoare este în mod explicit bazat pe o definire a stereotipurilor ca 
probabilitáti a priori. Dacă stereotipurile sociale pot fi considerate 
convingeri populare referitoare la distribuirile de caracteristici in grupu- 
rile sociale, Locksley crede că aceste convingeri stereotipice ar trebui 
să se comporte la fel ca toate probabilitățile iniţiale în sarcinile de 

prezicere sau de judecare. Alături de colegii săi Borgida, Brekke şi 
Hepburn (1980), ea vorbeşte despre implicatia cea mai tulburătoare a 
rationamentului său: faptul că stereotipurile sociale ar putea să nu 
exercite un efect la fel de puternic asupra judecăților precum cel 
presupus în mod traditional. Prin urmare, ipoteza. ei este aceea că 
stereotipurile afectează judecăţile indivizilor în măsura in care nu se 
mai cunoaşte deloc categoria socială. Din momentul în care se cunosc 
caracteristici individuale şi subiectiv pertinente, impactul i tg 
ar fi diminuat în mod drastic. 

Pentru a-şi testa ipoteza, Locksley, Borgida, Brekke şi HUA 
(1980, Exp. 2) au ales să se intereseze de stereotipurile sexuale. Pe când 
siguranţa este în mod tipic asociată bărbaţilor, femeile sunt în general 
considerate ca fiind mai mult pasive. În această experienţă, sarcina 
subiecţilor constă în a judeca siguranţa bărbaţilor şi a femeilor în 
general şi în a evalua apoi siguranţa a şase persoane. Două persoane nu 
sunt identificate decât prin nume (masculin sau feminin). Două sunt 
identificate prin numele lor şi prin comportamente diagnostice, adică 
prin comportamente care indică fie siguranţa, fie lipsa siguranţei 
(de exemplu: „deunăzi, Nancy era în clasă... un alt student domina 
discuţia... ea îl întrerupse brusc pentru a participa la discuţie şi pentru 
a-şi exprima propria părere”). Ceilalţi doi sunt identificaţi prin nume şi 
din informaţia non-diagnostică, adică prin comportamente fără legătură 
cu siguranţa (de exemplu : „Ieri, Tom s-a dus la coafor. Avea o întâlnire 
dimineaţa devreme, pentru că avea un curs în ziua aceea...”). Rezultatele 
sunt elocvente. Lipsiti de informatie, subiecţii recurg la stereotipurile 
lor. Acelaşi fenomen se produce atunci când informaţia individuală este 
non-diagnostică. Dimpotrivă, informaţia diagnostică me total 
impactul sexului asupra aprecierii siguranţei. 

Într-un studiu ulterior, Locksley, Hepburn şi Ortiz (1982, Exp.1) 
le-au cerut subiectilor stereotipurile lor referitoare la persoane care 
apreciază mai ales activităţile diurne şi la cele care, dimpotrivă, au mai 
degrabă obisnuinte nocturne. Într-o a doua fază, subiecţii sunt repartizaţi 
la întâmplare în una din cele şase condiţii experimentale prevăzute. 
Trebuie descrise opt ţinte pe baza unor trăsături asociate de obicei 
persoanelor diurne şi nocturne. Într-adevăr, cei opt indivizi sunt descrişi 
fie doar prin categoria lor, fie prin categorie şi prin informaţii diag- 
nostice, fie, în sfârşit, prin categorie şi prin informaţiile non-diagnostice. 

De data aceasta, adăugarea informaţiilor, diagnostice sau nu, permite 
suprimarea efectului de categorizare. Iată deci un ansamblu de rezultate 
care arată că observatorii sunt gata să renunţe la folosirea stereotipurilor 
_ „din momentul în care ţinta judecății lor este individualizată. Acest lucru 
este, fără îndoială, lăudabil, dar nu poate să nu ne surprindă. Într-adevăr, 
cum să explici numeroasele cercetări care dovedesc că stereotipurile 
modifică percepţia unui individ (vezi capitolul 3). Discriminarea există, 
este un fapt indiscutabil. Cum poate ea oare e să coexiste cu un asemenea 
efect de diluare ? 

Dacă ii citeşti pe autorii primelor cercetări despre efectul de diluare, 
explicaţia lor se asociază celei pe care Kahneman şi Tversky (1973) au 
apărat-o pentru a da seamă de neglijarea probabilităților a priori: 
euristica de reprezentativitate. Când. oamenii judecă o persoană, se 
presupune că încep, procesul prin evocarea unui exemplu ideal al com- 
portamentului abordat în întrebare. De exemplu, dacă ni s-ar cere să 
evaluăm cruzimea cuiva, am activa reprezentarea unei persoane crude 
prototipice (de exemplu, un ins mic, subțire, chiar slab, cu părul scurt, 
cu ochi albaştri, cu buzele strânse, căruia îi place să fipe şi să înjosească 
oamenii etc.). Prezenţa unei informaţii suplimentare non-pertinente 
(vârsta, culoarea părului, gusturile artistice...) ar reduce proporţia de 
caracteristici pe care ţinta şi prototipul o au în comun, iar reprezen- 
tativitatea prototipului ar avea astfel de suferit. Altfel spus, acest lucru 
ar diminua asemănarea dintre ţintă si prototip, atrăgând diluarea efec- 
telor informaţiei categoriale. Prin urmare, expresia „efect de diluare” 
descrie foarte bine fenomenul (Sherman şi Corty, 1984). Premisa 
explicatiei i în termeni de euristică de reprezentativitate este aceasta: 
observatorul social este o fiinţă limitată pe plan cognitiv. Pentru a face 
faţă, trebuie să se ascundă în spatele procedeelor iraționale. De aceea, 
el neglijează informaţii absolut pertinente — cel putin acesta este statutul 
pe care îl au în ochii lui -, precum stereotipurile în situaţii în care ele 
sunt, în principiu, aplicabile. 


Despre ce informaţie categorială şi individuală este vorba ? 


Ai şi de ce să te întrebi! Iată-ne într-adevăr AA de irationalitate 
deoarece nu ne folosim stereotipurile, chiar dacá studiile clasice in 
domeniul cognitiei sociale ne acuză de acelaşi defect tocmai pentru că 

le folosim! De fapt, chiar dacă. se. admite explicaţia euristicii de 
reprezentativitate, cum se face că. informaţia individuală nu. antrenează 
întotdeauna un efect de diluare? De ce indivizii sunt judecaţi adesea 
conform imaginii grupului lor de apartenenţă, pe când în alte momente 
cei care judecă ignoră stereotipurile? Ei bine, răspund autorii, totul 
depinde de tipul de informaţie categorială şi de tipul de informaţie 
individuală. | 

Pe la sfârşitul anilor "10, Ajzen sugerează faptul că probabilitățile 
a priori îşi manifestă influenţa dacă o legătură de cauzalitate este 
percepută între ele şi stimulul care urmează a fi judecat (Ajzen, 1977; 
Borgida si Brekke, 1981; Tversky si Kahneman, 1980). Pentru a-si 
susţine punctul de vedere, Ajzen compară impactul probabilităților 
iniţiale după cum acestea sunt sau nu legate de o teorie explicativă. 
De exemplu, într-o experienţă, jumătate dintre subiecţi află că un psiholog 
se interesează de modul în care studenţii reacţionează la reuşita (sau la 
nereuşita) şcolară. În acest cadru, psihologul a intervievat o serie de 
studenţi care urmaseră un curs la Universitatea din Yale. Eşantionul său 
cuprinde 75%, studenţi care au reuşit examenul la acel curs şi 25% 
studenţi care au picat. Subiecţii primesc apoi. informaţii personale 
referitoare la unul dintre studenţi, Gary W. Ei află că acesta este foarte 
inteligent şi foarte motivat sau, dimpotrivă, că nu are decât o inteligenţă 
medie şi este puţin motivat. Subiectii au drept sarcină aprecierea proba- 
bilităţii ca Gary W. să facă parte dintre studenţii care au reuşit la 
examen. Pentru cealaltă jumătate dintre subiecţi, probabilitățile iniţiale 
sunt prezentate diferit. Ei sunt informaţi că 75% dintre studenţii înscrişi 
la curs au reuşit la examen. Ajzen (1977) consideră că această ultimă 
` formulare introduce probabilitățile iniţiale sub o, formă ce corespunde 
teoriilor intuitive ale oamenilor. Acestea sunt probabilitáti „cauzale”. 
Aşa cum s-a prevăzut, subiecţii ţin cont mai mult de probabilitățile 
iniţiale atunci. când ele sunt prezentate în al doilea mod, adică în cazul 
în care acestea dobândesc o valoare de explicaţie. 

Rezultate identice au fost observate şi într-o altă experienţă. 
De această dată, este vorba de determinarea probabilității ca o studentă 
să fi ales un curs de istorie sau de economie. Subiectii fie că află că 
studenta face parte dintr-un eşantion care cuprinde în proporţie de 70% 
studenţi care au ales cursul de istorie, fie li se spune că 70% dintre 
studenţi au ales cursul de istorie. Atunci când probabilitățile iniţiale pot 

fi legate de o explicaţie - popularitatea cursului ~, aceasta influenţează 
mult mai mult estimările subiecţilor. În opinia ‘fai Ajzen, perceptia 
legăturilor de cauzalitate depinde de teoriile naive ale observatorilor 
referitoare la comportamentul omenesc şi, prin urmare, de înțelegerea 
intuitivă a factorilor susceptibili de a cauza comportamentul în discuţie. 

Aceste rezultate au fost reproduse şi atestă că o informaţie de tip 
categorial, aşa cum sunt stereotipurile, este folosită în măsura în care 
între categorie şi comportament au fost stabilite legături de cauzalitate 
plauzibile. Dimpotrivă, ea este ignorată dacă asemenea legături lipsesc 
şi mai ales dacă informaţia individuală pare mai pertinentă. Rolul 
„pertinenţei cauzale” a stereotipului pus în evidenţă de Ajzen (1977) 
implică faptul că observatorul social valorifică unele criterii care îi 
permit să aprecieze (eventual, greşit) dacă poate sau dacă nu poate să 
valorifice probabilitățile a priori. Totul depinde aici de valoarea enorme 
tiei categoriale. n 

În acelaşi mod, se pare că informaţia individuală trebuie să îndepli- 
nească anumite condiţii pentru a suscita efectul de diluare. Astfel, 
pentru Locksley şi colegii săi, absenţa diluării în cazul informaţiei 
non-diagnostice în studiul lor din 1980 era datorată faptului că această 
informaţie nu părea destul de individualizantă. Nu se putea extrage din 
ea impresia unei cunoaşteri mai bune a persoanei. Potrivit lui Zukier şi 
Jennings (1984), latura obişnuită a informaţiei individuale, adică faptul 
că ea desemnează tinta judecății ca fiind un individ absolut banal sau, 
dimpotrivă, excepţional, este hotărâtoare. Cu cât informaţia individuală 
este mai banală, cu atât ţinta se distinge mai mult de prototip. 

Aşa cum consideră Krueger si Rothbart (1988), pertinenta infor- 
matiei individuale joacă un rol la fel de important în fenomenul de 
diluare. În opinia lor, observatorii evaluează această diagnosticitate în 
“mod corect, adică în funcţie de utilitatea sa reală pentru judecata in curs. 
Dimpotrivă, pentru Hilton şi Fein (1989), criteriul folosit de observa- 
torul social pentru a evalua importanţa unei informaţii ar fi mult mai 
superficial. După părerea lor, o informaţie individuală poate suprima 
efectul unui stereotip chiar dacă nu are nici o valoare diagnostică pentru 
judecata în curs. Ceea ce-i determină impactul este nivelul său global de 
diagnosticitate, numit de ei diagnosticitate tipică. De exemplu, dacă 
subiecţii trebuie să aprecieze siguranţa unui student pe nume Bill, 
informaţia „Bill împreună cu doi prieteni au împrumutat două casete 

video cu filme clasice de Fellini pentru a le viziona in week-end” este 
pseudo-pertinentă. Prin acest termen putin barbar, Hilton si Fein (1989) 
vor să spună că o astfel de informatie este utilă pentru numeroase 
judecăţi de personalitate, dar nu şi pentru judecata cerută. Este vorba 
despre o informaţie bogată şi susceptibilă din acest motiv să dilueze un 
stereotip. La polul opus, informaţia „Bob a găsit 20 de-centi lângă 
telefonul cu plată situat în localul studenţesc pe când încerca să tele- 
foneze” este evident non-pertinentă. Hilton şi Fein (1989) sugerează 
astfel că este vorba de o informaţie care nu este de folos niciodată în a-l 
judeca pe celălalt. Ținând seama de sărăcia ei manifestă, nu ar trebui să 
antreneze diluarea aşteptărilor stereotipe. 

Pe scurt, ce putem reţine din ansamblul de reflecţii de mai sus? 
Totul arată că, pentru a suprima impactul unui stereotip, o informaţie 
individuală trebuie să îndeplinească anumite condiţii. Revenim prin 
urmare la o idee asemănătoare celei de judecabilitate socială. În centrul 
tuturor acestor analize se află problema respectării unor reguli referi- 
toare la informaţiile care trebuie folosite într-un tip dat de judecată. 
Obiectivul lucrărilor lui Hilton şi Fein, chiar dacă respectivii autori se 
înscriu într-o altă linie de raţionament, este acela de a aminti că aceste 
„condiţii pot părea îndeplinite, fără a fi de fapt. 


Judecabilitatea socială + diluarea şi polarizarea judecății 


Totul indică faptul că cele două aspecte centrale ale modelului judeca- 
bilității sociale, respectiv existența unor criterii de judecată şi difi- 
cultatea de a le verifica satisfacerea, intervin în efectul de diluare. 
Conform modelului, informația individuală îndeplineşte două funcții. 
Pe de o parte, ea aminteşte observatorilor că ţinta judecății este un 
individ şi, prin urmare, o țintă pentru care nu este bine să aplici pur şi 
Simplu ceea ce se ştie referitor la categoria sa de apartenenţă. Pe de altă 
parte, ea le furnizează aceloraşi observatori impresia că sunt informaţi 
în ceea ce priveşte ţinta. Altfel spus, informaţia individuală iti oferă 
sentimentul că eşti în poziţia de a judeca şi că impresia referitoare la 
- ţintă este, fără îndoială, bazată pe elemente de încredere. O consecinţă 
a acestui dublu impact ar fi că orice factor care atrage atenţia subiecţilor 

asupra slabei pertinente a informaţiei individuale pentru judecata în 
cauză trebuie să reducă exprimarea stereotipului. — 

Yzerbyt, Schadron şi Leyens (1995) au verificat aceste predicții 
într-un studiu foarte simplu. Subiectii sunt însărcinaţi să evalueze 
caracterul de competiţie sau de cooperare al studenţilor de la istorie sau 
de la economie. Într-o primă condiţie, subiecţii trebuie să se pronunţe 
asupra „studentului tipic de la istorie” sau asupra „studentului tipic de 
la economie”. Rezultatele dovedesc că subiecţii îl văd pe primul ca fiind 
cooperativ şi pe cel de-al doilea ca fiind competitiv. În concluzie, 
subiecţii judecă această ţintă teoretic, la modul abstract chiar, conform 
stereotipului celor două categorii. În a doua condiţie, subiecţii trebuie 
să se pronunţe asupra unui student de la istorie sau de la economie după 
ce au primit informaţii pseudo-pertinente (studentul intenţionează să se 
instaleze într-o ţară străină, citeşte benzi desenate, apreciază impre- 
sionismul...). Un pretest a dovedit că această informatie, în pofida 
utilității sale în multe situaţii, nu este deloc diagnostică pentru a evalua 
competitivitatea cuiva. Ca şi subiecţii din primul caz, aceşti subiecţi 
„pseudo-informaţi” judecă studentul în sensul stereotipului. Istoricul 
trece drept cooperativ, iar economistul este perceput ca fiind competitiv. 

Lucrurile se complică puţin pentru un ultim grup de subiecţi. Aceştia 
primesc exact aceleaşi informaţii ca şi colegii lor din a doua condiţie, 
filiera universitară, apoi informaţia pseudo-pertinentă. Totuşi, experi- 
mentatorul le cere să emită nu numai una, ci două judecăţi, prima data 
imediat după primirea informaţiei categoriale, a doua — după primirea 
informaţiei pseudo-pertinente. Conform ipotezelor generate de modelul 
judecabilităţii sociale, subiecţii din această a treia condiţie nu se lasă 
deloc influenţaţi de stereotip nici în prima judecată, nici în a doua. 
Există aici un paradox! Într-adevăr, subiecţii celei de-a doua şi de-a 
treia condiţii primesc aceleaşi informaţii categoriale şi individualizante ; 
totuşi, ei judecă diferit. De ce oare? 

Subiectii care nu emit decât o judecată atunci când au primit întreaga 
informatie dispun de o impresie asupra țintei care provine din stereotip. 
Ei pot atribui această impresie fişei individuale care, la prima vedere, 
pare informativă, deoarece a fost construită pentru a fi pseudo-pertinentá. 
Impresia pare aşadar fondată şi este exprimată de subiecţi. Dar ce s-a 
întâmplat cu subiecţii din cea de-a treia condiție? În momentul în care 
li se cere să judece studentul despre care ei ştiu doar că este economist 

sau istoric, îşi pot spune „Economiştii sunt mai degrabă competitivi, 
cred... dar de aici până la a spune că şi ăsta e... Nu, zău, nu pot spune 
nimic”. Prin urmare, ei se gândesc la stereotip, dar renunţă să-l mai 
folosească.. Acţionând astfel, conştientizează faptul că această opinie 
este deja prezentă în stadiul de fata al procesului. În momentul judecății 
finale, ei pot aşadar să înţeleagă mai uşor că impresia lor se bazează pe 
stereotip, din moment ce au înţeles asta în timpul primei judecăţi. 
Examinarea informaţiei intercalate între cele două judecăţi este, fără 
îndoială, la fel de prudentă şi este mult mai probabil ca ei să descopere 
că nu e decât pseudo-pertinentă. Un alt studiu a permis verificarea 
faptului că informaţia clar non-pertinentá nu duce la o judecată stereo- 
tipică în cazul în care subiecţii trebuie să ia o singură decizie finală pe 
baza ansamblului de informaţii (Yzerbyt, Leyens şi Schadron, 1994). 

Iată deci diferite cazuri de diluare. Pentru abordarea judecabilitátii 
sociale, linia de bază - stereotipul — nu este folosită atunci când subiecţii 
ştiu că au de-a face cu o țintă individuală, dar nu sunt destul de bine 
informaţi în legătură cu ea. Din contra, nu există diluare - stereotipul 
afectează judecata - atunci când impresia subiecţilor, bazată pe stereo- 
tip, poate fi imputată, din greşeală, informaţiei individualizante în 
aparenţă bogată, validă. La urma urmelor, abordarea judecabilitátii 
sociale poate, mai bine decât orice altă explicaţie, să justifice diferitele 
rezultate privind diluarea existente în literatură. Ea este mai cuprin- 
zătoare şi mai economicoasă decât euristica de reprezentativitate, care 
trebuie să integreze tot felul de specificitati ale informaţiilor, ba chiar si 
tot felul de exceptii. Teoria judecabilitatii sociale se aflá totodatá intr-o 
relaţie mai armonioasă cu ceea ce înseamnă percepţia persoanelor: mai 
mult o interacţiune socială care cuprinde reguli decât o sarcină inte- 
lectuală bazată pe calcule sofisticate!. 


1. O preocupare identică marchează lucrările lui Leyens şi Dardenne din 
domeniul confirmării ipotezei. Dardenne şi Leyens (1995) au stabilit astfel 
că indivizii cei mai competenţi pe plan social sunt şi cei care optează pentru 
întrebări confirmatoare, mai ales atunci când situaţia socială îi încurajează. 
Aceste lucrări subliniază valoarea pragmatică a confirmării ipotezei (Leyens, 
Dardenne şi Fiske, 1994; Dardenne, Leyens şi Yzerbyt, 1995a, 1995b). 

Concluzie 


În definitiv, din acest capitol reiese faptul că am greşi dacă am neglija 
dimensiunea socială a judecății sociale. A aprecia că O judecată este 
- socială doar pentru că ţinta sa este unul dintre semenii noşiri impune 
drept model de funcţionare optim modul paradigmatic, cel al logicii reci 
_ a cifrelor. Pentru partizanii unui asemenea punct de vedere, observatorul 
social comite stângăcie după stângăcie. O cu totul altă viziune se 
descoperă când percepţia celuilalt este vizată ca fiind ceea ce este: un 
demers pe deplin social, în care intră în joc obiectivele observatorului 
şi sensibilitatea sa faţă de context. Căci atunci ni se dezvăluie, 
într-adevăr, imaginea unei functionári complexe şi adaptative. 


“Capitola 5 5 


lata in perceperea “grupurilor 


„Cosi fan tutte.” 
-< W.A. Mozart 


- Reputația proastă a stereotipurilor este indiscutabilă. Aceasta este, 
de altfel, pe deplin justificată atunci când stereotipurile participă la 
mârşăvii precum rasismul şi segregatia. În pofida acestui lucru, abor- 
darea cognitiei sociale prezentată . în capitolul trei a demonstrat că 
stereotipurile prezintă şi unele avantaje. Înainte de toate, ele permit 
economisirea resurselor cognitive ale observatorilor. Un asemenea pro- 
ces de simplificare nu este întotdeauna rău în sine, dar devine astfel 
atunci când 'este asociat unui conţinut mai puţin recomandabil. Vom 
devolta aceeaşi distincţie în capitolul de fatá. Nu va fi vorba despre 
conţinutul stereotipurilor ca atare, ci despre procesul de stereotipizare. 
Deşi va fi pusă în evidenţă o dimensiune pozitivă a stereotipurilor, nu 
înseamnă totuşi că paginile ce urmează au drept obiectiv legitimarea 
judecăților rasiste sau sexiste. Care este această dimensiune ? Un anumit 
număr de abordări, clasice, analizate în capitolul întâi, conţineau deja 
ideea că stereotipurile înglobează un potenţial explicativ. Curios lucru, 
acest aspect a fost neglijat în majoritatea lucrărilor provenite din curentul 
cognitiei sociale. Capitolul de faţă va încerca să arate ca dimensiunea 
explicativă se află totuşi în centrul funcţionării stereotipurilor şi a 
stereotipizării (Yzerbyt, Rocher & Schadron, 1995). 

Natura stereotipurilor 


Stereotipurile sunt reprezentări de grupuri. Evident, problema naturii 
unor astfel de reprezentări are legătură cu modul în care ne formám o 
impresie despre indivizi. Însă dacă rolul explicatiei în perceperea indi- 
vizilor se înscrie într-o lungă tradiţie de cercetare, un asemenea punct 
de vedere a avut nevoie de mult timp ca să se impună în domeniul 
stereotipurilor. 

Studiile despre formarea impresiei au arătat de mult că observatorii 
nu se mulţumesc să întocmească simple liste de caracteristici referitoare 
la celălalt. Dimpotrivă, ei integrează aceste informaţii pentru a institui 
ansambluri organizate. Această idee stă la baza dezvoltării noţiunii de 
„teorie implicită de personalitate”. Cel mai adesea, stereotipurile sunt 
considerate ca fiind un ansamblu de trăsături de personalitate, liste de 
caracteristici atribuite membrilor unor grupuri!. Lucrările cele mai 
recente din acest sector modifică oarecum tradiţia. Ele descriu din ce în 
ce mai mult observatorul social ca pe un teoretician care. dă- un sens 
cursurilor pe care le află despre ceilalţi, care explicitează ceea ce-l 
înconjoară. Această evoluţie pe plan teoretic se manifestă îndeosebi în 
conceperea mijloacelor folosite pentru a măsura stereotipurile. Inventa- 
rierea caracterelor naţionale este putin câte putin abandonată şi face loc 
unor metode capabile să pună în ti i structuri manag 


Teoriile implicite de personalitate 


Cum ne formăm impresiile referitoare la persoanele pe care le întâlnim ? 
Această activitate, chiar dacă este o rutină, implică procese foarte 
complexe. Prima constatare care se impune: informaţia pe care o 
primim despre ceilalţi nu ne parvine în bloc, completă şi definitivă. 
O primă întâlnire poate să nu dureze mai mult de câteva clipe. Înregistrăm 
câteva elemente, apoi ne ocupăm de altceva. Regăsim aceeaşi persoană 
mai târziu, după alte întâlniri, cu alte preocupări. Aflăm mai multe 
despre ea, apoi o părăsim din nou... şi tot aşa. În concluzie, informaţiile 


1. Putem să ne gândim şi la comportamente, la înfăţişarea fizică, la avutii, tot 
atâtea elemente ce intervin în descrierea unei categorii de indivizi. 


EXPLICATIA IN PERCEPEREA GRUPURILOR 165 


care constituie” „dosarul” acelei persoane ne sosesc! dispersat, risipite 
printre datele referitoare la alte persoane sau la alte lucruri. În ciuda 
acestui fapt, tot ceea ce are legătură cu acelaşi individ ne apare unificat 
în memorie: Dacă ni-l amintim pe colegul nostru Henrion, ne vine în 
minte un portret complet, şi nu o cârpăceală de indicaţii dezlânate. 

Elementele culese sunt aşadar integrate într-o imagine globală şi 
coerentă. Cercetările referitoare la acest proces au arătat că o asemenea 
coerenţă este atinsă prin unirea elementelor între ele, astfel încât să 
corespundă unele cu altele şi să fie apoi subordonate întregului. Studiile 
au arătat şi faptul că observatorii nu se 'opresc aici. Într-adevăr, în ` 
efortul lor de a ajunge la o impresie integrată, aceştia nu se mulţumesc 
doar să organizeze informaţia primită în mod efectiv. Plecând de la ceea 
ce cunosc deja, ei inferează noi trim Şi Panag date care n-au fost 
observate in mod direct. 

Aceste operatii cognitive erau deja î in centrul primelor studii expe- 
rimentale despre formarea impresiei, realizate de Asch cu aproape 
cincizeci de ani în urmă. Pentru acest gestaltist, este imperios să se 
contureze partea ce-i revine individului în înţelegerea lumii exterioare. 
Într-o serie de experienţe devenite celebre, el le oferă subiecţilor săi un 
număr de trăsături de personalitate şi le cere să-şi închipuie că aceste 
caracteristici aparţin toate uneia şi aceleiaşi persoane. Subiectii trebuie 
apoi să-şi comunice impresiile realizând descrieri calitative ale per- 
soanelor înfăţişate şi alegând o trăsătură din două dintr-o serie de 
perechi de trăsături opuse (,,generos/lipsit de generozitate”, „persistent/ 
instabil” etc.). Asch constată repede că participanţii întâmpină puţine 
dificultăţi în a realiza acest tip de sarcină. El mai observă şi faptul că 
subiecţii săi se pun uşor de acord. O aceeaşi listă de trăsături duce la 
descrieri asemănătoare. De exemplu, o listă care cuprinde doar trăsături 
pozitive (inteligent, îndemânatic, muncitor, călduros, hotărât, practic, 
prudent) lasă subiecţii să înţeleagă că persoana posedă şi alte trăsături 
pozitive. Subiectii cred că persoana descrisă astfel este generoasă, 
sociabilă, serioasă, responsabilă, fericită etc. Pentru a putea astfel infera 
trăsături necunoscute plecând de la o scurtă listă de trăsături, oamenii 
trebuie neapărat să aibă o concepţie despre modul în care trăsăturile „se 
îmbină” în general. Şi se pare că această concepţie este împărtăşită. 

În lista reluată mai sus, toate trăsăturile merg în acelaşi sens. Toate 
sunt evaluate pozitiv. Dar atunci când nu este cazul, oare subiecţii mai 


. 
. 

ajung să unească diferitele părţi ale unei impresii astfel încât să formeze 
un ansamblu armonios ? Datele culese de Asch arată că da şi indică prin 
ce mijloace ajung ei să facă acest lucru. Asch a alcătuit o nouă listă de 
trăsături, mai eterogenă. Lista cuprinde şase adjective dintre care două 
desemnează clar calităţi pozitive, două desemnează clar calităţi negative, 
iar ultimele două pot fi interpretate fie pozitiv, fie negativ. El prezintă 
această listă subiecţilor în două ordini diferite. Pentru jumătate dintre 
subiecţi, lista începe cu două trăsături pozitive, continuă cu cele 
interpretabile şi se termină cu cele negative. Pentru cealaltă jumătate 
dintre subiecţi, lista începe. cu trăsăturile negative şi se termină cu cele 
pozitive. lată cele două prezentări ale listei: 


I. a ea ings fe Nig ana) ah 
II. Invidios/Încăpățânat/Critic/Impulsiv/Muncitor/Inteligent i 


Din nou, Asch cere fiecărui subiect să-şi facă o impresie asupra 
persoanei. El constată că impresia generală depinde mai mult de primele 
trăsături de pe listă decât de ultimele. Este vorba aici despre prima 
ilustrare a fenomenului de întâietate (primacy). În formarea unei im- 
presii, tindem să acordăm o importanţă disproportionatá informaţiei 
primite prima dată. Asch explică acest efect în felul următor: deoarece 
cuvintele din mijlocul listei au şi un sens negativ, şi unul pozitiv, 
percepţia lor este influenţată de „direcţia evaluativă” impusă de primele 
cuvinte ale listei. Altfel spus, trăsăturile din mijloc sunt interpretate şi 
înțelese în mod coerent din papet de vedere evaluativ cu orae trăsături 
de pe listă. 

Interpretarea lui Asch ajunge să afirme că oamenii isi oiii in 
mod real o impresie integrată plecând de la informaţii disparate. Altfel 
spus, trăsăturile individuale devin solidare cu celelalte. şi chiar prin 
aceasta isi schimbă sensul. Demonstratiile experimentale ale acestei 
interpretări sunt numeroase, dar printre ele se află una care fascinează 
prin simplitatea ei. Un grup de studenţi trebuie să-şi formeze o impresie 
despre o persoană ştiind că este inteligentă, muncitoare şi impulsivă. . 
Li se cere apoi să-şi formeze o impresie despre o persoană descrisă ca 
fiind critică, încăpăţânată şi invidioasă. După ce şi-au realizat judecátile, 
subiecţii află că cele două liste descriu de fapt aceeaşi persoană. 
Ei întâmpină atunci mari dificultăţi în a reconcilia cele două impresii. 

Trebuie remarcat faptul că subiecţii din alt grup, cărora li s-au oferit 
toate cele şase trăsături dintr-o dată, nu întâmpină nici o se gal sh in 
a- si face o impresie coerentă despre acea persoană. 

În cursul cercetărilor sale, Asch pune în evidenţă un alt fenoli 
foarte interesant, cunoscut sub numele de efect de „centralitate”. Centra- 
litatea unei trăsături nu se referă la poziţia ei într-o listă, ci la impactul 
ei asupra impresiei globale. Astfel, atunci când „afectuos” este inclus 
_ într-o listă care se bazează în esenţă pe caracteristicile de ordin intelec- 
tual, individului descris: îi sunt asociate numeroase calităţi sociale 
pozitive. Şi invers, atunci când „rece” se află pe listă, sunt reţinute . 
calităţile negative din punct de vedere social. Asch observă că relativa 
bulversare a impresiei este mult mai mică atunci când usile şi 
„morocănos” sunt folosite mai des decât „afectuos” şi „rece”. În opinia 
lui Asch, concluzia este foarte simplă. Unele trăsături sunt „mai” 
centrale şi antrenează apariţia unor categorii de personalitate în jurul 
cărora ar interveni trăsături mai puţin marcate. O altă experienţă de-a 
lui Asch dezvăluie că, atunci când „afectuos” este precedat de „vanitos”, 
„sever”, „fără scrupule”, şi urmat de „superficial”, „invidios” (deci 
exclusiv termeni negativi care:se referă la sfera socială), subiecţii 
aranjează „afectuos” printre trăsăturile cele mai puţin importante ale 
listei. Acelaşi lucru se întâmplă în cazul când „rece” este aşezat în 
mijlocul unei: liste de trăsături pozitive din punct de vedere social. 
Asemenea inconsistente sunt rezolvate de subiecţi în diferite moduri: 
„Presupun că această persoană pare afectuoasă, dar nu este cu adevărat”, 
„Această răceală nu este decât superficială” etc. Pentru a explica 
rezultatele lui Asch, psihologii sociali au început să studieze mai înde- 
aproape concepţiile privitoare la modul în care aceste trăsături „se potri- 
vesc” în ochii subiecţilor. Ei numesc aceste concepţii „teorii implicite 
ale personalităţii” (TIP) (Bruner şi Tagiuri, 1954). Problema centrală 
este aceea de a răspunde la întrebarea: cum funcţionează aceste teorii ? 

În opinia lui Wishner (1960), am exploata relaţiile dintre perechile 
de trăsături. Dacă noi consimtim la a califica pe cineva drept drăguţ, am 
putea probabil să riscăm să spunem că acea persoană este şi cinstită. 
Această inferenţă s-ar face pe baza unui aşa-zis tablou de corelaţii care 
leagă trăsăturile unele de altele şi este stocat în memorie. Pentru a 
înţelege judecátile în termeni de trăsături, Wishner (1960) propune 
aşadar investigarea matricei de corelaţii. Dacă scurta listă de trăsături, 

toate pozitive, prezentată de Asch subiecţilor săi duce la inferente 
puternice ale altor trăsături pozitive, aceasta.se întâmplă datorită celei 
mai simple dintre toate teoriile implicite de personalitate, cea a consis- 
tentei evaluative. Aceasta se poate enunţa astfel: ce e bun merge cu ce 
e bun, ce-i rău stă lângă ce-i rău. Există numeroase dovezi care ne fac 
să credem că oamenii împărtăşesc într-adevăr această convingere şi, 
mai ales, că ea are consecinţe în situaţiile reale. Pentru a nu cita decât 
câteva exemple, Clifford (1975) a observat că unii profesori supraesti- 
mează coeficientul intelectual al şcolarilor frumoşi, iar Dion, Berscheid 
şi Walster (1972) au arătat că fotografiile cele mai atrăgătoare sugerează 
personalităţile cele mai pozitive. Să fim sinceri, este chiar atât de uşor 
sá admiţi că un criminal poate fi un bun tată de familie? moi 

_ Interesându-se de efectul de centralitate, Rosenberg, Nelson si 
Vivekanathan (1968) se vor detaşa de această explicatie. Pentru ei, 
fenomenul nu ar decurge atát din valorificarea relaţiilor dintre trăsături 
luate două câte două, cât din existenţa unei teorii implicite a perso- 
nalităţii, care organizează ansamblul trăsăturilor de personalitate în 
funcţie de două mari axe în mare măsură independente una de cealaltă. 
O primă dimensiune s-ar referi la evaluarea în sfera intelectuală, mergând 
de la stupid până la genial. O a doua ar avea legătură mai degrabă cu 
sfera socială: de la mizantrop la foarte deschis în relaţia cu ceilalţi. 
Independenţa poate fi înțeleasă cu uşurinţă. Putem să. ne imaginăm 
perfect un mizantrop stupid sau genial, ca şi, de altfel, un extravertit 
idiot sau inteligent. În opinia lui Rosenberg şi a colegilor săi (1968), 
efectul de centralitate apare atunci când lista cuprinde diferite trăsături 
dintre care numai o singură trăsătură, care se întâmplă să fie extremă, 
se referă la una dintre cele două dimensiuni. De exemplu, dacă folosim 
un termen care are implicaţii puternice la nivelul sociabilităţii într-o 
listă de trăsături ce implică toate calităţi intelectuale pozitive, impresia 
este aceea a unui personaj fie afectuos şi inteligent, fie, dimpotrivă, 
rece şi machiavelic. Integrarea care se produce trece dincolo de infor- 
mafia dată - în două dimensiuni. În lumina unei asemenea perspective, 
efectele de întâietate şi de centralitate constituie fenomene similare. 
Ambele rezultă din ponderea disproportionatá acordată informaţiei celei 
mai greu de prezis şi deci celei mai informative: cea care vine în 
primul rând sau care nu întreţine decât foarte puţine relaţii cu celelalte 
elemente disponibile. 

„Cele două abordări detaliate mai sus pot fi calificate respectiv drept 
corelationalá şi dimensională. Prima se bazează pe relaţiile dintre 
trăsături, cea de-a doua — pe dimensiunile subiacente. Recent, Anderson 
şi Sedikides (1991) au propus un al treilea demers, tipologic de data 
aceasta. Aşa cum bolile se disting între ele printr-un joc mai mult sau 
mai puţin complex de simptome, dispunem de o panoplie de tipuri 
abstracte de indivizi care se caracterizează printr-o îmbinare de trăsături. 
De exemplu, tipul „marginal” este perceput în general ca fiind rebel, 
nesupus, inconstant, grosolan şi leneş. Această viziune tipologică ne 
permite să înţelegem de ce prezenţa unor „trăsături opuse pe plan 
semantic la acelaşi individ nu pune deloc probleme de judecată obser- 
vatorilor. De exemplu, chiar dacă lenevia este asociată mai degrabă cu 
prostia decât cu inteligenţa, în reprezentarea pe care o avem despre 
artist aceste două trăsături coexistă. Altfel spus, tipul „artist” oferă o. 
explicaţie prezenţei simultane a inteligenţei şi a leneviei. Acest ultim 
mod de a utiliza trăsăturile se singularizează prin caracterul său dinamic 
şi prin importanţa pe care o acordă teoriilor naive ale observatorilor. 

Cele trei viziuni trimit bineînţeles la diferite concepţii ale noţiunii 
de teorie „implicită de personalitate. De remarcat este evoluţia ce le 
caracterizează. În concepţia corelaţională, singura pârghie care permite 
construirea unei impresii este coocurenta trăsăturilor diferite. Din 
perspectiva dimensională, proximitatea într-un spaţiu multidimensional 
constituie criteriul decisiv. În demersul tipologic, cele care ghidează 
formarea impresiei sunt relaţiile cauzale, explicaţiile subiacente. Aşa 
cum va arăta secţiunea următoare, o evoluţie similară caracterizează 
cercetările despre stereotipuri. 


Stereotipurile : de la listele de trăsături la subtipuri 


Până în prezent, numeroasele tehnici elaborate pentru a măsura stereo- 
tipurile nu au fost abordate deloc. Bineînţeles că ne lipseşte aici spaţiul 
necesar pentru a le prezenta detaliat. Pare totuşi interesant să le evocăm 
când pe una, când pe alta, în măsura în care demersurile operaţionale 
adoptate de cercetători relevă opţiunile lor teoretice. Instrumentele de 
măsură trimit la concepţii ce nu pot să nu evoce marile demersuri 
abordate până acum referitor la teoriile implicite de personalitate. 
Prima în „defilarea” tehnicilor de măsurare a stereotipurilor, lista 
de adjective a fost inaugurată de Katz şi Braly încă din 1933 şi reprezintă 

întocmai demersul asociationist. Poate că e necesar să ne amintim 
despre ce este vorba. Cercetătorii prezintă subiecţilor o lungă listă de 
trăsături şi îi invită să selectioneze un anumit număr dintre ele, să zicem 
cinci, care se dovedesc reprezentative pentru un grup social dat. Trăsă- 
turile alese de majoritatea subiecţilor sunt considerate atunci drept 
caracteristicile cele mai strâns asociate imaginii grupului. Fundamentul 
metodei este aşadar acela al coocurentei dintre o trăsătură şi o etichetă 
categorială. Una dintre dificultăţile metodei rezultă din trecerea obli- 
gatorie printr-un număr substanţial de subiecţi pentru a determina lotul 
de trăsături caracteristice. Nu putem nici să apreciem măsura în care cei 
implicaţi cred într-adevăr că ansamblul de membri ai unui grup prezintă 
caracteristica reţinută. În sfârşit, nu putem determina în mod clar dacă 
o trăsătură asociată unui grup distinge într-adevăr acel grup de populaţia 
generală. Să ne închipuim, de exemplu, că am reţine frecvent trăsătura 
»disciplinat” atunci când ni se cere să-i descriem pe germani. Putem să 
tragem concluzia că trăsătura „disciplinat” şi grupul de germani se află, 
cel puţin în viziunea noastră, în strânsă legătură. Totuşi, credem noi 
oare că toţi germanii sunt disciplinati? Considerăm oare că această 
trăsătură îi distinge de alte popoare? Altfel spus, trăsătura de a fi 
„disciplinat” este într-adevăr mai putin frecventă în rândul populaţiei - 
în general — decât la vecinii noştri germanici ? 

Metoda raportului diagnostic propusă de McCauley şi Stitt (1978) 
răspunde satisfăcător la aceste obiecţii. Persoanelor interogate li se cere 
să determine, pe de. o parte, probabilitatea ca o trăsătură să apară în 
rândul populaţiei în general şi, pe de altă parte, probabilitatea ca aceeaşi 
trăsătură să apară în grupul care ne interesează. O diferenţă importantă 
între cele două estimări indică elementele pe care le putem folosi pentru 
a caracteriza grupul. Astfel, dacă apreciem că 80% dintre scoțieni sunt 
_ avari, putem sá considerăm că această trăsătură face parte din stereotipul 
„nostru? Numai dacă stim şi că avaritia pare să fie mai putin prezentă la 
celelalte popoare. În fond, trăsăturile pentru care raportul între: cele 
două probabilităţi se distanțează semnificativ de 1 sunt considerate 
stereotipice. Această abordare numită a raportului diagnostic permite 
reperarea unor trăsături chiar dacă sunt rare in grupul-tintá şi inde- 
părtarea altora chiar dacă majoritatea membrilor din grupul-ţintă le 
posedă. Ceea ce contează este relativa evidentiere a unei trăsături într-un 
grup în raport cu celelalte grupuri. În plus, metoda permite şi calcularea 
unui index de stereotipie individual. Dar, deşi între această abordare şi 

o simplă listă de adjective există diferenţe, rămâne prezentă ideea de 
covariatie între o trăsătură anume şi un grup.. 
În pofida marii lor popularitáti, instrumentele de măsură bazate pe 
abordarea corelaţională nu mai sunt singure in arena. Interpretarea dimen- 
siunilor primitive a lui Brewer (1988), amintită deja in capitolul trei, oferă 
un bun exemplu de concepţie dimensională în sectorul măsurării stereo- 
tipurilor. Acest autor, să ne aducem aminte, consideră că percepţia noastră 
socială se sprijină pe o serie de dimensiuni generice asa cum sunt 
vârsta, sexul şi rasa. Regăsim astfel o preocupare pentru primele dimen- 
siuni care s-ar afla în chiar inima procesului de percepere a celuilalt.. 
În cele din urmă, rămâne indiscutabil că progresele cele mai specta- 
culoase în descrierea convingerilor stereotipe valorifică o abordare zisă 
„ierarhică” calchiată în mod direct pe o concepţie tipologică a stereo- 
tipurilor. Alături de colegii săi Dull şi Lui (1981), Brewer s-a remarcat 
din nou prin strângerea unor date foarte instructive despre tipologia 
naivă, referitoare la persoanele de vârsta a treia. Subiectii americani 
interogati în cadrul acestei cercetări primeau un ansamblu de fotografii 
ce reprezentau persoane în vârstă şi aveau drept misiune să împartă 
fotografiile în atâtea grupuri câte li se păreau lor necesare. Aşa cum se 
aşteptau şi autorii, trei grupuri care corespundeau respectiv tipurilor 
„mami-tati” 7 „senatori bătrâni” şi „persoane în vârstă” se evidenţiază 
foarte clar. Într-un studiu complementar, unii subiecţi primeau trei 
fotografii, toate provenite de la acelaşi tip (ansambluri coerente) sau, 
din contra, care amestecau trei tipuri de persoane în vârstă (ansambluri 
incoerente). Ansamblurile coerente duceau la reprezentări consensuale 
şi mai bogate. Rezultatele îl determină pe Brewer să pledeze în favoarea 
existenţei unor categorii de bază mai puţin generale decât unele dimen- 
siuni precum sexul şi vârsta!. Aceste categorii le permit observatorilor să-şi 
organizeze percepţia în ansambluri mai coerente (Devine şi Baker, 1991). 


1. În aceeaşi ordine de idei, Andersen şi colaboratorii săi (1990) au comparat 
nivelurile ierarhice stabilite în categorizarea celuilalt, niveluri pe care ei le 
califică drept trăsături (de exemplu, ,,cinstit”), cu nivelurile intermediare, care, 
după părerea lor, corespund stereotipurilor sau rolurilor sociale. Ei au putut 
demonstra că stereotipurile evocă nu numai atribute deosebit de bine asociate, 
vizuale şi distinctive, dar şi unele care uşurează demersul cognitiv. Rezultatele 
lor subliniază importanţa tipurilor de persoane în judecata socială (Cantor 
şi Mischel, 1977, 1979; Grant şi Holmes, 1981; Devine şi Baker, 1991). 

După cum observăm, evoluţia tehnicilor de măsurare a stereotipurilor 
descoperă o tendinţă de a li se recunoaşte dimensiunea explicativă. 
Următoarea secţiune va pune în evidenţă tocmai această dimensiune 
de-a lungul a două procese asemănătoare cu cele observate de Asch în 
domeniul formării i impresiei. Primul este legat de tendința de a infera 
mult pornind de la puţină informaţie. Cel de-al doilea priveşte modul în 
care informaţiile contradictorii sunt integrate unei impresii de ansamblu. 
În ambele cazuri, aceste procese nu mai fac referire la reprezentarea 
indivizilor, ci la cea a grupurilor. Şi totuşi, ca şi în cazul perceperii 
indivizilor, munca explicativă a observatorului joacă un rol hotărâtor. 


Stereotipurile ca instrumente de interpretare 


După ce am examinat dimensiunea explicativă a stereotipurilor prin 
măsurarea lor, problema naturii stereotipurilor se pune sub un unghi 
mai dinamic. Pentru a demonstra că stereotipurile reprezintă mai mult 
decât un ansamblu de informaţii legate între ele şi asociate unui grup, 
trebuie să subliniem că stereotipurile aduc informaţii noi, dau un sens 
celor disponibile şi influenţează modul în care sunt administrate contra- 
dictiile. Pe scurt, trebuie să stabilim că stereotipurile constituie adevă- 
rate teorii sociale. - 

Într-un discurs rămas celebru, Martin Luther King vorbeşte despre 
visul său, despre o Americă în care oamenii nu ar mai fi judecaţi după 
culoarea pielii lor,. ci după ceea ce sunt ei cu adevărat. lată deci 
principalul reproş care li se aduce stereotipurilor. Ele mătură în drumul 
lor toate informaţiile care nu sunt consistente, chiar şi acelea care ar 
trebui să ne incite să acordăm mai multă consideraţie individului pe 
care-l întâlnim. "Totuşi, oare întotdeauna se întâmplă aşa ? Curios, tirania 
aşteptărilor stereotipice nu este singurul fenomen observat în cercetările 
despre perceperea celuilalt. Uneori, răspunsurile subiecţilor dezvăluie 
faptul că. ei au fost sensibili la prezenţa informaţiilor care contrazic 
respectivele aşteptări. Dacă examinăm mai îndeaproape aceste lucrări, 
constatăm că inconsistenţele sunt departe de a fi pur şi simplu neglijate 
de observatori. În mod vădit, activitatea explicativă joacă un rol impor- 
tant în reconcilierea informaţiilor contradictorii. 

Imaginati-vá că un prieten vă invită la o serată mondenă. Manifestatiile 
de acest gen nu vă pasionează deloc, deoarece apreciaţi mai mult 
momentele conviviale în compania unor oameni degajaţi. Aici, invitaţii 
sunt toţi necunoscuţi. Aşa cum am putea bănui, prietenul dumneavoastră 
v-a informat pe larg. Şi este foarte probabil ca o parte dintre indicaţiile 
pe care vi le-a oferit să aibă un caracter stereotip. Cutare este informa- 
tician, celălalt un medic cu idei ecologiste şi altul e profesor universitar. 
Curriculum-ul este uneori mai detaliat, dar de regulă portretul este 
trasat în mare. Întâlniţi acelaşi fenomen şi când sosiți la fata locului. 
Încercaţi să vă faceţi o părere despre stilul oamenilor pe care-i veţi 
întâlni. Atributele vestimentare şi aspectul general al invitaţilor consti- 
tuie o sursă prețioasă de informaţii. Într-o asemenea situaţie, cunoş- 
tintele dumneavoastră stereotipice vă informează asupra sg şi vă 
permit să vă adaptati reacţiile. 

- Dacă ar fi sá ne luăm după metafora avarului cognitiv, obiectivul 
categorizării ar consta în simplificarea demersului de înțelegere a 
mediului, îngreunat de capacitățile noastre de prelucrare limitate. Acest 
punct de vedere nu dă dreptate ideilor lui Bruner (1957), reprezentantul 
cel mai de seamă al curentului New Look, pentru care categoriile 
vizează îmbogățirea percepției noastre printr-o reprezentare selectivă, 
dar veridică a mediului. În opinia acestui autor, categorizarea trece 
dincolo de informaţie pentru a-i conferi un sens, o semnificaţie. 

Aproape în aceiaşi termeni, Medin (1988, pp. 121-122) repune în 
discuţie explicaţia clasică a folosirii stereotipurilor. Nu mai e vorba aici 
despre camuflarea incapacității de a face faţă complexităţii mediului. 
Dimpotrivă! „Din câte ştiu”, scrie acest autor, „nimeni n-a identificat 
vreodată o tulburare mnezică proprie faptului că cineva ar fi înma- 
gazinat un număr atât de. mare de informaţii încât s-ar afla în incapa- 
citatea de a mai înregistra evenimente noi... Cred că o categorizare, şi 
prin asta înţeleg şi categorizarea socială, serveşte cu prioritate pentru a 
face faţă lipsei şi nicidecum excesului de informaţie. E posibil să 
descoperim. că suntem dezarmati în ceea ce priveşte modul de a inter- 
acţiona cu un necunoscut dacă nu putem genera aşteptări referitoare la 
felul în Care persoana va gândi şi va acţiona. De fapt, se pare că oamenii 
sunt atenţi la numeroase surse informaţionale tocmai pentru a-şi îmbună- 
táti exactitatea predictiilor.” 

Reluând ceea ce au scris Bruner (1957) şi Medin (1988), Oakes şi 
Turner (1990) se opun şi ei concepției clasice, conform căreia stereo- 
tipurile ar avea drept funcţie evitarea supraîncărcării cognitive. În opinia 
lor, categorizarea nu este un mod de a rezolva o problemă de exces de 
informaţie, ci mai degrabă unul de a face faţă lipsei de informaţie. 
Într-adevăr, dacă fiecare persoană pe care o întâlnim ar fi considerată 
unică, nu am avea nici o bază care să ne permită generarea unor 
predicții. Ne-am trezi confruntati mai degrabă cu o problemă de igno- 
ran{a decât cu un exces de informatie. Dificultatea in care ne-am afla ar 
fi comparabilă cu cea a unui medic care s-ar confrunta în timpul fiecărei 
consultaţii cu o boală necunoscută, complet diferită de toate cele 
diagnosticate până atunci. Categoriile sunt aşadar surse utile de infor- 
matie. Ele pot fi folosite pentru a compensa un deficit de informatie. 
Fie! Dar cum stim care categorie este utili in situatia dati? Pentru a 
răspunde la această întrebare, trebuie in primul rând să cunoaştem ce 
anume sunt ele capabile să aducă nou, fapt care ne obligă să ne aplecăm 
asupra noţiunii de categorizare. 


De la similitudine la explicație - 


Cercetările asupra categorizării sociale prezentate în primul capitol 
datorează enorm progreselor teoretice şi empirice realizate în psihologia 
cognitivă. În 1978, Rosch provoacă o adevărată revoluţie a mentali- 
tăţilor. Ea propune abandonarea viziunii clasice asupra conceptelor, 
conform căreia acestea sunt definite de o serie de atribute, toate necesare 
şi împreună suficiente. Oamenii dispun de o reprezentare a membrului 
—prototipic al categoriei - de exemplu, cea a călugărilor - şi apreciază în 
ce măsură un nou candidat se apropie de acest prototip. Examinarea 
atentă a similitudinilor şi a diferenţelor la nivelul unei serii de atribute 
permite luarea unei decizii de ordin probabilistic : „Este cu siguranţă 
un călugăr” ; „Este, se pare, un călugăr” ; „Cred că mai degrabă este 
vorba de un preot”. 

În viziunea lui Rosch, obiectele care trebuie categorizate se află în 
centrul problemei. Oamenii văd păsările şi mamiferele aşa cum le văd 
pentru că membrii fiecăreia dintre aceste categorii împărtăşesc un 

ansamblu de caracteristici, iar suprapunerea lor este minimală. Prin 
urmare, argumentul este acela că membrii unei categorii se aseamănă 
între ei şi diferă de membrii altor categorii într-un mod care rămâne 
independent de observator. O vacă şi un cal fac parte din aceeaşi 
categorie a mamiferelor, deoarece ele sunt într-o oarecare măsură 
„aceleaşi”. Pe scurt, abordarea prototipică este centrată pe obiect. 
Este şi cazul abordării pe exemplare, o concurentă directă a abordării 
prototipice. În abordarea pe exemplare, categorizarea are la bază o 
comparaţie între candidat şi unul dintre reprezentanţii categoriei stocat 
în memorie. Totuşi, postulatul fundamental referitor la rolul obiectului 
nu s-a modificat deloc (Smith şi Medin, 1991). 

- Lucrurile se schimbă atunci când Barsalou (1987, 1991) introduce 
ideea că obiectivele observatorului modulează procesul de categorizare. 
Barsalou observă că oamenilor nu li se pare dificil să selectioneze 
obiectele pe care le pot oferi cu ocazia unei aniversări'sau pe cele care 
trebuie salvate în timpul unui incendiu la domiciliu. Ne este greu să 
credem că oamenii umblă cu aceste categorii gata de a fi folosite, 
stocate în capul lor. Smith şi Zarăte (1990, 1992; Smith, 1990) au 
avansat acelaşi argument şi în sfera socială: obiectivele momentane ale 
individului influenţează modul în care el îl categorizează pe celălalt. 
În aceste concepţii mai dinamice, poziţia privilegiată a obiectului este: 
ameninţată şi observatorul se trezeşte iarăşi cu un rol deloc de neglijat 
în procesul de categorizare. Rămâne însă o problemă fundamentală : 
aceea a procesului de comparare. Cum se descurcă observatorii pentru 
a stabili asemănarea dintre un candidat la categorizare şi o categorie 
specifică ? Mai exact, cum putem înţelege ce atribut anume intervine în 
procesul de comparare ? De ce faptul de a da naştere unor pui într-un 
fel sau altul joacă un rol preponderent în tipologia lumii animale şi mă 
determină să clasez vaca şi calul în categoria mamiferelor? Problema 
constrângerilor exercitate asupra asemănării capătă un sens deplin 
atunci când observăm în ce măsură asemănarea dintre două obiecte 
depinde de contextul în care se înscrie comparatia (Tversky,: 1977). 
Austria seamănă mai mult cu Suedia decât Ungaria sau Polonia. Dacă 
înlocuim Polonia cu Norvegia, Austria seamănă acum mai mult cu 
Ungaria decât cu celelalte două ţări. De fapt, două obiecte luate la 
întâmplare pot întotdeauna să pară asemănătoare cu condiţia să se reţină 

criteriile corespunzătoare. A acorda un rol conducător asemănării dintre 
caracterele de suprafaţă este aşadar un demers dintre cele mai riscante!. 
„Pentru a fine cont de ansamblul criticilor aduse noţiunii de simili- 
tudine, Murphy si Medin (1985) propun interpretarea similitudinii de 
suprafaţă între obiecte mai degrabă ca un produs decât ca o cauză a 
coerentei conceptelor noastre. Două lucruri sunt considerate asemă- 
nătoare deoarece avem o: teorie bună care îndreptăţeşte regruparea 
acestor elemente într-o singură categorie (Medin, 1989; Murphy şi 
Spalding, 1995). Enigma dinozaurilor permite concretizarea lucrurilor. 
Nu ştim cu exactitate ce erau dinozaurii. Cu puţin timp în urmă, 
dinozaurii erau consideraţi strămoşii reptilelor. Comportamentul lor era 
descris prin raportarea la această teorie. Pornind de aici, o mulţime de 
asemănări ni se par foarte întemeiate. Aceste animale nu ştiau ce-i aceea 
termoreglare. Prin urmare, se mişcau foarte încet şi evitau regiunile reci.. 
Ca şi reptilele, acordau puţină importanţă progeniturii lor etc. Dar iată 
că o nouă teorie câştigă teren: dinozaurii ar fi strămoşii: păsărilor. 
Perspectiva asupra asemănărilor se schimbă radieal. Şi nu numai că 
sunt revizuite speculaţiile anterioare, dar se aduc şi elemente doveditoare 
‘care susţin noua viziune. Astfel, proporţia prădătoarelor printre dino- 
zauri era atât de mare, încât aceste animale trebuie să fi avut sângele 
cald. Dinozaurii sunt căutaţi şi găsiţi în regiuni extrem de reci. Unii 
dintre ei migrau pe distanţe enorme etc. Explicaţia care susţine categoria 
şi care se situează la un nivel foarte profund permite evidenţierea unor 
caracteristici de suprafaţă, cele care pot fi observate la prima vedere. 
Această perspectivă se bazează pe cunoştinţele observatorului şi le 
conferă un rol întru totul nou şi central în stabilirea coerentei concep- 
“telor. Într-o cercetare amuzantă, Medin si Shoben (1988) au demonstrat 
că oamenii consideră „părul alb” şi „părul cărunt” ca fiind mai asemă- 
nătoare decât „părul cărunt” şi „părul negru”, dar că „nori albi” şi 
„Nori cenuşii” seamănă mai puţin decât „nori cenuşii” şi „nori negri”. 
"În mod evident, existenţa unei teorii a îmbătrânirii în primul caz şi a 


1. Aşa cum o dovedeşte şi dialogul următor, citat de Cialdini (1998, p. 256), 
dintre un animator de televiziune cu un picior amputat, pe nume Pine, şi 
cântăreţul Frank Zappa : 

„ - Pine: Dacă ar fi să má iau după părul dumneavoastră = sunteţi fata. 
- Zappa: Dac-ar fi să mă iau după piciorul dumneavoastră de lemn, sunteţi 
o masa”, 

uneia despre meteorologie în cel de-al doilea explică acest rezultat. Pe: 
plan general, nu similitudinea de suprafaţă este cea care produce o 
coerenţă teoretică în sânul unei categorii, ci mai degrabă teoriile 
explicative ale observatorului. 

Punerea în discuţie a statutului similitudinii în categorizarea unui 
obiect nu l-a constrâns totuşi pe. Medin (1989) să renunţe la această 
noţiune. Dacă am elimina orice referinţă la similitudine, categoriile ar 
avea la bază numai teoriile observatorilor. Ne-am afla atunci într-o 
„Situaţie la fel de delicată ca şi atunci când similitudinea ar intra singură 
în joc, deoarece, singure, teoriile nu oferă mai multe constrângeri decât 
„similitudinea. O cale de ieşire elegantă şi intuitiv plauzibilă constă în a 
aştepta ca similitudinea să ne constrángá teoriile. În acest sens, teoria 
explicativă şi similitudinile de suprafaţă îşi unesc eforturile pentru a 
„ghida procesul de categorizare. În opinia lui Medin (1989), acest raport 
între caracteristicile de suprafaţă şi atributele subiacente este cel care 
susţine ceea ce el numeşte esentialism psihologic. Utilizând acest concept, 
Medin vrea să arate că observatorii acţionează ca şi cum obiectele ar 
avea o adevărată natură - esenţa lor — care le face să fie ceea ce sunt. 
În concluzie, oamenii pariază pe faptul că ceea ce se aseamănă împăr- 
tăşeşte proprietăţi profunde. 

Concepţia esentialismului psihologic priveste prin urmare catego- 
rizarea conceptelor ca pe 0 aplicare a teoriilor noastre. O categorie 
prezintă o relaţie explicativă suficientă cu un obiect doar atunci când ea 
poate fi evocată, şi nu atunci când corespunde atributelor acelui obiect. 
„Care sunt acum implicaţiile acestei caracteristici a categoriilor în ceea 
ce priveste modul cum sunt utilizate şi impactul asupra percepţiei? 

În măsura în care activitatea explicativă se află în centrul procesului 
de categorizare socială, categoriile oferă observatorului social un instru- 
ment de explicare. Ce va face el, cum va folosi el acest instrument? 
După cum putem bănui, activitatea explicativă afectează perceperea 
categoriei şi contribuie la permanenţa convingerilor stereotipe. Nu este 
de mirare că această activitate explicativă este tangibilă în cel mai înalt 
grad atunci când observatorii întâlnesc indivizi care prezintă caracte- 
ristici conflictuale. În acest tip de situaţii, explicaţia vizează restaurarea 
coerentei. Ea poate juca şi un rol în menţinerea convingerilor categoriale 
afectate de prezentarea unor excepţii. În sfârşit, urmele activităţii de 
explicare pot fi reperate la nivelul memoriei elementelor constitutive ale 
judecății. 

Faptul că stereotipurile orientează examinarea noilor informaţii este o 
constatare cel puţin banală (vezi capitolul 3). Unele lucrări recente 
subliniază totuşi într-un mod mai neobişnuit aportul activităţii explica- . 
tive în procesul de confirmare a stereotipurilor. Un studiu realizat de 
Wittenbrink, Gist şi Hilton (1994) oferă un bun exemplu în acest sens. 
Respectivii autori au avut ideea de a pune în lumină două mari tipuri de 
modele cauzale, teorii naive am putea spune, cultivate de americanii de 
rasă albă cu privire la compatrioţii lor de rasă neagră. Într-un prim 
model, americanii de rasă neagră sunt consideraţi responsabili pentru 
condiţia lor. Absența motivatiei şi a valorilor adecvate constituie prin- 
cipala cauză a incapacității lor de a reuşi în societatea americană. 
Dimpotrivă, cel de-al doilea model avansează ideea că unele dezavantaje 
structurale — lipsa ofertei de muncă, un sistem educativ deficitar etc. - 
duc negrii la faliment economic şi generează un statut social denigrat. 
in timp ce in primul model negrii apar ca responsabili de problemele 
rasiale, cel de-al doilea îi prezintă ca fiind victimele discriminării. 
Din punct de vedere al conţinutului stereotipului, în ambele modele, 
numeroase elemente comune le sunt atribuite negrilor. Astfel, de exemplu, 
„negrii sunt în ambele cazuri caracterizați drept indivizi slab instruiți. 
Totuşi, modelul responsabilităţii insistă asupra limitelor intelectuale şi 
asupra lipsei de motivaţie a negrilor punând la îndoială şi utilitatea unei 
ameliorári a mediului lor scolar. La polul opus, modelul victimei 
avansează potenţialul real al negrilor şi insuficientele investiţiei in 
materie de educaţie. j 

Într-o serie de lucrări foarte interesante despre ceea ce el numeşte 
persistenta convingerilor, Anderson (1982, 1983) a ilustrat impactul 
explicației asupra menținerii stereotipurilor. Astfel, subiecții lui 
Anderson, Lepper si Ross (1980) au putut examina descrierile referi- 
toare la cariera a doi pompieri, care arătau foarte clar că asumarea 
riscului constituie un bun factor predictiv al succesului profesional sau, 
dimpotrivă, al eşecului profesional. Atunci când subiecţii află că 
descrierile sunt în întregime fictive, ei continuă să creadă în soliditatea 
relaţiei dintre asumarea riscului şi succesul sau eşecul în cariera de 
pompier. Foarte interesant este că jumătate dintre participanţi sunt 
invitaţi să ofere explicaţii care să justifice descrierile. Tocmai ei se arată 


EXPLICAȚIA ÎN PERCEPEREA GRUPURILOR 179 


cei mai reticenti în a pune la îndoială relaţia prezentată în descriere. 
Unul dintre avantajele majore ale acestei cercetări este că cele două 
teorii care unesc preferința pentru risc cu succesul în cariera de pompier . 
au fost propuse unor subiecţi care nu ştiau mare lucru despre;această 
problemă. Rezultatele oferă aşadar o mărturie deosebit de convingătoare 
despre faptul că teoriile sunt capabile să se perpetueze atunci când sunt 
susţinute de un cadru explicativ (Ross, Lepper şi Hubbard, 1975). 

Funcționarea unei categorii bazate pe o explicaţie ar putea fi mult 
mai complexă decât cea a uneia bazate pe similitudinea elementelor sale. 
Într-o asemenea concepţie, prelucrarea unor informaţii contradictorii 
cu aşteptările noastre devine un proces cu totul diferit. De fapt, dacă o 
categorizare socială trebuie privită ca fiind o aplicare a teoriilor noastre, 
unele proprietăţi ale persoanelor nu numai că vor fi mai evidente decât 
altele, dar se vor afla şi mai mult în centrul teoriilor noastre. Şi acest 
lucru poate afecta modul în care vor fi rezolvate incoerentele. Pentru a 
lua numai un exemplu din domeniul obiectelor, proprietatea de „a fi 
curbat”. caracterizează atât bananele, cât şi bumerangul, dar pare a fi 
mai semnificativă pentru acesta din urmă. Medin (1988) stabileşte o 
paralelă între această consideraţie şi studiul lui Asch şi: Zukier (1984), 
în care participanţii citeau, descrierile în aparenţă. incoerente ale unei 
persoane necunoscute. De exemplu, ei puteau afla că acea persoană era 
şi drăguță, şi răzbunătoare. În ansamblu, subiecţii nu au întâmpinat 
dificultăţi în a integra aceste descrieri contradictorii. Printre diferitele 
strategii pe care le-au folosit şi pe care Asch şi Zukier (1984) le-au 
identificat, una dintre cele mai obişnuite era aceea de a face o proprietate 
să devină mai centrală decât cealaltă. De exemplu, în cazul persoanei 
„drăguţe şi rázbunátoare”, o rezolvare tipică era aceea de a presupune 
că aceasta era de fapt răzbunătoare din fire şi că gentilejea nu reprezenta 
decât un mijloc de a- şi atinge scopurile. 

Confruntaţi cu mai multe informaţii contradictorii, ca in cazul în 
care persoana face parte din două grupuri sociale incompatibile în 
aparenţă, observatorii pot la fel de bine să dea dovadă de imaginaţie şi 
să se gândească la noi proprietăţi, absente în categoriile sociale de 
origine. Într-o serie de experienţe, Kunda şi colegii săi (Kunda, Miller 
şi Claire, 1990) au demonstrat că oamenii sunt capabili să-şi formeze o 
impresie coerentă despre cineva în pofida asociaţiilor lui surprinzătoare. 
Într-una dintre cercetări, participanţii trebuie pur şi simplu să-şi destăinuie 

aşteptările referitoare la o persoană declarată membră a unei categorii 
(un licenţiat la Harvard), a alteia (un dulgher) sau a'ambelor în acelaşi- 
timp (un dulgher licențiat la Harvard). Rezultatele sunt foarte clare si 
subliniază activitatea explicativă a subiecţilor, O tendinţă recurentă a 
subiecţilor este aceea de a imagina proprietăţi emergente, total absente 
din categoriile luate izolat. Astfel, subiecţii percep dulgherul licenţiat la 
Harvard ca fiind un nonconformist şi un altruist, două caracteristici pe 
care ei nu le menţionează nici pentru dulgheri, nici pentru licentiatii la 
Harvard. - Ti T 


Gestionarea excepțiilor 


Cu toate că aşteptările şterg adesea inconsistentele întâlnite în drumul 
lor, un astfel de scenariu nu este inelùctabil. Totul se petrece oarecum . 
în maniera influenţei exercitate de o minoritate. Dacă opoziţia este 
destul de „consistentă”, trebuie să se ia act de acest lucru (Moscovici, 
1979). Dacă presupunem că inconsistenta nu poate fi considerată lipsită 
de seriozitate, problema constă în determinarea modului în care ea este 
integrată in cunoştinţele noastre anterioare. Altfel spus, care sunt meca- 
nismele de generalizare care reglează modificarea stereotipurilor ? 
Cercetătorii în domeniul cognitiei sociale sugerează trei modele cogni- 
tive în această privinţă (Hewstone, 1989b, 1994). 

~ Modelul contabilului sugerează că observatorii îşi alterează stereo- 
tipul pe măsură ce sunt confruntati cu informaţii contradictorii. Dacă 
obişnuim să considerăm avare persoanele în vârstă, fiecare întâlnire cu 
O persoană în vârstă generoasă ne oferă ocazia de a modifica treptat 
sentimentul pe care îl avem referitor la oamenii de vârsta a' treia. 
Acumularea unor asemenea experienţe pozitive este de natură să corec- 
teze semnificativ imaginea pe care ne-o facem despre acest grup. În ceea 
ce priveşte modelul contabilului, schimbarea stereotipului ar da dreptate 
informaţiilor inconsistente adunate (Rothbart, 1981). 

Modelul conversiunii propune o cu totul altă formulă (Rothbart, 1981). 
Stereotipurile noastre ar rămâne impermeabile la informaţiile slab 
inconsistente. Din contra, expunerea la elemente puternic opuse aştep- 
tărilor noastre stereotipe ar antrena o transformare radicală a stereo- 
tipurilor vizate. Ar fi vorba aşadar despre o reacţie de tipul totul sau 
nimic. 

Modelul subtipizării oferă un al treilea mod de schimbare a 
stereotipurilor. Conform acestui model, contradicţiile fac loc unor 
discriminări din ce în ce mai fine în sânul grupului stereotip. Această 
reacţie este cu atât mai comodă cu cât contradicţiile se referă la un 
număr restrâns de indivizi şi cu cât va fi mai posibilă crearea unei 
(sub)categorii. În fond, modelul subtipizării nu se referă la o schimbare 
efectivă a stereotipului decât în cazul în care inconsistentele sunt relativ 
dispersate la membrii grupului. De exemplu, ne schimbăm mai mult 
concepţia în ceea ce priveşte persoanele în vârstă dacă observăm mici 
gesturi de generozitate la diferite persoane de vârsta a treia decât dacă 
întâlnim un mic număr de indivizi în vârstă care se singularizează 
printr-o mare generozitate. În primul caz, modelul propune o modificare 
a stereotipului global. În cel de-al doilea caz, se creează un subtip care 
înglobează reprezentanţii inconsistenti şi stereotipul global se păstrează. 
Trebuie să remarcăm că modelele conversiei şi ale subtipizării adoptă o 
poziţie diametral opusă în ceea ce priveşte consecinţele întâlnirii cu un 
reprezentant foarte consistent. În timp ce modelul conversiei prezice o 
modificare dramatică a aşteptărilor, la modelul subtipizării, care afirmă 
că acest individ va fi pur şi simplu considerat O > apa se owe 
“tocmai contrariul. 

Weber şi Crocker (1983) nu sunt primii care s-au aplecat asupra 
viabilitátii relative a celor trei modele teoretice, dar aceşti autori au 
lăsat moştenire principiul experimental cel mai productiv pentru a trata 
problema î în discuţie. În ceca ce-i privea pe subiecţi, era vorba despre 
examinarea, una câte una, a informaţiilor referitoare la membrii unui 
grup de şase sau de treizeci de persoane. În plus, informaţiile incon- 
sistente erau dispersate în ansamblul de membri 'sau, dimpotrivă, erau 
concentrate numai la câţiva reprezentanţi. Mai întâi, datele arată că, 
atunci când informaţiile inconsistente sunt dispersate, subiecţii îşi 
schimbă cu atât mai mult stereotipul cu cât au fost confruntaţi cu un 
mare număr de indivizi inconsistenţi. Un astfel de pattern confirmă 
previziunile provenite din modelul contabilului. Celălalt rezultat impor- 
tant: concentrarea informaţiilor inconsistente la câţiva indivizi face loc 
unor schimbări mult mai puţin numeroase ale stereotipului decât atunci 
când informaţia este dispersată în ansamblul reprezentanţilor grupului. 
Trebuie să observăm că, dacă luăm ca termen de comparaţie o condiţie 
de control în care nu este introdusă nici o contradicţie, prezenţa 

informaţiilor inconsistente afectează stereotipul chiar şi în situaţia de 
repartizare concentrată. Acest ultim rezultat temperează puţin concluzia 
conform căreia subtipizarea nu alterează cu nimic aşteptările stereotipe. 
-În paradigma inaugurată de Weber si Crocker (1983), observatorul 
întâlneşte o serie de reprezentanți ai unui grup dat. Or, cea mai mare 
parte a timpului suntem confruntaţi cu un 'singur reprezentant o dată. 
Ne trezim în faţa unui skinhead politicos, a unui poliţist necinstit, a 
unui profesor ordonat sau a proprietarului taciturn al unei cafenele. 
Cum vom reacţiona atunci când acest specimen unic repune astfel în 
discuţie ideile noastre preconcepute? La ce consecinţe ne putem aştepta 
pe planul: convingerilor noastre stereotipe? Tocmai această situaţie a 
fost testată de Kunda şi Oleson (1995). Obiectivul era acela de a 
demonstra că indivizii confruntati cu un membru contrastereotipic 
subcategorizeazá ceea ce se abate de la regulă astfel încât să-şi păstreze 
intacte prejudecățile. În opinia autorilor, oamenii sunt preocupaţi să-şi 
satisfacă două motivații aparent contradictorii. Pe de o parte, ei au grijă 
să-şi salveze aşteptările. Pe de altă parte, au grijă să adopte un demers 
explicativ care să aibă toate aparențele de: validitate. Pentru a salva şi 
capra, şi varza, indivizii încep o activitate de explicare distorsionată 
bazându-se pe informaţia disponibilă. 7 
Într-o experienţă imaginată de Kunda şi Oleson (1995), stereotipul 
reţinut pentru experienţă era cel al avocaţilor, consideraţi a fi puternic 
extravertiţi de către un grup de subiecţi de control. Cât despre subiecţii 
experimentali, ei erau repartizaţi în functie-de trei condiţii. Unii subiecţi 
ascultă un interviu în cursul căruia un individ numit Steve îşi dezvăluie 
caracterul introvertit. Spre sfârşitul întrevederii, Steve precizează că 
este avocat şi că-şi iubeşte meseria. În celelalte două cazuri, . Steve 
adaugă că el lucrează într-o mică întreprindere sau, din contra, într-una 
mare. Toţi subiecţii au sarcina de a evalua avocaţii după o serie de 
trăsături. După cum ne putem aştepta, elementele oferite de Steve în 
condiţia fără informaţie reuşesc să modifice semnificativ această judecată 
în sensul introversiunii. mi 
Dar pe Kunda şi pe Oleson îi interesează ceea ce se produce în cele 
două condiţii experimentale. Într-adevăr, informaţia referitoare la mări- 
mea întreprinderii n-a fost oferită întâmplător. Măsurări prealabile arată 
că, pentru populaţia din care provin subiecţii, avocaţii lucrează atât în 
întreprinderi mici, cât şi în unele mari şi că dimensiunea întreprinderii 

nu are nici o legătură cu introversiunea sau cu extraversiunea lor. 
Mărimea întreprinderii prezintă aşadar toate aparențele informaţiei 
neutre. Totuşi, judecăţile avocaţilor nu diferă în general deloc de cele 
ale grupului de control. Altfel spus, informaţia suplimentară despre 
mărimea întreprinderii pare să fi anihilat impactul produs de inconsis- 
tenţa comportamentului lui Steve. Alte două experienţe confirmă faptul 
că informaţia suplimentară îşi pierde efectiv neutralitatea şi le permite 
„participanţilor să se mărginească la viziunea lor asupra avocaţilor ca 
indivizi extravertiti. Asemenea rezultate arată cât de susceptibili sunt 
oamenii de a-şi menţine punctul de vedere în pofida informaţiilor 
contradictorii. Ele dovedesc şi faptul că persistenta stereotipurilor se 
bazează pe existenţa unei explicaţii subiectiv valide. 

-După cum vedem, atunci când observatorii nu sunt capabili să 
înlăture elementele incomode pe care le întâlnesc în formularea unei 
explicaţii rezonabile, ei vor ajunge să ţină cont de ele şi să-şi modifice 
stereotipurile. Exact la fel se întâmplă în cercetarea precedentă atunci 
când unii dintre participanţi nu primesc nici o informaţie neutră. 
Subiectilor nu le este întinsă nici o mână de ajutor putu a le permite 
să-şi salveze stereotipurile. 

În aceeaşi ordine de idei, schimbarea stereotipurilor ar trebui să 
poată fi favorizată prin limitarea resurselor cognitive indispensabile 
punerii în aplicare a activităţii explicative. Ipoteza conform căreia lipsa 
de atenţie poate anihila tentativele de menţinere a aşteptărilor constituie 
o adevărată erezie din punctul de vedere al lucrărilor recente de cognitie 
socială, reluate în capitolul trei. Exercitarea deplină a capacităţilor 
cognitive este prezentată aici ca fiind condiţia sine qua non a examinării 
aprofundate a inconsistentelor. Altfel spus, stereotipurile trec în prim- 
-plan din momentul în care subiecţii sunt asaltati de valul de informaţii. 
Fără îndoială că toate acestea sunt adevărate. Nu e mai putin adevărat 
însă că nu ne putem explica inconsistentele, salvându-ne totodată propriile 
stereotipuri, fără resurse cognitive... 

Pentru a pune la încercare această ipoteză, Yzerbyt, Rocher şi Coull 
(1995) au reluat situaţia experimentală a lui Kunda şi Oleson (1995) şi 
au făcut apel la bine cunoscuta tehnică a distragerii cognitive. Ideea este 
aceea de a distrage câţiva subiecţi în momentul în care aceştia primesc 
informaţii referitoare la un membru deviant dintr-o categorie stereotipă. 
Categoria socială selecționată este aceea a informaticienilor, grup renumit 

pentru introversiunea lui. Subiectii ascultă o conversaţie informală de 
două minute în timpul căreia individul-ţintă menţionează diferite infor- 
maţii, unele stereotipice (de exemplu, raţional), altele contra-stereotipice 
(de exemplu, extravertit) şi, în fine, altele neutre (de exemplu, căsătorit). 
Spre deosebire de ceea ce se înâmplă în experienţa lui Kunda şi Oleson 
(1995), aceste elemente de informaţie sunt distribuite tuturor participan- 
tilor. În timpul întrevederii, jumătate dintre subiecţi trebuie să ia parte 
şi la un joc programat pe calculator. O dată terminată banda, jumătate 
dintre subiecţi trebuie să judece individul-tintá după o serie de trăsături 
de personalitate dintre care fac parte şi introversiunea-extraversiunea. 
Pentru ceilalţi, este vorba despre evaluarea informaticienilor în general. 

Figura 3. Evaluarea introversiunii in funcţie de tipul de judecată 
şi de nivelul de distragere 


Aşa cum indică şi figura 3, rezultatele acestei experienţe confirmă 
predicțiile. Fie că sunt distraşi sau nu, subiecţii se dovedesc sensibili la 
inconsisten{a informaţiei referitoare la individul-tintá. Aceasta înseamnă 
că subiecţii distraşi nu sunt incomodati atât de mult încât să nu poată lua 
in considerare elementele care le-au fost prezentate. Hotărâtor este 

faptul că evaluarea informaticienilor in general diferă dacă participanţii 

sunt sau nu distraşi. După cum s-a prevăzut, subiecţii care nu sunt 
distraşi reproduc stereotipurile ce-i înconjoară : ei emit judecăţi perfect 
asemănătoare cu cele. dintr-un grup-martor. Cu totul altceva se produce 
atunci când subiecţii sunt distraşi. Judecatile lor se îndreaptă i in sensul 
informatiei inconsistente. Un astfel de pattern de rezultate confirma 
faptul că menţinerea stereotipurilor este un demers consumator de 
resurse cognitive şi că distragerea privează subiecţii de posibilitatea. de 
a explica devierea individului. 

Lucrările lui Bodenhausen şi ale colegilor săi (1995), prezentate 

deja în capitolul trei, se potrivesc perfect cu aceste concluzii. În modelul 
lor de înţelegere generalizată, autorii sugerează că aceste cazuri excep- 
tionale vor face loc unei generalizari i în măsura in care observatorii nu 
recurg la nici o explicație. Dacă oamenii se confruntă cu reuşita strălucită 
a unui negru, ei vor manifesta sentimente mai bune faţă de negri şi vor 
considera mai gravă discriminarea al cărei obiect sunt aceştia. Totuşi, o 
astfel de compasiune dispare atunci când subiecţii au fost încurajați să 
explice motivele care permit înţelegerea extraordinarei ascensiuni a 
țintei. Putem să ne gândim fără îndoială că personalizarea extremă a 
exemplelor folosite de Bodenhausen (de pildă, Michael Jordan) are 
drept efect faptul de a diminua evidenţa apartenenţei categoriale şi deci 
de a induce mai puţin spontan demersul de explicare. Vedem astfel care 
este lecţia lucrărilor referitoare la subtipizare. Întâlnirile cu membrii 
devianti ne pot afecta aşteptările în măsura în care se stabileşte o 
conexiune puternică între noile informaţii şi apartenenţa la grup. 


Memoria inconsistenţelor 


Ce se întâmplă dacă ne plasăm la nivelul memoriei informaţiilor? 
Hastie şi Kumar (1979) sunt primii autori care au arătat că subiecţii 
acordă o atenţie cu totul deosebită informaţiilor ce se opun convin- 
gerilor noastre a priori. Într-o primă etapă, subiecţii din studiul lor 
citeau o listă de adjective sugerând o aceeaşi trăsătură de personalitate 
(de exemplu, onestitate). Adjectivele descriau toate o aceeaşi persoană. 
Subiecţii examinau apoi o serie de comportamente chipurile realizate de 
acea persoană. Aceste comportamente erau fie coerente, fie contra- 
dictorii cu descrierea iniţială, fie fără nici o legătură cu această descriere. 

În momentul în care trebuiau să restituie aceste informaţii, subiecţii şi 
le aminteau mai bine pe cele care le contraziceau impresia iniţială decât 
pe cele care confirmau această impresie (vezi şi Srull, 1981). 

Pentru a-şi explica rezultatele, Hastie şi Kumar (1979), urmaţi de 
alţii, au propus conceperea prelucrării informaţiei în memorie sub forma 
unui model în reţea asociativă. Acest tip de model teoretic postulează că 
indivizii creează conexiuni în memorie între o etichetă principală care 
reprezintă persoana şi diferitele elemente informaţionale adunate refe- 
ritor la ea. Cu cât o informaţie este întâlnită mai frecvent, cu atât 
legătura mnezică dintre această informaţie şi eticheta persoanei este mai 
puternică. În opinia lui Hastie, întâlnirea cu o informaţie consistentă 
determină observatorul să înţeleagă ceea ce se petrece. Altfel spus, şi 
pentru a utiliza termenii din capitolul doi, el i începe un demers „atribu- 
tional”, sinonim. cu o activitate cognitivă intensă, în cursul căreia 
contradicţiile sunt menținute în memoria de lucru. Se stabilesc. astfel 
legături asociative între elementele coerente si cele contradictorii pentru 
a reconcilia ansamblul. Consecința directă a acestei atenţii sporite acor- 
date elementelor contradictorii este lărgirea căilor care permit accesul 
la informație şi oferă deci o mai bună restituire a rapelului. loga 

Acumularea lucrărilor din acest domeniu a permis delimitarea condi- 
tiilor de avantaj relativ la rapelul itemilor contradictorii (pentru o trecere 
in revistă a problemei, vezi Srull şi Wyer, 1989). Una dintre ele se 
referă la: -importanța raportului numeric dintre itemii coerenti şi cei 
contradictorii. Avantajul mnemonic al informațiilor contradictorii este 
cu atât mai marcat cu cât acestea din urmă sunt mai putin numeroase. 
Un al doilea aspect, mai important, se referă la obiectivele individului 
în momentul învățării. Instructia de memorare a materialului reduce net 
superioritatea itemilor contradictorii pe planul rapelului. La polul opus, 
obiectivul de a-ţi forma o impresie antrenează un rapel mai bun al 
elementelor contradictorii. Suntem indreptatiti aşadar să credem că 
eforturile de integrare într-o reprezentare concentrată în jurul trăsă- 
turilor (şi al persoanei) ar fi la originea acestui fenomen (Srull, 
Lichtenstein şi Rothbart, 1985). 

În prelungirea acestei idei, un alt factor prezintă un interes cu totul 
special, poate chiar esenţial. Observatorii reacţionează foarte diferit în 
funcţie de cum cred că aceste comportamente sunt specifice unuia 

şi aceluiaşi individ sau unei serii de diferiţi membri ai unui grup. 
Pentru primul tip de ţintă, individul, coerenţa pare să aibă forţă de lege. 
Dimpotrivă, subiecţii admit cu uşurinţă existenţa unor elemente contra- 
dictorii în cazul unui grup de persoane şi le acordă prin urmare un grad ` 
mai mic de importanţă. Bineînţeles, dacă grupul pare foarte sudat şi 
coerent, putem să ne aşteptăm şi ca incoerentele să fie destul de prost 
tolerate. Srull (1981, Exp. 1) a realizat o experienţă în care ţintele sunt 
fie un individ, fie un grup, coerent, fie un ansamblu de persoane. 
Rezultate asemănătoare. celor obţinute deja de Hastie şi Kumar (1979) 
se obţin atunci când subiecţii cred că primesc informaţia doar despre un 
singur individ -sau despre un grup de persoane coerent, Din contra, 
memoria favorizează elementele consistente atunci când itemii informa- 
tionali se referă la un ansamblu de persoane (Stern, Marrs, Millar şi 
Cole, 1984, Exp. 1). heeds 

Dacă e adevărat că superioritatea informaţiilor ce contrazic iei 
provine din î încercarea cognitivă de reconciliere a acestor informații cu 
restul elementelor adunate, subiecții nu ar trebui să-şi piardă vremea cu 
itemi incoerenti decât dacă au de-a face cu un individ (Hastie, 1980; 
Srull, 1981). Stern, Marrs, Millar si Cole au verificat faptul într-un 
studiu în care le-au permis subiecţilor să examineze în propriul lor ritm 
informaţiile pe care le primeau fie în legătură cu indivizii, fie cu 
grupurile. În plus, o analiză a impresiilor lor spontane relevă că subiecţii 
confruntati cu indivizi încearcă mai mult decât ceilalţi să analizeze 
elementele neaşteptate şi să le reconcilieze cu informaţiile consistente 
(Sanbonmatsu, Sherman şi Hamilton, 1987; vezi şi Asch şi Zukier, 
1984; Srull, Lichtenstein şi Rothbart, 1985). 

Cercetările evocate până acum subliniază rolul crucial al semni- 
ficafiei pe care o acordăm stimulului. Conteazá nu numai simplul fapt 
că acesta este sau nu un grup, ci şi faptul că este perceput ca un 
„adevărat” grup şi nu ca un simplu agregat. Această constatare trimite 
o dată în plus la problema naturii stereotipurilor. 

| „Stereotipurile nu sunt contestabile deoarece sunt generalizări referitoare 
la categorii : asemenea generalizări sunt valabile atunci când se dovedesc 
exacte. Stereotipurile nu sunt contestabile deoarece sunt generalizări 
care se dovedesc a fi false : în cea mai mare parte a cazurilor, nu ştim 
dacă ele sunt exacte sau false în forma lor probabilistă. Stereotipurile nu 
sunt contestabile deoarece sunt generalizări dobândite mai degrabă din 
auzite decât prin experienţă directă : multe generalizări dobândite din auzite 
sunt exacte şi utile. Ce este contestabil în ceea ce priveşte stereotipurile? 
Cred că etnocentrismul lor şi consecinţa imediată că unele trăsături impor- 
tante sunt înnăscute în sânul grupurilor largi”. (Brown, 1965, p. 181).. 


Acest citat al lui Brown are de ce să ne surprindă. El minimalizează 
într-adevăr unele dintre aspectele discutabile ale stereotipurilor pentru 
a sugera că aceste caracteristici în aparenţă detestabile nu sunt, poate, 
atât de hotărâtoare pe cât par. Din contra, în evidenţă este pus faptul că 
stereotipurile leagă unele atribute de adevărata natură, pe care o vom 
numi esenţă, a indivizilor care compun un grup. Această idee, prezentă 
deja la precursorii cercetării în domeniul percepţiei sociale, a fost apoi 
neglijată de abordarea cognitiei sociale. Ideea apărată în paginile ce 
urmează este aceea că noţiunea de esenţă a grupurilor poate totuşi să 
elucideze un fenomen încă neexplicat şi căruia cunoaşterea socială 
i-a consacrat un număr considerabil de cercetări : omogenitatea exo- 
grupului. SR R: | | 


Esenţialism sau grupalitate a grupurilor 


Psihologii sociali au acordat mult timp un rol important poziţiei esen- 
ţialiste în relaţiile dintre grupuri. Acest aspect este deja menţionat de 
însuşi părintele conceptului de stereotip, Walter Lippmann. Lippmann 
nu a anticipat numai dezvoltările majore ale cercetării care avea să 
urmeze, ci a pus în evidenţă şi pericolul care constă în legarea anumitor 
tipuri de explicaţie de unele conţinuturi stereotipe particulare. 
Exemplul cel mai strălucit al acestei preocupări se regăseşte, fără 
îndoială, în participarea sa la dezbaterea despre rolul naturii şi mediului 
în dezvoltarea inteligenţei. La începutul anilor '20, mediile ştiinţifice 

din Statele Unite acordă o atenţie deosebită lucrărilor psihometricienilor 
(pentru o admirabilă descriere a climatului şi a mizelor epocii, vezi 
Gould, 1983). Lippmann se opune poziţiilor radicale ale lui Terman 
(1923): în materie de .teste de inteligenţă. Dacă el pune la îndoială 
posibilitatea unei măsurări indiscutabile a inteligenţei, temerile sale se 
leagă mai ales de caracterul ineist al concepţiei lui Terman. În opinia lui 
Lippmann, puterea celui care testează inteligenţa constituie o ameninţare 
dacă el se foloseşte de măsurările lui pentru a clasa ansamblul membrilor 
societăţii şi mai ales dacă invocă o explicaţie ereditară pentru a fixa 
acest clasament o dată pentru totdeauna. „Dacă avem impresia că astfel 
de teste măsoară într-adevăr inteligenţa”, precizează Lippmann (1922), 
„Că ele constituie un fel de judecată ultimă a capacităţilor fiecărui copil 
şi că relevă, din punct de vedere ştiinţific, capacităţile sale viitoare, 
atunci ar fi de o mie de ori mai bine ca toţi aceşti testatori de inteligenţă, 

cu toate. chestionarele: lor, să fie ai fără avertisment în marea 
Sargaselor”.: 7 

Temerile lui Lippmann nu sunt cochetării de intelectual ie salon. 
Într-adevăr, Terman (1916) consideră că educaţia nu poate să contribuie 
în mod real la modificarea nivelului de inteligenţă al oamenilor şi 
acceptă ideea că diferenţele dintre diverse grupuri sociale sunt cauzate 
de genele indivizilor. Ajungând la concluzia că indienii, mexicanii şi 
negrii suferă toţi de.un deficit ereditar, el îşi exprimă profundul regret 
că este „imposibil să convingi societatea că acestor oameni ar trebui să 

“li se interzică reproducerea, chiar dacă, dintr-un punct de vedere 
eugenetic, ei reprezintă o problemă gravă tocmai datorită ratei lor de 
reproducere deosebit de ridicate” (Terman, 1916, pp. 91-92). În defi- 
nitiv, chiar înainte să înceapă cercetarea empirică asupra stereotipurilor, 
Lippmann denunţă teribilele efecte ale prejudecăţilor atunci: când ele 
sunt susţinute de o explicaţie puternică.: 

-Campionul perspectivei sociofunctionale, Sherif, a fo si el aluzie 
la noţiunea de esenţă. În cartea sa intitulată An outline of social psycho- 
logy, apărută in 1948, acesta invită cercetătorii să se preocupe mai atent 
de ceea ce el numeşte „gândire substantivă”. Prin această vocabulă, 
Sherif (1948, p. 361) înţelege accentuarea „tendinței de a explica sau de 
a descrie evenimente (sociale sau altele) prin invocarea esenței lucrurilor 
în locul proceselor rationale. Marea masă a respectabilităţii burgheze îşi 
manifestă tendinţa de a face faţă evenimentelor umane şi sociale în 


190 | CUNOAŞTEREA ŞI JUDECAREA CELUILALT 


termeni de «natură umană», de calităţi inerente unui grup sau altuia... 
Această. gândire substantivă nestiintificá este foarte clar evidenţiată î în 
atitudinile referitoare la caracterele masculine şi feminine. În ciuda 
faptului că rolurile şi statutele masculine şi feminine au suferit schimbări 
considerabile: în. Statele Unite începând de la Revoluţie, concepţiile 
dominante ale bărbaţilor şi mais: sunt considerate a fi calitati inerente, 
imuabile ale sexelor”. 2 

Câţiva ani mai târziu, Allport ( 195494 isi i publica tratatul clasic tim | 
prejudecăţi. Si el insistă asupra ponderii convingerilor esentialiste în 
geneza prejudecátilor. După părerea lui, o convingere esentialistá apare 
pentru că observatorul se supune „legii minimului efort”. Astfel, Allport 
(1954, p. 173) menţionează că „există o evreitate inerentă în fiecare 
evreu, sufletul de oriental, sângele negru, arianismul lui Hitler, geniul 
cu totul special al Americii, francezul îndeosebi logic, latinul pasional”. 
Toate aceste comentarii dovedesc credinţa în esenţa grupurilor. Fără 
teama de a ne înşela, putem presupune că Allport (1954) evoca prin- 
cipiul minimului efort nu atât pentru a descrie utilizarea categoriilor, 
cât pentru a amenda atitudinea esenţialistă. | 

Lucrări mult mai recente ne fac să ne gândim că această viziune 
esentialistá, îndelung cenzurată în timpul dominaţiei mişcării cogni- 
tiviste, redobândeşte un statut teoretic demn de ea. -Reflectiile lui 
Rothbart şi Taylor (1992) se înscriu în această: tendinţă. Sprijinindu-se 
pe concepţiile lui: Murphy şi Medin (1985), aceşti autori sugerează că, 
„adesea, categoriile sociale sunt percepute ca fiind „Categorii naturale”. 
„A considera o categorie ca fiind „naturală” înseamnă să crezi în existenţa 
unei „esențe subiacente” categoriei. Si vor fi: consideraţi membri ai 
categoriei doar cei despre care se crede că împărtăşesc această „esenţă” 
Pentru autorii citați, convingerea într-o astfel de esenţă este facilitată 
atunci când grupurile sunt identificate pe baza unor caracteristici fizice 
şi când`e posibil să credem că esența este legată de ceva substanțial, 
cum ar fi codul genetic, un potențial înnăscut sau o structură moleculară. 
Într-adevăr, ideea de esență sugerează faptul că observatorii vor consi- 
dera categorizarea tintei ca reflectându-i adevărata identitate, adevărata 
natură. În plus, cunoaşterea adevăratei sale naturi implică să fii capabil 
să prezici în mod adecvat comportamentul țintei. În. concluzie, deşi 
categoriile sociale sunt constituite pe baze subiective, ele ar fi percepute 
ca având o existenţă specific reală, obiectivă. Cu toate că aprecierile lui 

Rothbart şi Taylor (1992)-merg pe linia unor intuitii mai vechi, opinia 
lor este ancorată si în dezvoltările recente din psihologia cognitivă 
(Corneille şi Leyens, 1994; Yzerbyt şi Schadron, 1994). 


Omogenitate si familiaritate — . 


Dacă viziunea esentialistá asupra categoriilor sociale se bucură de o 
lungă tradiţie în psihologia socială,-acest lucru este valabil şi pentru 
problema omogenitátii relative a grupurilor sociale. Încă din 1957, 
Attneave era uimit că asiaticii semănau atât de mult unul cu altul. 
Celebrul laitmotiv „noi suntem diferiţi, iar ei se aseamănă” rezumă 
ideea potrivit căreia indivizii diferenţiază mai uşor membrii grupurilor 
de care aparţin decât membrii din grupurile de care nu aparţin. 
O dată cu valul cognitiv din percepţia socială, omogenitatea exo- 
grupului şi-a găsit repede loc în centrul dezbaterii (pentru aprofundarea 
problemei, vezi Linville, Fischer şi Salovey, 1989; Messick şi Mackie, 
1989; Mullen şi Hu, 1989; Ostrom şi Sedikides, 1992; Park şi Judd, 
1990; Quattrone, 1986; Wilder, :1986). Perceperea unei mai mari 
stereotipii şi a unei mai slabe variabilităţi în cadrul exogrupului a fost 
subliniată în numeroase studii. Pentru a nu oferi decât un exemplu, Park 
si Rothbart (1982) au invitat subiecţi de ambele sexe să estimeze 
pund stereotipului sexului lor. Rezultatele arată că subiecţii atribuie o 
mai mare proporţie de comportamente stereotipice — şi, prin urmare, o 
mai slabă proporţie de comportamente contrastereotipice - exogrupului 
decât endogrupului. Chiar dacă omogenitatea exogrupului a fost obser- 
vată în majoritatea cercetărilor care aveau drept scop evidenţierea ei, 
autorii sunt de acord că acest fenomen rămâne în mare parte neexplicat. 
După părerea lui Linville (1982), reprezentările cognitive ale endo- 
grupurilor sunt mai complexe decât cele ale exogrupurilor datorită mai 
marii noastre familiaritati cu membrii grupurilor de care apartinem. 
Pentru că îi frecventăm mai mult pe ai noştri, cunoştinţele noastre despre 
ei ating un înalt grad de sofisticare. Una dintre consecinţele acestei dife- 
renfe de complexitate ar fi o radicalizare a judecăților faţă de membrii 
exogrupului. Cu cât sunt mai puţin complexe cunoştinţele şi cu cât 
imaginea grupului se dovedeşte a fi mai omogenă, cu atât este mai sigur 
că o informaţie referitoare la unul dintre membrii săi va duce la judecăţi 

radicale. Această predictie a fost verificată în mai multe cercetări. Astfel, 
atunci când endogrupul şi exogrupul sunt definite în termeni de vârstă, 
subiecţii tineri cărora li se prezintă o descriere comportamentală pozitivă 
Sau negativă emit apoi judecăţi radicale mai degrabă dacă persoana- 
-țintă este în vârstă decât în cazul când este tânără (Linville, 1982)'. 

Modelul cognitiv evidenţiat de Linville se bazează pe exemplarele 
individuale, şi nu pe prototipuri. Fiecare nouă întâlnire se înregistrează, 
iar aspectul care favorizează omogenitatea exogrupului este cantitatea 
exemplarelor stocate pentru endogrup şi pentru exogrup. Un alt mod de 
a explica omogenitatea mai importantă a exogrupului constă în a invoca 
decuparea categoriilor în entităţi mai mici, în subtipuri (Brewer, 1988 ; 
Park şi Rothbart, 1982; Taylor, 1981). Plecând de la mai marea familia- 
ritate cu membrii endogrupului, reprezentarea cognitivă a acestuia s-ar 
organiza într-un număr mai mare de subcategorii decât cea a exogrupului. 
În sprijinul acestei teze, Park, Ryan şi Judd (1992) au demonstrat CĂ 
dacă un ansamblu de persoane este surprins în timp ce-şi susţine 
apartenenţa la subgrupuri, subiecţii raportează o impresie de o. mai 
mare variabilitate decât dacă indivizii ar fi priviţi pur şi simplu ca 
membri ai unui grup mai larg. 

Nu e mai puţin adevărat că interpretarea în termeni de familiaritate 
se dovedeşte incompatibilă cu rezultatele a numeroase studii. Astfel, 
Jones, Wood şi Quattrone (1981) au descoperit că există doar o corelaţie 
nesemnificativă între cunoaşterea membrilor unui grup şi gradul de 
eterogenitate atribuit acelui grup. În ceea ce-i priveşte, Judd şi Park 
(1988) au demonstrat că anticiparea competiţiei dintre grupuri determină 
„subiecţii să creadă că exogrupul este omogen chiar dacă, în acelaşi 
timp, ei îşi amintesc un număr mai mare de atribute individuale ale 
membrilor acestui grup. În sfârşit, Judd şi Park (1990) au observat că 
subiecţii percep exogrupul ca fiind mai puţin variabil chiar dacă se 
controlează informaţiile oferite despre endogrup sau exogrup. Aceşti 
autori ajung la concluzia că acţionează aici „ceva mai mult” decât 
familiaritatea sau simpla cantitate de informaţii. Omogenitatea exo- 
grupului a fost de altfel observată şi în cazul grupurilor „minimale”, 


1. Lucrările lui Katz demonstrează că un asemenea extremism se produce nu 
numai pe plan perceptiv, ci şi comportamental (Katz, 1981; Katz şi Glass, 
1979; Katz şi Hass, 1988; Katz, Wackenhut şi Hass, 1986). 

adică în situaţii în care subiecţii nu-i cunosc deloc pe diferitii membri 
ai endogrupului şi. exogrupului (Wilder, 1984; Judd şi Park, 1988). . 

+ Dată fiind ambiguitatea rezultatelor cercetărilor despre omogenitatea 
exogrupului, pare destul de dificil ca problema variabilitátii grupurilor 
să fie considerată drept o simplă consecinţă a prelucrării informaţiei 
adunate obiectiv în ceea ce priveşte grupurile. Un argument mai convin- 
gător este faptul că mai multe lucrări subliniază efectele de omogenitate 
nu ale exogrupului ci, dimpotrivă, ale endogrupului (Kelly, 1989; 
Simon, 1992). Astfel, Simon şi Brown (1987) au observat că o minori- 
tate se apropie mai mult de omogenitate, indiferent dacă e vorba de 
endogrup sau exogrup. ‘Interpretarea pe care o dau Simon şi Brown 
unor asemenea rezultate este de tip motivational şi se bazează pe teoria 
identităţii sociale. În opinia lor, membrii unui grup minoritar ar resimti 
această situaţie de minoritate ca o lezare-a respectului de sine. Ei vor 
încerca să o compenseze arătând că aparţin unui grup solidar. Vor folosi 
o distorsiune perceptivá pentru a-şi ameliora identitatea socială, demon- 
strand că reprezintă într-adevăr un grup’. Fără îndoială, problema 
omogenităţii grupurilor merită să fie reexaminată dintr-o nouă per- 
spectivă. l 


Caracterul dinamic al omogenității 


Până acum, cercetătorii nù s-au preocupat deloc de geneza categoriilor 
sociale. Cel mai adesea, au clasificat cu autoritate indivizii în diferite 
categorii sau au valorificat categoriile existente pentru a observa ulterior 
in ce măsură se aseamănă membrii lor. Dar am văzut mai sus că există 
o distincție esențială între grupurile mai mult sau mai puțin „adevărate” 
şi simplele agregate. E posibil ca, în funcție de circumstanțe, un 
ansamblu de indivizi să se apropie mai mult de imaginea unui grup. 
Mai curând decât endogrupul, tocmai exogrupul ar putea constitui un 
„adevărat” grup. Prin urmare, întrebarea care se pune este aceea de a 
şti dacă o asemenea diferenţă de apreciere ar putea sta la baza efectelor 


1. Acum câţiva ani, Stephan (1977) a putut observa acelaşi fenomen în sânul 
unor minorităţi etnice defavorizate : şcolari negri sau „chicanos” (de origine 
latino-americaná sau mexicană) din sudul Statelor Unite îşi consideră grupul 
etnic mai omogen decât grupul alb majoritar. 

de omogenitate discutate în literatura de specialitate. Altfel spus, faptul 
de a percepe un ansamblu de persoane ca pe un grup în adevăratul sens 
al cuvântului măreşte oare perceperea omogenităţii şi, dacă e cazul, 
percepem mai degrabă caprina! desde endogrupul ca fiind un adevárat 
grup? | 
Pentru a putea răspunde la rd dubla intrebare, ne putem referi 
la o serie de studii conduse de Wilder (1981, 1986). Ideea de bază 
constă în varierea prezentării indivizilor-ţintă. Se presupune că aceştia 
aparţin când unui agregat de persoane, când unui grup adevărat. În gene- 
ral, participanţii trebuie să observe o serie de persoane invitate să se 
exprime referitor la o afacere judiciară. Conform ipotezelor, obser- 
vatorii se aşteaptă mai mult la asemănări între persoane dacă acestea fac 
parte dintr-un grup. În aceeaşi ordine de idei, un studiu al lui Schadron 
şi Yzerbyt (1993) arată că simplul fapt de a defini un ansamblu de 
persoane ca alcătuind un grup face ca fiecare dintre ele să fie mai uşor 
de apreciat pentru un observator. Experimentatorii prezintă subiecţilor 
o fotografie cu cinci persoane, precizând pentru o jumătate dintre ei că 
e vorba de persoane reunite la întâmplare, iar pentru cealaltă jumătate 
că e vorba despre un grup de persoane care se cunosc bine. Subiectii 
trebuie să evalueze numărul de întrebări necesare pentru a realiza o 
judecată de personalitate (să stabilească dacă persoana este introvertită) 
referitor la una dintre aceste persoane. Subiectii spun că au nevoie de 
mai puţine întrebări atunci când persoana apare în centrul unui „grup” 
decât atunci când e vorba de un agregat de indivizi. , 
Un grup este perceput ca fiind constituit din persoane ce se aseamănă 
şi, prin urmare, sunt relativ previzibile în măsura în care se presupune 
că toate posedă trăsăturile şi comportamentele atribuite grupului. 
lar dacă membrii unui grup par previzibili, se pot face o serie de 
generalizări referitoare la ei pe baza unui număr mic de informaţii 
comportamentale. Pentru a verifica această idee, Schadron şi Yzerbyt 
(1993) le-au cerut subiecţilor să citească descrierea unei zile trăite de 
un anume Henrion care pare fie dominant, fie puternic dominat. 
Jumătate dintre subiecţi află în plus că Henrion este un cadru al 
întreprinderii. Această categorie constituie un „stereotip vid” în ceea ce 
- priveşte dominarea-supunerea. Altfel spus, această profesie nu induce 
aşteptări specifice pentru trăsăturile de dominanţă sau de supunere. 
Sarcina subiecţilor constă în a-şi exprima impresiile referitoare la 

personalitatea lui Henrion şi in a indica gradul lor de încredere in 
judecátile emise. Toti subiecţii îl judecă pe Henrion in sensul cores- 
punzător descrierii lui. Totuşi, conform ipotezelor, ei au mai multă 
încredere in judecatile lor dacă ştiu că Henrion este un cadru. Altfel 
spus, simplul fapt de a cunoaşte categoria de apartenenţă a subiecţilor 
determină judecăţi mai sigure. Aceste rezultate sugerează faptul că 
stereotipizarea defineşte grupurile stereotipe şi pe indivizii care le 
constituie ca omogene, informându-ne astfel despre caracterul previzibil 
al membrului unui asemenea grup. În acest sens; ea indică în ce măsură 
individul sau grupul sunt „judecabile”. 

Răspunsul la prima parte a întrebării poate fi dat aşadar fără echivoc. 
Un ansamblu de persoane este conceput ca omogen dacă el este în 
prealabil definit ca un grup. A doua parte a întrebării constă de data 
aceasta în a şti dacă ne gândim mai degrabă la „ei” decât la „noi” în 
calitate de grup. Când ne gândim la anglofoni, ideea de grup se impune 
mai mult decât atunci când ne gândim la francofoni? Aşa consideră 
Haslam, Oakes, Turner şi McGarty (1995). Pentru aceşti autori, con- 
textul experimental în care subiecţii isi raportează, de obicei, judecátile 
referitoare la endogrup şi exogrup poate explica ubicuitatea omogenitatii 
exogrupului. Când subiecţii judecă endogrupul, atenţia lor este centrată 
pe diferenţele din sânul grupului. Atunci când subiecţii evaluează 
exogrupul, e vorba despre un context de comparaţie care implică două 
grupuri şi atenţia lor se focalizează asupra asemănărilor dintre membrii 
celuilalt grup. Problema este că experimentatorii cer foarte rar aceloraşi 
subiecţi să emită judecăţi şi despre endogrup, şi despre exogrup. Există 
aşadar o distorsiune în favoarea omogenităţii exogrupului, deoarece 
judecăţile endogrupului nu sunt produse într-un context de comparaţie 
între grupuri. 

Pentru a-şi testa ipoteza, Haslam şi colaboratorii săi (1995) au cerut 
unor subiecţi să judece endogrupul, altora exogrupul si, în fine, altora - 
ambele grupuri. Aşa cum s-a prevăzut, omogenitatea endogrupului este 
mult mai importantă în ultimul caz. În fond, un exogrup este perceput 
mai spontan ca grup decât endogrupul. În cazul în care endogrupul se 
evidenţiază mai clar în calitate de grup, atunci când apare ca minoritate, 
acest efect ar trebui să dispară. Observăm că relativa omogenitate când 
a endogrupului, când a exogrupului poate fi explicată recurgându-se la 
noţiunea de „grupalitate”. 

Dar ce se întâmplă cu factorii care contribuie la perceperea unui 
ansamblu de persoane ca făcând parte dintr-un grup? Chiar dacă 
lucrările recente din psihologia cognitivă contestă întâietatea obiectului 
şi subliniază rolul unor a priori teoretice şi al cunoştinţelor observa- 
torilor în procesul de: categorizare, punctul de vedere esenţialist 
sugerează totuşi că similitudinile de suprafaţă dintre indivizi continuă să 
joace un rol important în pertinenta subiectivă a categoriilor sociale 
(Rothbart şi Taylor, 1992). E amuzant că o astfel de concepţie se înscrie 
in directa descendență a intuiţiilor geniale formulate cu aproape patru- 
zeci de ani în urmă de Campbell (1958). După părerea acestui autor, 
diferite elemente isi dau concursul pentru ca un ansamblu de indivizi să 
poată fi perceput ca un grup în adevăratul sens al cuvântului. Aceşti 
factori sunt chiar cei care guvernează percepţia vizuală, aşa cum sunt ei 
specificaţi în psihologia şcolii gestaliste: proximitatea, similitudinea, 
soarta comună şi relevanta. Altfel spus, Campbell se aşteaptă ca un 
grup să fie conceput mai „grupal”, adică având o existenţă mai reală, 
dacă elementele care-l compun sunt apropiate unele de altele, se asea- 
mănă, se îndreaptă împreună în aceeaşi direcţie şi constituie o formă 
„bună”. Cu alte cuvinte, dacă proximitatea sau, pentru a considera o 
altă dimensiune, soarta comună sunt importante, atunci grupul dă 
impresia că este un grup adevărat într-o măsură mult mai mare. . 

Chiar dacă Campbell a fost un apărător înfocat al noţiunii de 
„grupalitate”, el nu a recoltat totuşi datele empirice care i-ar fi oferit 
posibilitatea de a-şi sprijini afirmaţiile. În felul lor, McGarty, Haslam, 
Hutchinson şi Grace (1995) acoperă această lacuna. Aceşti autori au 
studiat factorii ce le permit observatorilor să diferentieze grupurile în 
ansambluri stabile şi coerente. În acest scop, ei prezintă subiecţilor o 
scară referitoare la atitudinea faţă de energia nucleară. Repartizate pe 
cele nouă puncte ale scării, subiecţii pot vedea nişte litere presupuse a 
reprezenta poziţiile fiecăruia dintre membrii unui grup. Sarcina lor este 
aceea de a evalua consistenţa acestui grup. Fiecare subiect judecă 
aproximativ o sută de situaţii diferite, ceea ce le permite lui McGarty şi 
colegilor săi (1995) să varieze mărimea grupului (literele sunt mai mult 
sau mai puţin numeroase), extremitatea poziţiilor (literele sunt plasate 
mai aproape sau mai departe de un pol al scării), variabilitatea (distan- 
tele dintre literele unui grup şi poziţia medie a grupului sunt mai mult 
Sau mai puţin importante) şi diversitatea lor (literele sunt repartizate pe 

un număr mai mare sau mai mic de puncte ale scării)!. După cum ne 
putem aştepta, impresia de grupalitate creşte pe măsură ce se dimi- 
nuează variabilitatea şi diversitatea. Datele dovedesc de altfel importanţa 
diversităţii dincolo de variabilitatea din interiorul grupului. Ca atare, 
extremitatea nu afectează impresia de coerenţă a grupului. În sfârşit, 
şi acest rezultat dá peste cap toate prejudecățile, micile grupuri par mai 
puţin consistente decât grupurile importante. Autorii apreciază totuşi că 
acţiunea comună a mărimii şi a diversităţii (marile grupuri sunt în 
general mai diversificate) poate opine impresia de palmas asociatá 
minoritátilor. 

Dacá aspectele perceptive pot incuraja o percepere grupalá a unui 
ansamblu de indivizi, cu siguranţă că factorii motivationali joacă şi ei 
un rol, mai ales în ceea ce priveşte perceperea endogrupului. Altfel 
spus, indivizii ar putea să aibă interesul de a-şi concepe endogrupul de 
apartenenţă ca fiind mai mult sau mai puţin omogen. Doosje, Ellemers 
şi Spears (1995) au luat recent în considerare posibilitatea ca indivizii 
să valorifice omogenitatea pentru a-şi păstra identitatea socială. Una 
dintre experienţele lor se sprijină pe rezultatele unui pretest susţinut cu 
studenţii de la psihologie din universitatea lor. Aceştia consideră că 
filierele de psihologie şi economie adună un număr echivalent de 
Studenţi şi că cele două grupuri de studenţi se aseamănă pe planul 
inteligenţei. Participanţii la experienţă, toţi studenţi la psihologie, află 
„că studiul încearcă să stabilească de ce oamenii mai inteligenţi (versus 
cei mai puţin inteligenţi) se angajează în studii de psihologie, iar oamenii 
mai puţin inteligenţi (versus cei mai inteligenţi) în studii economice. 
Ei arată şi în ce măsură se identifică ei înşişi cu grupul de studenţi de 
la psihologie. Subiectii trebuie mai întâi să evalueze o serie de dimen- 
siuni pozitive, intelectuale şi neintelectuale ca fiind caracteristice psiho- 
logilor, economiştilor sau ambelor grupuri.. Apoi apreciază importanţa 
fiecăreia dintre aceste dimensiuni. În cele din urmă, apar şi o serie de 
măsurători relative la omogenitatea endogrupului. 


1. Autorii insistă asupra faptului că diversitatea şi variabilitatea nu sunt 
echivalente, chiar dacă ele tind să fie intercorelate. Diversitatea trebuie ală- 
„turată noţiunii de probabilitate de diferenţiere, propusă de Linville et al. (1986). 
Aşa cum este operaţionalizată aici, diversitatea se distinge de probabilitatea 

de diferenţiere prin aceea că nu variază în funcţie de mărimea grupului. 

Desprindem de aici mai multe rezultate interesante. Un prim rezultat 
se referă la evaluarea dimensiunilor pozitive. În ansamblu, studenţii le 
consideră caracteristice psihologilor. Subiectii puternic identificaţi favo- 
rizează de altfel endogrupul mai mult decât ceilalţi. Interesant de 
remarcat este că statutul relativ al grupurilor şi gradul de identificare al 
subiecţilor cu grupul psihologilor modifică importanţa percepută a 
dimensiunilor celor mai puternic asociate psihologilor. Atunci când 
participanţii slab identificaţi află că oamenii mai puţin inteligenţi optează 
pentru psihologie, ei consideră dimensiunile tipice psihologilor ca fiind 
mai puţin importante. Dar concluzia cea mai notabilă a acestei expe- 
rienţe se situează tocmai de partea măsurilor de omogenitate. Când 
statutul grupului este slab, subiecţii puternic identificaţi consideră că 
psihologii sunt mai omogeni, spre deosebire de subiecţii slab identi- 
ficati. Pe scurt, ameninţarea apărută din cauza comparatiei defavorabile 
cu economia face loc unor strategii diferite, în funcţie de cât de puternic 
sau slab se identifică subiecţii cu grupul lor. Pe când primii strâng 
rândurile şi consideră că psihologii seamănă mult unii cu alţii, demon- 
strând astfel întreaga importanţă pe care o acordă identităţii lor sociale, 
cei din urmă percep mai mult diferenţele dintre membrii grupului, ceea 
ce sugerează. faptul că optează pentru o relativă disociere între ei şi 
grup. Trebuie să notăm în trecere că adversitatea determină oamenii 
puternic identificaţi să perceapă mai multă omogenitate în sânul endo- 
grupului decât al exogrupului. l 

O cercetare a lui Lee si Ottati (1995) studiază şi percepțiile negative 
ale endogrupului atunci când ele amenință identitatea socială a mem- 
brilor săi si favorizează perceperea unei puternice omogenităţi a acestuia. 
În opinia autorilor amintiţi, reacţia noastră - în sensul unei mai mari 
omogenităţi sau al.unei mai mari eterogenitáti a endogrupului — în fata 
informaţiei pe care o adunăm depinde mai ales de propria percepere a 
endogrupului. Studiul lor ilustrează foarte bine această intuiţie. Subiectii 
sunt studenţi de origine chineză, înscrişi într-o universitate americană. 
Un chestionar de identificare distribuit tuturor participanţilor oferă 
ocazia de a activa apartenenţa grupală la jumătate dintre ei. Sarcina 
subiecţilor constă în a citi trei dosare de candidatură, care cuprind 
fiecare un formular şi o scrisoare de recomandare. Unul dintre dosare 
se referă la o persoană de origine chineză. Pentru O treime dintre | 
subiecţi, scrisoarea nu menţionează nici un stereotip deosebit. O a doua 

treime dintre ei citesc că acel candidat este, cum o stipulează şi stereotipul 
chinezesc, necinstit, prefăcut şi ipocrit. Ultima treime a participanţilor 
află că acel candidat este impasibil, inhibat şi închis în sine. În pofida 
caracterului în egală măsură negativ al ambilor versanţi ai stereotipului 
chinezesc, diferenţa dintre cele două condiţii „stereotipice” este aceea 
că subiecţii resping, prima descriere, dar nu şi pe a doua. 

Datele coroborează perfect ipotezele autorilor. Comparate cu su- 
biecţii situaţiei de control, persoanele confruntate cu un stereotip pe 
care îl resping percep mai multă omogenitate la nivelul endogrupului 
lor. Când, dimpotrivă, subiecţii nu pot să conteste cu adevărat stereo- 
tipul negativ, ei îşi privesc grupul ca fiind mai omogen. Merită să ne 
concentrăm puţin atenţia asupra unui rezultat complementar. Într-ade- 
văr, manipularea apartenenţei grupale influenţează perceperea omo- 
genităţii endogrupului: membrii endogrupului par să se asemene mai 
mult atunci când naționalitatea este evidentă, ceea ce întăreşte argu- 
mentul avansat de Haslam şi colaboratorii săi (1995) în favoarea con- 
textului de comparaţie. În general, evidenţa apartenenţei categoriale 
amplifică efectele aşteptate în condiţii de ameninţare. 

O altă metodă pe care o aplică membrii grupului pentru a-şi menaja 
identitatea socială în faţa unei ameninţări constă, fără îndoială, în a se 
desolidariza de membrii lor mai putin străluciți. Marques, Yzerbyt si 
Leyens (1988; Marques şi Paez, 1994) au demonstrat că la un compor- 
tament identic, un membru al endogrupului poate face obiectul unei 
judecăţi mai severe decât un membru al exogrupului. Acest fenomen de 
tip „oaie neagră” se produce atunci când comportamentul este negativ 
şi pune în discuţie însăşi definiţia grupului (Marques şi Yzerbyt, 1988). 

Toate aceste lucrări se înscriu în directa descendență a teoriei iden- 
tităţii sociale (Tajfel şi Turner, 1979), primul capitol oferind ocazia de 
a prezenta esentialul acestei reflecţii teoretice. Totuşi, putem să abordám 
problema grupalităţii şi a omogenitátii şi in alt mod şi să examinám 
natura proceselor de prelucrare a informaţiei. Aşa cum am văzut mai 
sus, din momentul în care ne aflăm în faţa unui grup omogen, înmaga- 
zinăm informaţia în mod destul de diferit. Brewer, Weber şi Carini 
(1995, Exp. 2) au avut ideea de a valorifica paradigma discuţiei, pusă 
la punct de Taylor şi colegii săi (1978). Amintiţi-vă care era sarcina 
subiecţilor. Şase indivizi, trei negri şi trei albi, discutau împreună, iar 
subiectii trebuiau apoi sá indice cine ce anume spusese. Rezultatele 

arătau confuzia între interlocutorii de aceeaşi rasá. De data aceasta, cei 
şase participanţi din înregistrarea video sunt împărţiţi în două grupe pe 
baza pretinsei lor tendinţe de a supraestima sau de a subestima numărul 
de puncte de pe un ecran. Într-o primă etapă, toţi participanţii. la 
experienţă iau ei înşişi parte la un test de estimare a punctelor. Unei 
„treimi dintre subiecţi i se pretinde de către Brewer şi colaboratorii săi 
(1995) atenţie la intervenţiile participanţilor în timp ce aşteaptă să 
primească rezultatele testului. O a doua treime este informată despre 
performanţa ei şi clasată în unul dintre cele două grupuri înainte să vadă 
caseta video. Ultima treime dintre subiecţi este şi ea alăturată unuia 
dintre cele două grupuri dar, acum, între acestea se introduce o. com- 
petiție. Rezultatele arată că sunt mult mai importante confuziile generate 
de ultima condiţie decât cele generate de celelalte două. Acest tip de 
rezultate demonstrează că interdependenta negativă antrenează subiecţii 
spre o interpretare eminamente grupală a celorlalţi şi a lor înşişi. Luată 
separat, categorizarea, notabilă: chiar, nu reprezintă neapărat factorul 
cel mai susceptibil de a da naştere unei viziuni omogene asupra grupurilor. 
Totul ne face să credem că existenţa unei ameninţări în experienţele 
evocate mai sus şi condiţia de interdependentá negativă creată de Brewer 
et al. (1995) au foarte multe în comun. Ne gândim, evident, şi .la 
intuifiile lui Lewin, Campbell şi Rabbie in legătură cu noţiunea de 
soartă comună! | ie 

Trebuie să recunoaştem că această contribuţie a omogenităţii la 
anumite fenomene importante în relaţiile dintre grupuri rămâne încă 
destul de puţin cunoscută (Lorenzi-Cioldi, 1988). Care este, de exemplu, 
relaţia dintre omogenitate şi discriminare? Pentru a cunoaşte acest 
lucru, ar trebui să fie prezentate grupuri mai mult sau mai puţin variabile 
şi să se examineze consecinţele asupra perceptiilor şi a relaţiilor dintre 
grupuri. Este exact ceea ce a făcut şi Wilder (1978), demonstrând că 
distorsiunea pro-endogrup dispare atunci când un membru al exo- 
grupului exprimá opinii disidente si destramá unanimitatea exogrupului. 
Principalul pericol al acestei experienţe este acela că ne putem întreba 
dacă subiecţii încă se mai cred confruntati cu un exogrup în momentul 
în care izbucnesc disensiuni puternice. Un astfel de obstacol este foarte 
uşor înlăturat într-o cercetare condusă de Vanbeselaere (1991). 

Interesat de fapt de diferitii factori care diminuează favoritismul fata 
de endogrup, Vanbeselaere a studiat îndelung impactul categorizării 

încrucişate. Dacă sunt evidenţiate mai degrabă două niveluri de 
categorizare, să zicem lingvistic şi sexual, decât unul singur, judecatile 
se dovedesc mai puţin distorsionate, cel puţin atât timp cât „judecătorii” 
Şi țintele se află într-o categorie comună (Vanbeselaere, 1987). De data 
aceasta, el doreşte să ştie dacă distorsiunea pro-endogrup este temperată 
de variabilitatea judecătorilor şi a țintelor. Concret, subiecţii află că fac 
parte din două grupuri foarte diferite. Sunt prezentate două diapozitive, 
unul infatisand un peisaj forestier, celălalt marea, iar participanţii sunt 
invitaţi să scrie ceea ce le trece prin minte. Subiectii sunt repartizaţi in 
două grupuri, în funcţie de cât de inspirați par de un diapozitiv sau 
altul. Experimentatorul prezintă atunci foarte clar endogrupul ca fiind 
omogen sau, din contra, eterogen. Acelaşi lucru este valabil şi pentru 
exogrup. În perfect acord cu ipotezele lui Vanbeselaere (1991), eva- 
luările referitoare la o sarcină intermediară relevă o distorsiune pro- 
-endogrup mai importantă dacă exogrupul este omogen decât dacă el 
este eterogen. Simţim că diferenţa dintre un grup omogen şi unul 
eterogen ţine, fără îndoială, de faptul că primul pare să corespundă mai 
mult ideii pe care ne-o facem despre un grup. _ 

Raționamentul de mai sus avansează noţiunea de „grupalitate” ca 
factor crucial în relaţiile dintre grupuri. Rolul omogenitatii în percepțiile 
şi în relaţiile intergrupale pare esenţial. Secţiunea următoare adaugă o 
nouă cărămidă la acest edificiu teoretic. Ea examinează ideea conform 
căreia stereotipurile permit justificarea raporturilor pe care grupul 
nostru le întreţine cu celelalte grupuri. Abordarea acestei funcţii de 
rationalizare duce la considerarea problemei funcţiei stereotipurilor 
dintr-o perspectivă diferită de cea întâlnită în cercetările din cadrul 
cognitiei sociale. Astfel, desprindem ideea că se produce o naturalizare 
a caracteristicilor asociate grupurilor sociale în măsura în care grupurile 
par bine definite. Fără a exagera luând în sens literal propoziţiile 
formulate de Hobbes (1651), pentru care societatea putea fi privită ca 
un adevărat organism, putem nota că fenomenologia observatorului 
social duce la realizarea unor apropieri între reacţiile faţă de o persoană 
şi cele faţă de un grup perceput ca fiind coerent. La urma urmei, dacă 
grupul pare unul „adevărat”, atunci ceea ce i se întâmplă este perceput 
ca rezultând din natura sa. 

Stereotipurile ca instrumente de rationalizare 


Maniera noastră de a concepe stereotipurile are repercusiuni in ceea ce 
priveşte modul de a le înţelege impactul, originea, eventuala schimbare 
şi funcţiile. Dacă stereotipurile sunt explicaţii, dezvoltarea şi impactul 
lor sunt legate, fără îndoială, de ceea ce au ele de explicat. Din punctul 
de vedere al lui Allport (1954) şi al lui Tajfel (1982), adevărații initiatori 
ai abordării cognitive a stereotipurilor, statutul monopolistic al funcţiei 
de economie cognitivă are ceva surprinzător. În opinia lui Tajfel (1982), 
procesele cognitive implicate în categorizare vizează un alt obiectiv. 
Trecând prin selecţia, accentuarea şi interpretarea informaţiei, procesul 
de categorizare socială tinde, de fapt, să-şi „realizeze funcţia de protecţie 
a sistemului de valori care subîntinde diviziunea lumii sociale înconjură- 
toare” (Tajfel şi Forgas, 1982, p. 118). De fapt, credem că majoritatea 
cercetătorilor ar fi de acord cu ideea că stereotipurile există din alte 
motive decât simplele constrângeri ale prelucrării informaţiei. Cu sigu- 
ranţă, valul cognitiv a silit această perspectivă la o lungă hibernare. 
A venit însă timpul ca preocupările funcţionale să recástige teren şi, de 
ce nu, să se sprijine pe numeroasele achiziţii ale cognitiei sociale. 


Ocrotirea raporturilor sociale 


O serie de rezultate confirmă funcţia de rationalizare a stereotipurilor. 
Într-o analiză foarte interesantă, Jost şi Banaji (1994) identifică trei 
versiuni ale abordării funcționale: justificarea centrată pe ego, justi- 
ficarea centrată pe grup şi, in cele din urmă, justificarea axată pe 
sistem. Justificarea centrată pe ego poate fi ilustrată de lucrările lui 
Adorno şi ale colegilor săi (1950). În centrul acestei abordări, regăsim 
ideea că stereotipurile acţionează ca un fel de mecanism de apărare care 
permite individului să-şi rationalizeze conduitele atunci când întâlneşte 
o anumită categorie socială. Mult mai populară, abordarea justificarii 
centrate pe grup reaşază stereotipurile în contextul intereselor de grup 
(Sherif, 1967). Stereotipurile sunt sensibile la natura relaţiilor dintre şi 
din sânul grupurilor sociale. Prin urmare, interacţiunile de grup vor 
juca un rol de prim-plan în ceea ce priveşte conținuturile stereotipurilor. 
Orice s-ar crede în general despre ele, stereotipurile se dovedesc foarte 
sensibile la schimbările ce afectează relaţiile. Perspectiva tajfeliană 


EXPLICATIA IN PERCEPEREA GRUPURILOR 203 


ilustrează şi faptul că stereotipurile oferă un mijloc ideal pentru a 
justifica tratamentul care li se aplică membrilor exogrupului. O imagine 
negativă a exogrupului face posibilă diferenţierea pozitivă a endo- 
grupului şi, prin urmare, le este utilă indivizilor la nivelul identităţii lor 
sociale. Atunci când un grup nu garantează o identitate socială pozitivă, 
membrii pot opta pentru o schimbare a statutului relativ al grupului sau 
îl pot părăsi pentru o apartenenţă mai liniştitoare (Tajfel şi Turner, 1979)!. 

„După Jost şi Banaji (1994), această abordare axată pe grup întâmpină 
unele dificultăţi în explicarea faptului că, adesea, membrii exogrupului 
se bucură de un statut preferenţial în defavoarea endogrupului (pentru o 
ilustrare, vezi Hinkle şi Brown, 1990). Chiar dacă se presupune că 
membrii grupurilor dezavantajate se luptă pentru o soartă mai bună, 
observăm numeroase cazuri în care oamenii interiorizează imagini 
negative asupra lor înşişi şi asupra grupului de apartenenţă. În fata 
acestor dificultăţi, demersul de justificare a sistemului sugerează 
că stereotipurile vizează mai mult reproducerea structurii sociale. 
Într-adevăr, un sistem social implică adesea existenţa unor grupuri 
sociale cu statut deloc de invidiat. În măsura în care se perpetuează 
sistemul, ne vedem. constrânşi să conchidem fie că cei care sunt în 
poziţie favorabilă exercită o putere coercitivă, ceea ce se şi întâmplă 
adesea, fie că o anumită formă de acceptare caracterizează membrii 
grupurilor defavorizate. După Jost şi Banaji (1994), justificarea 
sistemului trimite la diferite procese prin intermediul cărora membrii 
unui sistem social dat acceptă şi motivează condiţiile sociale, economice, 
politice şi sexuale, pur şi simplu pentru că ele există. Aceasta înseamnă 
că, în măsura în care indivizii unui grup dominat manifestă o atitudine 
de justificare a sistemului, ei vor neglija interesul personal sau grupal şi 
vor valoriza menţinerea sistemului. Prin urmare, putem să înţelegem de 
ce membrii unor grupuri adoptă imagini negative referitoare la endogrup 
şi o viziune pozitivă asupra exogrupului. Această abordare întreţine, 
neîndoielnic, o anumită relaţie cu noţiunea de ideologie (Althusser, 1970 ; 
Beauvois şi Joule, 1981; Ibanez, 1994; Marx şi Engels, 1846/1968). 


1. Aşa cum se poate bănui, alegerea între o strategie de schimbare socială şi 
una de mobilitate individuală depinde foarte mult de percepţia membrilor 
referitoare la permeabilitatea frontierelor grupului (Ellemers, 1993 ; Tajfel, 
1978). 

În aceeaşi ordine de idei, stereotipurile sunt şi instrumente de 
rationalizare. Ele oferă explicaţii care le permit indivizilor să justifice 
de ce lucrurile sunt aşa cum sunt. Sprijinindu-ne pe ideile lui Jost şi 
Banaji (1994), putem să mai avansăm cu un pas şi să sugerám că 
raţionalizarea se foloseşte de existenţa unei concepţii esenţialiste asupra 
categoriilor sociale. În cadrul unei viziuni esenţialiste, diferenţele dintre 
grupuri sunt percepute drept caractere de suprafaţă (pe care le putem 
califica, prin analogie cu discursul genetic, drept fenotipuri) care decurg 
din existenţa unor atribute mult mai profunde (genotipice) ce definesc 
grupurile respective. | > j | 

Într-o analiză a claselor sociale care compun diferite societăţi umane, 
Sherif (1948) insistă asupra faptului că grupul dominat adoptă foarte 
des punctul de vedere al grupului dominant. El notează astfel că 
„Sistemul de caste din India (...) nu era ideea ignorantilor sau acelor 
sărmani «paria». Cei care păstrau intactă această separare erau brahmanii 
filozofi şi stăpânii britanici ai prinților şi ai conducătorilor indieni 
locali. Corelaţiile psihologice ale unor astfel de distincţii au luat forma 
capacităţilor inerente şi trăsăturilor corespunzătoare. stratificării eco- 
nomico-politice şi au permis păstrarea «la locul lor» a diferitelor grupuri, 
adesea din proprie voinţă” (Sherif, 1948, p. 343). Citatul ilustrează 
perfect un mecanism esentialist de rationalizare. Tot ce participă la un 
sistem social dat este susceptibil să se raporteze la atribute intrinsece 
părţilor implicate în scopul de a consolida stabilitatea socială. 

Atunci, pentru a treia oară, se pune această întrebare capitală: de 
unde provine conţinutul stereotipurilor? Primul capitol a prezentat două 
răspunsuri de tip motivational: se pare că dăm stereotipurilor noastre 
un conţinut astfel încât ele să fie în măsură să garanteze temeiul şi 
valoarea propriei: persoane (Adorno et al., 1950) sau a propriului grup 
(Tajfel, 1981). Capitolul trei aborda şi alte două răspunsuri, ambele de 
ordin exclusiv cognitiv. Primul avansa ideea că stereotipurile sunt 
rezultatul unei iluzii perceptive, iluzia de corelaţie. Cel de-al doilea 
presupunea că ele provin din observarea unei realităţi trunchiate in mod 
obiectiv. De data aceasta însă, intervin stabilitatea raporturilor dintre 
grupuri şi voinţa de a perpetua sistemul social. 

Ipoteza justificárii, a raţionalizării nu a făcut deloc obiectul cerce- 
tărilor experimentale de până acum. O excepţie notabilă este oferită de 
un studiu al lui Hoffman şi Hurst (1990). Aceşti autori se opun concepției 

apărate de Eagly, conform căreia stereotipurile îşi dobândesc conţinutul 
datorită existenţei unui anumit „nucleu de adevăr”. Ei avansează ideea 
că, aşa cum au demonstrat diferite studii, capacităţile noastre de detec- 
tare a covariaţiei sunt extrem de limitate (Nisbett şi Ross, 1980). După 
părerea lor, repartizarea bărbaţilor şi a femeilor în roluri distincte 
(„persoana care câştigă bani” şi „persoana care se îngrijeşte de casă”) 
este întru totul răspunzătoare de stereotipurile sexuale, dar prin inter- 
mediul unui alt mecanism: ei văd stereotipurile esențialmente ca pe 
nişte ficțiuni care au drept funcţie justificarea diviziunii sexuale a 
sarcinilor. Aşa cum ei înşişi remarcă, această idee nu este nouă, dar 
originalitatea lor constă în testarea experimentală a implicatiilor sale. 
Hoffman şi Hurst (1990) cer subiecţilor lor să-şi închipuie două 
grupuri sociale absolut fictive, „orintienii” şi „acmienii”, care trăiesc 
pe o altă planetă. Pentru jumătate dintre subiecţi, această distincţie este - 
prezentată drept una biologică: este vorba despre două specii diferite. 
Pentru cealaltă jumătate, e vorba despre două culturi diferite în cadrul 
aceleiaşi specii. Subiectii primesc informaţii referitoare la cincisprezece 
membri din fiecare dintre cele două grupuri. O primă informaţie se 
referă la ocupaţia acestor membri > fie muncesc în oraş, fie cresc copii. 
Pentru jumătate dintre subiecţi, doisprezece orintieni sunt muncitori şi 
trei sunt educatori, în timp ce trei acmieni sunt muncitori şi doisprezece 
educatori. Pentru cealaltă jumătate, proporţiile sunt inversate. În plus, 
cei treizeci de extratereștri sunt descriși prin trei trăsături : o trăsătură 
care aparţine stereotipului „masculin” (aventuros, logic, hotărât...), o 
trăsătură care aparţine stereotipului „feminin” (săritor, drăguţ, sen- 
sibil...) şi o trăsătură neutră (conştiincios, creativ, generos...). Jumătate 
dintre subiecţi erau invitaţi să se gândească la motivele pentru care 
„persoanele”-ţintă ocupau un anumit rol (condiţia ,,explicatie”). 
Subiectii trebuiau mai întâi să judece personalitatea fiecăruia dintre 
aceste două grupuri, în special prin intermediul trăsăturilor „masculine” 
sau ,feminine”. Deşi proporţia de trăsături de tip masculin şi feminin a 
fost repartizată în mod identic în cele două grupuri şi ocupaţii, subiecţii 
au judecat în sensul stereotipului evocat prin ocupaţia atribuită majo- 
rităţii grupului (de Exemplo, atunci cánd se presupunea cá orintienii 
sunt „muncitori la oraş”, trăsăturile atribuite grupului erau de tip 
masculin). Stereotipizarea era mai importantă în cazul subiecţilor cărora 
li se ceruse să-şi imagineze o posibilă explicaţie pentru această repartizare 

a rolurilor. Subiectii au evaluat, in egală măsură, personalitatea celor 
două subgrupuri ocupaţionale pentru fiecare grup in parte. Judecitile 
sunt stereotipe, ca şi pentru prima măsurătoare. $i devin chiar mai 
stereotipe atunci când subiecţii au de dat'o explicaţie. În plus, judecátile 
sunt mai degrabá stereotipe in cazul subiectilor pentru care distinctia 
dintre cele douá grupuri fusese prezentatá drept una biologicá, rasialá, 
decât pentru subiecţii care presupuneau o distincţie de tip. cultural. 
Este de remarcat că, din rândurile subiecţilor care aveau de formulat o 
explicaţie pentru diferenţele ocupaţionale, o majoritate covarsitoare 
atribuie distribuirea rolurilor unor diferenţe de personalitate. În cele 
din urmă, stereotipizarea nu este în raport cu memoria trăsăturilor 
prezentate. | banli 

Rezultatul esențial al acestui studiu egte confirmarea experimentală 
a rolului explicatiei în stereotipizare şi în dezvoltarea conținutului unui 
stereotip. În plus, din diferența care apărea în acest studiu, în funcție de 
faptul că subiecții isi imaginează o distincție fie de tip biologic, fie de 
tip cultural intre grupurile prezentate, rezultă că teoriile explicative ale 
diferenţelor dintre grupuri afectează modul în care se ţine cont de 
stereotipuri în judecarea indivizilor. Prin urmare, se subliniază, o dată 
in plus, importanţa dimensiunii „teoretice” a stereotipurilor. Această 
abordare, care încearcă să pună în relaţie din punct de vedere expe- 
rimental conţinutul stereotipurilor cu funcţia lor explicativă şi cu teoriile 
explicative generale ale subiecţilor, constituie o nouă cale de cercetare 
care n-a fost deloc valorificată până acum. Totuşi, acest prim efort 
confirmă faptul că nu ne putem limita la a considera stereotipurile 
simple consecinţe ale observării unui „nucleu de adevăr”, chiar atunci 
când acesta există cu adevărat. 


Naturalizarea comportamentelor sociale - 


După ce am examinat strânsa legătură dintre grupalitate şi atitudinea 
esentialistá şi am subliniat funcţia de rationalizare a stereotipurilor, să 
ne referim acum la înţelegerea rolului esentialismului subiectiv in 
dezvoltarea stereotipurilor şi in impactul acestora din urmă asupra 
nivelului rationalizarii. Şi, pentru a înţelege mai bine ceea ce se petrece 
la nivelul intergrupului, este necesar si ne oprim câteva clipe la ceea ce 
se produce pe plan interpersonal. 

` Imaginaţi-vă o clipă că ati fi luat parte la următoarea experienţă 
(Humphrey, 1985). În acelaşi timp cu alţi participanţi, aflaţi că studiul 
se referă la modul în care oamenii muncesc într-un birou. O procedură 
de extragere aleatorie conferă unor participanţi rolul de manageri, iar 
altora rolul de angajaţi. Vă regăsiţi în prima categorie şi toată această 
lume restrânsă iniţiază o serie de sarcini care vor dura cam două ore. 
La sfârşitul acestui interval de timp, toată lumea este invitată să se auto- 
evalueze şi să-i evalueze şi pe ceilalţi pe baza unui ansamblu de trăsături 
legate de muncă, precum inteligenţa, capacitatea de conducere etc. 
Vi se:cere apoi să faceţi mai multe predicții comportamentale. Care ar 
fi până la urmă interesul unei astfel de experienţe ? 

Ipoteza formulată de Humphrey (1985) este totodată simplă şi teri- 
bilă. E posibil ca oamenii să fie tentaţi să-şi atribuie lor înşişi si 
celorlalţi caractere care corespund funcţiilor lor, şi asta în ciuda faptului 
că numai hazardul conduce destinele fiecăruia in această experienţă ? 
Cu o singură excepţie, managerii au fost consideraţi mai buni decât 
angajaţii în ansamblul trăsăturilor şi pentru toate predicțiile compor- 
tamentale. Totul arată că sarcinile complexe - precum rolul de conducere 
al managerilor, pe de o parte - şi sarcinile mai putin exigente sau 
repetitive adăugate absenței de autonomie a angajaţilor, pe de altă parte 
au determinat participanţii să creadă că erau in faţa a două categorii de 
oameni foarte diferiţi (vezi şi Sande, Ellard şi Ross, 1986). Cu alte 
„cuvinte, oamenii au tendinţa de a atribui caracteristicile de personalitate 
ce corespund ocupaţiei persoanelor observate pentru a rationaliza com- 
portamentele ce răspund exigenţelor rolurilor. Dar, pentru a face posibilă 
o astfel de corespondenţă, observatorii vor trebui să neglijeze determi- 
nanţii situationali ai comportamentelor. Noi ştim că efectiv asta se 
întâmplă. Există două tradiţii de cercetare care sunt deosebit de instruc- 
tive in această privinţă. De o parte, lucrările despre distorsiunea de 
supraatribuire, numită şi eroarea fundamentală!. De cealaltă parte, sunt 


l. În privința rapelului, trebuie luat în calcul faptul că, ori de câte ori explicitează 
comportamentul celorlalți, oamenii subestimează impactul factorilor situa- 
tionali şi, dimpotrivă, supraestimează importanța caracteristicilor ce țin de 
autorul comportamentului (pentru revistele de specialitate, a se consulta 

„Gilbert şi Malone, 1995; Jones, 1993; Ross, 1997; Ross si Nisbett, 
1991 ; pentru prezentárile în limba franceză, vezi Beauvois, 1984, 1994; 
Leyens, 1983; Leyens si Dardenne, 1995). 

cercetările despre supunere. Si una, şi cealaltă au legătură cu felul in 
„care indivizii justifică unele comportamente, ale lor şi ale celorlalţi. 

Să luăm mai întâi eroarea fundamentală de atribuire. Amintiti-vá 
demonstraţia care ne-a fost oferită de Ross, Amabile şi Steinmetz (1977). 
Subiectii iau parte la un joc de întrebări si răspunsuri, iar rolurile de 
examinatori/examinati şi spectatori sunt desemnate pe baza unei trageri 
la sorţi. La sfârşitul jocului, atât chestionatii, cât şi observatorii con- 
sideră cultura generală a celor care chestionează mai bogată decât a 
celor care sunt chestionati. Aceste diferenţe nu tin cont de întâmplare, 
care este totuşi singura responsabilă de rolurile pe care le au unii sau 
alţii. De fapt, numai cei care chestionează nu se lasă înşelaţi de pri- 
vilegiul enorm de care s-au bucurat punând întrebări şi nu răspunzând 
la ele. Lecţia este prea clară ca să mai insistăm asupra ei. Observarea 
celuilalt ne face să neglijăm constrângerile situationale care apasă asupra 
actelor lui. e 

Referitor la lucrárile despre supunere, ele ne ajutá sá ráspundem la 
cea de-a doua parte a intrebárii. Cum se produce internalizarea de cátre 
indivizi a propriilor comportamente? Cercetárile in materie de diso- 
naná cognitivă şi de autoperceptie oferă un cadru propice pentru a 
înţelege maniera în care comportamentele oamenilor constituie adesea 
cele mai bune pârghii pentru a modifica (în cazul comportamentelor 
contraatitudinale) sau pentru a accentua (în cazul comportamentelor 
proatitudinale) atitudinile şi opiniile (pentru o aprofundare a proble- 
melor, a se consulta Eagly şi Chaiken, 1993 ; Cialdini, 1988; pentru o 
prezentare în limba franceză, vezi Beauvois, 1994; Joule, 1995; Yzerbyt 
$i Corneille, 1994). a | 

Ca exemple de comportamente contraatitudinale, se impun faimoasele 
experienţe cu privire la jucăria interzisă (Aronson şi Carlsmith, 1963 ; 
Freedman, 1965). În aceste studii, experimentatorul nu le permite 
copiilor să se joace cu o jucărie foarte atrăgătoare. Ideea este de a emite 
o interdicţie, insotind-o cu ameninţări mai puternice sau mai slabe. 
La început, nici un copil nu îndrăzneşte să încalce interdicţia. Aşadar 
nici o diferenţă, veţi spune, între cazurile in care se face apel la o 
metodă sau la alta. Nu fiţi atât de siguri! Atunci când li se cere copiilor 
să reevalueze ansamblul jucăriilor care le-au fost prezentate, cei care au 
fost nevoiţi să facă faţă unor ameninţări puternice stăruie şi semnalează — 
robotul le place tot atât, dacă nu chiar mai mult - in timp ce copiii 

confruntati cu ameninţări moderate sunt, clar, mai putin atraşi de jucărie - 
decât înainte (Aronson si Carlsmith, 1963). Acest lucru se concretizează 
chiar şi în acte (Freedman, 1965). În timpul unei sesiuni ulterioare, în 
care toată lumea este lăsată să se joace liber după plac, copiii slab 
ameninţaţi în timpul primei sesiuni manifestă în mod clar un interes mai 
scăzut faţă de jucărie decât cei care s-au văzut puşi în faţa unor 
argumente puternice. În concluzie, copiii care n-au auzit ameninţări 
reale par să-şi fi interiorizat comportamentul. Faptul că au neglijat 
jucăria în aparenţă atrăgătoare reflectă adevăratele lor înclinații. Pentru 
ceilalţi copii, nu se pune această problemă: amenințările, oricât de 
explicite ar fi ele, nu le vor scoate din cap ideea că jucăria este deosebit 
de atrăgătoare. Alte rezultate bine cunoscute în materie de justificare 
insuficientă (Festinger şi Carlsmith, 1959; vezi Joule şi Beauvois, 
1987) şi de justificare a efortului consimţit (Aronson şi Mills, 1959) se 
înscriu pe aceeaşi linie. Mesajul este întotdeauna acelaşi şi se înrudeşte 
de fapt cu cel pe care îl întâlnim în cercetările despre eroarea fundamen- 
tală: în măsura in care constrângerile situationale rămân discrete, 
autorul comportamentului îşi asumă responsabilitatea pentru ceea ce a 
facut. 

Să ne întoarcem acum la comportamentele consonante, cele care par 
să decurgă firesc din alte comportamente. Tehnica piciorului în prag 
demonstrează în ce măsură oamenii îşi privesc comportamentul ca pe o 
reflectare fidelă a ceea ce sunt, şi nu ca pe o consecinţă a presiunilor 
externe. Într-adevăr, confruntând persoanele cu o primă cerere al cărei 
cost rămâne modest, este garantată o mai bună primire cu ocazia unei ' 
cereri ulterioare, evident mai costisitoare (Freedman şi Fraser, 1966). 
Celebra experienţă condusă de Milgram (1974) despre supunerea în faţa 
unei autorităţi - în care marea majoritate a participanţilor se supun 
ordinelor experimentatorului şi trimit şocuri electrice teribile către un 
alt participant = ilustrează ravagiile pe care le produce supunerea in 
general şi angrenajul comportamental în special. Ea oferă în plus ocazia 
de a ilustra faptul că observatorii mai degrabă aruncă responsabilitatea 
unui act surprinzător pe umerii autorului său decât să incrimineze 
presiunile din mediul înconjurător (Bierbrauer, 1979; Safer, 1980). 

Diferitele lucrări vizând eroarea fundamentală şi supunerea în 
domeniile inter şi intrapersonale ne permit să înţelegem cum îi privesc 
oamenii pe membrii diferitelor grupuri sociale, cum îşi clădesc ei 

convingerile referitoare la ceea ce sunt oamenii in diferite contexte 
sociale. Indivizii sunt tentaţi să perceapă grupurile şi membrii lor într-un 
mod care permite rationalizarea a ceea ce li se întâmplă. Bineînţeles, 
anumite împrejurări sunt susceptibile de a facilita o asemenea inter- 
pretare. Pe baza expunerii anterioare, putem bănui că este vorba despre 
cazurile in care gradul de grupalitate al entității sociale este ridicat, 
în care o explicaţie în aparenţă puternică ne ajută să clarificăm aparte- 
nenfele grupale. Raţionalizarea beneficiază aşadar direct de existenţa 
unei atitudini esentialiste referitoare la categorizarea socială. În măsura 
în care stereotipurile leagă comportamentele specifice de caracteristicile 
de personalitate ale membrilor unui grup, observatorii ar trebui să fie 
înclinați să infereze existenţa unor astfel de dispoziţii chiar dacă respon- 
sabilitatea îi revine de fapt contextului. Într-un comentariu foarte lămu- 
ritor, Jones (1990, p. 96) notează că „pentru a trece de la corelaţii 
iluzorii la stereotipuri devastatoare, e nevoie de mai mult decât de 
asociaţii între comportamente particulare şi grupuri precise de persoane. 
Ceea ce impune ca actele să fie atribuite unor dispoziţii care definesc 
adevărata identitate şi natura membrilor... Această înclinaţie spre dis- 
torsiunea de corespondenţă este o verigă crucială în formarea stereo- 
tipurilor denigratoare”. Mecanisme de acelaşi ordin trebuie să poată 
explica de ce oamenii se gândesc pe ei înşişi în termeni care nu sunt 
neapărat avantajosi. Într-o viziune esentialista a stereotipurilor, caracte- 
risticile profunde ataşate unui grup sau altuia sunt creaţii sociale. Ele 
oferă o explicaţie referitoare la comportamentele entităţilor sociale şi 
aceasta într-un context cultural şi istoric dat. De asemenea, vizează 
perpetuarea sistemului. Pe scurt, vorbim despre ceilalţi şi îi definim în 
termeni pertinenţi pentru sistemul în care trăim.! ft 


1. Acest argument nu este străin de lucrările întreprinse in Franţa de către 
Beauvois şi colaboratorii săi cu privire la norma de internalitate (Beauvois, 
1994; Dubois, 1994). Aceşti autori demonstrează că referirea la unele 
atribute dispoziţionale în calitate de mijloc de justificare a comportamentelor 
celuilalt este o normă pe care indivizii o dobândesc în cursul socializării 
(Beauvois şi Dubois, 1988; vezi şi Newman, 1991). Alte cercetări arată că 
oamenii sunt mai mult sau mai puţin susceptibili de a proceda la inferente 
dispoziţionale, în funcţie de tipul de teorie pe care îl adoptă referitor la natura 


EXPLICATIA IN PERCEPEREA GRUPURILOR 211 


„Pe baza rationamentului de mai sus, putem schiţa ipoteza că o 
viziune esentialistá asupra apartenenţei grupale determină oamenii să se 
sprijine pe stereotipuri pentru a justifica evenimentele întâmplătoare. 
Pentru a tranşa această importantă problemă au fost iniţiate o serie de 
cercetări (Schadron, Morchain şi Yzerbyt, 1994; Yzerbyt, Schadron şi 
Morchain, 1994). Situaţia experimentală este originală şi, prin urmare, 
cere câteva explicaţii. Subiectii află că şase persoane au luat parte la o 
cercetare pedagogică. Pentru jumătate dintre subiecţi, cele şase persoane 
au fost selecţionate la întâmplare dintr-un amfiteatru de două sute de 
persoane (condiţie „agregat”). Cealaltă jumătate află că întemeierea 
grupului se sprijină pe criterii psihologice, sociologice şi culturale, 
stabilite pe baza răspunsurilor date de studenţi la o serie de chestionare 
(condiţie „grup”). 

O altă manipulare avea ca subiect soarta grupului. În condiţia de 
soartă pozitivă, subiecţii văd cele şase persoane procedând la o tragere 
la sorţi care le face să beneficieze de condiţii de învăţământ idilice : 
cadre la discreţie, material informaţional modern, localuri luxoase. 
Cealaltă jumătate dintre subiecţi se află în condiţia de soartă negativă. 
„De data aceasta, tragerea la sorţi le este defavorabilă celor şase partici- 
panti. in pofida existenţei acestui program special, ei trebuie să functio- 
neze ca grup de control şi să se mulţumească cu condiţiile obişnuite de 
învăţământ din universitate. Ei au pierdut ocazia favorabilă. Sarcina 
subiecţilor. experienţei constă în a viziona înregistrarea video a unei 
conversații de cinci minute surprinse între aşa-zişii participanţi la studiu 
şi în a-i evalua pe aceştia din urmă pe baza unei serii de trăsături de 
personalitate. 


umană (Gervey, Chiu, Hong şi Dweck, 1993; Dweck, Hong şi Chiu, 
1993; Newman, 1993). În general, propensiunea de a rationa în termeni 
dispozitionali depinde de cadrul cultural in care evoluează observatorii 
(Miller, 1984; Morris, Nisbett şi Peng, 1994; Morris şi Peng, 1994). 
Înclinaţia în favoarea supraatribuirii dispozitionale pare să se îmbine foarte 
bine cu statutul relativ al individualismului şi al libertăţii personale. Prin 
analogie, putem deci să credem că o orientare mai degrabă colectivă sau că 
un context de judecată care face mai frapantă categorizarea şi apartenentele 
grupale favorizează o abordare esentialistá a categoriilor. 

Ar fi bine să insistăm asupra faptului că, într-o astfel de paradigmă, 
„teoria” constitutivă a grupurilor nu are absolut nici o legătură cu 
destinul rezervat .celor şase participanţi, din moment ce acesta este 
atribuit hazardului. Aşadar, nu există nici un motiv pentru ca subiecţii 
să perceapă participanţii diferit după cum soarta le este pozitivă sau 
negativă. Totuşi, conform predictiilor, subiecţii îi privesc într-un mod 
mai puţin pozitiv pe studenţii care au avut parte de condiţii pedagogice 
defavorabile decât pe cei cărora le-a surâs norocul. Aşa cum s-a pre- 
văzut, această diferenţă apare numai atunci când studenţii fac parte 
dintr-un grup si, prin urmare, dintr-o entitate socială purtătoare de 
sens. Altfel spus, doar subiecţii care cred că participanţii erau repartizaţi 
în grupuri omogene pe baza unei serii de factori psihologici şi socio- 
logici se dovedesc sensibili la condiţiile cărora participanţii vor fi nevoiţi 
să le facă fata. | 

Datele relevă şi faptul cá această diferenţă decurge mai ales din 
condiţia de soartă negativă în condiţia de grupalitate. Ceea ce înseamnă 
că subiecţii se dovedesc extrem de înclinați să atribuie soarta caracte- 
risticilor interne ale membrilor grupului atunci când ei au de-a face cu 
un grup omogen care înfruntă condiţii defavorabile. Acest pattern are 
legătură cu alte rezultate întâlnite în literatura de specialitate. Astfel, 
Lerner (1980) a observat că oamenii atribuie cu uşurinţă trăsături 
negative victimelor. Acest autor sugerează că observatorii au tendinţa 
de a justifica o nenorocire, un accident sau orice alt eveniment neplăcut 
prin implicarea responsabilitátii victimei, pentru a se linişti în ceea ce 
priveşte propria lor soartă. Datele adunate în cadrul acestei noi: para- 
digme dovedesc prezenţa unei înclinații identice faţă de grupurile sociale 
numai atunci când ele se sprijină pe o teorie subiacentă puternică. În 
acest caz, soarta care se abate asupra unui grup se traduce în termenii 
caracterelor inerente membrilor săi. 

Pe scurt, generalizând o serie de rezultate bine stabilite în thiu! 
atribuirii şi al influenței sociale, putem crede că oamenii supraestimează 
măsura în Care ceea ce li se întâmplă membrilor unui grup este con- 
secinta naturii lor profunde. Cea mai bună modalitate de a justifica o 
situaţie socială constă în a promova ideea că aceasta decurge pur şi 
simplu din natura lucrurilor. Rezultatele unei cercetări preliminare 
realizate de Schadron şi Morchain (1995) confirmă acest lucru. 
Ei demonstrează, într-adevăr, că un exogrup este privit ca fiind mai 

omogen atunci când soarta lui e negativă (un accident de autocar) decât 
atunci când ea este pozitivă (câştig colectiv la o loterie), în timp ce 
perceperea omogenitatii unui endogrup nu este afectata i in mod semni- 
ficativ de soarta lui. 

. Programul de cercetare detaliat mai sus jijere? că abordarea 
esentialistá a grupurilor sociale serveşte perfect acestei funcții de ratio- 
nalizare a stereotipurilor. Aşa cum precizează $i Wilder (1981, p. 257), 
„unde se stabileşte granița personalității şi unde începe rolul de membru 
al grupului ? Nu suntem siguri că ar putea fi trasată o delimitare clară 
şi credem că observatorul împărtăşeşte şi el această incertitudine. În 
consecinţă, suntem şi mai susceptibili să atribuim cauzalitatea grupului, 
în calitate de agent sau entitate, în aceeaşi măsură în care o atribuim şi 
dispoziţiilor individuale ale unui membru”. Ideea apărată aici este 
următoarea: comportamentele care apar la membrii unui grup coerent 
pun în joc nu rise, za lor „individuale”, ci chiar personalitatea 
ea dai 


Sindromul esentialist | 


O serie de criterii pot contribui la definirea unei categorizari esentialiste 
(vezi şi Rothbart şi Taylor, 1992). În centrul esentialismului subiectiv se 
află convingerea conform căreia categoria socială posedă un statut 
ontologic specific. Aşa cum am văzut mai sus, Campbell (1958) a 
subliniat modul în care anumiţi factori ai percepţiei determină obser- 
vatorii să creadă că ceilalţi formează o „adevărată” entitate. Atât simili- 
tudinea, cât şi proximitatea membrilor grupului contribuie la ideea că 
se află în joc un grup social semnificativ. Soarta comună ce se abate 
asupra membrilor grupului intervine în aceeaşi măsură şi pentru a 
creşte grupalitatea lui. Aşadar, perspectiva esenţialistă prezentată în 
această lucrare întreţine strânse relaţii cu analiza lui Campbell (1958) 
referitoare la grupalitatea grupurilor. Ideea este că, atunci când se află 
în fata unei entităţi sociale, observatorii sunt înclinați să creadă că 
există o trăsătură comună tuturor membrilor din acea categorie. Acest 
lucru se produce în pofida incapacității frecvente a observatorilor de a 
spune precis despre ce este de fapt vorba. 

Inalterabilitatea apartenenţei categoriale constituie un alt aspect al 
viziunii esentialiste asupra categoriilor sociale. Faptul că observatorii 

pot contesta unor {inte posibilitatea de a înceta să mai fie membri ai 
unei categorii sociale specifice poate părea banal în cazul anumitor 
categorii, precum sexul, rasa şi vârsta. Nu e mai puţin adevărat că 
ataşamentul oamenilor faţă de inalterabilitatea apartenentelor la grup 
joacă un rol important în numeroase contexte în care categoriile repre- 
zintă rezultatul unei definiţii sociale. În Europa, membrii clasei munci- 
toare rămân tot oameni din clasa muncitoare, chiar dacă devin oameni 
de afaceri bogaţi. Frontiera foarte clar delimitată dintre caste, în India, 
constituie o versiune extremă a credinţei în caracterul inalterabil al 
apartenenţei categoriale. În acest caz precis, doar moartea individului 
permite trecerea de la o categorie la alta. 

O a treia caracteristică a abordării esentialiste a categoriilor sociale 
este caracterul său inductiv. O dată ce cunoaştem categoria de aparte- 
nentá a individului, cunoaştem o mulţime de lucruri despre el. Aşa se 
întâmplă mai ales în cazul în care observatorii cred că individul-tinta 
este membrul unei categorii al cărei grad de grupalitate este foarte 
important şi pentru care există o explicaţie. Să ne gândim la dezbaterea 
referitoare la caracterul innáscut al homosexualității. Un al patrulea 
aspect, în strânsă legătură cu cel de mai înainte, se referă la puternicele 
conexiuni ce caracterizează atributele unei categorii percepute în mod 
esentialist. În măsura în care esenţa care susţine categoria oferă o 
explicaţie pentru categorie, toate atributele sunt reinterpretate în lumina 
acestei teme unificatoare. O a cincea şi ultimă dimensiune în catego- 
rizarea esentialistá se referă la modul in care acest tip de abordare 
exclude celelalte posibilităţi de a concepe individul-fintá. Totul se 
petrece ca şi cum oamenilor ce intră în contact cu celălalt purtând 
ochelari existenţialişti le-ar veni cumplit de greu sá adopte o altă grilă 
de interpretare decât cea pe. care o imbrátiseazá deja. Acest aspect 
prezintă legături evidente cu lucrările abordate în capitolul trei despre 
accesul cronic la schemă (Higgins şi King, 1981; Stangor, 1988). _ 

Cele cinci fenomene însoțesc o abordare esentialistá a categoriilor 
sociale. Ele au fost explicitate în funcţie de punctul de vedere al 
observatorului, dar aceeaşi analiză poate fi realizată şi dacă se ia în 

considerare punctul de vedere al persoanei observate. Efectele con- 
- firmării ipotezei pe planurile perceptiv şi comportamental, evocate in 
capitolul trei, conferă actualitate stereotipurilor (Snyder, 1984 ; Snyder, 
Tanke şi Berscheid, 1977; Word, Zanna şi Cooper, 1974). Acest tip de 

mecanism permite, aşa cum am văzut, înţelegerea succesului ye care il 
cunoaşte ipoteza nucleului de adevăr. 

În sfârşit, aceste noţiuni sunt evident legate de sr n stereo- 
tipurilor prescriptive şi a credintelor normative, aşa cum este ea tratată 
de Fiske şi de colegii săi (Fiske, Bersoff, Borgida, Deaux si Heilman, 
1991; Fiske şi Stevens, 1993; Goodwin şi Fiske, 1995). Într-adevăr, 
se întâmplă uneori ca membrii grupurilor dominate să urce pe scara 
succesului. Unul dintre principalele obstacole este modul în care ceilalţi 
gândesc că ar trebui să se comporte aceştia. Astfel, unele cadre supe- 
rioare de sex feminin vor fi rugate să se conformeze rolului stereotipic 
care li se potriveşte. Între altele, aceasta înseamnă că persoanele în 
discuţie vor avea un comportament specific feminin, vor fi atente la 
„ceilalţi, receptive la seductia masculină etc. 

O predictie bazată pe această viziune prescriptivă a stereotipurilor 
ar fi aceea că indivizii care ocupă poziţii privilegiate într-un sistem 
social sunt mai înclinați să adopte o viziune esenţialistă asupra cate- 
goriilor sociale existente decât membrii grupurilor dezavantajate. Datele 
adunate de Smith şi Russell (1984) o confirmă. Aceşti autori au remarcat 
că băieţii aveau în mai mare măsură decât fetele tendinţa de a atribui 
diferenţele de sex unor factori biologici. Cât despre fete, ele apelau mai 
mult la factori sociali. Evident, legitimitatea percepută a aranjamentului 
social, ca şi lipsa de permeabilitate a frontierelor dintre grupuri pot 
determina membrii unor grupuri defavorizate să împărtăşească punctul 
de vedere al grupului dominant. 

Martin şi Parker (1995) au studiat recent teoriile naive despre sex şi 
rasă. Rezultatele acestei cercetări sunt total compatibile cu ideea că un 
sindrom esenţialist exercită o influenţă asupra prejudecatilor sexuale şi 
rasiale. Într-adevăr, Martin şi Parker (1995) au evaluat convingerile 
subiecţilor lor referitoare la ponderea factorilor biologici, sociali şi 
circumstantiali nu numai în diferenţele sexuale şi rasiale şi în dificultatea 
de a le suprima, ci şi în diferenţele din sânul diverselor grupuri sexuale 
şi rasiale. Aceşti autori au măsurat şi intoleranţa subiecţilor la ambi- 
guitate. În perfect acord cu argumentul dezvoltat în acest capitol, cu cât 
subiecţii cred mai mult că diferenţele dintre sexe şi rase se sprijină pe 
factori biologici, cu atât mai puţin cred că respectivele diferenţe pot fi 
eliminate. După cum ne-am putea aştepta, Martin şi Parker (1995) au 
obţinut o corelaţie pozitivă între convingerea că diferenţele sexuale pot 

fi suprimate şi perceperea diferenţelor chiar în interiorul grupurilor 
sexuale. De altfel, cu cât subiecţii cred mai mult că bărbaţii şi femeile 
sunt diferiţi între ei, cu atât mai dificil li se pare să combată aceste 
- diferente. Rezultatele arată şi o relaţie pozitivă între perceperea diferen- 
telor dintre bărbaţi şi femei şi convingerea că factorii biologici joacă un 
rol în diferenţele sexuale. În fine, intoleranta la ambiguitate este cu atât 
mai mare cu cât subiecţii atribuie un rol important biologiei pentru a da 
seama de diferenţele dintre femei şi bărbaţi. Din contra, ea este mai 
puţin prezentă la subiecţii care id cá si femeile diferá intre ele, 
si bărbaţii diferă între ei. 

Acest ansamblu de date concordă în totalitate cu ideea potrivit căreia 
esenţialismul subiectiv încurajează perceperea diferenţelor importante 
dintre grupurile sociale. Bineînţeles, diferenţierea categorială se poate 
sprijini pe diferenţele efective dintre grupuri. În acest caz, fenomenul 
s-ar limita la o creştere a diferenţelor existente în opinia observatorului 
esentialist faţă de ceea ce ar observa un observator neesenţialist. Pentru 
a adopta o terminologie clasică, această tendinţă corespunde feno- 
menului bine cunoscut al accentuării, deja prezentat în primul capitol 
(Tajfel şi Wilkes, 1963). O ipoteză mai îndrăzneață are în vedere 
posibilitatea ca diferenţele de percepţie să apară în absenţa oricărei baze 
factuale sau ca diferenţele reale să treacă pur şi simplu neobservate 
deoarece nu sunt integrate într-o teorie explicativă. Rezultatele: lui 
Hoffman şi Hurst (1990), prezentate mai sus, oferă o ilustrare a primeia 
dintre cele două situaţii. 

Literatura de specialitate este plină de exemple care demonstrează ca 
biologia nu constituie singurul model in care se încadrează gândirea 
esentialistá. Aristotel considera că acel caracter unic al geografiei 
Greciei putea să justifice superioritatea: grecilor faţă de alte popoare. 
Cu alte cuvinte, nu trebuie neapărat ca perspectiva esentialistá, care 
vizează rationalizarea diferenţelor dintre grupuri, să ia forma unui 
esentialism genetic. Conteazá să înţelegem în ce măsură teoria la care 
se referă observatorii prezintă dimensiunile ce caracterizează sindromul 
esenţialist. Dacă orice persoană care merge să locuiască în Grecia poate 
beneficia de climatul acesteia şi-şi poate însuşi calităţile atât de lăudate 
de Aristotel, atunci” apartenenţa categorialá se dovedeşte alterabilá. 
“Dacă, dincolo de voinţa noastră, naşterea într-un climat anume determină 
o dată pentru totdeauna ceea ce reprezintă o persoană, nu putem face 

prea mare lucru în ceea ce priveşte apartenenţa categorială. Acest ultim 
caz arată şi mai mult influenţa esentialismului subiectiv. Nu trebuie să 
te crezi prea repede pus la adăpost de astfel de raționamente. Astrologia 
este o idee foarte populară care se înrudeşte cu exemplul mai sus citat. 

O ilustrare contemporană a esentialismului subiectiv se regăseşte la 
Steinberg (1974), care stabileşte o relaţie între apartenenţa religioasă a 
profesorilor nord-americani şi disciplina universitară aleasă de ei. 
Steinberg (1974) a adunat date în cantităţi impresionante pentru a sugera 
că protestanții sunt suprareprezentati în sectoarele ştiinţifice tradiţionale, 
cum ar fi agricultura, şcolile tehnice, chimia, geografia etc., iar în 
sectoare precum arta, filozofia, limbile străine, religia şi istôri predo- 
mină catolicii, în timp ce evreii sunt mai numeroşi în stiintele medicale, 
drept şi ştiinţele comportamentale, precum economia, sociologia, psiho- 
logia etc. Pentru Steinberg, valorile culturale invocate în diferitele 
grupuri religioase pot explica această stare de fapt. Explicaţia are la 
bază o lungă tradiţie în sociologie, tradiţie care leagă fondul religios de 
alegerea unei cariere (vezi Weber, 1964). 

Boudon (1990) prezintă o explicaţie ce concură cu datele adunate de 
Steinberg (1974). În opinia lui, o combinaţie de numeroşi factori 
aleatorii ne oferă posibilitatea de a justifica pattern-ul observat. El se 
bazează pe lucrările lui Friedman (1983), care a demonstrat că îmbi- 
narea migraţiilor protestanților, catolicilor şi evreilor în America de 
Nord cu valurile succesive de expansiune ale diferitelor discipline în 
interiorul lumii academice nord-americane, deşi cele două fenomene 
sunt total independente, elucidează datele strânse de Steinberg (1974). 
Altfel spus, în momentul în care au fost înființate posturi în ştiinţele 
comportamentale, tinerele generaţii de evrei au avut un acces mai larg 
la educaţia universitară. Acest tip de explicaţie ar putea, fără îndoială, 
să-i inspire pe cei care încearcă să înțeleagă uimitoarea suprarepre- 
zentare a studenţilor de origine asiatică în sectoarele informaticii. 

Explicaţia culturală şi religioasă ilustrează reticenta oamenilor în a 
explica unele fapte importante prin invocarea unor variabile banale şi 
fără vreo aparentă importanţă. Deoarece selectarea unei discipline 
ştiinţifice este un comportament ale cărui consecinţe nu sunt de neglijat, 
se pare că trebuie să îl ancorăm în factori care diferenţiază cu adevărat 
cele trei grupuri. Cu alte cuvinte, caracterele profunde par a fi singurii 
candidaţi acceptabili pentru a explica o situaţie cu o asemenea semnificaţie. 

Punctul de vedere al lui Steinberg (1974) este exemplul însuşi al acestei 
tendinţe, ca şi al forţei de fascinatie pe care o exercită explicaţiile 
culturale, religioase sau etnice. a 

Nici cercetătorii nu se găsesc in mai mare măsură decât oamenii de 
pe stradă la adăpost de atitudinile esentialiste. Ei ajung uneori să se 
sprijine pe acest tip de argumente pentru a dovedi caracterul ştiinţific al 
demersului lor, demonstrând astfel capacitatea de a explica diferenţele 
superficiale într-un mod inedit şi, prin urmare, convingător. O celebră 
teorie a personalităţii, enunțată de Eysenck (1983), oferă un bun exemplu 
al acestei „distanţe” între simţul comun şi ştiinţă. In opera lui capitală, 
intitulată Bazele biologice ale personalităţii, Eysenck încearcă să lămu- 
rească legăturile dintre structurile nervoase ale individului şi com- 
portamentul lui extravertit sau introvertit. Pe scurt, activitatea corticală 
a oamenilor extravertiti ar fi scăzută şi ar necesita stimulări externe. 
Şi invers, sistemul nervos al introvertitilor ar realiza o intensă activitate 
şi i-ar constrânge să evite creşterile de stimulare. 

Toţi suntem capabili să identificăm comportamentele proprii extra- 
vertiţilor sau introvertiţilor (Leyens, 1983, capitolul 5; Semin, Rosch 
şi Chassein, 1981). Raportându-se la această cunoaştere comună, 
Eysenck (1983) revendică un caracter eminamente ştiinţific al analizei 
sale, pentru că ea justifică astfel de manifestări fenotipice în termeni de 
caracteristici genotipice. Dar este oare chiar atât de clară diferenţa 
dintre observatorul naiv şi omul de ştiinţă? Într-un studiu pe cât de 
fascinant, pe atât de simplu, Semin şi Krahé (1987) le-au prezentat 
subiecţilor descrieri genotipice ale unui introvertit şi ale unui extravertit, 
cerându-le să evalueze tipicitatea unei serii de caracteristici fenotipice 
proprii extravertijilor şi introvertitilor. Datele relevă că subiecţii se 
dovedesc capabili să facă distincţii corecte între descrierile genotipice. 
O a doua cercetare confirmă faptul că demersul în sens invers, respectiv 
descoperirea caracterelor genotipice pe baza unei descrieri fenotipice, 
prilejuieşte o performanţă cel puţin la fel de bună. Aceste rezultate 
subliniază faptul că relaţia dintre concepţiile naive şi anumite afirmaţii 
ştiinţifice este mai strânsă decât pare. _ 

Pe scurt, putem deci afirma că teoriile esentialiste presupun cel mai 
adesea împărţirea indivizilor în diferite grupuri sociale. Nu este mai 
puţin adevărat că noi invocám diferenţele genetice şi, de ceva timp, pe 
cele etnice pentru a justifica inegalităţile dintre grupuri, în măsura in 
care atributele de suprafaţă conduc destul de -uşor spre explicaţii de 

aceasta natura. Asociate factorilor de tip perceptiv, precum similitudinea 
şi proximitatea fizică, semnificaţia comportamentelor şi cea a împărţirii 
în grupuri influenţează direct gradul de esentialism în caracterizarea 
grupurilor. Atunci când oamenii sunt confruntati cu evenimente majore, 

ei invocă repede caractere profunde pentru a descrie grupurile implicate. 

În acest sens, o viziune esentialistá poate, fără îndoială, să contribuie la 
statu quo. Cu cât membrii unor categorii se găsesc într-o poziţie mai 
dominantă sau în ceea ce li se pare a fi un sistem legitim, cu atât mai 
mult ei pot îmbrăţişa un punct de vedere esentialist. 

În mod oarecum ironic, am putea să ne gândim că o perspectivă total 
opusă, respectiv un demers de tip revoluţionar, poate adopta o atitudine 
la fel de esenţialistă, cu precizarea că ar fi vorba de o ierarhie diferită 
Şi, fără îndoială, de o altă categorizare. Aşa cum o dovedesc teribilele 
masacre din Rwanda şi milioanele de dispăruţi din Cambodgia, întâlneşti 
destul de des opresori şi foşti opresori care adoptă comportamente 
asemănătoare. 


Concluzie 


Fascinati de prada cu care-i ademenea abordarea cognitivă, primii 
cercetători în domeniul cognitiei sociale au exilat mult timp fenomeno- 
logia subiecţilor lor în rândul curiozităţilor jurnalistice. Primau codarea, 
organizarea şi recuperarea informaţiilor din memorie. Calculatorul era 
plin de stereotipuri, dar rămânea un simplu calculator. Teoreticienii 
identităţii sociale au răsturnat priorităţile şi au aşezat etnocentrismul 
(versantul negativ) şi respectul de sine al membrilor grupurilor (versantul 
pozitiv) în centrul dezbaterii. Totuşi, Tajfel şi Allport au expus cu 
claritate caracterul inextricabil al celor două lumi, cea cognitivă şi cea 
motivationalá. Inspirándu-ne din achiziţiile recente ale psihologiei cogni- 
tive şi din lucrările actuale din domeniul relaţiilor dintre grupuri, devine 
posibil să înţelegem cum se articulează aceste două aspecte. Graţie 
noţiunilor de grupalitate şi de esentialism subiectiv, putem înţelege 
modul în care raporturile sociale condiţionează cunoaşterea celuilalt 
(Yzerbyt, Rocher şi Schadron, 1995). Unele intuitii mai vechi despre 
conceptul de grup revin astfel la ordinea zilei, dar îşi găsesc un nou 
fundament. 

Concluzie generala 


`- Aşa cum a demonstrat şi exemplul introductiv legat de înecarea celor 
două fetite, un eveniment social este adesea complex, permiţând mai 
multe interpretări. În cazul acestui fapt divers dramatic, participanţii, 
observatorii şi comentatorii au încercat să înţeleagă evenimentul din 
diferite unghiuri. Nici unul nu putea spune cu certitudine la sfârşit nici 
ce s-a întâmplat cu adevărat, şi nici de ce totul s-a petrecut astfel. 
- * Această complexitate a fost recunoscută încă de la începuturile 
cercetării asupra percepţiei sociale. Walter Lippmann (1922) foloseşte 
imaginea hărţii: „Pentru a străbate lumea, oamenii trebuie să aibă hărţi 
ale lumii” (reed. 1965, pp. 10-11). Realitatea, afirmă el, este prea 
complicată pentru a fi înţeleasă direct şi, prin urmare, trebuie percepută 
în mod simplificat pentru a te putea adapta la ea. Tocmai această 
imagine simplificată, pe care el o numeşte cvasimediu, ne serveşte 
drept hartă. Concepţia sa i-a inspirat foarte mult pe cercetătorii interesaţi 
de percepţia socială. Observatorul apare în special ca un centru de 
prelucrare a informaţiei, supraîncărcat într-o oarecare măsură. Ideea că 
rezultatul percepţiei este o simplificare i-a determinat pe cercetători să 
considere că observatorul social foloseşte procese de percepţie defi- 
ciente. Din moment ce rezultatul nu reflectă adevărul exact, înseamnă 
că limitele observatorului îl împiedică să se descurce mai bine. 
Totuşi, dacă ne întoarcem la imaginea hărţii rutiere, un asemenea 
punct de vedere ne-ar putea stârni mirarea. Harta rutieră, se înţelege, 
este o simplificare. Ea deformează, categorizeazá, traduce, transpune. 
Dar ar fi o naivitate să crezi că întocmirea hărților este un lucru simplu. 
Sau, mai rău, să consideri cartografii oameni stupizi, cu capacităţi 
cognitive limitate, deoarece produsul lor nu este decât o copie palidă a 
realităţii, care neglijează o mulţime de aspecte. Fiecare ştie totuşi că 
această activitate de cartografiere este extrem de complexă. Ea repre- 
zintă o meserie care recurge la tehnici sofisticate. Ar fi naiv să credem 
că simbolurile şi codurile pe care le utilizează nu servesc decât la 

pierderea informatiei. Din contra! Harta este o deformare a realităţii, 
cu Siguranţă, dar ea aduce o informaţie care, altfel, ar fi dificil de 
accesat — spre exemplu, altitudinea, frontierele. Pe scurt, o hartă bună 
te ajută să-ţi regăseşti drumul, chiar în lipsa oricărei cunoştinţe despre 
locul în care te afli. 

Lucrările prezentate în această carte demonstrează că acelaşi lucru 
se întâmplă şi în domeniul percepţiei sociale. Ceea ce noi cunoaştem 
despre celălalt este adesea o deformare, o simplificare. Dar procesele 
care duc la această cunoaştere nu sunt ridicole. Dimpotrivă, ele repre- 
zintă demersuri bogate şi complexe. Problema este chiar mai amplă, 
deoarece obiectele percepţiei sociale sunt mult mai complicate decât o 
reţea rutieră sau hidrografică. Acestea din urmă au cel puţin avantajul 
de a prezenta o anumită stabilitate, pe când realitatea socială este 
mişcătoare, diversă. Ceea ce vrem să observăm - intenţiile, trăsăturile 
de personalitate etc. - nu este accesibil in mod direct. Mizele sunt 
adesea mai importante. Nu este vorba numai de a descoperi drumul, ci 
de a-ţi conduce viata. Nu e de mirare că metodele observatorului social 
sunt şi ele extrem de sofisticate. qt: ne 
`- Comparatia cu activitatea cartografică poate să clarifice punctul de 
vedere prezentat în această carte în ceea ce priveşte „erorile” obser- 
vatorului social. Putem să ne imaginăm cu uşurinţă perplexitatea unui’ 
automobilist care ar vrea să-şi regăsească drumul consultând o hartă 
hidrografică. Uimirea lui ar fi fără îndoială şi mai mare în faţa unei 
hărţi geologice. Ni-l închipuim însă destul de greu pe acest automobilist 
spunându-şi: „Sunt nebuni! Importante sunt străzile, iar ei nu dese- 
nează aici nici una!”. Mai probabil, el isi va da seama de greseala 
pe care a făcut-o: „Ei drăcie, am încurcat hărţile !”. Va înţelege pur 
şi simplu că pe el şi pe cartograf nu îi interesează aceeaşi realitate. 
Prin urmare, criteriile lor de adevăr sunt diferite. Există hărţi care infor- 
mează asupra climatului, asupra densităţii populaţiei, asupra compoziţiei 
subsolului etc. Toate reprezintă simplificări. Toate au criteriile lor de adevăr. 
Acestea depind de obiectivele cartografului şi, bineînţeles, de publicul 
căruia îi este destinată harta, de utilizarea pentru care este proiectată. 
„ Fiecare hartă accentuează acel aspect al realităţii care îi interesează pe 
utilizatorii particulari. În plus, există un acord clar între cartograf şi utili- 
zatori asupra sensului diferitelor semne, simboluri sau coduri de culori. 

Referitor la această problemă, un lucru asemănător se întâmplă şi în 
cazul percepţiei sociale. Observatorului social i se iartă rareori că nu 

vede realitatea in singurul mod posibil: acela pe care cercetătorul il 
consideră logic şi raţional. Evident că nu-i va veni nimănui ideea să 
reproşeze un asemenea lucru cartografului. Şi totuşi, sarcina acestuia 
din urmă este mai simplă decât cea a observatorului social. Într-adevăr, 
cartograful ştie clar de ce informaţii anume are nevoie cititorul său. 
De asemenea, ştie şi ce se aşteaptă de la el, fără să facă eforturi prea mari 
de imaginaţie. Dimpotrivă, observatorul social are uneori de-a face cu 
situaţii în care numai câteva elemente vagi indică ce tip de percepere a 
realităţii este pertinent. Adesea trebuie să recurgă la toate talentele lui de 
psiholog amator pentru a delimita clar ceea ce vrea de la el interlocutorul. 
„Pentru a se regăsi, pentru a naviga printre toate aceste dificultăţi, 
observatorul utilizează instrumente extrem de fine. Mecanismele de 
percepţie socială, aidoma celor utilizate de cartografi, vor servi. la 
înţelegerea mediului înconjurător astfel încât acesta să capete un sens, 
unul util în ceea ce priveşte obiectivele urmărite. Iată de ce sunt posibile 
diferite lecturi. Uneori, probabilitățile a priori vor fi utile şi, prin 
urmare, luate în considerare, alteori - nu. Rămâne însă impresionant 
faptul că, în cazul în care cartograful nu realizează decât o hartă o dată, 
observatorul este adesea obligat să treacă aproape instantaneu de la un 
mod de citire a realităţii la altul. Numai să i se prezinte situaţia, şi el îşi 
pune ochelarii care-l fac să vadă realitatea sub aspect rutier sau hidro- 
grafic, geologic sau... pardon: sub aspect categorial sau individual, 
paradigmatic sau narativ... i 
Si mai mult ne impresionează cantitatea de informații pe care el o 
prelucrează simultan, iar in special diversitatea operațiilor pe care le 
realizează pentru a-şi atinge scopul. Are nevoie să ştie care este infor- 
matia pe care trebuie să o prelucreze, să determine ce formă de răspuns 
trebuie să ofere, să verifice dacă procesele de judecată corespund 
cerinţelor problemei în discuţie. Toate acestea îl obligă să îndeplinească 
simultan un număr important de sarcini la diferite niveluri. El pre- 
lucrează informaţia referitoare la ţintă, analizează situaţia socială, se 
joacă de-a psihologul pentru a înţelege sensul comportamentului inter- 
locutorului său, se pune în locul țintei pentru a înţelege sensul pe care 
l-a avut comportamentul lui în ochii celuilalt. Lista acţiunilor pe care le 
realizează simultan are de ce sá te ameţească, datorită amplorii proceselor 
pe care le implică. Şi se mai spune despre el că ar fi un avar cognitiv! 
De fapt, această metaforă a avarului cognitiv suferă de încă o lacuna : 
ea tratează stereotipurile ca pe o consecinţă nefericită a funcţionării 

noastre. cognitive. Prejudecátile rezultă dintr-o economie necesară. 
Chiar aşa să fie ? Imaginea cartografului ne vine o dată în plus în ajutor. 
Chiar dacă rareori i se reproşează cartografiei că e afectată de etno- 
centrism, este stupefiant sá constati cât de legitim ar fi acest lucru. 
E de-ajuns să te gândeşti la ce se întâmplă atunci când vrem să repre- 
zentăm o planetă pe o hartă. E vorba de transformarea unei sfere în 
suprafaţă plană, ceea ce e imposibil. O planisferă este aşadar inexâctă 
prin natura ei, iar cartograful nu poate decât să aleagă tipul de eroare la 
care va consimti. Sunt posibile diferite proiecţii, iar cea care ne este 
familiară, moştenită de la Mercator, nu respectă suprafeţele. Ea prezintă, 
de exemplu, Europa ca fiind mai întinsă decât America Latină. 
În realitate, suprafaţa celei dintâi este de 9,7 milioane de kilometri 
pătraţi şi a celei de-a doua de 17,8 milioane de kilometri pătraţi. Atunci 
când examinăm o planisferă care rezultă dintr-o altă proiecţie, în care 
sunt respectate suprafeţele relative, modul nostru obişnuit de a vedea 
lumea este dat peste cap. Cu cei 30 de milioane de kilometri pătraţi ai ei, 
Africa ocupă aici un loc enorm, pe care primii cartografi — europeni - 
nu erau deloc dornici să i-l recunoască. La urma urmelor, cartograful 
îşi va pune toată arta în serviciul unor obiective mai mult sau mai puţin 
conştiente. Tot astfel, atunci când contribuie la raţionalizarea rapor- 
turilor sociale, stereotipurile fac apel la surprinzătoarele capacităţi de 
observator social ale teoreticianului: Bo di 

Au fost utilizate mai multe metafore pentru a descrie observatorul 
social: căutător de consistenţă, om de ştiinţă naiv, avar cognitiv sau, în 
cel mai bun caz, tactician motivat. Ar fi foarte tentant să propunem 
acum o nouă metaforă. Aceasta ar putea fi cea a cartografului perspicace 
sau a omului-orchestră, chiar cea a jonglerului chinez (Ştiţi, cel care 
învârte simultan un mare număr de farfurii pe bastoane). Dar toate 
imaginile se dovedesc pe cât de lămuritoare, pe atât de simplificatoare. 
Nu, cu siguranţă, ar fi mai bine să nu adaugi listei o nouă metaforă şi 
să te multumesti să constati că trei capcane sunt de evitat dacă vrei să 
faci progrese în înţelegerea percepţiei sociale. Prima dintre ele ar consta 
în abordarea problemei din perspectiva limitelor omeneşti. Se pare că e 
mai edificator să faci acest lucru recunoscând capacităţile unui obser- 
vator care caută şi produce un sens în lumea lui socială. Celelalte două 
se reduc la a dispretui aspectele prin care percepţia socială este socială: 
nu atât prin obiect, cât prin procesele şi finalitatea ei. ry 

Adrian Neculau (coord. y. - Psihologie socială. Aspect contemporane 
Andrei Cosmovici - Psihologie generală a 
` W. Doise, J.-C. Deschamps, G. Mugny - Psihologie socială experimentală 
Adrian Neculau, Gilles Ferréol (coord.) - Minoritari,. marginali, excluşi 
Constantin Cucoş - Minciuná, contrafacere, simulare. 
O abordare psihopedagogicá . | 
Mielu Zlate (coord.) - Psihologia vieţii cotidiene 
R.Y. Bourhis, J.-P. Leyens (coord.) - Stereotipuri, discriminare — 
şi relaţii intergrupuri 
Serge Moscovici - Psihologia socială sau maşina de fabricat zei 
Adrian Neculau (coord.) - Câmpul universitar şi actorii săi 
Adrian Neculau (coord.) - Psihologia câmpului social. Reprezentările sociale 
J. Barus-Michel, E. Giust-Desprairies, Luc Ridel - Crize. 
Abordare psihosocială clinică . 
Andrei Cosmovici, Luminiţa Iacob (coord.) - Psihologie şcolară 
Serban Ionescu - Paisprezece abordări in psihopatologie 
Serge Moscovici (coord.) - Psihologia socială a relaţiilor cu celălalt 
Willem Doise, Gabriel Mugny - Psihologie socială şi dezvoltare cognitivă 
Ana Stoica-Constantin, Adrian Neculau (coord.) - Psihosociologia 
rezolvării conflictului 
André Sirota - Conduite perverse in grup 
Adrian Neculau, G. Ferréol (coord.) - Psihosociologia schimbării 
Mircea Miclea - Psihologie cognitivă. Modele teoretico-experimentale 
Mielu Zlate - Psihologia mecanismelor cognitive | 
Gilles Ferréol (coord.) - Identitatea, cetățenia şi legăturile sociale 
Mielu Zlate - Introducere în psihologie | 
Ion Dafinoiu - Elemente de psihoterapie integrativá 
Eva Drozda-Senkowska - Psihologia socială experimentală 
Cornel Havárneanu - Cunoaşterea psihologică a persoanei. Posibilităţi 
de utilizare a computerului in psihologia aplicatá 
Steve Duck - Psihologia relaţiilor interumane. 
Teorie, concepte si nofiuni fundamentale 
Valentin Clocotici, Aurel Stan - Statistica aplicatá in psihologie 
Gilles Ferréol (coord.) - Adolescenfii şi toxicomania 
Adrian Neculau (coord.) - Analiza şi intervenţia in grupuri şi organizaţii 


Pierre De Visscher, Adrian Neculau (coord.) - Dinamica grupurilor. 
Texte de bază | x 

Mihaela Roco - Creativitate si inteligență emoţională 

Jean Delacour ~ Introducere in neurostiinjele cognitive 

Ion Dafinoiu - Personalitatea. Metode de abordare clinică : 
observația şi interviul hice | A: 

Septimiu Chelcea - Un secol de cercetári ín psihosociologie'*. 

Aurel Stan - Testul psihologic. Evoluție, construcție; aplicaţii 

Dan Goglează = Psihoterapia ca relaţie a schimbării individuale 

Alex Mucchielli - Arta de a influența Aaa 

Michel-Louis Rouquette - Despre cunoaşterea maselor. . 
Eseu de psihologie politică EN : 

Vincent Yzerbit, Georges Schadron — Cunoaşterea şi judecarea celuilalt 


în pregătire: ` 
Mihai Kramar = Psihologia stilurilor de gândire şi acţiune umană 
Jean-Claude Abric - Psihologia comunicării j 
A. Neculau, G. Ferréol (coord.) - Violenţa. 'Aspecte.psihosociale . 

Vincent Yzerbyt, Georges Schadron 


sic SI JUDECAREA CELUILALT 


O Introducere în cognitla socială 
LE e TI | 


Cine este individul de lângă mine? Cum îl voi judeca? De ce se poartă 
astfel? La ce mă pot aştepta din partea lui? Ce are să se petreacă între noi? 
Ne vom înţelege sau vom intra în conflict? 

Zi de zi, în relaţiile cu semenii, ne punem aceste întrebări, precum 
și multe altele. Uneori ne elaborăm concluziile în mod explicit şi scrupulos. 
Alteori, răspunsurile ne vin în minte spontan. Volumul de fata descrie 
tocmai procesele prin care găsim răspunsuri la propriile întrebări în 
legătură cu cei din jur, examinând punctele de vedere clasice asupra 
percepţiei sociale şi a relaţiilor dintre grupuri. 

Autorii realizează un bilanţ al cercetărilor întreprinse de mai bine de 
cincizeci de ani în domeniu. In loc să vada în observatorii sociali nişte 
receptori pasivi ai unei cunoasteri despre celălalt, Vincent Yzerbyt si 
Georges Schadron scot în evidență măsura în care oamenii exploatează 
această cunoaştere pentru a-i da un sens în interacţiunile lor. Astfel privite, 
_ fenomenele interpretate în mod traditional ca distorsiuni sau erori dezvăluie, 
dimpotrivă, toată bogăţia şi subtilitatea competenţelor noastre sociale. 


Contactul dintre grupuri + Competiţia e Reconcilierea + Psihologia naivă 
şi nevoia de control + O abordare cognitivă a stereotipurilor ° Judecata 
este un act social + De la teorii naive la judecabilitatea socială 
e Explicaţia în perceperea grupurilor + Stereotipurile ca instrumente de 
interpretare/rationalizare + Esenţa grupurilor i 

